
Pastorale  arhiereşti 


t  ANTONIE 

DliV  MILA  LUI  DUMNEZEU  ARHIEPISCOP  AL  SIBIULUI 
ŞI  MITROPOLIT  AL  ARDEALULUI  CRIŞANEI  ŞI  MARAMUREŞULUI 

P.  C.  Stareţi  şi  stareţe,  prea  cucernicilor  protopopi  şi  preoţi  şi  tutu¬ 
ror  binecredincioşilor  creştini  din  de  Dumnezeu  păzită  noastră  Eparhie, 
Har,  bucurie  şi  pace  de  la  Părintele  ceresc,  iar  de  la  noi  arhierească 
binecuvântare. 

Iubiţi  credincioşi, 

HRISTOS  A  ÎNVIAT! 

în  slujbele  Bisericii  şi  în  predici,  în  oraşe  şi  sate,  am  rememorat  in 
tot  cursul  anului  activitatea  şi  slujirea  pământească  a  Mântuitorului  şi 
întreaga  Sa  învăţătură.  Iată-ne  acum  în  faţa  celui  mai  mare  eveniment 
al  tuturor  timpurilor,  care  s-a  putut  petrece  în  lumea  noastră,  şi  anume 
evenimentul  învierii  Sale  din  morţi. 

Săptămâna  Patimilor  de  dinainte  de  înviere  i-a  înspăimântat  şi  i-a 
descurajat  pe  ucenici  şi  pe  toţi  cei  care  L-au  cunoscut  şi  I~uu  ascultat  în¬ 
văţăturile  şi  pildele,  care  i-au  văzut  minunile  săvârşite  cu  oamenii  şi  cu 
natura.  Vindecase  ologi,  orbi,  slăbănogi,  înviase  morţi,  precum  pe  Lazăr, 
pe  fiul  văduvei  din  Nain  şi  pe  fiica  lui  Iair,  dar  acum  El  însuşi  nu  putuse 
evita  răstignirea  şi  moartea  Sa  pe  cruce. 

Toţi  L-au  părăsit.  Toţi  s-au  îndoit  de  El.  Până  şi  Petru  care  se  lău¬ 
dase  cu  vitejia  lui  şi  promisese  că  îi  va  rămâne  credincios  până  la  urmă, 
şi  el  s-a  lepădat  de  trei  ori,  de  frică,  în  faţa  unui  slujitor  mărunt  al  curţii 
Marelui  Arhiereu. 

Deşi  ucenicilor  le  spusese  dinainte  „că  va  învia“,  toţi  au  uitat.  La 
picioarele  crucii  n-au  mai  rămas  9ă-L  plângă  decât  Maica  Domnului  şi 
tânărul  apostol  Ioan.  Să-L  plângă  şi  să-L  îngroape. 

E  drept  să  ne  punem  întrebarea:  cum  a  fost  cu  putinţă  ca  tocmai 
ucenicii  Lui  să-L  părăsească?  Răspunsuri  găsim,  chiar  dacă,  la  prima 
vedere,  ele  ne  par  nesatisfăcătoare.  Erau  oameni  şi  nu  fuseseră  încă  în¬ 
tăriţi  cu  putere  de  Sus,  cum  vor  fi  întăriţi  la  Pogorârea  Duhului  Sfânt. 
Erau  oameni  fricoşi  şi  slabi.  Şi-apoi,  văzându-L  pe  Iisus  judecat,  con¬ 
damnat,  batjocorit,  răstignit,  nu  puteau  înţelege  cum  de  nu-şi  arătase 
puterea  faţă  de  cei  care  îl  judecau  şi  11  batjocoreau,  aşa  cum  şi-o  ară¬ 
tase  de  atâtea  ori  în  cei  trei  ani  şi  jumătate  de  când  îl  cunoşteau. 

Nici  noi  n-am  înţelege,  dacă  n-am  şti,  acum,  că  era  hotărât  în  Sfa- 

tul  Treimic  ca  aşa  să  se  petreacă  lucrurile.  Iisus  s-a  lăsat  pe  Sine  jude¬ 
căţii,  batjocurii  şi  morţii,  ca  oricare  dintre  pământeni,  s-a  lăsat  îngropat, 
pentru  ca  minunea  învierii  a  treia  zi  să  fie  cu  atât  mai  copleşitoare.  Să 
fie  argumentul  suprem  că  avea  putere  şi  stăpânire  asupra  vieţii  şi  a  mor¬ 
ţii.  Ştia  că  numai  aşa  îşi  va  putea  impune  învăţătura  fără  putinţă  de  tă¬ 
gadă  şi  că,  numai  aşa,  îi  va  convinge  definitiv,  pe  toţi,  că  era  Dumnezeu, 
unul  din  Treime,  şi  că  învăţătura  Lui  era  dumnezeiască  şi  obligatorie 
pentru  toată  suflarea  omenească  de  atunci  şi  din  totdeauna.  Căci  de  ceea 
ce  vine  de  la  oameni  te  poţi  îndoi,  dar  nu  te  poţi  îndoi  de  ceea  ce  vine 
de  la  Dumnezeu. 

învierea  a  făcut  din  creştinism  o  religie  universală.  Şi  iată  că  ea  s-a 
şi  întins  în  toată  lumea  şi  a  devenit  poarta  prin  care  oamenii  pot  de  a- 
atunci  încoace,  să-şi  priceapă  rostul  pe  pământ,  şi  să-şi  pregătească  cu 
grijă  viaţa  viitoare.  Căci  învierea  Domnului  a  vrut  să  ne  spună  şi  acest 
lucru:  că  şi  noi  vom  învia.  Că  moartea  nu  e  dispariţie  în  nimic,  ci  e  o 
trecere  într-o  altă  viaţă  din  care  este  întoarcere.  Din  învierea  Dom¬ 
nului  vine  credinţa  noastră  în  nemurire.  Sfântul  apostol  Pavel  gândeşte 
corect  atunci  când  proclamă:  Dacă  Hristos  a  înviat  şi  noi  vom  învia 
(I  Cor.  XV,  12).  Dacă  Hristos  a  înviat,  există  nemurire.  Există  înviere. 

Minunea  învierii  Mântuitorului  e  q  minune  săvârşită  cu  Sine.  Ea  se 
adaugă  şi  le  încununează  pe  toate  celelalte,  săvârşite  cu  natura  —  de 
exemplu  potolirea  furtunii  —  şi  cu  oamenii. 

Poporul  nostru  binecredincios  crede  în  înviere,  aşa  cum  crede  că 
după  azi  urmează  un  mâine,  şi  după  iarnă  urmează  primăvară.  De  a- 
ceea  în  toate  familiile  de  creştini  ortodocşi,  slujba  înmormântării  nu 
e  o  slujbă  a  disperării,  ci  e  o  slujbă  a  speranţei.  E  afirmarea  puternică  a 
credinţei  că  despărţirea  e  temporară.  Şi  cât  de  mult  cei  care  rămân  se 
roagă  pentru  cei  care  pleacă,  dau  de  pomană  în  numele  lor,  îi  vizitează 
la  morminte,  tot  aşa  cum  noi  toţi,  prin  fapte  de  milostenie  şi  prin  cre¬ 
dinţă  dreaptă,  prin  mergerea  la  biserică  şi  prin  spovedanie,  ca  şi  prin 
celelalte  Sfinte  Taine,  ne  pregătim  un  loc  bun  în  lumea  de  dincolo. 

Toate  aceste  fapte  ale  noastre  vin  din  credinţa  în  faptul  învierii 
Domnului  şi  în  învierea  noastră. 

Iubiţi  credincioşi, 

Noi  n-am  fost  contemporani  cu  învierea.  Totuşi  o  credem  cu  toată 
forţa  inimii  şi  a  minţii  noastre,  aşa  cum  au  crezut-o  de  două  mii  de  ani 
moşii  şi  strămoşii  noştri.  Şi  cum  să  n-o  credem?  Ce-am  şti  noi  despre  noi 
înşine,  despre  viaţă  şi  despre  moarte,  despre  pământ  şi  despre  cer,  despre 
arbori  şi  despre  stele,  despre  tot  ce  există,  dacă  n-am  crede  în  Dumnezeu 
şi  în  înviere?  Am  fi  nişte  rătăciţi,  şi  nici  o  bucurie  n-ar  fi  bucurie  ade¬ 
vărată,  şi  totul  ar  fi  fără  rost. 

învierea  lui  Hristos  ne-a  luminat  totul.  De  aceea  Ziua  învierii  este 
Zi  de  bucurie.  Zi  de  lămurire.  Zi  de  pătrundere  în  taina  cea  mare  a  vieţii 
şi  a  morţii.  Zi  de  deschidere  a  ferestrelor  către  lumea  de  dincolo,  de  după 
moarte. 

Că  Mântuitorul  a  înviat  cu  adevărat,  ne-o  spun  cei  care  L-au  văzut 

după  înviere:  „Dumnezeu  a  înviat  pe  Iisus  şi  la  aceasta  noi  toţi  suntem 
martori*4,  se  dă  mărturie  în  Faptele  Apostolilor  (II,  32,  III,  15). 

Să  ne  aducem  aminte  ce  au  răspuns  Petru  şi  Ioan  celor  care  se  în- 
doiau  de  înviere  şi  care  le  interziceau  s-o  propovăduiască:  „Nu  putem  să 
nu  grăim  cele  ce  am  văzut  şi  am  auzit44  (F.  Ap.  IV,  20).  Sau  altă  dată: 
„Am  mâncat  şi  am  băut  cu  Dânsul  după  Învierea  lui  din  morţi44.  (F.  Ap. 
X,  41).  După  Înviere  „L-au  văzut  peste  cinci  sute  de  fraţi  deodată4*  (I  Cor. 
XV,  6).  Saul  din  Tars,  mare  prigonitor  al  creştinilor,  s-a  întâlnit  cu  El  pe 
drumul  Damascului,  a  vorbit  cu  El,  şi  convertindu-se  a  devenit  Apostolul 
Pavel.  Toată  propovăduirea  lui  şi  epistolele  pe  care  le-a  scris,  sunt  ur¬ 
marea  acestei  întâlniri  faţă  către  faţă,  după  Înviere. 

Apostolul  Toma,  unul  din  cei  doisprezece,  n-a  vrut  să  creadă  în  în¬ 
viere  până  ce  nu  l-a  pipăit  lui  Iisus  ranele  din  mâini  şi  din  coastă.  După 
aceea  a  îngcnunchiat  şi  L-a  mărturisit:  „Domnul  meu  şi  Dumnezeul 
meu44  (Ioan  XX,  28).  Luca  şi  Cleopa  L-au  întâlnit  pe  drumul  Damascului: 
(Luca  XXIV).  Mironosiţele  L-au  văzut  chiar  în  dimineaţa  învierii. 

Toate  aceste  mărturii,  şi  altele  încă,  au  fost  copleşitoare  la  vremea 
lor  şi  rămân  tot  aşa  până  în  ziua  de  azi. 

Ce  ne  spun  aceste  mărturii?  Ne  spun  că  învierea  a  fost  fapt  adevă¬ 
rat.  Şi  că:  „dacă  Hristos  a  înviat,  şi  noi  vom  învia44. 

i  Dreptmăritori  creştini, 

Să  ne  bucurăm  azi  de  Ziua  învierii.  Aţi  auzit  în  cântările  Bisericii: 
tot  îndemnul  e  spre  bucurie.  Ziua  învierii,  să  ne  bucurăm  popoare,  şi,  ca 
la  o  mare  bucurie  comună,  unul  pe  altul  să  ne  îmbrăţişăm.  Să  ne  iertăm 
unii  pe  alţii,  să  nu  ne  mai  facem  rău,  să  ne  schimbăm  viaţa  căci,  dacă 
Hristos  a  înviat,  există  nemurire,  ne  vom  întâlni  dincolo,  şi  vom  da  so¬ 
coteală  pentru  felul  cum  ne-am  purtat  unii  cu  alţii.  Să  facem  în  aşa 
fel,  încât  atunci  când  ne  vom  întâlni  dincolo,  să  nu  ne  fie  ruşine 
unii  de  alţii,  şi  nici  să  ajungem  acolo  unde  nu  este  lumină,  ci  plângere 
şi  suferinţă. 

Duceţi  în  casele  Dumneavoastră  vestea  învierii  şi  bucuria  ei.  Hotă- 
râţi-vă  în  sufletul  dumneavoastră  să  nu  mai  faceţi  rău  nimănui  şi  să  în¬ 
dreptaţi  relele  pe  care  le-aţi  făcut  până  acum.  Nu  mai  faceţi  pe  nimeni 
să  plângă  din  cauza  dumneavoastră,  căci  vom  da  socoteală  pentru  fiecare 
lacrimă  care  s-a  vărsat  pe  nedrept  din  cauza  noastră. 

Fie  ca  Domnul  cel  înviat  să  vă  facă  parte  numai  de  bucurii,  fiecăruia 
în  parte  şi  familiilor  dumneavoastră. 

Şi  în  zilele  acestea,  până  la  înălţare,  vestiţi  tuturor  celor  cu  care  vă 
întâlniţi  că  Hristos  a  înviat,  şi  mărturisiţi  celor  care  vă  salută  astfel,  că 
Adevărat  a  Înviat! 

Al  vostru  al  tuturor  de  tot  binele  voitor 
şi  pururea  rugător  către  Domnul 
f  ANTONIE 

Arhiepiscop  al  Sibiului  şi  Mitropolit 
al  Ardealului,  Crişanei  şi  Maramureşului 

Dată  în  Reşedinţa  noastră  din  Sibiu, 
la  ÎNVIEREA  DOMNULUI,  1995 

ifir  DIN  MILA  LUI  DUMNEZEU,  ARHIEPISCOP  AL  VADULUI ,,  traiob 

FELEACULUI  ŞI  CLUJULUI 


Iubitului  nostru  cler  şi  popor:  Har,  pace,  ajutor  şi  milă  de  la 
Dumnezeu,  iar  de  la  noi,  arhiereşti  binecuvântări  şi  creştineasca  sa¬ 
lutare:  jflTircn 


HRISTOS  A  ÎNVIAT! 

Iubiţii  mei  fii  sufleteşti , 

In  scrisoarea  pastorală  de  anul  trecut  vă  spuneam  că  nimeni  nu 
L-a  văzut  pe  Domnul  înviind,  dar  mulţi  au  fost  cei  ce  L-au  văzut  în¬ 
viat.  Cu  alte  cuvinte,  secunda  aceea  a  învierii  ca  fapt  petrecut  în 
mormânt,  când  întunericul  acestuia  a  fost  dintr-odată  năpădit  de  lu¬ 
mină  şi  când  pereţii  lui  au  fost  pătrunşi  de  trupul  duhovnicesc  al  Ce- 
lui-înviat,  secunda  aceea  nu  a  avut  martori,  Îndată  după  aceea  însă 
Domnul  a  socotit  de  cuviinţă  să  li  se  arate  oamenilor  care-L  cunos¬ 
cuseră  mai  înainte,  spre  a-i  convinge,  pe  de-o  parte,  de  adevărul  în 
sine  al  învierii  şi,  pe  de  altă  parte,  că  Iisus  Cel  ce  a  înviat  este  una 
şi  aceeaşi  persoană  cu  Iisus  Cel  ce  fusese  răstignit.  Adevărul  învierii 
trebuia  să  devină  temelia  credinţei  şi  vieţii  creştine,  aşa  cum  o  va 
spune  Sfântul  Apostol  Pavel  în  întâia  sa  Epistolă  către  Corinteni: 
„Dacă  Hristos  n-a  înviat,  atunci  zadarnică  este  propovăduirea  noas¬ 
tră,  zadarnică-i  şi  credinţa  voastră"1.  Potrivit  aceluiaşi  sfânt  Apostol 
—  care  deţinea  mărturii  directe  de  la  contemporanii  săi  —  numărul 
celor  ce-L  văzuseră  pe  Iisus  înviat  depăşea  cinci  sute  de  persoane. 
Aşadar,  o  mulţime  de  martorii 

In  ordinea  judecăţilor  omeneşti  ne-am  aştepta  să  aflăm  că  Dom¬ 
nul  li  S-a  arătat  mai  întâi  ucenicilor  Săi,  ca  unora  ce-I  fuseseră  mai 
apropiaţi  —  atât  de  apropiaţi  încât  îi  numise  „prieteni"2  — ,  ca  unora 
ce-1  auziseră  nemijlocit  şi  repetat  rostirea  că  Fiul  Omului  va  fi  răs¬ 
tignit,  dar  că  a  treia  zi  va  învia.  Judecăţile  lui  Dumnezeu  însă  nu 
sunt  ca  judecăţile  noastre:  Domnul-Cel-înviat  li  s-a  arătat  mai  întâi 
Sfintelor  Femei,  şi  numai  după  aceea  ucenicilor.  De  ce,  vom  încerca 
să  desluşim  în  cele  ce  urmează. 

In  general,  prin  „Sfintele  Femei"  înţelegem  grupul  celor  câteva 
galileence  pe  care  Domnul  lc  vindecase  „de  duhuri  rele  şi  de  alte 
boli'13  şi  care,  în  semn  de  recunoştinţă,  s-au  hotărât  să-L  urmeze  pe 
învăţător  şi  pe  ucenicii  Săi,  slujindu-le  prin  munca  şi  clin  averea  lor. 
Putem  vedea  în  ele  prefigurarea  celor  ce  mai  târziu  aveau  să  se  nu¬ 
mească  diaconi  —  şi  chiar  diaconese  — ,  al  căror  devotament  şi  a  că- 


1  1  Co  15,  14. 

2  In  15,  14—15. 

3  Lc  8,  2. 

ror  jertfă  ii  scuteau  pe  Sfinţii  Apostoli  şi  pe  episcopi  de  grijile  mă¬ 
runte,  gospodăreşti,  ei  putând  astfel  să  se  dedice  pe  de-a-ntregul 
principalelor  misiuni,  propovăduirea  Evangheliei  şi  împărtăşirea  Tai¬ 
nelor.  Sfintele  Femei  L-au  urmat  pe  Mântuitorul  în  tot  drumul  Său 
din  Galileea  pâna-n  Iudeea.  Nu  ştim  când  anume  şi  unde  au  întâl¬ 
nit-o  pe  Maica  Domnului;  e  posibil  ca  Sfânta  Fecioară  să  fi  fost  îm¬ 
preună  cu  ele  de-a  lungul  drumului  întreg;  sigur  este  că  în  Ierusalim 
se  aflau  împreună,  că  împreună  au  văzut  judecarea  lui  lisus  de  către 
Pilat,  împreună  L-au  însoţit  pe  Domnul  în  urcuşul  spre  Golgota,  îm¬ 
preună  L-au  văzut  răstignit  şi  apoi  aşezat  în  mormânt.  Ele  se  numă¬ 
ra  printre  martorii  Patimilor. 

Sfinţii  Evanghelişti  au  consemnat  numele  câtorva  dintre  ele.  O 
cunoaştem  astfel  pe  Maria  Magdalena,  pe  care  Domnul  o  scosese  de 
sub  stăpânirea  demonilor.  Alături  de  ea,  Sfântul  Matei  o  pomeneşte 
pe  „cealaltă  Mărie",  în  care  o  putem  identifica  pe  mama  lui  Iacob 
cel  Mic  şi  a  lui  Iosif.  Mai  ştim  că  printre  ele  se  aflau  Salomeea  şi 
Suzana,  precum  şi  Ioana,  femeie  de  condiţie  socială  mai  înaltă,  de 
vreme  ce  fusese  soţia  unui  oarecare  Huza,  demnitar  la  curtea  regelui 
Irod.  Sfintele  Evanghelii  o  pomenesc  şi  pe  „mama  fiilor  lui  Zevedei", 
adică  a  lui  Iacob  şi  Ioan,  căreia  însă  nu  i  se  dă  numele.  Tuturor  aces¬ 
tora  trebuie  să  le  adăugăm  pe  Marta  şi  Maria,  surorile  lui  Lazăr  din 
Betania,  cel  pe  care  Domnul  l-a  înviat  din  morţi. 

Aşadar,  aceste  Sfinte  Femei  —  sau  cel  puţin  o  parte  din  ele  — 
au  fost  de  faţă  când  Iosif  din  Arimateea  şi  Nicodim  cel  cu  bun  chip 
au  dat  jos  de  pe  cruce  trupul  lui  lisus,  l-au  înfăşurat  în  giulgiuri  în¬ 
miresmate  şi  l-au  aşezat  în  mormânt,  punând  deasupră-i  o  piatră  ca 
pecete.  Deşi  zdrobite  de  durere,  ele  au  ştiut  chiar  de  atunci  ce  vor 
avea  de  făcut,  care  adică  este  menirea  unei  femei  într-o  asemenea 
împrejurare:  să  meargă  o  vreme  la  groapă  şi  să  tămâieze  mortul.  E 
motivul  pentru  care  Sfintele  Femei  au  fost  numite  şi  „Mironosiţe", 
adică  purtătoare  de  miruri  pentru  cei  răposaţi,  pricină  pentru  care 
Sfânta  noastră  Biserică  le  cinsteşte  în  cea  de  a  doua  Duminică  de  du¬ 
pă  Paşti.  Ei  bine,  Sfântul  Luca  ne  spune  ca  ele  s-au  întors  de  îndată 
ia  casele  lor  şi  au  pregătit  miresme  şi  miruri  —  fie  că  le-au  cumpă¬ 
rat,  fie  că  le  aveau  în  cămări.  Acestea,  fiindcă  era  Vineri  seara  şi  în¬ 
cepea  Sâmbăta,  zi  în  care  Iudeii  nu  aveau  voie  să  lucreze  nimic. 

Aşa  se  face  că  Duminică,  foarte  de  dimineaţă,  cam  când  se  în¬ 
gâna  ziua  cu  noaptea,  ele  s-au  dus  în  grădina  unde  se  afla  mormân¬ 
tul  Domnului.  Maria  Magdalena  a  ajuns  cu  puţin  înaintea  celorlalte. 
Spre  marea  ei  mirare,  a  văzut  că  piatra  fusese  răsturnată,  că  mor¬ 
mântul  era  gol  şi  că  golul  mormântului  era  străjuit  de  doi  îngeri. 
Uluită,  şi-a  întors  capul,  şi  iată  că-n  aburul  dimineţii  a  zărit  statura 
unui  barbat;  ea  a  crezut  că  e  grădinarul  locului  şi  l-a  întrebat  dacă 
nu  cumva  ştie  cine  anume  luase  din  groapă  trupul  Domnului  şi  unde 
anume  îl  dusese,  pentru  ca  ea  să  meargă  să-l  afle.  în  clipa  următoare 
Omul  a  chemat-o  pe  nume  şi  de-ndată  ea  şi-a  dat  seama  că  se  află 

chiar  în  faţa  Învăţătorului  Însuşi,  pe  Care  L-a  recunoscut  mai  întâi 
după  voce  şi  apoi  după  chip.  Trimisă  de  Domnul,  ea  a  alergat  în  ce¬ 
tate  sa  le  dea  de  veste  ucenicilor. 

în  acest  timp,  celelalte  Sfinte  Femei  au  ajuns  şi  ele  la  mormânt 
şi  au  trecut  prin  aceleaşi  trepte  ale  uimirii:  piatra  răsturnată,  mor¬ 
mântul  gol,  îngerul  care  le-a  vestit  că  Iisus  înviase  şi  care  le-a  tri¬ 
mis  să  le  spună  ucenicilor.  !n  timp  ce  ele  se  îndreptau  în  goană  că¬ 
tre  cetate,  iată  că  Domnul  însuşi  le-a  ieşit  înainte,  le-a  vorbit,  iar  ele 
1  s-au  închinat.  Numai  după  aceea,  încă  necrezându-şi  auzului,  Petru 
şi  Ioan  au  dat  fuga  la  grădină  să  se  încredinţeze  de  spusa  femeilor. 
Mai  tânăr  şi  mai  sprinten,  Ioan  a  ajuns  primul,  dar  n-a  cutezat  să 
intre  singur  în  mormânt;  mai  bătrân  şi  mai  greoi,  Petru  a  sosit  al  doi¬ 
lea,  trăgându-1  şi  pe  Ioan  înlăuntru;  amândoi  au  văzut  giulgiurile  pe 
care  trupul  Celui  mort  le  părăsise  şi  care  se  odihneau  în  locul  unde 
însuşi  trupul  Domnului  se  odihnise.  Dar  pe  Domnul  nu  l-au  văzut 
atunci,  nici  în  grădină,  precum  Maria  Magdalena,  nici  pe  drum, 
precum  celelalte' Femei,  ci  numai  după  ce  s-au  întors  acasă,  înlăuntru, 
in  odaia  cu  uşile  încuiate,  împreună  cu  ceilalţi  apostoli. 


Iubiţii  mei  fii  sufleteşti , 


>  i 


Acestea  au  fost  faptele  învierii  Domnuui,  aşa  cum  putem  noi  să 
ie  realcătuim  după  istorisirile  Sfinţilor  Evanghelişti.  Din  tot  ceea  ce 
ştim,  un  lucru  e  limpede:  nimeni  —  dar  absolut  nimeni  —  nu  dăduse 
crezare  cuvintelor  Domnului  că  a  treia  zi  va  învia  din  morţi?  în  mi¬ 
nunea  învierii  nu  au  crezut  nici  ucenicii,  nici  Sfintele  Femei.  Dar, 
spre  deosebire  de  bărbaţi,  ele  nu  L-au  părăsit  pe  Domnul,  nici  în 
viaţă,  nici  în  moarte.  Când  cei  unsprezece  şi-au  văzut  învăţătorul  cu 
mâinile  legate,  noaptea,  la  lumina  făcliilor  într-o  pădure  de  suliţi, 
s-au  speriat  şi  au  fugit?  toţi  au  fugit,  lăsându-L  singur?  din  apostoli 
ce  se  aflau,  frica  i-a  făcut  să  redevină  oameni  de  rând.  însuşi  Petru, 
cel  ce  se  jurase  că  nu  se  va  deslipi  de  El,  în  faţa  primejdiei  a  ajuns 
să  se  jure  că  nici  măcar  nu-L  văzuse  vreodată.  Cât  de  repede  uita¬ 
seră  ei  cuvintele  Învăţătorului,  anume  că  Elţ  Iisus,  „pe  ai  Săi  iubin- 
du-i,  până-ntru  sfârşit  i-a  iubit"5,  adică  până  la  ultima  consecinţă  a 
iubirii:  jertfa  de  Sine!  Ceea  ce  însă  uitaseră  ei,  nu  uitaseră  Mironosi¬ 
ţele:  că  dacă-ţi  propui  să-L  urmezi  pe  Iisus,  trebuie  să-L  urmezi  pâ¬ 
nă  la  capătul  drumului?  să  rămâi  cu  El  pentru  ca  şi  El  să  rămână  cu 
tine?  să  înduri  cu  El  pentru  ca  şi  El  să  îndure  cu  tine?  să  mori  împre¬ 
ună  cu  El  pentru  ca  El,  cu  moartea  pe  moarte  călcând,  să  te  învie  şi 
pe  tine. 

Şi  acum,  iubiţii  mei,  se  pune  întrebarea:  Devotamentul  acesta, 
neţărmurit,  al  Sfintelor  Femei,  se  cerea  el  oare  răsplătit?  Fără  nici  o 
îndoială!  Dacă-i  aşa,  putem  noi  oare  să  vedem  această  răsplată  în 
faptul  ca  Domnul  li  S-a  arătat  mai  întâi  lor?  Desigur! 

Totuşi,  ar  fi  prea  puţin  să  ne  oprim  aici,  la  acest  răspuns.  Conţi- 


5  In  13,  l. 

nuând  să  le  punem  pe  Sfintele  Femei  în  cumpănă  cu  Sfinţii  Ucenici, 
vedem  că  aceştia  din  urmă,  îngroziţi  de  moartea  învăţătorului,  se  în- 
cuiaseră  în  odaie  şi  nu  cutezau  să  iasă,  în  timp  ce  ele  II  căutau  pe 
Domnul.  Da,  iubiţii  meir  atâta  vreme  cat  El  fusese  viu,  ele  II  urma¬ 
seră?  acum,  când  era  mort,  ele  continuau  să-L  urmeze  căutându-L. 
Veniseră  să-L  caute  la  mormânt,  ca  să-L  tămâieze,  iar  Maria  Magda- 
lena  întreba  de  El,  căutându-L,  chiar  şi  după  ce  văzuse  mormântul 
goi.  Ţineţi  minte:  Dumnezeu  li  se  descoperă  mai  întâi  celor  ce-L  cau¬ 
tă!  Chiar  şi  Saul,  mai  târziu  (după  socotinţa  unui  mare  teolog6 7},  în 
timp  ce  prigonea  Biserica  lui  Hristos,  de  fapt  îl  căuta  pe  Iisus  fără 
s-o  ştie?  şi  tocmai  de  aceea  Iisus  i  s-a  arătat  pe  drumul  Damascului, 
pentru  ca  Saul  să  devină  Apostolul  Pavel. 

Cât  despre  Maria  Magdaîena,  cea  care  a  ajuns  prima  la  mormânt, 
nimic  mai  firesc  decât  să  credem  că  Domnul  i-a  răsplătit  hărnicia  prin 
aceea  că  ei  i  S-a  arătat  mai  întâi.  Să  privim  însă  lucrurile  mai  la 
adânc.  Cei  mai  mulţi  tălmăcitori  ai  Sfintei  Scripturi  sunt  de  părere  că 
Maria  Magdaîena  este  una  şi  aceeaşi  persoană  cu  femeia  păcătoasă 
care  a  venit  la  Iisus  în  casa  lui  Simon  Leprosul  din  Betania',  I-a  tur¬ 
nat  pe  cap  mir  de  mare  preţ,  I-a  spălat  picioarele  cu  lacrimile  pocă¬ 
inţei  şi  le-a  şters  cu  părul  capului  ei.  Domnul  a  primit  această  ofran¬ 
dă  ca  pe  o  prefigurare  a  morţii  şi  îngropării  Sale:  străluminată  de 
iubire  duhovnicească,  femeia  a  prevăzut  singurătatea-n  moarte  a 
Domnului  şi,  luându-şi  rânduială  de  mironosiţă,  a  săvârşit  de  mai- 
nainte  cele  ce  se  săvârşesc  la  îngroparea  mortului.  De  aici  înţelegem, 
de  pe-o  parte,  că  Dumnezeu  se  bucură  mai  mult  de  un  păcătos  ce  se 
pocâieşte  decât  de  un  drept  care  nu  are  nevoie  de  pocăinţă?  pe  de 
altă  parte,  că  o  lacrimă  vărsată  la  căpătâiul  unui  mort  poartă-ntr-însa 
lumina  învierii. 

Iubiţii  mei  fii  sufleteşti , 

Mai  este  o  întrebare  pe  care  nu  trebuie  s-o  ocolim.  In  sfintele 
Evanghelii  nu  există  nici  un  semn  că  Domnul  I  s-ar  fi  arătat,  după 
înviere,  şi  Maicii  Sale.  Dacă-i  aşa,  e  firesc  să  ne  întrebăm:  De  ce? 
Arătările  Domnului  n-au  adus  decât  bucurie  în  sufletele  celor  ce  L-au 
văzut.  O  astfel  de  bucurie  nu  i  se  cuvenea  oare  şi  aceleia  care-L  năs¬ 
cuse?  De  ce  tocmai  ea  să  fie  lipsită  de  această  uriaşă  lumină?  . . .  Răs¬ 
punsul  e  simplu:  Toate  arătările  Domnului  de  după  înviere  au  avut 
un  caracter  demonstrativ:  să-i  încredinţeze  pe  cei  ce  se  îndoiseră  de 
adevărul  învierii.  Ei  bine,  Maica  Domnului  era  singura  care  nu  se  în- 
doise?  ca  urmare,  ea  nu  avea  nevoie  de  dovadă.  Şi  dacă  trebuie  să 
credem  că  secunda  din  mormânt  a  învierii  Domnului  a  avut,  totuşi, 
un  singur  martor  — ,  acesta  a  fost  sufletul  Sfintei  Fecioare:  ea  L-a 
„văzut"  pe  Fiul  ei  înviind,  pentru  că  inima  ei  întru  credinţă  nu  se 
despărţise  niciodată  de  El,  E  motivul  pentru  care  ea  nu  s-a  dus  la 


6  Gala  Galaction. 

7  Mt  26,  6—13. 

mormânt  sâ-şi  plângă  mortul:  cum  să-L  plângi  pe  Acela  despre  care 
ştii  că  a  înviat?  Dar  şi  cele  ce-au  plâns  s-au  bucurat,  căci  mare-i  bu¬ 
curia  lacrimei  ce  se  tămăduieşte-n  Dumnezeu. 

Iată  de  ce  astăzi,  în  această  Sărbătoare  a  Sărbătorilor,  bucuria 
e  a  noastră  a  tuturor,  deopotrivă,  a  celor  ce  credem  în  învierea  Dom¬ 
nului.  Nu  se  va  supăra  insă  nimeni  dacă  vom  aminti  că  urmaşele  Fe¬ 
meilor  Mironosiţe  au  temeiuri  să  se  bucure  în  chip  deosebit,  ca  unele 
care,  asemenea  lor,  au  stat  mai  aproape  de  Iisus  şi  nu  L-au  părăsit  la 
vreme  de  necaz.  In  această  privinţă,  o  laudă  creştină  cu  totul  aparte 
1  se  cuvine  femeii  românce,  mai  ales  pentru  modul  în  care  a  ştiut  să 
străbată  cele  patru  decenii  de  teroare  ateistă.  Lăsând  pe  seama  băr¬ 
batului  politica  de  supravieţuire  socială,  deseori  bântuită  de  com¬ 
promisuri,  laşităţi  şi  ambiguitate,  ea  şi-a  asumat  rolul  de  a  înfrunta 
vitregia  istoriei,  de  a  învinge  frica,  de  a-şi  boteza  copilul,  de  a-1  în¬ 
văţa  o  rugăciune  şi  semnul  crucii,  de  a-i  aduce  aminte  că  alături  e 
un  înger  care-1  păzeşte  şi  deasupra  un  Dumnezeu  care  veghează.  Mai 
presus  de  toate  însă,  femeia  româncă  şi-a  luat  rânduială  de  mirono¬ 
siţă:  chiar  atunci  când  nu  a  putut  merge  la  biserică  şi  când  nu  s-a 
putut  cununa  cu  preot,  ea  s-a  strecurat  în  cimitir  şi  a  aprins  o  lumâ¬ 
nare  la  crucea  morţilor  ei;  o  lumânare,  o  lacrimă,  o  floare,  o  rugă¬ 
ciune.  Din  acest  drum  n-a  putut  nimeni  s-o  oprească,  din  drumul  care, 
printr-însa,  leagă  veacurile  trecute  cu  cele  viitoare  şi  i-a  făcut  pe  ti¬ 
nerii  din  Decembrie  '89  să  strige  că  adevărata  noastră  libertate  e 
dincolo  de  moarte,  în  înviere. 

întru  bucuria  ei,  întru  bucuria  noastră,  a  tuturor,  încă  o  dată: 
Hristos  a  înviat! 


# 


Dată  în  reşedinţa  noastră  arhiepiscopală  din  Cluj-Napoca,  la  săr¬ 
bătoarea  Sfintelor  Paşti  ale  anului  1995. 

t  ANDREI 

DIN  MILA  LUI  DUMNEZEU,  EPISCOPUL  ALBA  IULIEI 

Cinstitului  cler,  cinului  monahal  şi  drept  credincioşilor  creştini 
din  Eparhia  de  Alba  Iulia,  har  şi  bucurie  de  la  Hristos  cel  înviat  din 
inorti,  iar  de  la  Noi,  arhiereşti  binecuvântări. 

„S-au  bucurat  ucenicii ţ  văzând  pe 
Domnul *.  (Ioan  20,  20). 

Iubiţi  fii  duhovniceşti , 

Ziua  învierii  este  cea  mai  mare  sărbătoare  creştină,  este  „praz- 
nicu)  praznicelor  şi  sărbătoarea  sărbătorilor* .  Când  în  miez  de  noap¬ 
te  slujitorul  lui  Dumnezeu,  cu  făclia  aprinsă  în  mână  ne  cheamă  să 
luăm  lumină,  când  prăznuim  omorârea  morţii  şi  începătura  vieţii  ce¬ 
lei  veşnice,  sufletul  ne  îndeamnă  să  tresăltăm  de  bucurie  şi  să  cân¬ 
tăm  împreună  cu  Sfântul  Ioan  Damaschin:  „ Acum  toate  s-au  umplut 
ere  lumină:  cerul  şi  pământul  şi  cele  de  dedesubt.  Deci  să  prăznuiască, 
loată  făptura ,  învierea  lui  Hristos ,  întru  Care  s-a  întărit”. 

Dacă  pentru  mulţi  dintre  noi  Sărbătoarea  Paştilor  rămâne  totuşi 
o  sărbătoare  tristă  este  pentru  motivul  că  ne  sunt  întunecate  simţi¬ 
rile,  facultăţile  sufletului,  şi-n  această  stare  de  infirmitate  spirituală 
nu-L  putem  vedea  pe  Hristos  cel  înviat,  bucuria  tuturor.  In  slujba  în¬ 
vierii  de  aceea  ni  se  şi  face  îndemnul:  „Sâ  ne  curăţim  simţirile  şi  să 
vedem  pe  Hristos  strălucind ,  cu  lumina  cea  neapropiată  a  învierii,  şi 
luminat  sâ~L  auzim  zicând:  bucuraţi-văt  câniându-I  cântare  de  bi- 
r  umţa". 

De  fapt  Postul  Mare  acest  rost  l-a  avut,  de  a  ne  ajuta  să  ne  cu¬ 
răţim  simţirile.  Mergând  în  urmă  pe  filele  istoriei  vedem  limpede  că 
toţi  cei  ce  au  avut  bucuria  întâlnirii  cu  Dumnezeu,  împărtăşindu-se 
de  lumina  Lui,  mai  întâi  şi-au  curăţit  simţirile.  Moise,  înainte  de  a 
primi  cele  zece  porunci,  a  făcut  efortul  de  a  se  urca  pe  Muntele  Si- 
nai,  postind  patruzeci  de  zile,  şi  la  capătul  drumului  a  vorbit  cu  Dum¬ 
nezeu.  Ba  mai  mult,  „când  se  pogora  Moise  din  Muntele  Sinai,  având 
in  mâini  cele  două  table  ale  legii . , .  faţa  sa  strălucea,  pentru  că  gră¬ 
ise  Dumnezeu  cu  ei"  (Ieşire  34,  29).  Ilie,  fără  să  mănânce,  „a  mers  pa - 
iruzeci  de  zile  şi  patruzeci  de  nopţi,  până  la  Horeb ,  muntele  lui  Dum¬ 
nezeu “  (3  Regi  19,  8)  şi-n  „ adiere  de  vânt  Un**  s-a  întâlnit  cu  Dumne¬ 
zeu.  Apoi  chiar  şi  ucenicii  Domnului,  pentru  a  vedea  slava  Sa,  pe  cât 
îi  este  îngăduit  omului,  au  urcat  Muntele  Taborului  (Matei  17,  2). 
Toţi  cei  amintiţi,  mai  înainte  de  a  avea  bucuria  sfântă  a  comuniunii 
cu  Dumnezeu,  în  lumină,  şi-au  curăţit  simţirile . 

Cu  nădejdea  că  la  Paşti  ne  vom  bucura  de  „ lumina  lui  Hristos 
care  luminează  tuturor u,  am  început  şi  noi  acum  şapte  săptămâni  ca¬ 
lea  postuiui.  In  una  din  cântări  şi  spunem:  „Mergând  Domnul  spre 
patima  cea  de  bună  voie,  a  zis  Apostolilor  pe  cale ,  iată  ne  suim  la 

ierusalim,  şi  se  va  da  Fiul  Omului  precum  scrie  despre  Dânsul.  Ve¬ 
niţi  dar  şi  voi  cu  gânduri  curate  să  mergem  împreună  cu  El  şi  îm¬ 
preună  să  ne  răstignim  şi  să  murim  fată  de  desfătările  lumeşti ,  ca  să 
şi  viem  împreună  cu  Dânsul Tot  efortul  nostru,  reţinerea  de  la  anu¬ 
mite  bucate,  participarea  la  slujbe,  metaniile,  vorbirea  puţină,  împă¬ 
carea  cu  toţi  semenii,  scormonirea  conştiinţei  care  a  culminat  cu  o 
bună  spovedanie,  a  avut  această  ţintă:  curăţirea  simţirilor  sufleteşti, 
pentru  a-L  primi  pe  Hristos  în  Sfânta  Taină  a  Euharistiei  şi  a-L  vedea 
„strălucind  cu  lumina  cea  neapropiată  a  învierii “. 

Iubiţi  credincioşi , 

Fiindcă  am  pomenit  mereu  de  simţirile  sufletului  pe  care  dorim 
să  le  curăţim,  poate  ne  întrebăm  totuşi  cum  sunt  ele?  Ne  arată  Sfân¬ 
tul  Macarie  Egipteanul  atunci  când  tâlcuieşte,  duhovniceşte,  capito¬ 
lul  I  din  proorocul  Iezethiel.  Este  vorba  acolo  de  patru  făpturi  vii, 
fiecare  având  patru  feţe  şi  patru  aripi,  pe  aripi  purtându-L  pe  Dom¬ 
nul  Slavei.  „Fetele  lor?  —  Toate  patru  aveau  câte  o  fată  de  om  îna¬ 
inte,  toate  patru  aveau  câte  o  fată  de  leu  la  dreapta,  toate  patru  aveau 
câte  o  fată  de  june  la  stânga  şi  toate  patru  mai  aveau  şi  câte  o  faţă 
ae  vultur  în  spate "  (Iezechiel  1  ,10).  Cele  patru  vietăţi,  după  Sfântul 
Macarie,  sunt  cele  patru  simţuri,  sau  facultăţi  conducătoare  ale  sufle¬ 
tului.  Ele  erau  învăluite  de  lumină,  împărtăşindu-se  de  lumina  Dom¬ 
nului.  Şi  aşa  cum  vulturul  domneşte  peste  păsări,  leul  peste  animalele 
sălbatice,  juncul  peste  animalele  domestice,  iar  omul  peste  toată  cre¬ 
atura,  tot  aşa  şi  simţurile  sufletului  ar  trebui  să  domnească  peste  in¬ 
stincte,  peste  pornirile  păcătoase. 

Prima  facultate  sufletească,  reprezentată  ca  faţă  de  om,  este  con¬ 
ştiinţa.  Ea  mai  este  numită  glasul  lui  Dumnezeu  în  noi,  care  strigă  a- 
tunci  când  facem  rău.  în  momentul  în  care  conştiinţa  nu  mai  este  trează 
ci  adormită,  atunci  când  ea  nu  mai  este  curată,  foarte  uşor  putem 
zice  binelui  rău,  şi  răului  bine.  Şi  avem  această  experienţă  tristă  din 
lumea  contemporană,  când  fapte  oribile  sunt  socotite  ca  normale  şi 
fireşti.  Beţia,  desfrâul,  fumatul  s-au  lăţit  atât  de  mult  încât  sunt  co¬ 
mise  fără  remuşcare,  crima  calificată  a  avortului  nu  mai  este  socotită 
ca  atare,  iar  sodomia  trece  ca  un  lucru  firesc. 

A  doua  facultate,  sau  simţire  sufletească,  reprezentată  ca  faţă  de 
leu,  este  voinţa.  Câtă  vreme  conştiinţa  e  trează,  şi  voinţa  e  fermă  şi 
neînduplecată  în  săvârşirea  binelui.  Când  însă  conştiinţa  s-a  întune¬ 
cat  şi  voinţa  a  slăbit,  spunem  dimpreună  cu  Sfântul  Pavel.  „Om  ne¬ 
norocit  ce  sunt!  Cine  mă  va  izbăvi  de  trupul  morţii  acesteia?  . . .  Căci 
nu  fac  binele  pe  care  îl  voiesc,  ci  răul  pe  care  nu-1  voiesc,  pe  acela 
îl  săvârşesc "  (Romani  7,  19 — 24). 

A  treia  facultate  sufletească,  reprezentată  ca  faţă  de  vultur,  este 
înţelepciunea,  raţiunea,  puterea  de  a  pătrunde  cu  mintea  taina  lucru¬ 
rilor.  Atunci  când  ea  este  luminată  de  credinţă  poate  făuri  lucruri 
extraordinare.  Dar  dacă  se  închide  în  cercul  ei  îngust,  socotindu-se 
emancipată  de  orice  lumină  de  sus,  dă  în  nebunie.  „Oare  n-a  dovedit 
Dumnezeu  nebună  înţelepciunea  lumii  acesteia se  întreabă  acelaşi 

sfânt  Apostol?  (1  Cor.  lr  20),  Sfinţii  părinţi  aseamănă  mintea  cu  o 
moară  care  nu  poate  sta  pe  loc.  Dacă  nu  turnăm  noi  în  coşul  morii 
grâu,  vine  diavolul  şi  toarnă  neghină.  De  aceea  este  foarte  important 
îucru  să-ţi  poţi  controla  în  orice  moment  gândurile.  Imaginaţia,  spu¬ 
ne  Sfântul  Siluan,  este  tunelul  prin  care  intră  diavolul  în  suflet.  Şi 
cât  de  diverse  sunt  mijloacele  prin  care  este  stimulată,  în  mod  nega¬ 
tiv,  imaginaţia,  începând  de  la  ziarele  şi  revistele  păcătoase,  casetele 
video,  şi  terminând  cu  filmele  imorale  de  pe  diversele  canale  ale  te¬ 
leviziunii.  în  acest  sens  îi  spunem  Mântuitorului  într-o  rugăciune: 
„S-a  întunecat  mintea  mea  cu  cele  lumeşti ,  şi  nu  poate  să  caute  la 
Tine  cu  durere 

A  patra  simţire  sufletească,  reprezentată  ca  faţa  de  june,  este 
inima ,  puterea  de  a  iubi .  Atunci  când  ea  este  curată  iubeşte  frumosul 
autentic,  curăţenia,  sfinţenia.  Când  este  pervertită,  ajunge  sălaş  pen¬ 
tru  cele  mai  josnice  porniri.  „Căci  din  inimă  ies ,  spune  Domnul  Hris¬ 
tos,  gândurile  rele,  uciderile,  adulterele,  desfrâurile,  furtişagurile , 
mărturiile  mincinoase,  hulele"  (Matei  15,  19).  Şi  aşa  cum  mintea  nu 
încetează  nici  un  moment  să  gândească,  aşa  nici  inima  nu  conteneşte 
ae  a  da  naştere  la  sentimente.  De  aceea  în  viaţa  noastră  creştinească 
priveghem  şi-L  rugăm  pe  Dumnezeu  să  ne  păzească  mintea  de  gân¬ 
durile  cele  rele  şi  inima  de  poftele  cele  urâte. 

Aceste  simţiri  am  încercat  pe  tot  parcursul  postului  să  le  cură¬ 
ţim,  înfrânându-ne  după  putere,  dar  ştiindu-ne  slabi  am  apelat  şi  la 
ajutorul  de  sus  pe  care  l-am  primit  prin  Sfintele  Taine:  a  Spoveda¬ 
niei  şi  a  împărtăşaniei.  Iar  acum,  în  această  noapte  mântuitoare  şi 
strălucită,  „cei  purtători  de  lumina  ne  apropiem  de  Hristos  Cel  ce  a 
feşif  din  mormânt  ca  un  mire;  şi  prăznuim  cu  cefele  iubitoare  de  praz¬ 
nice  Paştile  lui  Dumnezeu,  cele  mântuitoare 

Iubiţi  Irafi , 

Cele  patru  făpturi  văzute  de  Iezechiel,  precum  şi  de  Sfântul  Ioan 
m  Apocalipsă  (4,  7),  mai  au  şi  un  alt  tâlc:  îi  reprezintă  pe  cei  patru 
Evanghelişti.  In  multe  biserici  la  baza  cupolei,  în  care  este  pictat 
chipul  Mântuitorului  (Pantocratorul),  sunt  zugrăviţi  cei  patru  Evan- 
gtielişti  care-L  poartă  pe  Hristos  împăratul  Slavei.  Matei  are  ca  sim- 
ool  faţa  de  om?  Marcu  are  ca  simbol  leul  —  „glasul  celui  ce  strigă 
in  pustie"?  Luca  are  ca  simbol  juncul  de  jertfă,  iar  Ioan,  vulturul,  da¬ 
torită  înălţimii  cugetărilor  sale  teologice.  Toţi  patru  mărturisesc  că 
Fisus  Hristos  este  Fiul  lui  Dumnezeu,  întrupat  pentru  noi  şi  a  noastră 
mântuire?  că  a  pătimit  în  zilele  lui  Ponţiu  Pilat?  că  a  fost  îngropat  şi, 
„scuIându-Se  din  mormânt,  a  Înviat  pe  Adam  cu  tot  neamul M. 

Pentru  a  înţelege  propovăduirea  lor  avem  nevoie  de  acelaşi  su¬ 
flet  curat  şi  luminat,  despre  care  am  vorbit  până  acum.  De  aceea  îna¬ 
inte  de  a  se  citi  Evanghelia  spunem  următoarea  rugăciune:  „Străin- 
ceşte  în  inimile  noastre,  lubitorule  de  oameni,  Stăpâne,  lumina  cea 
carată  a  cunoaşterii  Dumnezeirii  Tale  şi  deschide  ochii  gândului  nos- 
iru  spre  înţelegerea  evanghelicelor  Tale  propoveiduiri . . 

Creştinii  buni  cu  mare  plăcere  citesc  Noul  Testament ,  pentru  că 

in  felul  acesta  ÎL  ascultă  pe  Domnul  Hristos  vorbindu-le  şi  încearcă 
să  trăiască  după  învăţătura  Lui:  „ Cel  ce  are  poruncile  Mele  şi  le  pă¬ 
zeşte,  acela  este  care  Mă  iubeşte ,  zice  Mântuitorul;  iar  cel  ce  Mă  iu - 
Deşte  pe  Mine  va  fi  iubit  de  Tatăl  Meu  şi-l  voi  iubi  şi  Tu  şi  Mă  voi 
arăta  Iui u  (Ioan  14,  21),  Creştinii  cu  inima  curată  ÎL  văd  pe  Hristos 
şi,  învăluiţi  de  lumina  Învierii  Lui,  în  tot  locul  şi  în  tot  timpul  sunt 
călăuziţi  de  cuvântul  Sau,  Ucenicii  Sfântului  Pahomie  ştiau  pe  de  rost 
Evangheliile,  tocmai  cu  scopul  de  a  avea  învăţăturile  lui  Hristos  ne¬ 
încetat  prezente  în  minte,  ca  intr-o  carte  deschisă  în  faţa  ochilor  su¬ 
fleteşti, 

* 

Dreptmăritorilor  creştini ,  9  auh  wo  om  V 

Faptul  că  ne-am  curăţit  simţirile  şi  L-am  văzut  pe  Hristos  strălu¬ 
cind  cu  lumina  cea  neapropiată  a  Învierii  are  şi  o  consecinţă  practică 
imediată.  Lucrul  acesta  ni-1  dezvăluie  Sfântul  Ioan  Evanghelistul: 
„Cine  zice  ca  este  în  lumină  şi  pe  fratele  său  ii  urăşte,  aceia  este  în 
întuneric  până  acum .  Cine  iubeşte  pe  frateie  sau,  rămâne  In  lumină 
şi  smintea/d  nu  este  în  ei.  Iar  cei  ce  urăşte  pe  frateie  său  este  în  în¬ 
tuneric  şi  umblă  în  întuneric  şi  nu  ştie  încotro  se  duce,  pentru  că  în- 
runericul  a  orbit  ochii  luiu  (1  Ioan  2t  9 — li). 

Trăim  într-o  lume  în  care  s-au  dezlănţuit  multe  răutăţi.  Se  ceartă 
oamenii  pentru  proprietăţi,  se  ceartă  pentru  deosebirea  părerilor  po¬ 
litice,  dar  din  nefericire  se  ceartă  şi  din  motive  religioase.  Cum  mai 
rămâne  atunci  dragostea  şi  lumina  lui  Hristos  în  noi?  Ştie  oricine,  dacă 
are  bun  simţ  şi  elementare  cunoştinţe  de  istorie,  că  românii  până  în 
veacul  al  XVIII-lea  au  fost  toţi  ortodocşi.  Apoi  au  apărut  greco-cato- 
liciir  neoprotestanţii  şi  sectanţii  de  multe  feluri.  Sfântul  Pavel  spune 
ciar  că  „ este  un  Domn,  o  credinţă,  un  bote? °  (Efeseni  4,  5).  La  cene-ar 
folosi  dezbinarea?  în  orice  caz  nu  la  mântuirea  sufletului,  ci  la  dărâ¬ 
marea  neamului  nostru. 

Porunca  iubirii,  izvorâtă  din  sfânta  lumină  a  învierii  Iui  Hristos, 
mai  este  încălcată  şi  în  alt  fel.  Vedem  cum  unii  oameni  ajung  foarte 
oogaţi,  iar  alţii  n-au  pâinea  cea  de  toate  zilele.  La  noi,  întrajutorarea, 
asistenta  socială,  nu  sunt  încă  destul  de  bine  organizate,  „Cine  are 
oogăţia  lumii  aceste/a  şi  se  uită  ia  fratele  său  care  este  în  nevoie  şî 
îşi  închide  inima  faţă  de  ei,  cum  rămâne  în  acela  dragostea  Iui  Dum¬ 
nezeu?  ...  Să  nu  iubim  cu  vorba,  numai  din  gură ,  ci  cu  fapta  şi  cu 
udevuruT ‘  (I  Ioan  3,  17 — 18). 

Fraţii  mei  iubiţi,  totuşi  sunt  Paştile,  când  toate  s-au  umplut  de 
lumină  şi  de  iubire:  cerul  şi  pământul  şi  cele  de  dedesubt.  Haideţi 
„sa  ne  luminăm  cu  prâznuirea  şi  unui  pe  altui  să  ne  îmbrăţişăm .  Sâ 
zicem:  iraţiior  şi  celor  ce  ne  urăsc  pe  noi ;  să  iertăm  toate  pentru  în¬ 
viere .  Şi  aşa  să  strigăm:  Hristos  a  înviat  din  morţi ,  cu  moartea  pe 
moarte  călcând  şi  celor  din  morminte  viaţă  dăruindu-Ie" . 

Vă  îmbrăţişez  cu  părintească  dragoste  şi,  dorindu-vă  sărbători 
fericite,  vă  zic: 

Hristos  a  înviat!  y  Ji 

t  andrei 

Oi  Episcopul  Alba  Iuîiei. 

DIN  MILA  LVL  DUMNEZEU 
EPISCOP  AL  DE  DUMNEZEU  PAZITEI  EPISCOPII 
ORTODOXE  ROMANE  A  ORADIEI 

Iubitului  cler,  cinului  monahal  şi  binecredincioşilor  creştini,  har, 
miiâ  şi  pace  de  Ia  Iisus  Hristos ,  Domnul  nostru,  iar  de  la  smerenia 
noastră  arhiereşti  binecuvântări! 

HRISTOS  A  ÎNVIAT! 

„ Hristos  a  înviat  din  morţi  cu 
moartea  pe  moarte  călcând  . . 

Sărbătoarea  învierii  Mântuitorului  nostru  a  fost  cu  multă  înţe¬ 
lepciune  rânduită  de  Sfânta  noastră  Biserică  în  acest  anotimp,  al  pri¬ 
măverii,  reprezentând  nu  numai  învierea  noastră  ca  fii  ai  Dumnezeu¬ 
lui  Celui  viu,  ci  şi  a  naturii  înconjurătoare,  care  îşi  pregăteşte  şi  ea 
veşmântaţia  pentru  Sfânta  înviere,  prin  ghioceii  îmbobociţi  ce  ies  de 
sub  zăpada  iernii,  prin  covorul  verde  al  ierbii  ce  acoperă  pământul 
şx  mai  ales  prin  frumoasele  flori  de  măr,  care,  cu  petalele  lor  albe  ca 
zăpada,  vor  să  ne  aducă  aminte  de  hainele  albe  ale  Mântuitorului,  cu 
care  a  ieşit  din  mormântul  întunecos,  aşa  cum  e  reprezentat  în  icoa¬ 
nele  noastre  bisericeşti.  Sărbătoarea  mai  vrea  însă  să  ne  aducă  amin¬ 
te  şi  de  hainele  curate  ale  sufletelor  noastre  spălate  prin  lacrimile 
sincere  ale  părerii  de  rău  în  Taina  Spovedaniei  şi  înfrumuseţate  în  lu¬ 
mina  focului  Sfintei  Cuminecături. 

Iubiţii  noştri  credincioşi, 

în  anul  acesta  ne  vom  opri  asupra  tălmăcirii  cuvintelor  „cu  moar¬ 
tea  pe  moarte  călcând*,  din  troparul  învierii.  Cuvântul  moarte,  de 
cele  mai  multe  ori,  răsună  sinistru  în  urechile  noastre,  aducând  în 
cele  dinlăuntru  ale  noastre  sumbre  simţăminte.  S-ar  părea  că  nici  unul 
dintre  noi  nu  am  dori  ca  să  murim,  spre  deosebire  de  Sfântul  Apostol 
Pavel  pentru  care  „moartea  era  un  câştig".  Ce  simţăminte  va  fi  având 
Sfântul  Apostol  Pavel,  de  a  ajuns  la  acea  convingere,  care  pentru  noi 
cei  de  rând  este  greu  de  înţeles! 

Dacă  am  medita  mai  creştineşte  şi  mai  adânc,  despărţirea  sufletu¬ 
lui  de  trup  nu  este  o  moarte,  o  distrugere  totală  şi  iremediabilă,  ci 
doar  o  stare  de  provizorat,  de  trecere,  de  mari  nădejdi  viitoare  şi  nici 
într-un  caz  de  cugetări  pesimiste,  descurajatoare  sau  de  deznădejde. 
Nu  trebuie  să  uităm  că  şi  trupul  nostru  este  veşnic  şi  că  şi  el  va  în¬ 
via.  S-ar  putea  ca  văzând  trupul  putrezind  şi  amestecat  cu  ţărâna  pă¬ 
mântului  să  ne  îndoim  de  învierea  lui.  Să  nu  fie!  Textele  noastre 
sfinte  ne  spun  că  şi  „marea  îşi  va  da  morţii  săi  afară*".  Avem  şi  un 

pasaj  foarte  edificator  în  Proorocul  Iezechil,  cap.  37,  în  privinţa  învi¬ 
erii  trupurilor,  pe  lângă  acele  trupuri  înviate  de  Mântuitorul.  în  Proo¬ 
rocul  Iezechil  este  prezentat  un  câmp  de  oase  goale,  rămase  risipite 
pe  câmpie  în  urma  unei  bătălii.  Dumnezeu  îl  întreabă  pe  prooroc: 
„Ce  crezi,  învia-vor  oasele  acestea?"  Iar  proorocul  răspunde  cu  o  oa¬ 
recare  îndoială:  „Tu  ştii  aceasta".  Dumnezeu,  ca  să-i  risipească  orice 
îndoială,  îl  face  martor  acestui  eveniment  zicând:  „Voi  face  să  intre 
în  voi  duh  şi  veţi  învia11.  Şi  mi-a  zis:  „prooroceşte  asupra  oaselor 
acestora  şi  le  spune,  oase  uscate  ascultaţi  cuvântul  Domnului.  Proo- 
rocit-am  deci  cum  mi  s-a  poruncit.  Şi  când  am  proorocit  iată  s-a  făcut 
un  vuiet  şi  o  mişcare  şi  oasele  au  început  să  se  apropie  fiecare  os  la 
încheietura  sa  şi  am  privit  şi  iată  erau  pe  ele  vine  crescute  şi  carne 
şi  pielea  le  acoperea  pe  deasupra,  iar  duh  nu  era  în  ele.  Atunci  mi-a 
zis  Domnul:  Fiul  omului,  prooroceşte  şi  spune  duhului:  Aşa  grăieşte 
Domnul  Dumnezeu:  Duhule  vino  din  cele  patru  vânturi  şi  suflă  peste 
morţii  aceştia  şi  vor  învia.  Deci  am  proorocit  cum  mi  se  poruncise  şi 
a  intrat  în  ei  duhul  şi  au  înviat  şi  mulţime  multă  foarte  de  oameni 
s-au  ridicat  pe  picioarele  lor".  Mai  putem  oare  să  ne  mai  îndoim  de 
puterea  lui  Dumnezeu  şi  de  învierea  trupurilolr  noastre?  Şi  pe  lângă 
toate  acestea  avem  şi  trupuri  neputrezite,  atâtea  sfinte  moaşte  ale 
sfinţilor  Bisericii  noastre  chiar  până  în  zilele  noastre,  cum  sunt  acele 
ale  Sfântului  Iacob  Românul,  care  pot  fi  văzute  de  oricine  are  ocazia 
fericită  să  viziteze  locurile  sfinte  de  la  Ierusalim. 

Şi  atunci  ne  întrebăm:  Mai  putem  spune  acestei  despărţiri  a  su¬ 
fletului  de  trup,  „moarte"?  Mai  putem  să  ne  îndoim  de  această  învie¬ 
re  a  trupurilor  noastre?  Deci  moarte  în  înţelesul  distrugerii  totale  nu 
există,  pentru  că  şi  trupurile  şi  sufletele  noastre  sunt  veşnice.  Trebuie 
să  eliminăm  din  inimile  noastre  starea  de  pesimism,  de  tristeţe,  care 
uneori  se  încuibează  în  cele  dinlăuntrul  inimii  la  auzirea  cuvântului 
moarte.  Aşa  socotim  că  a  înţeles  şi  Sfântul  Apostol  Pavel  moartea 
„ca  un  câştig",  ca  o  mare  trecere,  aşa  să  rămână  şi  în  mintea  şi  ini¬ 
mile  noastre. 

Dar  de  ce  noi  totuşi  ne  temem  de  moarte?  Pentru  că  în  primul 
rând  suntem  prea  legaţi  de  lucruri  pe  care  chiar  dobândindu-le  nu. ne 
dau  mari  satisfacţii.  Pentru  că  suntem  prea  legaţi  de  cei  apropiaţi  ai 
noştri  şi  în  cazul  când  ei  trec  prin  grele  încercări,  am  dori  să  vedem 
ce  se  alege  de  soarta  lor.  imu  rareori  şi  cei  apropiaţi  ne  produc  nu 
puţine  nemulţumiri.  Dar  mai  presus  de  toate  acestea  intervine  şi  un 
duh  rău  şi  amăgitor  care  ne  duce  la  acea  stare  pesimistă,  la  gândul 
morţii.  De  ce  această  intervenţie  a  duhului  amăgitor?  Pentru  că  dia¬ 
volul  ştie  că  o  serioasă  prcT  ăre  sufletească  pentru  marea  trecere  ar 
duce  la  o  despătimire  a  noastră  din  noroiul  păcatelor  şi  ca  urmare  la 
o  inimă  plină  de  nădejde  şi  curaj  aşa  cum  o  întâlnim  la  sfinţii  muce¬ 
nici  ai  Bisericii  noastre,  care  mergeau  la  moarte  cu  faţa  veselă,  spre 
marea  mirare  a  păgânilor.  Sfântul  Antonie  cel  Mare  ne  dă  o  lecţie  in 
această  privinţă,  spunandu-ne  că  dacă  fiecare  zi  din  viaţa  noastră  ara 
socoti-o  cea  din  urmă  zi,  n-am  mai  fi  aşa  legaţi  de  lucruri,  am  deveni 
mai  buni  şi  bunătatea  ne-ar  întări  frăţietatea  în  familie,  în  ţară  şi  în- 

tre  popoare.  Toate  acestea  le  ştie  duhul  cel  rău  şi  amăgitor  şi  de  aceea 
ne  duce  la  uitarea  pregătirii  trecerii  noastre  din  lumea  aceasta. 

Iubiţi  credincioşi, 

O  altă  cugetare  înţeleaptă  pentru  pregătirea  noastră  de  marea 
trecere,  ar  fi  aceea  asupra  persoanei  noastre,  care  singură  rămâne  în 
veşnicie.  Tot  ce  vedem  în  jurul  nostru,  lucruri,  clădiri,  cărţi,  biserici 
şi  chiar  Sfânta  carte  a  Sfintei  Scripturi,  nu  vor  mai  fi,  persoana  noas¬ 
tră  însă  rămâne  în  biblioteca  veşniciei.  Şi  atunci  să  fim  chiar  aşa  de 
nepăsători  faţă  de  persoana  noastră  şi  atât  de  preocupaţi  de  lucrurile 
din  jurul  nostru?  Nu  intervine  în  acest  fel  de  a  fi  tot  un  duh  amăgi¬ 
tor  care  caută  să  inverseze  scara  valorilor?  Să  medităm  cu  toată  se¬ 
riozitatea  şi  cu  dreaptă  judecată  asupra  acestor  realităţi.  Să  înţelegem 
că  ori  vrem  noi,  ori  nu  vrem,  tot  vom  avea  un  sfârşit,  tot  vom  ajunge 
ia  marea  trecere  din  lumea  aceasta. 

Iubiţii  noştri  credincioşi, 

Adevărata  noţiune  de  moarte  şi  de  care  se  cade  să  ne  înfricoşăm 
este  moartea  sufletească  atunci  când  adormim  întru  moarte  cu  păcate. 
Unul  dintre  marii  cuvioşi  ai  Bisericii  noastre  (Varsanufie)  spune  că 
orice  păcat  pentru  noi  care  nu  facem  adevărată  pocăinţă,  pe  care  nu-1 
spovedim,  este  un  păcat  de  moarte,  pentru  că  ne  aduce  moartea  su¬ 
fletească,  adică  acea  împietrire  a  inimii.  Tot  acelaşi  cuvios  continuă 
că  datorită  acestei  morţi  sufleteşti  noi  gustăm  deja  de  aici  de  pe  pă¬ 
mânt  iadul.  Cu  alte  cuvhnte  iadul  nu  este  altceva  decât  o  continuare 
intensivă  a  morţii  noastre  sufleteşti  în  veşnicie.  Cine  ne-ar  putea  pre¬ 
zenta  realitatea  acestei  morţi  sufleteşti,  golul  şi  pustiul  ei,  descura¬ 
jarea  şi  pesimismul  ei,  îndoiala  şi  deznădejdea  realităţii  ei,  lipsa  do¬ 
rului  de  a  trăi  lipsa  oricărui  optimism  în  acţiunile  din  viaţă,  cu  un 
cuvânt  o  totală  paralizie  sufletească,  „mort  de  viu11. 

Dreptmăritori  creştini, 

învierea  Mântuitorului  a  adus  îndumnezeirea  firii  Sale  omeneşti 
m  cel  mai  înalt  grad,  încât  putea  intra  prin  uşile  încuiate,  putea  să 
apară  într-un  loc  sau  altul  şi  are  ca  scop  salvarea  noastră  din  moar¬ 
tea  sufletească  şi  pregătirea  pentru  marea  trecere  din  lumea  aceasta. 

Moartea  sufletească  a  călcat-o  în  picioare  Mântuitorul  nostru 
prin  învierea  Sa  şi  le-a  ajutat  celor  morţi  sufleteşte  din  veac  să  iasă 
din  adâncul  iadului  la  lumina  învierii.  Icoana  învierii  din  bisericile 
noastre  reprezintă  această  ridicare  prin  sfărâmarea  lanţurilor  iadu¬ 
lui  şi  de  o  parte  şi  de  alta,  Mântuitorul  dând  mâna  lui  Adam  şi  Eva 
şi  după  ei  tuturora,  ca  să  iasă  din  iad. 

învăţătura  dogmatică  a  Sfintei  Liturghii  ne  prezintă  evenimen¬ 
tul  în  cuvintele  următoare:  „în  mormânt  cu  trupul,  în  iad  cu  sufletul 
ca  un  Dumnezeu,  în  rai  cu  tâlharul  şi  pe  scaun  împreună  cu  Tatăl  şi 
cu  Duhul  ai  fost  Hristoase,  toate  umplându-le  Cel  ce  eşti  necuprins'1. 
Cărţile  noastre  de  cult,  pline  de  învăţături  dogmatice,  conglăsuiesc 
şi  ele  în  cuvinte  ca  acestea:  „prin  Înviere  Hristos  Mântuitorul  ne-a 

trecut  prin  moarte  la  viaţă  şi  de  pe  pământ  la  cer"  şi  se  continuă: 
„Porţile  iadului  le-ai  sfărâmat  Doamne  cu  puternică  tăria  Ta  şi  îm¬ 
preună  ai  sculat  pe  morţii  cei  din  veac  care  dormeau  în  întuneric,  cu 
dumnezeiască  şi  slăvită  învierea  Ta".  De  această  sfărâmare  a  porţi¬ 
lor  iadului  vom  beneficia  noi  toţi  până  la  sfârşitul  veacului,  deoarece 
„nu  va  mai  putea  stăpânirea  morţii  să-i  mai  ţină  pe  oameni  căci  Hris- 
tos  s-a  pogorât  sfărâmând  şi  stricând  porţile  eil<. 

Intr-o  exegeză  anagogică  ar  fi  mai  înţelept  să  se  spună  că  Mân¬ 
tuitorul  a  călcat  moartea  cu  învierea  Sa,  omorând-o,  şi  omorând 
moartea  sufletească  ne-a  dăruit  viaţă,  adică  nu  numai  trecerea  din 
viaţa  aceasta,  ci  şi  o  intensitate  calitativă  a  bucuriei,  a  liniştii  sufle¬ 
teşti  conform  textului  de  la  Sf.  Ev.  Ioan,  care  arătând  rostul  venirii 
în  lume  a  Mântuitorului  zice  că  „Eu  am  venit  ca  viaţă  să  aibă  şi  din 
belşug  să  aibă".  Aceeta  ar  fi  adevăratul  sens  al  vieţii,  aşa  cum  am 
arătat  mai  sus,  iar  moartea  sufletească  —  sensul  autentic  al  morţii. 

In  acest  sens  a  înţeles  şi  Sf.  Ioan  Gură  de  Aur  în  Cuvântul  său 
de  la  Paşti,  atunci  când  zice:  „Unde-ţi  este  moarte  boldul  tău?  Un- 
de-ţi  este  iadule  biruinţa  ta?IJ 

Iubiţii  noştri  credincioşi , 

Din  cele  spuse  până  aici,  se  cade  să  înţelegem  că  nu  trebuie  să 
ne  mai  temem  de  moartea  fizică,  ci  să  o  considerăm  ca  o  mare  trecere 
in  veşnicie,  dar  să  ne  temem  de  moartea  sufletească  şi  mai  ales  „de 
veşnicia  ei“.  Această  temere  să  trezească  în  noi  râvna  sfântă  ca  prin 
înfrânare,  rugăciune  şi  har  dumnezeiesc  să  ne  eliberăm  de  întuneci¬ 
mile  ei. 

Să  avem  marea  nădejde  în  bunătatea  şi  puterea  lui  Dumnezeu, 
in  ajutorul  Său,  că  de  aceea  a  venit  Mântuitorul  la  noi,  ca  să  ne  pre¬ 
gătească  prin  învierea  Sa  marea  noastră  trecere.  Nici  unul  să  nu  ne 
mai  temem  de  moartea  fizică,  pentru  că  ne-a  izbăvit  pe  noi  învierea 
Mântuitorului  nostru.  Toţi  să  îndrăznim,  nici  unul  să  nu  descurajăm, 
ca  să  intrăm  la  ospăţul  Domnului  nostru,  cu  o  atenţionare,  „nici  unul 
mustrat  de  cugetul  său  mai  înainte  de  a  se  spovedi  să  nu  cuteze  cu 
nebăgare  de  seamă  să  se  atingă  de  acest  foc  mistuitor",  după  cum 
spune  Sf.  Ioan  Gură  de  Aur  în  Cuvântul  său  din  Joia  Mare. 

Cu  acest  îndemn  de  încurajare  şi  de  nădejde  în  Hristos  Cel  în¬ 
viat,  precum  şi  cu  nădejdea  în  darurile  Bisericii  lăsate  nouă  prin 
Sfintele  Taine,  Vă  doresc  din  inimă  învierea  Dumneavoastră  a  tutu¬ 
ror  din  moartea  sufletească,  învierea  Neamului  nostru  românesc  şi 
învierea  sufletească  a  întregii  omeniri,  ca  să  se  risipească  dintre  noi, 
precum  se  risipeşte  fumul,  orice  vrajbă,  orice  ură,  orice  dezbinare, 
orice  răzbunare,  spre  binele  nostru  vremelnic  şi  veşnic  şi  spre  lauda 
Tatălui  şi  a  Fiului  şi  a  Duhului  Sfânt,  Amin! 

Al  vostru  stăruitor  rugător  către  Hristos  Cel  înviat, 

'‘  V  IO AN 
Episcopul  Oradiei 

t  JUSTINI AN 

DIN  MILA  LUI  DUMNEZEU  EPISCOP  DREPT  CREDINCIOS 
AL  MARAMUREŞULUI  ŞI  SĂTMARULUI 

Iubitului  clei,  cinului  monahal  şi  dieptciedinciosului  popor  ro¬ 
mân,  har,  milă  şi  pace  de  la  Dumnezeu  Tatăl  şi  de  la  Domnul  nostru 
lisus  Hristos. 


HRISTOS  A  ÎNVIAT! 

r 

„Ziua  învierii  să  ne  luminăm  popoare,  Paştile  Domnului,  Paştile. 
Că  din  moarte  la  viaţă  şi  de  pe  pământ  la  Cer  Hristos-Dumnezeu  ne-a 
trecut  pe  noi .  , /\  Aşa  auzim  în  fiecare  an,  un  glas  luminos,  venind 
din  altarul  Bisericii  lui  Hristos,  care  în  mod  solemn  vesteşte:  „Acum 
toate  s-au  umplut  de  lumină;  şi  cerul  şi  pământul  şi  cele  dedesubt/1 

Biserica  noastră  dreptmăritoare,  la  fiecare  sărbătoare  ne  mân¬ 
gâie,  ne  înalţă  sufleteşte,  ne  sfinţeşte  cu  slujbele,  cu  rugăciunile  şi 
cântările  ei  sfinte  pe  care,  deşi  se  repetă  în  fiecare  an,  niciodată  nu 
ne  săturam  ascultându-le,  pentru  că  toate  slujbele  şi  rânduielile  Bise¬ 
ricii  Ortodoxe  sunt  inspirate  şi  aşezate  de  Duhul  Sfânt  după  planul 
dat  de  Dumnezeu. 

Ţara  noastră  este  o  ţară  binecuvântată  de  Dumnezeu.  Poporul 
nostru  este  un  popor  iubit  de  Dumnezeu,  pentru  că  de  două  mii  de  ani 
aproape,  a  păstrat  cu  sfinţenie  învăţătura  curată  a  evangheliei  lui 
Hristos. 

Peste  ţara  noastră,  de-a  lungul  timpului  au  trecut  multe  valuri. 
Poporul  român  a  fost  umilit  şi  asuprit  de  multe  ori  de  străini,  dar  n-a 
fost  înfrânt,  pentru  că  nu  şi-a  vândut  sufletul,  nici  ţara,  nici  credinţa 
ci,  aşa  cum  şi-a  păstrat  frumoasa  limbă  românească,  tot  aşa  şi-a  păs¬ 
trat  şi  legea  strămoşească,  fără  de  care  nu  am  mai  fi  români,  nici  creş¬ 
tini  adevăraţi. 

Suferinţele  vin  şi  trec.  Străinii  cu  datinile  şi  cu  credinţele  lor  dis¬ 
par  cu  timpul,  dar  noi  rămânem  statornici  pe  vatra  noastră,  în  ţara 
noastră,  cu  Limba  şi  cu  Legea  noastră,  „Apa  trece,  pietrele  rămânu, 
zice  un  cuvânt  înţelept  pe  care  l-am  moştenit  din  bătrâni.  Noi  aici  am 
fost,  şi  cu  răbdare  de-a  lungul  veacurilor,  ne-am  crescut  pruncii, 
ne-am  cinstit  bătrânii,  ne-am  păstrat  altarele,  datinile,  cântecele  şi 
sărbătorile.  Prin  veacuri  de  încercări  şi  suferinţe,  când  ni  se  răpeau 
copiii,  când  pentru  credinţa  ortodoxă  ne  erau  ucişi  preoţii  şi  credin¬ 
cioşii,  noi  nu  ne-am  pierdut  speranţa  în  Dumnezeu  şi  Dumnezeu  nu 
ne-a  părăsit.  De  la  daci  avem  statornicia.  De  la  romani  am  moştenit 
vitejia.  De  la  Hristos  am  primit  lumina.  De  la  apostoli,  învăţătura 
evangheliei  curată.  De  la  Sfinţii  Părinţi  şi  de  la  Sfintele  Soboare  Ecu¬ 
menice,  nc-a  venit  Legea  cea  dreaptă,  Legea  Ortodoxă  care  ne-a  apă¬ 
rat  de  toate  relele  şi  rătăcirile  omeneşti,  în  care  au  căzut  toţi  cei  ce 
au  căutat  slava  lumească. 

Noi,  de  la  naştere,  după  porunca  dată  de  Dumnezeu  ne-am  îmbră¬ 
cat  copiii  în  haina  cea  cerească  a  lui  Iisus  Hristos,  prin  taina  Sfântu¬ 
lui  Botez;  ne-am  împărtăşit  şi  ne-am  îndumnezeit,  prin  Harul  lui  Dum¬ 
nezeu,  care  izvorăşte  din  potirele  sfinte  ale  Bisericii  Ortodoxe. 

Barbarii  şi  străinii  nu  ne-au  dat  răgaz  să  ne  întemeiem  şcoli  înal¬ 
te  dar  am  avut  Biserici  şi  Altare?  am  avut  preoţi  de  înaltă  conştiinţă 
şi  dragoste  de  dreptate,  care  au  apărat  şi  ne-au  păstrat  credinţa  cura¬ 
tă.  Acestea,  Biserica  şi  Legea  românească,  ne-au  fost  şcoală,  pavăză 
şi  cetate  dumnezeiască,  care  au  salvat  fiinţa  neamului  şi  firea  noas¬ 
tră,  firea  românească,  nobilă  şi  curată. 

Dacă  nu  aveam  Biserica  şi  Legea  Ortodoxă,  de  mult  am  fi  dispă¬ 
rut  din  istorie.  < 

Tot  ce  avem  sfânt,  frumos  şi  bun  —  toată  bogăţia  noastră  sufle¬ 
tească,  pe  care  o  admiră  lumea  întreagă  —  este  darul  cu  care  Biserica 
noastră  strămoşească  ne-a  înzestrat. 

Fiecare  popor  se  mândreşte  cu  limba  şi  cu  legea  pe  care  le-a  moş¬ 
tenit  de  la  moşii  şi  strămoşii  lui?  şi  noi  ne  mândrim  cu  ceea  ce  am 
moştenit:  Limba,  Legea  şi  Pământul.  Fiecare  român  şi  creştin  ortodox 
nu  se  laudă  cu  haine  de  împrumut,  nici  cu  datini  sau  credinţe  pe  care 
străinii  ni  le-au  impus  cu  sila.  Noi  nu  ne  lăudăm  cu  învăţături  primite 
din  export,  ci  ne-am  luminat  şi  ne  vom  lumina  numai  cu  lumina  pe 
care  am  primit-o  de  la  Hristos,  care  ni  s-a  transmit  prin  moşii  şi  stră¬ 
moşii  noştri. 


Iubiţi  fraţi  şi  surori , 

Iată  cu  ajutorul  Bunului  Dumnezeu,  am  ajuns  din  nou  Sfintele  şi 
inimoasele  sărbători  ale  Paştilor.  Pentru  acest  Praznic  luminat,  sunt 
încredinţat  că  ne-am  pregătit  fiecare  româneşte  şi  creştineşte,  cu  post 
şi  cu  rugăciune. 

Ne-am  spălat  păcatele  în  Taina  cea  mare  a  spovedaniei,  după 
care  ne-am  împărtăşit  cu  Trupul  şi  Sângele  Domnului.  Iar  acum,  după 
cum  ne  îndeamnă  Biserica  noastră,  unul  pe  altul  să  ne  îmbrăţişăm  şi 
să  zicem:  fraţilor,  şi  celor  ce  ne  urăsc  pe  noi,  să  iertăm  toate  pentru 
înviere  şi  să  strigăm  Hristos  a  înviat  din  morţi,  cu  moartea  pe  moarte 
călcând  şi  color  din  morminte  viaţă  dăruindu-le  . . .". 

Iubiţii  mei  fii  duhovniceşti, 

învierea  Domnului  ne  aduce  în  fiecare  an  multă  şi  mare  bucurie, 
dar  şi  o  adâncă  şi  sfântă  răspundere.  Ne  aduce  o  mare  bucurie  pentru 
ca  ea  ne  asigură  că  viaţa  nu  poate  fi  biruită  de  moarte.  învierea  Dom¬ 
nului  ne  asigură  şi  ne  strecoară  în  suflet  speranţa  în  viaţa  şi  ferici¬ 
rea  veşnică.  învierea  Domnului  ne  asigură  că  după  iarna  vieţii  aces¬ 
teia,  urmează  primăvara  vieţii  veşnice.  In  fiecare  suflet  învierea  Dom¬ 
nului  revarsă  o  rază  de  lumină,  de  bucurie,  de  fericire,  de  linişte,  de 
pace.  Noi  ştim  că  cei  ce  ascultă  poruncile  lui  Dumnezeu  şi  poruncile 
Lui  Hristos  se  vor  învrednici  de  o  răsplată  veşnică  şi  de  prietenia  lui 

Dumnezeu,  după  cum  a  spus  Iisus,  zicând:  „Voi  sunteţi  prietenii  mei 
dacă  faceţi  ceea  ce  vă  porun cescu  (In.  15,  14)?  şi  mai  departe  Domnul 
zice:  „Părinte,  voiesc  ca  unde  sunt  Eu  să  fie  împreună  cu  Mine  şl 
aceia  pe  care  mi  i-ai  dat.“  (In.  17,  24).  Iar  nouă  ne  spune:  „Ma  duc  să 
vă  gătesc  loc"  (In.  14,  2).  Acest  cuvânt  l-a  rostit  Mântuitorul  înainte 
de  patimile  Sale.  Toate  aceste  făgăduinţe,  ce  ni  le-a  făcut  înainte  de 
moartea  Sa  pe  cruce,  Iisus  Hristos  le  adresează  fiecărui  fiu  al  Biseri¬ 
cii,  prin  învierea  Sa. 

Vino  suflete,  zice  Iisus  cel  ce  a  biruit  moartea  „şi  te  odihneşte 
întru  bucuria  Domnului  Tău"  (Mt.  25,  21,  23).  Vino  prietene  drag  şi 
te  bucură  de  cinstea  pe  care,  ţi-am  pregătit-o  de  la  facerea  lumii. 
Vino  frate?  acum  nu  te  mai  numesc  rob,  nici  slugă,  ci  acum,  după  ce 
am  biruit  moartea  şi  iadul,  după  ce  l-am  înfrânt  pe  satana,  prin  pati¬ 
mile,  moartea  şi  învierea  mea,  vă  numesc  fraţi  pe  toţi  cei  ce  credeţi 
în  Mine  şi  vă  bucuraţi  de  învierea  Mea;  pentru  că  prin  întruparea, 
jertfa,  moartea  şi  învierea  mea,  aţi  devenit  fiii  lui  Dumnezeu  (Galat. 
3,  26). 

Veniţi  voi  toţi,  cei  ce  aţi  fost  alături  de  Mine,  în  noaptea  patimi¬ 
lor,  şi  vă  bucuraţi  de  învierea  Mea,  după  cum  se  bucură  toţi  sfinţii  şi 
îngerii  din  Ceruri  în  ziua  aceasta. 

Iată,  iubiţii  mei  fraţi,  de  ce  în  ziua  învierii  Domnului,  sufletele 
tuturor  creştinilor  se  înseninează  şi  cântă.  Iată  de  ce,  cu  ochii  sufle¬ 
tului,  toţi  cei  ce  au  inimă  curată,  văd  că  astăzi  cerurile  şi-au  deschis 
porţile,  ca  să  intre  împăratul  Măririi.  în  noaptea  învierii,  din  adâncul 
timpului  şi  al  spaţiului,  se  aude  un  glas  ce  strigă:  „Deschideţi  puteri 
porţile  voastre  şi  va  intra  împăratul  Măririi1*.  Şi  porţile  cerului  s-au 
deschis  când  a  înviat  Domnul.  în  fiecare  an  porţile  cerului  se  deschid 
ia  învierea  Domnului,  iar  Iisus  Hristos  intră  şi  este  întâmpinat  cu  sla¬ 
vă  mare  de  toate  puterile  cereşti.  îngerii  şi  sfinţii  şi  mai  presus  de 
toate  însuşi  Dumnezeu  Tatăl,  îl  întâmpină  pe  Fiul  Său,  pe  Domnul  nos¬ 
tru  Iisus  Hristos,  care  „S-a  smerit  pe  Sine,  ascultător  făcându-se  până 
ia  moarte  şi  încă  moarte  pe  cruce"  (Fiiip.  2,8),  zdrobind  prin  asculta¬ 
rea,  smerenia  şi  suferinţa  Sa,  pe  cel  ce  mândrindu-se  s-a  ridicat  îm¬ 
potriva  lui  Dumnezeu  zicând:  „îmi  voi  înălţa  scaunul  mai  presus  de 
cel  Prea  înalt  “  (In.  14,  14).  Prin  jertfa  şi  învierea  Domnului,  Drepta¬ 
tea  lui  Dumnezeu  a  biruit.  Rana  pe  care  cel  viclean  i-a  făcut-o  lui 
Dumnezeu,  s-a  vindecat.  De  asemenea  „cu  rana  lui  noi  toţi  ne-am  vin¬ 
decat"  (Is.  53,  5).  De  aceea  toată  creatura  nu  va  înceta  niciodată  să 
aducă  slavă  învierii  Domnului  nostru  Iisus  Hristos. 

învierea  Domnului,  fraţilor,  a  deschis  porţile  cerului  şi  Domnul 
cu  marc  alai  a  intrat  printr-însele,  dar  nu  singur.  Când  a  fost  pe  cru¬ 
ce,  când  rănile  Lui  erau  deschise,  când  sângele  curgea  în  şiroaie  din 
coasta  Sa,  când  trupul  îi  atârna  in  văzul  tuturor,  gol  şi  plin  de  răni, 
când  la  picioarele  crucii  o  mulţime  sălbatică,  aţâţată  de  slugile  sata¬ 
nei  îl  batjocorea  şi  ii  hulea  zicând:  „Tu,  cel  ce  dărâmi  templul  şi  în 
trei  zile  îl  zideşti,  mântuieşte-te  pe  Tine  însuţi!  Dacă  eşti  Fiul  lui 
Dumnezeu,  coboară-Te  de  pe  cruce!**  (Mt.  27,  40).  Chiar  şi  unul  din¬ 
tre  făcătorii  de  rele  ce  era  răstignit  alături  de  El  îl  hulea  zicând:  „Nu 

eşti  Tu  Hristosul?  Mântuieşte-Te  pe  Tine  însuţi  şi  pe  noi"  (Lc.  23,  39). 
Când  toţi  îl  priveau  cu  ură  şi  cu  dispreţ,  peste  urletele  şi  strigătele 
gloatei,  deodată  s-a  auzit  un  glas  omenesc,  un  glas  plin  de  căinţă  şi 
umilinţă,  zicând:  „Pomeneşte-mă  Doamne  când  vei  veni  întru  împă¬ 
răţia  Ta.“  Acesta  era  glasul  omului  ce  era  atârnat  pe  lemn  de-a  dreap¬ 
ta  Domnului,  prin  care  vorbea  tot  neamul  omenesc;  glasul  tuturor  Pa¬ 
triarhilor  şi  Proorocilor,  glasul  tuturor  fiilor  lui  Adam,  care  de-a  lun¬ 
gul  timpurilor  adormiseră  cu  nădejdea  învierii  şi  a  vieţii  veşnice.  Era 
glasul  celor  ce  zăceau  şi  se  chinuiau  în  iad.  Era  glasul  tuturor  făptu¬ 
rilor  omeneşti,  care  de  la  început,  de  la  facerea  lumii,  au  sperat  şi  au 
crezut  în  învierea  şi  viaţa  veşnică  şi  cu  această  speranţă  au  înfruntat 
moartea  şi  ei,  cei  ce  au  trăit  înainte  de  întruparea  Domnului,  dar  mai 
ales  toţi  Martirii  şi  Drepţii,  Cuvioşii  şi  Creştinii  care  au  trăit  şi  şi-au 
dăruit  toată  viaţa  lor  lui  Iisus  Hristos. 

Acel  glas  care  s-a  auzit  atunci  pe  Golgota  era  glasul  nostru  al 
tuturor  celor  ce  căutăm  mântuirea,  fericirea,  nemurirea  şi  slava  îm¬ 
părăţiei  lui  Dumnezeu. 

La  acest  glas,  Mântuitorul  lumii  răspunde  din  veac  în  veac:  „As¬ 
tăzi  vei  fi  cu  Mine  în  rai"  (Lc.  23,  43). 

—  Către  cine  adresează  acest  cuvânt  Mântuitorul? 

—  Către  toţi  cei  ce  în  gândul  lor,  în  sufletul  lor,  în  sinea  lor,  cu 
speranţă  şi  credinţă  în  Dumnezeu,  şoptesc  mereu:  „Pomeneşte-ne 
Doamne  şi  pe  noi  când  vei  veni  întru  împărăţia  Ta",  şi  Mântuitorul 
ie  ascultă  glasul,  după  cum  a  ascultat  şi  glasul  tâlharului  de  pe  cruce. 

In  timp  ce  mulţi  îl  batjocoresc  şi  îl  hulesc  pe  Dumnezeu,  ei  cu 
umilinţă  şi  cu  credinţă  se  roagă  lui  Hristos  zicând:  „Pomeneşte-ne  şi 
pe  noi  când  vei  veni  întru  împărăţia  Ta.  Şi  aşa  prin  slujitorii  sfinte¬ 
lor  altare,  pescuieşte  mereu  şi  adună  în  năvodul  său,  sufletele  ome¬ 

neşti  şi  intră  cu  ele  pe  porţile  cerului,  oferindu-le  Tatălui,  ca  pe  cele 
mai  scumpe  daruri. 

„In  mormânt  cu  trupul,  în  iad  cu  sufletul  ca  un  Dumnezeu,  în  rai 

cu  tâlharul  şi  pe  scaun  împreună  cu  Tatăl  şi  cu  Duhul  ai  fost  Hris- 

toase,  toate  umplându-le,  Cel  ce  eşti  necuprins",  se  zice  la  dumneze¬ 
iasca  Liturghie,  ajutându-ne  să  înţelegem,  că  Domnul  când  de  pe  cru¬ 
ce  şi-a  încredinţat  sufletul  Tatălui,  cu  sufletul  s-a  coborât  în  iad,  îm¬ 
brăcat  cu  toată  puterea  şi  slava  Sa,  şi  i-a  eliberat  pe  toţi  cei  ce  de 
veacuri  zăceau  acolo,  l-a  eliberat  pe  Adam  şi  pe  Eva,  l-a  eliberat  pe 
Avraam  şi  pe  Moise.  I-a  elibei/at  pe  tâlharul  cel  credincios  şi  odată 
cu  el  pe  toţi  fiii  lui  Adam  care  au  avut  în  suflet  o  scânteie  de  drep¬ 
tate  şi  de  bunătate  când  au  trăit  în  lume. 

Iubiţii  mei  fraţi , 

De  două  mii  de  ani,  aproape,  raiul  stă  deschis.  De  două  mii  de 
ani  aproape,  porţile  cerului  aşteaptă  ca  toţi  cei  ce  doresc  să  intre,  să 
nu  mai  fie  opriţi  de  îngerul  care  cu  sabie  de  foc,  a  păzit  porţile  raiu¬ 
lui  până  la  învierea  Domnului.  Acum,  fiecare  om  botezat  în  Legea  lui 
Hristos,  fiecare  creştin,  este  invitat,  este  chemat,  este  rugat  să  intre 

la  nuntăr  să  intre  la  ospăţul  cel  dumnezeiesc,  să  intre  în  rai.  Cina  este 
gata,  masa  e  pusă,  Stăpânul  ne  aşteaptă  pe  toţi.  E  adevărat  iubiţii  mei 
fraţi,  Dumnezeu  nu  forţează  pe  nimeni  să  intre  pe  porţile  împărăţiei. 
E  liber  fiecare.  Fiecare  are  dreptul  să  aleagă  binele  sau  răul,  întune¬ 
ricul  sau  lumina,  viaţa  sau  moartea,  slava  şi  fericirea  sau  ruşinea,  în¬ 
tunericul  şi  osânda  veşnică. 

Această  taină  face  parte  din  umbra  ce  întunecă  pentru  unii,  ziua 
învierii  Domnului. 

Cei  drepţi,  cei  credincioşi,  cei  înţelepţi,  se  bucură  de  învierea  Lui. 
Cei  nepăsători  şi  nedrepţi,  cei  ce  iubesc  mai  mult  întunericul  decât 
lumina,  sunt  întristaţi  de  Învierea  Domnului.  Nedrepţii  care  hulesc  pe 
Dumnezeu  şi  cei  ce-şi  petrec  viaţa  în  fărădelegi  şi  păcate,  ar  dori  să 
nu  fie  înviere,  pentru  că  şi  lor  conştiinţa  le  spune  că  după  înviere 
vine  Judecata,  după  cum  zice  Scriptura:  „Precum  este  rânduit  oame¬ 
nilor  odată  să  moară,  iar  după  aceea  să  fie  Judecata"  {Evrei  9,  27). 
De  aceea  orice  făptură  omenească  (care  ştie  că  este  nemuritoare)  ori¬ 
cât  de  adânc  a  căzut  în  noroiul  stricăciunii,  poartă  în  sine  conştiinţa, 
ca  fărădelegea,  nedreptatea,  păcatul,  nu  rămân  nejudecate  şi  nepe¬ 
depsite.  Legile  care  conduc  universul,  legile  date  de  Dumnezeu,  nu 
îngăduie  să  fie  puse  la  aceeaşi  masă  crima  şi  păcatul,  cu  virtutea  şi 
dreptatea.  Justiţia  divină  nu  permite  ca  binele  şi  răul  să  primească 
aceeaşi  răsplată. 

Tot  ce  a  făcut  un  om  la  întuneric,  orice  fărădelege  sau  orice  pă¬ 
cat,  vor  fi  descoperite  şi  vădite  în  lumina  învierii  de  obşte,  iar  învie¬ 
rea  Domnului  este  garanţia  învierii  tuturor.  Ea,  învierea  Domnului, 
este  „începătura  învierii  celor  adormiţi"  (I.  Cor.  15,  20).  De  aceea 
pentru  unii,  ziua  învierii  este  ziua  bucuriei,  iar  pentru  alţii,  această 
zi  frumoasă  de  primăvară,  este  umbrită  de  îngrijorare  şi  de  o  mare  şi 
importantă  responsabilitate. 

Deci,  nmieni  să  nu  rămână  astăzi  întristat  sau  fără  speranţă,  ci  şi 
cel  drept  şi  cel  păcătos  să-şi  îndrepte  glasul  către  Iisus  Hristos  şi  cu 
umilinţă  şi  pocăinţă  să  se  roage  Domnului  zicând:  „Pomeneşte-mă 
Doamne,  când  vei  veni  intru  împărăţia  Ta",  şi  la  cel  cu  inima  curată, 
Domnul  îi  va  răspunde:  „Astăzi  vei  fi  cu  Mine  în  rai".  AMIN. 

HRISTOS  A  ÎNVIAT! 

AI  vostru  al  tuturor  fierbinte  rugător , 
t  JUSTINIAN  CHIRA 

Episcopul  dreptcredincios  al  Maramureşului 

şi  Sătmarului 

f  I O  A  N 

DIN  MILA  LUI  DUMNEZEU,  EPISCOP  AL  EPISCOPIEI 

COVASNEI  ŞI  HARGHITEI 

Iubitului  cler,  cinului  monahal  şi  dreptmăritorilor  creştini,  har  şi 
oucurie  de  la  Hristos  biruitorul  morţii,  iar  de  la  noi  arhiereşti  bine¬ 
cuvântări. 

Iubiţi  credincioşi 

Ziua  învierii  Domnului  este  marea  sărbătoare  a  întregii  lumi 
creştine,  pretutindeni  ea  se  înfăţişează  ca  împărăteasă  a  zilelor,  ca 
praznic  al  praznicilor  şi  sărbătoarea  sărbătorilor. 

Această  bucurie  care  a  cuprins  sufletele  şi  inimile  ucenicilor 
Domnului  nostru  Iisus  Hristos  şi  apoi  ale  tuturor  creştinilor  până  la  noi 
cei  de  astăzi  a  fost  precedată  însă  de  o  mare  dramă.  In  această  dra¬ 
mă  care  a  mântuit  lumea,  Iisus  Domnul  nu  se  înfăţişează  ca  un  pur¬ 
tător  a  vreunei  autorităţi  şi  puteri  lumeşti,  ci  ca  un  „slujitor  al  omu¬ 
lui". 

„Fiul  Omului"  n-a  venit  ca  să  fie  slujit,  ci  ca  să  slujească  şi  să-şi 
dea  sufletul  Său  drept  preţ  de  răscumpărare  pentru  mulţi  (Mt.  20,  28). 

Mântuitorul  nostru  Iisus  Hristos  însuşi  ne  dă  lămuriri  despre  Si¬ 
ne:  „iar  Eu,  în  mijlocul  vostru  sunt  ca  unul  ce  slujesc"  (Lc.  22,  27). 

Hristosul  Sfintelor  Paşti  nu  vine  asemeni  unui  Mesia  al  slavei 
cel  aşteptat  de  Israel,  „Şezând  de-a  dreapta  puterii  şi  venind  pe  no¬ 
rii  cerului"  (Mt.  26,  64),  să  judece  lumeşte  universul  ci  se  arată  sub 
chipul  unui  „Fiu  al  omului"  sărac,  lipsit  de  putere  şi  gol  care,  în  vre¬ 
mea  Sfintelor  Paşti  „se  va  da  ca  să  se  răstignească"  (Mt.  26,  2). 

Hristos  Domnul,  „se  întristează  şi  se  tulbură"  (Mt.  26,  37)  şi  îna¬ 
intea  propriilor  Paşti  sufletul  Lui  „este  întristat  până  la  moarte"  (Mt. 
26,  38). 

Hristos  Pascal  este  „robul  care  pătimeşte"  şi  „Mielul"  profetului 
Isaia,  care  este  condus  spre  jertfă  şi  care,  pentru  iubirea  de  oameni 
este  prigonit  „cu  săbii  şi  ciomege  de  gloata  trimisă  de  mai  marii  pre¬ 
oţilor  şi  de  bătrânii  poporului"  (Mt.  26,  47),  este  batjocorit  şi  umilit 
public,  este  ocărât  şi  bătut  de  robii  şi  slujitorii  arhiereilor. 

Pentru  Iisus  Domnul,  nici  o  compătimire,  nici  o  grijă  pentru  a- 
plicarea  legilor  dreptăţii  faţă  de  persoana  Lui.  Peste  tot  stăpâneşte 
invidia,  pentru  că,  „mai  ales  din  invidie  L-au  dat  pe  El“  (Mt.  26,  18) 
şi  de  peste  tot  se  aude  răzbunătorul  cuvânt;  „Răstigneşte-L"  (Mc. 
15,  13). 

Hristos  a  îmbrăcat  un  trup  şi  a  luat  chip  omenesc,  s-a  făcut  slav 
şi  a  fost  răstignit  spre  a  elibera  şi  mântui  omul.  S-a  smerit  ca  pe  om 
să-l  înalţe  şi  să-l  preamărească,  a  devenit  El  însuşi  pământesc  pentru 
ca  să  ne  îndumnezeiască  şi  să  ne  facă  nemuritori  şi  veşnici.  A  deve¬ 
nit  ceea  ce  suntem  noi,  cum  spun  Sfinţii  Părinţi  ai  Bisericii  ca  să  ne 

facă  ce  este  El.  înălţarea  omului,  eliberarea,  mântuirea  şi  nemurirea 
lui  sunt  daruri  primite  de  la  un  Dumnezeu  care,  intervine  în  istorie 
sub  o  formă  pascală. 

Din  Vechiul  Testament  cunoaştem  că  întreaga  istorie  a  lui  Israel, 
ca  popor  a  lui  Dumnezeu  care  a  jucat  un  rol  de  prim  rang  în  planul 
iui  Dumnezeu  de  mântuire  a  întregii  lumi,  începe  practic  cu  eveni¬ 
mentul  Ieşirii  din  Egipt.  Exodul  cu  începutul  Paştilor  recapitulează 
actele  lui  Dumnezeu  pentru  eliberarea  poporului  Său  din  robia  Egip¬ 
tului  şi  pentru  înfăptuirea  făgăduinţelor  Lui  în  viaţa  şi  în  istoria  lui 
israel. 

Ca  o  primă  consecinţă  a  Paştilor  exodului  o  constituie  conştienti¬ 
zarea  lui  Israel  că  era  un  popor  cu  destine  istorice,  cu  jurăminte,  fă¬ 
găduinţe  din  partea  lui  Dumnezeu  cum  că  va  fi  un  popor  ales  şi  că 
din  rădăcina  acestui  popor  va  ieşi  mântuirea  pentru  întreaga  lume. 
Ca  popor  Israel  are  drepturi  în  contextul  istoric  în  care  trăieşte  şi  nu 
poate  trăi  într-o  stare  de  sclavie  şi  a  sosit  ceasul  şi  clipa  să  lepede 
jugul  egiptenilor  şi  să  împlinească  legământul  lui  Dumnezeu  pentru 
că  Dumnezeul  lui  Israel  este  credincios  jurământului  şi  făgăduinţei 
Lui. 

Odată  cu  chemarea  lui  Moise  poporul  lui  Israel  începe  să  se  or¬ 
ganizeze  şi  să  devină  popor  cu  o  misiune  şi  o  conştiinţă  istorică,  do¬ 
rind  să  aducă  liberi  jertfe  Dumnezeului  lor. 

Paştile  în  forma  Ieşirii  din  Egipt  înseamnă  acea  mişcare  istorică 
de  unire  a  unui  popor  în  jurul  lui  Dumnezeu.  Poporul  este  chemat 
dintr-o  stare  de  amărăciune  şi  umilire  la  o  nouă  stare  de  bucurie. 

Paştile  constituie  cea  mai  înaltă  expresie  a  credinţei  unui  popor 
in  minunea  dobândirii  libertăţii  lui.  Paşti  fără  de  Ieşire  nu  se  poate 
concepe  în  viaţa  istorică  a  lui  Israel,  aceasta  înseamnă  că  Paştile  nu 
sunt  doar  o  simplă  sărbătoare  statică  ci  o  stare  dinamică  a  poporului 
în  faţa  istoriei  sale. 

Prima  fază  a  Ieşirii  o  constituie  trecerea  prin  Marea  Roşie  şi  iz¬ 
băvirea  minunată  a  lui  Israel  din  mâna  egiptenilor.  Acest  fapt  a  avut 
o  mare  însemnătate  pentru  Israel,  nu  numai  datorită  salvării  lui,  ci 
mai  ales  pentru  că  a  conştientizat  poporul  că  începe  o  nouă  fază  a 
istoriei  lui  într-un  pământ  nou. 

O  nouă  viaţă  de  libertate  şi  neatârnare  nu  putea  începe  în  Egipt 
în  ţara  lui  Faroan  în  pământ  străin. 

Se  pare  că  Paştile  cele  dintâi,  cele  evreieşti  şi  Ieşirea  au  consti¬ 
tuit  evenimente  primordiale  în  crearea  unei  conştiinţe  de  sine  me¬ 
sianice  că  Israel  este  un  popor  al  lui  Dumnezeu,  ales  dintre  neamuri 
pentru  o  misiune  divină.  Foamea,  setea  şi  căldura  toridă  a  deşertului 
au  făcut  pe  poporul  lui  Israel  să  se  ridice  împotriva  lui  Moise,  faţă  de 
hotărârea  lui  Dumnezeu  de  a-i  conduce  departe  de  Egipt.  „Dar  voi 
ne-aţi  adus  în  pustietatea  aceasta  ca  să  pierim  de  foame  cu  pruncii 
şi  animalele  noastre"  (Ex.  16,  3). 

Dumnezeu  răspunde  cu  mană  în  pustie,  cu  apă  din  stâncile  Ho- 
reb,  cu  nor  în  timpul  zilei  şi  stâlp  de  foc  în  vremea  nopţii.  Dar  po¬ 
porul  uită  mereu  binefacerile  lui  Dumnezeu  şi  murmură  împotriva 

pastorilor  lui.  Deşertul  este  locul  oricărei  forme  de  încercare  dar  mai 
ales  un  loc  de  încercare  duhovnicească.  Sfinţii  Părinţi  ai  Bisericii  ca¬ 
racterizează  pustiul  ca  loc  lipsit  de  orice  mângâiere,  nemilos  şi  aspru 
ţinut  al  demonilor.  Este  un  fapt  extraordinar  cum  monahii  s-au  stabi¬ 
lit  în  inima  deşertului  pentru  ca  să  se  lupte  cu  diavolul  pe  TĂRÂ¬ 
MURILE  lui. 

In  mijlocul  pustiului  Israel  se  va  convinge  că  Dumnezeul  lui 
Avram,  a  lui  Isaac  şi  a  lui  Iacob  şi  a  lui  Moise,  acţionează  în  istorie, 
este  un  Dumnezeu  viu  şi  răspunde  prin  minuni  la  condiţiile  vieţii 
.  concrete  şi  la  nevoile  poporului  său.  Tot  aici  în  deşert,  Israel  va  do¬ 
bândi  in  final  conştiinţa  că  este  poporul  legământului,  un  popor  ales 
şi  că  viaţa  sa  depinde  de  atitudinea  sa  faţă  de  Dumnezeul  său.  Ieşi¬ 
rea  lui  Israel  a  căpătat  o  deosebită  valoare  mai  ales  odată  cu  intra¬ 
rea  lui  in  noul  pământ  al  făgăduinţei.  Noul  pământ  va  fi  desigur  un 
tărâm  de  odihnă  şi  de  mângâiere,  va  fi  pământul  frumuseţilor  şi  al 
bucuriei,  unde  din  nou  se  va  auzi  cântecul  fiilor  lui  Israel. 

Iubiţi  credincioşi , 

Sfintele  Paşti  constituie  un  eveniment  central  in  istoria  „Noului 
lsrael“.  Toate  evenimentele  din  viaţa  Domnului  nostru  Iisus  Hristos 
au  o  legătură  directă  cu  Sfintele  Paşti. 

Fără  Sfintele  Paşti  —  adică  fără  Crucea,  Moartea  şi  învierea 
Domnului  toate  evenimentele  credinţei  creştine  ar  fi  aparţinut  doar 
trecutului  istoric.  întruparea  Cuvântului,  învăţătura  şi  minunile  lui 
Hristos  se  referă  istoric  şi  exhatologic  la  evenimentul  Sfintelor  Paşti. 

înţelesul  religiei  creştine  capătă  valoare  numai  prin  credinţa  în 
învierea  Domnului  nostru  Iisus  Hristos  şi  in  învierea  noastră  a  tutu¬ 
ror. 

Sfântul  Apostol  Pavel  dă  o  expresie  deosebită  faptului  învierii, 
iar  Biserica  noastră  Ortodoxă  are  învierea  ca  AXA  a  ei,  la  aceasta 
se  referă  tainele,  dogmele,  caracterul  şi  spiritualitatea  ei.  învăţătu¬ 
ra  Bisericii  despre  îndumnezeirea  şi  restaurarea  omului  constituie 
substanţial  o  extindere  a  învăţăturii  despre  înviere. 

Domnul  nostru  Iisus  Hristos  ca  fondator  al  credinţei  şi  religiei 
creştine,  ca  un  nou  Moise  şi  Răscumpărător  al  poporului  lui  Dum¬ 
nezeu  al  NOULUI  ISRAEL  fuge  şi  el  în  Egipt  în  împrejurări  tragice, 
ca  şi  în  vechime  seminţia  lui  Avram,  Isaac  şi  Iacob,  pentru  ca  să  se 
înceapă  o  nouă  istorie  a  Ieşirii,  adică  PAŞTI  NOI  pentru  poporul  lui 
Dumnezeu. 

Sfântul  evanghelist  Matei  consemnează  cu  multă  expresivitate, 
amintindu-ne  o  profeţie  din  Osia  11,  1  că  dumnezeiescul  prunc  izgo¬ 
nit  din  patria  Sa  se  refugiază  temporar  în  Egipt:  „din  Egipt  am  che¬ 
mat  pe  Fiul  Meu“  (Mt.  2,  15). 

Constatăm  că  în  Egipt  se  mută  din  nou  scena  unde  va  începe  să 
se  desfăşoare  noua  dramă  pentru  răscumpărarea  şi  mântuirea  neamu¬ 
lui  omenesc  din  robia  păcatului.  Fuga  în  Egipt  primeşte  dimensiuni 

exhatologice  şi  seamănă  cu  „pogorârea"  Fiului  lui  Dumnezeu  în 
lume  şi  mai  mult  cu  o  „pogorâre  la  iad". 

Acolo  în  Egipt  în  robia  demonică  Hristos  întâlneşte  ca  odinioară 
Moise  poporul  său  şi-l  cheamă  pentru  o  nouă  Ieşire  spre  noul  pă¬ 
mânt  al  făgăduinţei,  spre  împărăţia  lui  Dumnezeu. 

Intr-o  nouă  formă  a  „Egiptului"  a  fost  prins  din  nou  omul  în  le¬ 
găturile  sclaviei  păcatului.  Noi  faraoni  guvernează  şi  noi  stări  de  în¬ 
cătuşare  a  libertăţii  şi  de  sclavie  sunt  impuse  oamenilor.  Sunt  ridi¬ 
caţi  noi  idoli  pentru  dezechilibrarea  spiritului  uman  şi  prin  noi  meto¬ 
de  este  violată  libertatea  şi  demnitatea  omenească.  Hristos  Domnul 
este  din  nou  alungat  de  stăpânitorii  şi  puternicii  pământului,  intră  în 
aceste  stări  „egiptene4*  şi  cheamă  poporul  Său  la  un  nou  exod. 

Se  impune  din  nou  ca  „cel  ce  nu  este  popor"  să  ajungă  la  con¬ 
ştiinţa  că  este  popor  şi  mai  mult  popor  al  lui  Dumnezeu,  care  este  che¬ 
mat  să  joace  un  rol  important  în  planul  lui  Dumnezeu  de  mântuire  a 
lumii.  O  viaţă  etică  în  ţinuturile  „robiei  faraonice"  este  cu  neputinţă 
de  trăit  şi  nici  nu  corespunde  cu  adevărat  legilor  liturgice  ale  harului 
şi  ale  libertăţii.  . 

Istoria  Bisericii  creştine  a  început  într-un  „Egipt"  şi  a  trecut 
printr-o  Pască  a  Morţii  şi  învierii  Domnului  nostru  Iisus  Hristos.  îna¬ 
intea  Paştilor  Sale  şi  ale  poporului  Său,  Hristos  Domnul  vine  în  de¬ 
şert  (Mt.  4,  1)  şi  precum  poporul  lui  Israel  cu  Moise  a  rămas  acolo 
40  de  ani,  tot  aşa  şi  Hristos  Domnul  rămâne  40  de  zile  în  deşert  sub 
atacurile  Ispitei.  Aici  în  deşert  Hristos  Domnul  acceptă  povara  ispi¬ 
tei,  însă,  prin  acele  cuvinte  „nu  numai  cu  pâine  va  trăi  omul44  (Mt. 
4,  4),  creează  un  precedent  şi  o  tradiţie  duhovnicească  pentru  creş¬ 
tini.  Credinţa  şi  viaţa  spirituală  nu  pot  fi  supuse  nevoilor  materiale. 

Sfintele  Paşti  constituie  depăşirea  vieţii  de  toate  zilele,  sunt  o 
intrare  prin  „pustiul  istoriei"  în  ţinuturile  veşniciei. 

După  petrecerea  în  pustie  Hristos  Domnul  îşi  începe  activitatea 
Sa  publică  şi  lucrarea  Sa  mântuitoare,  începe  înaintarea  spre  Paşti, 
spre  Sfintele  Paşti  ale  lui  Hristos  şi  ale  noului  Israel,  ale  Bisericii 
creştine.  In  Hristos  Domnul  nu  avem  numai  un  nou  capitol  în  istoria 
religiei  lui  Israel,  ci  împlinirea  istoriei  mântuitoare  a  lui  Dumnezeu 
pentru  întreaga  omenire. 

Dacă  Ieşirea  din  Egipt  constituie  „evenimentul  mântuitor"  al  ve¬ 
chii  istorii,  Patima,  Moartea  şi  învierea  lui  Hristos  constituie  eveni¬ 
mentul  mântuitor  al  noii  epoci  a  creştinismului.  O  viaţă  care  are  în 
centru  învierea  lui  Hristos  dă  nădejde  omului  şi-l  face  să-şi  depă¬ 
şească  mai  uşor  durerile  vieţii  sale.  Fiecare  popor  trece  prin  PUSTI¬ 
UL  SAU,  prin  încercare  şi  criză,  dar  trebuie  să  ajungă  undeva  în 
PĂMÂNTUL  FĂGĂDUINŢEI.  La  capătul  DEŞERTULUI  —  VIAŢA,  du¬ 
pă  SĂPTĂMÂNĂ  PATIMILOR  —  SAPTAMANA  SFINTELOR  PAŞTI, 
bucuria  învierii. 

Iubiţi  fii  duhovniceşti, 

Hristos  a  înviat!  şi  noi  vom  învia  fiindcă  a  înviat  Hristos  Dom¬ 
nul.  Intre  învierea  lui  Hristos  şi  învierea  noastră  este  o  legătură  atât 
de  strânsă  încât  şi  Sfîntul  Apostol  Pavel  a  putut  spune:  „Dacă  Hris¬ 
tos  n-a  înviat  zadarnică  este  credinţa  noastră",  Apostolul  mărturiseş¬ 
te  mai  departe  că  Hristos  a  înviat  din  morţi ...  şi  precum  intr-un 
„Adam  toţi  mor,  aşa  şi  în  Hristos,  toţi  vom  învia"  (1  Cor.  15,  16 — 23). 

înviind  din  moarte  Domnul  nostru  Iisus  Hristos  a  dovedit  că 
moartea  poate  fi  înfrântă.  După  învierea  Sa  din  moarte  Domnul  nos¬ 
tru  Iisus  Hristos  nu  s-a  întors  la  viaţa  Sa  de  mai  înainte,  de  trup 
omenesc,  cum  s-a  întâmplat  cu  Lazăr  din  Betania,  cu  fiica  lui  Iair  şi 
cu  fiul  văduvei  din  Nain.  în  Hristos  noi  am  dobândit  puterea  nestri- 
căciunii  şi  nemuririi,  noi  toţi  vom  învia.  De  bucurie  dumnezeiască 
sunt  cuprinse  sufletele  noastre  astăzi;  moartea  a  fost  nimicită  şi  la 
viaţă  veşnică  suntem  chemaţi. 

Ziua  învierii  Domnului  este  praznicul  vieţii,  al  fericirii  şi  al  păcii. 

Jertfindu-se  pentru  noi  şi  înviind  din  morţi  Hristos  Domnul  ne 
dăruieşte  nouă  viaţa  din  viaţa  Lui,  adică  viaţa  veşnică,  făcându-ne 
părtaşi  fericirii  dumnezeieşti. 

In  această  zi  a  luminatului  praznic  al  învierii  Domnului,  Vă  tri¬ 
mit  tuturor  arhierească  binecuvântare,  întâmpinându-vă  cu  vestirea: 
Hristos  a  înviat! 

Al  vostru  de  tot  binele  voitor  şi  către  Domnul  fierbinte  rugător. 

t  IOAN 

Episcop  al  Covasnei  şi  Harghitei 


)ibO 


Din  Sfinţii  Părinţi 


ACTELE  PROCESULUI  ŞI  MARTIRIULUI  SFANŢULUI 
MAXIM  MĂRTURISITORUL  ŞI  UCENICILOR  LUI 

(continuare) 

III .  Cele  discutate  şi  tăcute  Intre  Theodosios,  episcopul 
Cezareei  Bityniei,  şi  ava  Maximos  în  primul  Iui  exil,  adică  la  Bizya29 

(august  — ■  septembrie  65 6) 

I.  Cele  discutate  despre  preacurata  noastră  credinţă,  a  creştini¬ 
lor  şi  despre  inovaţia  introdusă  în  ea  de  cei  potrivnici  acesteia,  între 
ava  Maxim  şi  Theodosios,  episcopul  Cezareei  Bityniei,  am  socotit  că 
este  necesar  să  le  fac  cunoscute  clar  vouă  tuturor  celor  ce  stăruiţi  în 
Ortodoxie  ca,  putând  să  cunoaşteţi  mai  exact  cele  privitoare  la  aces¬ 
tea,  să  slăviţi  mai  mult  pe  iubitorul  de  oameni  Dumnezeul  nostru  Care 
dă  cuvânt  cu  înţelegere  întru  deschiderea  gurii  lor  celor  ce  se  tem 
de  El,  ca  nu  cumva,  vrăjmaşii  adevărului  care  răspândesc  cele  con¬ 
trare  acestuia  să  tulbure  inimile  voastre. 

II.  Aşadar,  în  ziua  a  24-a  a  lunii  August  a  indictionului  al  XIV- 
îea  (anul  656),  acum  trecut,  au  venit  la  el  în  exilul  în  care  era  sub 
pază,  adică  în  castrul  Bizya,  mai  sus-mentionatul  episcop  Theodosios, 
trimis,  cum  spunea,  în  numele  lui  Petru,  întâistătătorul  Constantino- 
polei,  ca  şi  consulii  Paul  şi  Theodosios,  trimişi,  cum  spuneau,  în  nu¬ 
mele  împăratului.  Şi  intrând  la  numitul  monah  Maxim  în  locul  unde 
era  închis,  au  şezut  şi  i-au  poruncit  lui  să  şadă,  împreună  cu  ei  fiind, 
evident,  şi  episcopul  Bizyiei. 

Şi-i  zice  lui  Theodosios  episcopul: 

—  Cum  Ui  este,  domnule  avă? 

MAX:  Cum  a  prehotărât  (predestinat)  Dumnezeu  înaintea  tuturor 
veacurilor  încheierea  pronietoare  a  vieţii  mele,  aşa  îmi  este! 


29  „La  sfârşitul  primului  proces,  sfântul  Maxim  este  exilat  la  Bizya,  fortărea¬ 
ţă  clin  Tracia,  iar  ucenicul  său,  Anastasios,  la  Perberis,  cetate  de  la  graniţa  Tra- 
ciei  cu  barbarii.  In  fata  fermităţii  Romei  care  a  respins  „sinodika"  patriarhului  Pe¬ 
tru  şi  a  ameninţării  arabe,  Palatul  şi  ierarhia  imperială  încearcă  o  ultimă  tentativă 
ae  compn  mis  cu  Sfântul  Maxim  trimiţând  la  el  un  episcop  însoţit  de  doi  patri¬ 
cieni.  Relatarea  discuţiilor  lor  şi  a  evenimentelor  care  le-au  uimat  pentru  Sfân¬ 
tul  Maxim  e  făcută  de  un  martor  ocular.  Credem  că  e  vorba  din  nou  nu  de  Anas¬ 
tasios  ucenicul  care  se  avla  departe  de  acesta  întemniţat  in  fortăreaţa  Perberis,  ci 
de  fraţii  „Spudei*,  Teodor  şi  Teodosie,  oare  l-au  urmărit  pe  Sfântul  Maxim  peste 
tot  în  suferinţele  şi  exilările  lui  pe  care  le  relatează  adevăraţilor  credincioşi,  şi 
in  primul  rând  Romanilor,  pentru  a-i  întări  în  credinţă44.  ( Ibiclem ). 

Traducere  după  P.G.  90,  136D — 169C. 

THEOD:  Ce,  deci?  Dumnezeu  a  prehotărât  înaintea  tuturor  vea¬ 
curilor  despre  fiecare  din  noi? 

MAX:  Dacă  a  precunoscut,  negreşit  că  a  şi  prehotărât  (Rom  8,  29). 

THEOD:  Ce  este  aceasta:  „preştiinţa"  şi  (ce  este)  „prehotărârea" 
(„predestinaţia")? 

MAX:  Preştiinţa  este  a  gândurilor,  cuvintelor  şi  faptelor  ce  atâr¬ 
nă  de  noi,  iar  predestinaţia  este  a  celor  ce  ni  se  întâmplă  şi  nu  atâr¬ 
nă  de  noi. 

THEOD:  Care  sunt  cele  ce  atârnă  de  noi  şi  care  cele  ce  nu  atâr¬ 
nă  de  noi? 

MAX:  Pe  cât  se  pare,  stăpânul  meu  cunoaşte  toate  acestea  şi  dis¬ 
cută  cu  robul  său  pentru  a-1  pune  la  încercare. 

THEOD:  Pe  adevărul  lui  Dumnezeu,  te-am  întrebat  neştiind  aces¬ 
tea  şi  vrând  să  aflu  diferenţa  dintre  cele  ce  atârnă  şi  cele  ce  nu  atâr¬ 
nă  de  noi,  şi  cum  unele  sunt  sub  preştiinţa  lui  Dumnezeu  iar  cele¬ 
lalte  sub  predestinaţia  Lui. 

MAX:  Atârnă  de  noi  toate  cele  voluntare,  adică  virtuţile  şi  vi¬ 
ciile  (relele).  Nu  atârnă  însă  de  noi  cele  ce  survin  asupra  noastră  si 
ni  se  întâmplă  sau  în  chip  de  pedeapsă  sau  din  contră.  Fiindcă  nu 
atârnă  de  noi  nici  boala  ce  ne  pedepseşte  nici  sănătatea  ce  aduce  bu¬ 
curie,  chiar  dacă  cauzele  care  le  produc  sunt  în  noi.  De  pildă:  o  cau¬ 
ză  a  bolii  este  dezordinea  vieţii,  după  cum  o  cauză  a  sănătăţii  e  o 
viaţă  ordonată;  cauza  împărăţiei  cerurilor  e  paza  poruncilor,  după 
cum  cauza  focului  veşnic  e  călcarea  acestora.30 

THEOD:  Ce,  deci?  De  aceea  te  chinuieşti  atunci  în  exilul  acesta, 
pentru  că  ai  făcut  oarecari  lucruri  vrednice  de  acest  chin? 

MAX:  Mă  rog  ca  Dumnezeu  să  mărginească  prin  acest  chin  pe¬ 
depsele  celor  ce  au  păcătuit  prin  călcarea  preadreptelor  Sale  porunci. 

THEOD:  Pentru  mulţi  chinul  nu  vine  oare  ca  o  încercare  ( do - 
kim£)? 

MAX:  încercarea  Sfinţilor  este  pentru  ca  prin  chinul  lor  să  se 
arate  vieţii  oamenilor  dispoziţiile  lor  interioare  naturale  faţă  de 
bine  şi  împreună  cu  ele  să  se  vădească  virtuţile  lor  cele  ignorate  de 
toţi,  ca  la  Iov  şi  Iosif.  Fiindcă  unul  a  fost  ispitit  ca  să  se  arate  băr¬ 
băţia  lui  ascunsă  iar  celălalt  a  fost  încercat  pentru  proclamarea  în- 
frânării  sfinţitoare.  Şi  oricare  dintre  sfinţii  care  au  fost  chinuiţi  fără  voie 
in  veacul  acesta,  a  fost  chinuit  printr-una  sau  alta  din  „iconomiile" 
de  acest  tip,  pentru  ca  prin  neputinţa  îngăduită  să  le  vină  să  calce  în 


30  „Episcopul  Theedosios  nu  era  familiar  cu  atari  dezvoltări  asupra  predesti¬ 
nării,  chestiune  ce  nu  fusese  deloc  abordată  de  Părinţii  Răsăriteni.  Trebuie  văzu¬ 
tă  aici  o  urmă  a  cunoaşterii  de  către  Sfântul  Maxim  a  operelor  lui  Augustin  în 
timpul  repetatelor  sale  şederi  în  Cartagina?  In  orice  caz,  el  dă  predestinaţiei  un 
cu  totul  alt  sens  decât  Părintele  latin.  Dacă  Dumnezeu  cunoaşte  dinainte  toate  lu¬ 
crurile  prin  atotputernicia  Sa,  predestinaţia  Sa  nu  priveşte  decât  derularea  natu¬ 
rală  a  lucrurilor  în  succesiunea  cauzelor  şi  efectelor,  lăsând  intactă  libertatea 
ipostatică  a  omului  în  fata  lucrurilor  şi  suferinţelor  ce  i  se  întâmplă.  M>ai  mult,  a- 
ceastă  sinergie  ipostatică  sau  ratarea  ei  au  consecinţe  naturale  diferite  şi  influen¬ 
ţează  deci,  asupra  cursului  evenimentelor**  (Alain  Riou,  Le  Monde  et  l'Eglise  sclon 
Maxine  le  Conlesseur,  Thâologie  historique  22,  Paris,  1971,  p.  197 — 198). 

picioare  pe  balaurul  cel  trufaş  şi  apostat,  adică  pe  diavolul,  căci  în 
fiecare  din  sfinţi  răbdarea  este  rodul  încercării.31 

THEOD:  Pe  adevărul  lui  Dumnezeu,  frumos  ai  vorbit  şi  recu¬ 
nosc  folosul  pe  care  l-am  avut  din  cuvintele  tale.  Aş  fi  căutat  să  dis¬ 
cut  cu  tine  pururea  despre  astfel  de  lucruri,  dar  pentru  că  atât  eu 
cat  şi  iluştrii  patricieni  am  parcurs  o  distanţă  atât  de  mare  şi  am  ve¬ 
nit  la  tine  pentru  un  alt  subiect,  te  invităm  să  primeşti  cele  ce-ţi  vor 
fi  propuse  de  noi  şi  să  faci  bucurie  astfel  la  tot  pământul  ( charopoie - 
sei  păsări  ten  oikoum^nen).32 

MAX:  Care  sunt  aceste  propuneri,  stăpâne,  şi  cine  sunt  eu  şi  de 
unde  sunt,  ca  pentru  consimţământul  meu  la  propunerile  voastre  să 
fie  bucurie  la  tot  pământul? 

THEOD:  Pe  adevărul  Domnului  nostru  Iisus  Hristos,  cele  ce-ţi 
voi  spune,  eu  şi  stăpânii  mei,  iluştrii  patricieni,  le-am  auzit  din  gura 
Stăpânului  nostru,  Patriarhul  şi  a  evlaviosului  Suveran  a  toată  lumea. 

MAX:  Porunciţi,  stăpânii  mei,  şi  spuneţi  ce  voiţi  şi  ce  aţi  auzit? 

III.  THEOD:  împăratul  şi  Patriarhul  vor  să  afle  prin  noi  de  la 
tine,  din  ce  cauză  nu  stai  în  comuniune  cu  scaunul  Constantinopolu- 
lui? 

MAX:  Aveţi  pentru  aceasta  un  mandat  scris  de  la  preaevlavio- 
sul  împărat  sau  de  la  Patriarh? 

THEOD:  Nu  se  cade,  stăpâne,  să  n-ai  încredere  în  noi.  Fiindcă, 
deşi  sunt  umil,  sunt  totuşi  un  episcop,  iar  stăpânii  mei  de  aici  fac 
parte  din  Senat,  şi  n-am  venit  să  te  ispitim. 

MAX:  In  orice  chip  veţi  fi  venit  la  robul  vostru,  eu  vă  voi  spu¬ 
ne  fără  nici  o  teamă  cauza  pentru  care  nu  stau  în  comuniune  cu  scau¬ 
nul  Constantinopolei,  chiar  dacă  altora  le  revine  să  mă  întrebe  din  ce 
cauză,  şi  nu  vouă,  celor  ce  cunoaşteţi  negreşit  mai  bine  decât  mine 
cauza.  ™ 

IV.  Cunoaşteţi  inovaţiile  făcute  începând  din  indictionul  al  VI- 
lea  al  ciclului  trecut  (din  anul  633)  şi  începute  de  la  Alexandria  prin 
cele  Nouă  capitole  promulgate  de  Kyros,  care  nu  ştiu  cum  de  a  ajuns 


31  „Episcopul  Theodosios  prinde  din  zbor  definiţia  anterioară  a  Sfântului  Ma¬ 
xim  pentru  a  o  întoarce  împotriva  lui,  zicând  că  după  ea  suferinţele  sale  actuale 
ar  fi  consecinţe  ale  unui  păcat  anterior;  el  vrea  să  insinueze  prin  aceasta  că  a- 
ceastă  greşeală  trecută  e  chiar  atitudinea  lui  în  conflictul  dintre  Roma  şi  Constan- 
tinopol.  (. . .).  Dar  in  răspunsul  său,  Sf.  Maxim  precizează  că  dacă  încercarea  este 
efectiv  consecinţa  naturală  a  unei  greşeli,  aceasta  nu  este  cu  necesitate  a  sa,  ci 
a  celor  care  au  păcătuit.  Este  astfel  îngăduit,  predestinat  de  Dumnezeu  ca  Sfin¬ 
ţii  să  sufere  consecinţele  dureroase  ale  păcatelor  altora.  (. . .)  prin  kenoza  sa  Sfân¬ 
tul  poate  enipostazia  în  încercările  prilejuite  de  păcătoşi  puterea  distrugătoare  a 
păcatului  semenilor.  Prin  suferinţa  sa,  el  deschide  lumii  păcătoase  iertarea;  reali¬ 
zează  lucrarea  cea  mai  tainică  care  există:  neutralizează  ceea  ce  în  mod  natural 
ar  fi  trebuit  să  aibă  consecinţe  catastrofale;  mai  mult,  face  din  aceasta  însăşi  calea 
mântuirii  lumii.  In  kenoza  lui,  el  realizează  astfel  o  diaconie  eclesială,  abolind  cate¬ 
goriile  naturale  pe  care  i  le  opun  păcătoşii,  el  îi  mântuie  şi  adună  în  catolicitatea 
comuniunii  Sfinţilor.  Acesta  este  „capătul"  lucrării  lui  pe  care  nu  el  l-a  ales,  dar 
pe  care-1  asumă  de  bună  voie  pe  Providenţa  divină  şi  prin  care  se  împlineşte  în  el 
preamărirea  lui  Dumnezeu  care  mort  a  fost  şi  este  viu"  ( Ibidem ,  p.  198). 

32  A  se  vedea  mai  sus  nota  18. 

întâistătător  acolo,  „capitole4'  care  au  fost  întărite  de  scaunul  Con- 
stantinopolei;  cunoaşteţi  şi  celelalte  schimbări,  adaosuri  şi  micşorări 
făcute  în  sinod  de  cei  ce-au  fost  mai  înainte  întâistătători  ai  Bisericii 
Bizanţului:  Serghios,  Pyrrhus,  Pavel,  inovaţii  pe  care  le  cunoaşte  în¬ 
treaga  lume.  Din  această  cauză  nu  stă  robul  vostru  în  comuniune  cu 
Biserica  Constantinopolei. 

Să  fie  ridicate  prilejurile  de  poticneală  aşezate  de  bărbaţii  mai 
sus-numiţi,  împreună  cu  cei  ce  le-au  pus,  cum  a  spus  Dumnezeu:  „Şi 
pietrele  din  drum  aruncaţi-le“  (Ier.  50,  26),  şi  voi  merge  fără  nici  un 
îndemn  de  la  oameni  pe  calea  dreaptă,  netezită  şi  liberă  de  orice  spini 
ai  răutăţii  eretice,  a  Evangheliei.  Până  însă  ce  întâistătătorii  Constan- 
tinopolei  se  fălesc  cu  pietrele  de  poticneală  puse  şi  cu  cei  ce  le-au 
pus  pe  ele,  nu  există  nici  un  argument  sau  mod  care  să  mă  convingă 
să  stau  în  comuniune  cu  ei. 

V.  THEOD:  Dar  ce  lucru  rău  mărturisim  ca  să  te  separi  de  co¬ 
muniunea  noastră?. 

MAX:  Pentru  că  spunând  că  există  o  singură  lucrare  (energie)  a 
divinităţii  şi  umanităţii  Dumnezeului  şi  Mântuitorului  nostru  Iisus 
Hristos,  confundaţi  raţiunea  „Theologhiei"  şi  raţiunea  „Iconomiei44.  Fi¬ 
indcă  dacă  se  cade  să  credem  Sfinţilor  Părinţi  care  spun  că:  „cele  ce 
au  o  singură  energie  au  şi  o  singură  fiinţă44,  voi  faceţi  atunci  din 
Sfânta  Treime  „pătrime44,  dat  fiind  că  atunci  trupul  Cuvântului  devine 
conatural  cu  El  şi  iasă  din  identitatea  lui  după  natură  cu  noi  şi  Cea 
care  L-a  născut. 

VI.  Şi  iarăşi:  suprimând  lucrările  şi  decretând  că  există  o  singură 
voinţă  a  divinităţii  şi  umanităţii  Lui,  negaţi  împărtăşirea  (dicinomă) 
Dunătăţilor  Lui.  Fiindcă  dacă  nu  ar  avea  nici  o  lucrare,  potrivit  celor 
ce  au  prescris  şi  ordonat  această  dogmă,  este  evident  că  nu  s-ar  pu¬ 
tea  milostivi  de  noi,  chiar  dacă  ar  voi,  fiind  lipsit  de  lucrarea  celor 
nune,  dat  fiind  că  fără  o  lucrare  a  binelui,  nici  o  fiinţă  nu  poate  prin 
fire  să  lucreze  sau  să  facă  ceva.33 

VII.  De  altfel,  în  acest  chip  faceţi  ca  trupul  Lui  să  fie  prin  voinţa 
lui  con-creator  ai  tuturor  veacurilor  şi  a  celor  din  ele  împreună  cu 
Tatăl,  cu  Fiul  şi  cu  Duhul  iar  pe  cea  care  este  prin  fire  creatoare  sau, 
mai  adevărat  spus,  fără  de  început  în  ce  priveşte  voinţa  —  pentru  că  vo¬ 
inţa  divină  e  fără  de  început  —  o  faceţi  să  fie  ceva  recent  prin  fire,  lu¬ 
cru  care  întrece  nu  numai  toată  nebunia,  dar  este  şi  o  lipsă  de  evlavie 
faţă  de  Dumnezeu.  Fiindcă  nu  spuneţi  simplu  numai  „o  singură  voin¬ 
ţă  ,  ci  mai  spuneţi  şi  că  aceasta  este  „divină".  Dar  nimeni  nu  poate 


33  Această  argumentaţie  teologico-Iilosofică  a  Sfântului  Maxim  împotriva  mo- 
noenergismului  de  la  §§  V — VIII  va  fi  reluată  in  secolul  al  XlV-lea  de  Swântul  Gri- 
gorie  Palama  şi  Tomosul  Sinodului  palamit  de  la  Constantinopol  din  1351  care  va 
considera  dogma  despre  energiile  necreate  şi  împărtăşirea  lor  omului  drept  o  sim¬ 
plă  „explicitare"  (anâptyxis)  a  dogmei  hristologice  ortodoxe  dioenergiste  şi  diote- 
Ute  precizate  de  Sf.  Maxim  şi  oficializate  de  Sinodul  VI  Ecumenic  (681).  Cf.  Mar- 
îurisireu  de  credinţă  a  SI.  Grigoric  Palama  —  traducere  şi  studiu  dogmatico-istoric 
de  drd.  Ioan  I.  lcă  jr.  „Mitropolia  Ardealului"  29  (1984)  nr.  7 — 8,  p.  476—490. 

cugeta  un  început  sau  un  sfârşit  al  voinţei  divine,  pentru  că  acest  lu¬ 
cru  nu  este  propriu  nici  naturii  divine  a  căreia  este  voinţa  fiinţială. 

VIII.  Introducând  iarăşi  o  altă  inovaţie,  suprimaţi  pe  de-a  între¬ 
gul  toate  proprietăţile  caracteristice  şi  constitutive  ale  divinităţii  şi 
umanităţii  Iui  Kristos,  atunci  când  decretaţi  prin  legi  şi  edicte  (no- 
mois  hai  typois)  că  nu  trebuie  să  mai  vorbească  nici  de  o  voinţa  nici 
de  două  voinţi,  nici  de  o  lucrare  nici  de  două  lucrări  în  Hristos,  ceea 
ce  este  propriu  doar  unui  lucru  neexistent  Fiindcă  nici  o  fiinţă  nu 
este  lipsită,  dacă  e  spirituală,  de  putinţa  de  a  voi  şi  do  a  lucra;  dacă 
e  sensibilă,  de  o  lucrare  sensibilă;  dacă  e  vegetală,  de  lucrarea  creş¬ 
terii  şi  hrăririi?  iar  dacă  e  cu  desăvârşire  neînsufleţită,  de  lucrarea 
şi  capacitatea  zisă  după  „habitus";  toate  fiinţele  care  sunt  astfel  este 
evident  că  sunt  în  stare  de  a  fi  percepute  de  simţurile  sensibile.  De¬ 
oarece  lucrarea  acestora  este  aceea  de  a  cădea  sub  simţul  vederii 
prin  apariţia  lor,  sub  simţul  auzului  prin  sunet,  sub  cel  al  mirosului 
priritr-o  oarecare  exhalaţie  de  vapori  conaturală,  sub  cel  al  gustului, 
prin  unele  savori,  şi  sub  cel  al  pipăitului  sub  consistenţa  lor.  Fiindcă 
aşa  cum  spunem  că  faptul  de  a  vedea  este  o  lucrare  a  vederii,  aşa  şi 
faptul  de  a  fi  văzut  este  o  lucrare  a  celor  văzute,  şi  aşa  mai  departe 
m  acelaşi  fel  pentru  toate  celelalte.  Aşadar,  dacă  nici  o  fiinţă  nu  este 
total  lipsită  de  lucrare  naturală,  iar  Domnul  şi  Dumnezeul  nostru  — 
miluieşte-mă,  Docmneî  —  nu  are  nici  o  voinţă  sau  lucrare  naturală 
potrivii  fiecăruia  celor  din  care,  in  care  şi  care  El  este,  cum  mai  pu¬ 
teţi  fi  sau  să  vă  numiţi  cinstitori  de  Dumnezeu,  voi  cei  care  ziceţi  că 
cel  închinat  de  voi  nu  este  în  nici  un  chip  voitor  şi  lucrător?  Fiindcă 
noi  am  fost  limpede  învăţaţi  de  Sfinţii  Părinţi  care  zic:  „ceea  ce  n-are 
nici  o  putinţă  nici  nu  este,  nici  nu  este  ceva,  nici  nu  există  vreo  a- 
firmare  a  lui  în  genere"/4 

IX,  THEOD:  Nu  lua  ca  o  dogmă  propriu-zisă  ceea  ce  s-a  făcut 
prin  „iconomie". 


MAX:  Dacă  Typos-ul  care  prescrie  să  nu  se  vorbească  de  nici  o 
voinţă  sau  lucrare  a  Domnului  —  a  căror  suprimare  indica  de  fapt 
inexistenţa  celui  lipsit  de  acestea  —  nu  este  o  dogmă  propriu-zisă 
pentru  cei  care-1  primesc,  atunci  din  ce  pricină  rn-aţi  predat  fără  de 
cinste  unor  neamuri  barbare  şi  fără  de  Dumnezeu?  Din  ce  cauză  am 
rost  condamnat  să  locuiesc  in  Bizya,  iar  tovarăşii  mei  unui  în  Perbe- 
ns  iar  altul  în  Mesembria? 


THEOD:  Pe  Dumnezeu  Care  mă  va  judeca,  şi  când  a  apărut  am 
spus-o  şi  o  spun  şi  acum:  Typos-ul  a  fost  un  act  rău,  greşit,  şi  a  dău¬ 
nat  multora.  Motivul  edictării  lui  a  fost  sfada  şi  lupta  orto- 


34  „Dionisie  Areopagitul,  Despre  Numele  Divine,  —  In  această  ultimă  mărtu¬ 
risire  de  credinţă,  Sf.  Maxim,  lăsând  de  o  parte  aspectele  cele  mai  personale  ale 
hristologiei  lui,  se  repliază  pe  fundamentele  cele  miai  inatacabile  ale  dogmei  celor 
două  energii  si  două  voinţi  în  Hristos:  energia  şi  voinţa  fiind  în  Dumnezeu  comu¬ 
ne  Persoanelor  treimice  (rrTheologiau),  ele  nu  pot  fi  o  proprietate  distinctă  a  Cu¬ 
vântului  întrupat  care  are,  deci,  nevoie  de  o  energie  şi  o  voinţa  omenească  pen- 
uu  a  săvârşi  personal  mântuirea  noastră  in  „Iconomia"  Sa  în  trup"  (Garrigues,  op. 
c itu  s upm,  nota  1,  p.  430), 

docşilor  între  ei  pe  tema  voinţelor  şi  lucrărilor  şi,  pentru  ca  toţi  să  tră¬ 
iască  în  pace,  unii  au  considerat  că  astfel  de  expresii  să  fie  reduse  la 
tăcere. 

MAX:  Şi  care  credincios  va  accepta  „iconomia"  care  reduce  la 
tăcere  expresiile  pe  care  însuşi  Dumnezeul  a  toate  a  rânduit  în  Ico- 
nomia  Lui  să  fie  rostite  de  Apostoli,  Prooroci  şi  Dascălii  Bisericii?  Să 
vedem,  domnule  mare,  la  ce  rău  conduce  acest  punct  pe  care  l-am 
atins.  Pentru  că  dacă  Dumnezeu  a  aşezat  în  Biserică  în  primul  rând 
Apostoli,  în  al  doilea  rând  Prooroci,  iar  în  al  treilea  rând  Didascăli 
spre  desăvârşirea  Sfinţilor  (Efes.  4,  11),  spunând  în  Evanghelie  Apos¬ 
tolilor  şi  prin  ei  şi  celor  de  după  ei:  „Ceea  ce  vă  spun,  spuneţi  tu¬ 
turor"  (Mc.  13,  37),  şi  iarăşi:  „cel  ce  vă  primeşte  pe  Mine  Mă  primeş¬ 
te,  şi  cel  ce  vă  dispreţuieşte  pe  Mine  Mă  dispreţuieşte"  (Mt.  10,  40), 
este  limpede  şi  evident  că  acela  care  nu  primeşte  pe  Apostoli,  pe 
Prooroci  şi  pe  Didascăli,  ci  nesocoteşte  expresiile  şi  glasurile  lor,  a- 
cesta  va  dispreţui  şi  pe  însuşi  Hristos. 

X.  Să  privim  însă  şi  alt  lucru:  Dumnezeu  a  ales  şi  a  ridicat  Apos¬ 
toli,  Prooroci  şi  Didascăli  spre  desăvârşirea  Sfinţilor,  diavolul  însă  a 
ales  şi  a  ridicat  şi  el  apostoli,  prooroci  şi  dascăli  mincinoşi  împotri¬ 
va  dreptei  cinstiri  a  lui  Dumnezeu  ca  să  lupte  şi  combată  atât  Legea 
Veche  cât  şi  Evanghelia.  Iar  apostoli,  prooroci,  dascăli  mincinoşi  cred 
că  sunt  doar  ereticii  a  căror  cuvinte  şi  gânduri  sunt  perverse  şi  vi¬ 
clene.  Deşi,  aşa  cum  cel  ce  primeşte  pe  adevăraţii  Apostoli,  Prooroci 
şi  Didascăli  primeşte  pe  Dumnezeu,  aşa  şi  cel  ce  primeşte  apostoli, 
prooroci  şi  dascăli  mincinoşi  primeşte  pe  diavolul.  Aşadar,  cel  ce  res¬ 
pinge  pe  Sfinţi  împreună  cu  ereticii  cei  spurcaţi  şi  necuraţi  —  primiţi 
pe  cel  ce  grăieşte  adevărul!  —  acela  condamnă  în  chip  vădit  împre¬ 
ună  cu  diavolul  şi  pe  Dumnezeu. 

XI.  Aşadar,  dacă  dezgolind  inovaţiile  făcute  pe  vremurile  noas¬ 
tre  le  găsim  că  ele  ajung  de  fapt  la  acest  rău  suprem,  vedeţi  ca  nu 
cumva  sub  pretextul  „păcii"  să  ne  aflăm  bolnavi  de  „apostazie"  pro- 
povăduind-o  pe  cea  despre  care  dumnezeiescul  Apostol  a  spus  (IITes.  2, 
3)  că  va  fi  înaintemergătoare  a  venirii  lui  Antihrist.35.  Acestea  vi 


35  Acest  pasaj  este  ultimul  în  ordine  cronologică  din  cele  care  ni  se  atestă 
fără  nici  un  echivoc  faptul  că  Sfântul  Maxim  avea  o  lectură  eshatologică  a  eveni¬ 
mentelor  istorice  ale  epocii  sale:  finalul  (publicat  abia  în  1937  de  R.  Devreese  în 
„Revue  de  Sciences  Religieuses*4  17,  1937,  25 — 35)  al  Epistolei  8  din  632,  Epistola 
14  (P.G.  91,  540  A— 544  C  =  P.S.B.  81,  p.  117—120)  din  634—640  sau  Opuscula  theo- 
logica  et  polemica  15  (P.G.  91,  181  CD  =  P.S.B.  81,  p.  274—257)  din  646.  Alungat 
din  liniştea  mănăstirii  sale  palestiniene  de  invaziile  perşilor  din  614  sau  626,  «arun¬ 
cat  de  această  mare  dezlănţuită  care  este  Imperiul  bizantin  in  secolul  al  VH-lea, 
Maxim  se  deschide  tot  mai  mult  dimensiunii  eshaitologice  a  acestor  evenimente  în¬ 
fricoşătoare.  Ameninţarea  vine  într-adevăr,  de  pretutindeni:  fugind  din  Constanti- 
nopolul  asediat  de  perşi  şi  avari,  el  va  întâlni  in  Africa  ascensiunea  fulgerătoare 
a  Islamului,  pe  evreii  care  profitau  de  dezastrele  Imperiul  creştin  pentru  ia  se  răz¬ 
buna  de  vexaţiile  la  care  erau  supuşi,  intrigile  prefecţilor  imperiali  care  slăbeau 
administraţia  şi  armata,  şi  mai  cu  seamă  erezia  prezentă  peste  tot  în  Orientul  A- 
propiat  unde  Biserica  era  deja  definitiv  deşirată  în  ciuda  eforturilor  disperate  ale 
ierarhiei  imperiale  gate  la  toate  compromisurile  verbale  pentru  a  salva  mai  de¬ 
grabă  unitatea  politico-religioasă  decât  unitatea  credinţei.  Foarte  repede  Maxim 

le-am  spus  fără  teamă  şi  reţinere,  stăpânii  mei,  ca  să  vă  feriţi  atât 
pe  voi  înşivă  cât  şi  pe  noi.  Vreţi  ca,  având  toate  acestea  scrise  în 
cartea  inimii,  să  vin  să  mă  cuminec  în  Biserica  care  propovaduieşte 
aceste  lucruri  şi  să  intru  în  comuniune  cu  cei  care  respingând,  chipu¬ 
rile,  pe  diavolul,  resping  de  fapt  pe  Dumnezeu?  Să  mă  ferească  Dum¬ 
nezeu  Care  pentru  mine  s-a  făcut  om  afară  de  păcat! 

Şi  aruncându-se  la  pământ  şi  făcând  metanie,  a  zis: 

—  Dacă  vreţi  să  faceţi  ceva  robului  vostru,  faceţi,  dar  eu  nu  voi 
intra  nicicând  în  comuniune  cu  cei  ce  primesc  unele  ca  acestea. 

XII.  Uimiţi  de  cele  spuse  şi  plecându-şi  capetele  ei  au  tăcut  o 
bună  bucată  de  vreme,  după  care,  ridicându-şi  capul  şi  aţintindu-şi 
privirea  asupra  avei  Maxim,  Theodosios  episcopul  a  spus: 

—  Noi  îţi  răspundem  în  numele  stăpânului  nostru  împăratul  că, 
dacă  intri  în  comuniune  cu  noi,  va  abroga  Typos-ul. 

MAX:  Suntem  foarte  de  departe  unii  de  alţii  pe  moment.  Ce  fa¬ 
cem  cu  expresia  ratificată  sinodal  de  Serghios  şi  Pyrrhus  cum  că  în 
Hristos  există  „o  singură  voinţă44  cu  eliminarea  oricărei  lucrări  (  — 
EAfhesis-ul)? 

THEOD:  Acest  document  a  fost  dat  jos,  şi,  deci,  abrogat  şi  res¬ 
pins. 

MAX:  A  fost  dat  jos  de  pe  zidurile  de  piatră,  nu  însă  din  minţi 
şi  din  suflete.  Să  se  primească  condamnarea  acestor  lucruri  edictată 
prin  dogme  şi  canoane  evlavioase  de  Sinodul  din  Roma  (Lateran, 
649p  şi  atunci  peretele  cel  din  mijlocul  nostru  va  cădea  şi  nu  vom 
mai  avea  nevoie  de  îndemnuri. 

THEOD:  Sinodul  din  Roma  nu  este  valabil,  nu  are  nici  o  putere 
pentru  că  s-a  făcut  fără  porunca  împăratului. 

MAX:  Dacă  poruncile  împăraţilor  şi  nu  credinţa  ortodoxă  con¬ 
firmă  sinoadele  ce  se  fac,  atunci  să  fie  primite  şi  sinoadele  (ariene) 
făcute  împotriva  lui  „homoousios"  pentru  că  ele  s-au  făcut  din  po¬ 
runca  împăraţilor;  mă  refer  la  cel  din  Tyr  (335),  la  cel  din  Antiohia 
(341),  din  Seleukeia  (359),  din  Constantinopol  pe  vremea  lui  Eudoxios 
Arianul  (360),  cel  din  Niceea  Thrakiei  (360),  cel  din  Sirmium  (357, 


înţelege  că  în  arest  cataclism  istoric  e  derizorie  ridicarea  de  baraje  pentru  a  con¬ 
jura  inevitabilul;  dimpotrivă  în  această  zguduire  trebuie  citită  urma  eshatnlogică 
a  venirii  lui  Dumnezeu  care  trebuie  privita  în  unicul  mod  cu  putinţă  de  a  primi  pe 
„Cel  ce  vine":  prin  mărturisire  şi  martiriu".  „Maxim  a  văzut  în  monotelism  o  ifugă 
speculativă  în  fata  evenimentului  tragic  al  invaziei  (persane  şi  arabe)  sau  o  for¬ 
mulă  politico-religioasă  destinată  să  conjureze  iminenţa  esbatologică  a  sfârşitului 
lumii.  In  646  Maxim  a  înţeles  că  prăbuşirea  politică  în  faţa  arabilor  e  legată  de 
o  eshatologie  aparţinând  unei  Iconomii  superioare:  e  judecată  pe  oare  o  repre¬ 
zintă  penlru  Biserică  erezia  şi  că  mărturisitorul  trebuie  să  manifeste  venirea  Dom¬ 
nului  înaintând  până  la  martiriu"  (J.  M.  Garrigues,  Maxime  ie  Con/esseur:  Chatite, 
uvenir  divin  de  i’iiomme,  Theologie  historique  38,  Paris,  1976,  p.  41,  61). 

36  „Sf,  Maxim  va  ţine  până  la  capăt  mărturisirea  Sinodului  Lateran  din  649 
pe  care-1  considera  drept  un  Sinod  Ecumenic  (Op.  th.  poL  11;  P.G.  91,  137  D).  Roma 
este  garanta  acestei  credinţe  sinodale  şi,  de  aceea,  nu  spre  el  ci  spre  ea  trebuie 
sâ  se  îndrepte  ereticii  pentru  a  Ii  reintegraţi  în  comuniunea  credinţei  ortodoxe" 
(Garrigues,  op.  ci/.,  supta,  nota  1,  p.  432). 

358),  iar,  la  mulţi  ani  după  aceasta,  la  cel  de-al  doilea  sinod  de  la 
Efes  (449)  pe  care  l-a  prezidat  despotic  Dioscor,-  căci  pe  toate  aces¬ 
tea  le-a  reunit  porunca  împăraţilor  şi,  totuşi,  toate  au  fost  condam¬ 
nate  pentru  ateismul  dogmelor  ratificate  de  ele  fără  evlavie.  Dar  de 
ce  nu  respingeţi  şi  sinodul  (Antiohia,  264)  care  l-a  depus  pe  Pavel  al 
Samosatei  pe  vremea  Sfinţilor  şi  fericiţilor  Părinţi  Dionisie  Papa  Ro¬ 
mei,  Dionisie  al  Alexandriei  şi  Grigorie  Taumaturgul  care  a  prezidat 
acest  sinod,  pentru  că  nu  s-a  făcut  din  ordinul  împăratului?  Ce  ca¬ 
non  statuează  că  numai  acele  sinoade  trebuie  ratificate  care  s-au  în¬ 
trunit  din  ordinul  împăratului  sau  că  toate  sinoadele  trebuie  să  se 
întrunească  numai  din  ordinul  împăratului?  Regula  evlavioasă  a  Bi¬ 
sericii  a  recunoscut  drept  sinoade  sfinte  şi  admise,  aprobate,  cete  pe 
carele-a  judecat  atare  corectitudinea  dogmelor.37  Dar,  aşa  cum  ştie  bine 
stăpânul  meu  şi  cum  învaţă  şi  pe  alţii,  canonul  prevede  fără  să  facă 
nici  o  menţiune  de  vreun  ordin  imperial  ca  anual  să  aibă  loc  în  fie 
care  eparhie  două  sinoade  pentru  stabilitatea  credinţei  mântuitoare 
şi  îndreptarea  tuturor  celor  ce  nu  sunt  în  armonie  cu  dumnezeiasca 
lege  a  Bisericii. 

XIII.  TIÎEOD:  E  aşa  cum  spui.  Rectitudinea  dogmelor  judecă  Si¬ 
noadele.  Dar  nu  primeşti  „libelul  lui  Mina"  care  a  dogmatizat  o  sin¬ 
gură  voinţă  şi  o  singură  lucrare  în  Hristos? 

MAX:  Ferească  Domnul  Dumnezeu!  Voi  nu  primiţi  ci  respingeţi 
pe  toţi  dascălii  voştri  care  au  luptat  după  Sinodul  de  la  Chalcedon 
împotriva  nebuniei  lui  Sever,  iar  eu  să  primesc  „libelul  lui  Mina"38  care 
s-a  făcut  după  acest  Sinod  şi  care  pledează  deschis  pentru  Sever, 
Apolinarie,  Macedonie,  Arie  şi  toată  erezia  şi  prin  toate  cele  dogmati¬ 
zate  în  el  acuză  sau  mai  degrabă  respinge  acest  Sinod? 

TITEOD:  Ce,  deci?  Nu  primeşti  de  fel  „lucrarea  unică"? 

MAX:  Caro  dintre  dascălii  aprobaţi  (ai  Bisericii)  vorbeşte  de  o 
„lucrare  unică41? 

Şi  Theodosios  a  adus  citatele  atribuite  pseudonim  Sfinţilor  Iu- 
lius  al  Romei,  Grigorie  Taumaturgul  şi  Atanasie  cel  Mare  şi  le-a  citit. 

MAX:  Sa  ne  temem  de  Dumnezeu  şi  să  nu  voim  să-L  mâniem  prin 
producerea  do  citate  eretice!  Căci  nu  este  un  secret  pentru  nimeni  că 
acestea  aparţin  impiosului  Apolinarie.  Dacă  ai  altele,  arată-le.  Pcn- 


37  „Corectitudinea  dogmelor"  asigură,  deci.  ortodoxia  sinoadelor,  iar  nu  con¬ 
vocarea  sau  măcar  ratificarea  lor  de  către  papalitate,  turn  vor  susţine  ulterior  <i- 
ueplli  e;  Urologiei  papale  până  astăzi. 

L*  .  v  iba  ce  un  laîs  fabricat  de  patriarhul  Serghios  pentru  a  acredita  for¬ 
mula  mur  oenegistă  atribuind-o  patriarhului  Minus  şi  Sinodului  V  Ecumen  c  (553) 
Cu  ajutorul  lui,  patriarhul  Serghios  l-a  câştigat  în  626  pentru  monotelism  pe  rp  ■»* 
copul  Kvros  de  Phasis,  care,  ajuns  in  630  patriarh  al  Alexandriei,  va  încheia  pe 
baza  formulei  monoenergisle  „unirea"  de  la  Alexandria  (633),  ceea  ce  a  declanşat  în¬ 
ceputul  controverselor.  „Libelul  lui  Mina*1  va  fi  prezentat  de  monoteliti  ca  argu¬ 
ment  sinodal  şi  la  Sinodul  VI  Ecumenic  care  însă,  după  o  anchetă  în  biblioteca  pa¬ 
triarhală.  l-a  declarat  inexistent  în  arhive,  deci,  apocrif,  confirmând  verdictul  an¬ 
terior  al  Sfântului  Maxim,  extrem  de  atent  în  ce  priveşte  detectarea  originii  du¬ 
bioase  şi  ncaulenticitătii  citatelor  „patristice*4  invocate  de  monoenergişti  şi  mono¬ 
teliti  în  sprijinul  opiniei  lor,  citate  falsificate  sau  fabricate  de-a  binelea. 

tru  că  proferându-lc  vă  veţi  convinge  şi  mai  mult  că  intr-adevăr  sun¬ 
teţi  bolnavi  de  opinia  rea  (kckadoxia)  a  impiosului  Apolinarie  şi  a  ce¬ 
lor  ce  cugetă  asemenea  cu  el. 

Atunci  episcopul  Theodosios  aduce  alte  două  citate  sub  numele 
Hrisostomului  pe  care  citindu-le  ava  Maxim  a  spus: 

—  Aceste  texte  aparţin  lui  Nestorie  care  s-a  îmbolnăvit  dogma¬ 
tizând  în  Hristos  o  dualitate  personală. 

Iar  episcopul  fierbând  de  mânie,  i-a  spus  îndată: 
r  —  Domnule  monah,  Satana  a  grăit  prin  gura  ta. 

MAX:  Sa  nu  se  supere  stăpânul  meu  pe  robul  sau. 

Şi  îndată  a  început  să-i  dovedească  că  acele  citate  sunt  ale  lui 
Nestoria  şi  să-i  arate  în  ce  tratate  ale  acestuia  se  află  ele. 

THEOD:  Dumnezeu  ştie,  frate,  citatele  acestea  mi  le-a  dat  patri¬ 
arhul.  Insă,  iată,  tu  zici  că  unele  sunt  ale  lui  Apolinarie  iar  altele  ale 
iui  Nestorie. 


Şi  producând  un  citat  ai  Sfântului  Chirii  care  spune:  „arătând 
(Hristos)  o  lucrare  unică  şi  comună  prin  amândouă  (firile)",  i-a  zis; 

—  Ce  zici  de  acestea? 

ţ  MAX:  Sunt  unii  care  arată  că  acest  pasaj  a  fost  adăugat  împo¬ 
triva  adevărului  în  „Tâlcuirea  Evangheliei  după  Ioan"  făcută  de  acest 
Sfânt  Părinte,  de  către  Timotei  Elur.  Dar  să  admitem  că  ele  sunt  aşa 
cum  spuneţi:  Să  cercetăm,  deci,  înţelesul  expresiilor  patristice  şi  să 
cunoaştem  adevărul. 

THEOD:  Nu-ţi  permit  să  faci  aceasta.  Trebuie  să  primeşti  doar 
expresiile  simple,  aşa  cum  sunt. 

MAX:  Spune-mi  rogu-te,  care  e  diferenţa  dintre  expresiile  sim¬ 
ple  şi  cele  cu  mai  multe  sensuri? 

THEOD:  E  ca  tu  să  primeşti  expresia  aşa  cum  este  şi  să  nu  mai 
cercetezi  înţelesul  ei! 

MAX:  Este  limpede  că  şi  cu  privire  la  expresii,  introduceţi  rân¬ 
duieli  noi  şi  străine  Bisericii.  Dacă,  după  voi,  nu  trebuie  să  cercetăm 
expresiile  Scripturilor  şi  Părinţilor,  respingem  de  fapt  întreaga  Scrip¬ 
tură,  cea  veche  şi  cea  nouă.  Să-l  ascultăm  însă  pe  David  care  zice: 
„Fericiţi  cei  ce  cercetează  mărturiile  Lui  şi-L  caută  cu  toata  inima1* 
(Ps.  118,  2)  întrucât  nimeni  nu  poate  să-L  caute  pe  Dumnezeu  fără  o 
cercetare.  Şi  iarăşi:  „înţelepţeşte-mă  şi  voi  căuta  legea  Ta  şi  o  voi 
păzi  cu  toată  inima  mea"  (Ps.  118,  34),  întrucât  căutarea  duce  la  cu¬ 
noştinţa  legii  iar  cunoştinţa  convinge  prin  dorinţă  pe  cei  vrednici  să 
o  păzească  în  inima  lor  prin  împlinirea  sfintelor  porunci  aflate  în  ea. 
Şi  iarăşi:  „Minunate  sunt  mărturiile  Tale,  pentru  aceea  le-a  cercetat 
pe  ele  sufletul  meu“  (Ps.  118,  129).  Pentru  ce  cuvântul  Proverbelor 
(1,  6)  vrea  ca  noi  să  cercetăm  parabolele,  enigmele  şi  cuvintele  ob¬ 
scure?  Pentru  ce,  vorbind  în  parabole,  Domnul  vrea  ca  ucenicii  să  le 
înţeleagă  învăţându-i  înţelesul  parabolelor  (Mt.  13,18,  Lc.  8,11)? 
Pentru  ce  porunceşte:  „Cercetaţi  Scripturile!"  (In.  5,  39)  ca  unele  ce 
dau  mărturie  despre  El?  Ce  vrea  să  înveţe  corifeul  Apostolilor  Petru, 
atunci  când  spune:  „Această  mântuire  au  căutat-o  cu  stăruinţă  şi  au 
cercetat-o  cu  deamănuntul  proorocii"  (I  Pt.  1,  10)?  Ce  vrea  să  înveţe 

dumnezeiescul  Apostol  Pavel  atunci  când  spune:  „Iar  dacă  Evanghe¬ 
lia  noastră  este  acoperită,  este  pentru  cei  pierduţi,  căci  Dumnezeul 
veacului  acestuia  a  orbit  minţile  necredincioşilor  ca  să  nu-i  lumineze 
lumina  Evangheliei  slavei  cunoştinţei  lui  Hristos"  (II  Cor.  4,  3 — 4)? 
Pe  cât  se  pare,  vreţi  ca  noi  să  ne  asemănăm  iudeilor  care,  aplecân- 
du-şi  mintea  numai  asupra  expresiilor  simple,  adică  asupra  literei,  au 
căzut  din  adevăr,  având  un  văl  pe  inimile  lor,  ca  să  nu  înţeleagă  pe 
Domnul  —  Duhul  cel  ascuns  în  literă  despre  care  s-a  scris  că  „ucide“ 
iar  „Duhul  face  viu"  (II  Cor.  3,  6).  Să  fie  încredinţat  stăpânul  meu  că 
eu  nu  voi  suferi  să  primesc  o  expresie  (phone)  fără  înţelesul  (diano- 
ia)  care  zace  în  ea,  ca  să  nu  devin  un  iudeu  vădit. 

XIV.  Auzind  acestea  Theodosios,  a  zis: 

—  Trebuie  să  spunem  că  există  „o  singură  lucrare  ipostatică“  a 
lui  Hristos. 

MAX:  Să  privim  mai  îndeaproape  răul  născut  din  această  formu¬ 
lă  şi  să  fugim  de  această  expresie  străină,  căci  ea  aparţine  numai  ere¬ 
ticilor  politeişti.  Căci  dacă  vorbim  de  o  unică  energie  ipostatică  a  lui 
Hristos,  atunci  Fiul  nu  mai  convine  după  ipostas  împreună  cu  Tatăl 
şi  cu  Fiul  şi,  deci,  evident,  nici  după  energia  ipostatică.  Vom  fi  alunei 
constrânşi  să  atribuim  energii  ipostatice  precum  Fiului  atât  Tatălui 
cât  şi  Fiului;  aşadar,  după  voi,  fericita  Dumnezeire  va  avea  patru  e- 
nergii:  trei  care  disting  Persoanele  întru  care  Ea  există,  şi  una  comu¬ 
nă  indicând  comunitatea  de  natură  a  celor  Trei  Ipostasuri.  Şi  dacă 
primim  învăţătura  lor,  atunci  după  Părinţi  suntem  bolnavi  de  tetra- 
teism;  căci  ei  susţin  că  orice  energie  este  naturală,  nu  ipostatică.  Da¬ 
că  acest  lucru  e  adevarat,  cum  şi  este,  atunci  ne  vom  înfăţişa  spunând 
că  există  patru  naturi,  patru  dumnezei  diferind  unii  de  alţii  atât  după 
ipostas  cât  şi  după  natură.  Dar  cine  a  văzut  sau  contemplat  o  energie 
proprie  a  celor  strânse  sub  aceeaşi  specie  şi  aşezate  prin  natura  lor 
sub  definiţia  comună  a  speciei?  Căci  niciodată  ceea  ce  este  comun 
după  natură  nu  devine  propriu  doar  cuiva,  unuia  anume.  Pentru  că 
semnele  distinctive  ipostatice,  ca  de  pildă:  nasul  acvilin  sau  nasul 
cam,  ochii  albaştri  sau  calviţia,  şi  altele  de  acest  gen  sunt  accidenţi 
distinctivi  a  indivizilor  diferiţi  între  ei  prin  număr.  Fiindcă  orice  om 
poate  să  lucreze  întrucât  este  ceva  prin  natura  sa  şi  nu  întrucât  este  ci¬ 
neva  prin  ipostasul  lui;  el  lucrează  potrivit  definiţiei  (raţiunii)  lui  ce- 
iei  mai  proprii  cugetate  şi  enunţate  despre  el  ca  şi  ceva  comun,  ca 
de  pildă:  potrivit  faptului  că  este  o  fiinţă  vie,  raţională  şi  muritoare, 
ceea  ce  aparţin  definiţiei  generale  a  naturii  umane.  Căci  toţi  partici¬ 
păm  la  aceeaşi  viaţă,  la  aceeaşi  raţionalitate,  la  acelaşi  flux  şi  refiux 
ţal  substanţelor  vitale),  la  aceeaşi  capacitate  de  a  şedea  şi  de  a  sta  în 
picioare,  de  a  grăi  şi  de  a  tăcea,  de  vedea,  auzi  şi  pipăi;  care  toate 
aparţin  definiţiei  noastre  comune.  Aşadar  nu  se  cuvine  a  inova  ex¬ 
presii  care  nu  au  forţă  nici  scripturistică,  nici  patristică,  nici  natura¬ 
lă,  ci  una  străină,  excogitată  prin  distorsiuni  ale  oamenilor.  Arată-mi 
insă  că  această  expresie  se  află  la  un  Părinte  oarecare  şi  vom  cer¬ 
ceta  din  nou  gândul  celui  ce  a  rostit-o. 

XV.  THEOD:  Ce,  deci?  Nu  trebuie  să  se  vorbească  de  loc  de  „o 


DIN  SFINŢII  PĂRINŢI 


f39 


singură  lucrare"  în  Hristos?  .  .  51  *.-■  *•  r  ■  -  t. 

MAX:  Potrivit  Sfintei  Scripturi  şi  Sfinţilor  Părinţi  noi  nu  primim 
să  se  spună  nimic  asemănător,  ci  suntem  obligaţi  să  credem  şi  să  măr¬ 
turisim  că,  aşa  cum  în  Hristos  există  două  naturi  din  care  El  este,  aşa 
există  şi  voinţele  şi  lucrările  naturale  corespunzătoare  Lui,  adică  Ce¬ 
lui  ce  este  deodată  Acelaşi,  Dumnezeu  şi  om  prin  fire. 

THEOD:  Intr-adevăr,  stăpâne,  şi  noi  mărturisim  atât  naturile  cât 
şi  lucrările  diferite,  adică  cea  divină  şi  cea  umană,  şi  că  Divinitatea 
lui  este  înzestrată  cu  voinţă  cum  şi  umanitatea  lui  este  înzestrată  cu 
voinţă?  pentru  că  sufletul  Lui  nu  era  fără  voinţă.  Dar  nu  spunem  că 
sunt  „două",  ca  să  nu  introducem  prin  aceasta  ideea  că  El  s-ar  lupta 
cu  Sine  însuşi. 

MAX:  Ce,  dar?  Atunci  când  spuneţi  două  naturi  introduceţi  din 
pricina  numărului  şi  faptul  că  ele  s-ar  lupta  între  ele? 

THEOD:  Nu. 

MAX:  Ce,  deci?  Când  este  atribuit  naturilor  numărul  nu  le  divi¬ 
zează,  dar  când  este  rostit  despre  voinţi  şi  lucrări  are  semnificaţia  u- 
neî  diviziuni? 


THEOD:  întocmai,  şi  Părinţii  nu  l-au  atribuit  voinţelor  şi  lucrări¬ 
lor  vrând  să  evite  diviziunea  lor,  ci  au  vorbit  despre  „una"  şi  „alta" 
şi  „divină"  şi  „umană",  „dublă",  şi  „duală".  Şi  eu  grăiesc  aşa  cum  au 
grăit  şi  spun  ceea  ce  au  spus  ei. 

XVI.  MAX:  Pentru  Dumnezeu!  Dacă  ţi  se  spune  de  cineva  „una 
şi  alta",  câte  le-ai  înţelege  (că  sunt)?  sau  dacă  ţi  se  spune  „divină  şi 
umană",  câte  le-ai  înţelege  (ca  sunt)?  sau  dacă  ţi  se  spune  că  este 
„dublă  sau  duală",  câte  le-ai  înţeles  (că  sunt)? 

THEOD:  Ştiu  cum  înţeleg  şi  gândesc,  dar  nu  spun  două. 

Alunei  întorcându-se  spre  arhonţi,  ava  Maxim  a  spus: 

—  Pentru  Dumnezeu!  Dacă  aţi  auzi  spunându-se  „una  şi  una" 
sau  „una  şi  alta"  sau  „doi  ori  doi"  sau  „doi  ori  cinci"  ce  aţi  răspun¬ 
de  că  înţelegeţi  celor  ce  vă  spun  acestea? 

—  Pentru  că  ne-ai  făcut  să  jurăm,  (am  răspunde):  când  auzim 
„una  şi  una",  înţelegem  două,  tot  aşa  când  auzim  „una  şi  alta",  iar 
când  auzim  „doi  ori  doi"  înţelegem  patru  iar  „doi  ori  cinci"  înţele¬ 


gem  zece. 

Şi,  ruşinat  de  răspunsul  acelora,  Theodosios  a  spus: 

—  Eu  nu  voi  grăi  ceea  ce  nu  a  fost  spus  de  Părinţi: 

Şi  îndată  ava  Maxim,  luând  cartea  ce  conţinea  lucrările  Sfântu¬ 
lui  Sinod  apostolic  (din  Lateran,  649),  le-a  arătat  că  Sfinţii  Părinţi 
vorbesc  explicit  de  două  voinţi  şi  lucrări  ale  Mântuitorului  şi  Dum- 
.  nezeului  nostru  Iisus  Hristos?  carte  pe  care  iuând-o  de  la  el  şi  con¬ 
sulul  Theodosios  a  citit  şi  el  toate  citatele  Părinţilor. 

Atunci  răspunzând  Theodosios  episcopul  a  spus: 


—  Dumnezeu  ştie,  dacă  acest  sinod  n-ar  fi  aruncat  anateme  şi 
asupra  unor  persoane,  l-aş  fi  primit  mai  mult  decât  orice  om.3*  bl£  Dar 


38bis  „Această  frază  e  revelatoare  pentru  atitudinea  ierarhiei  bizantine.  Ea  însăşi 
nu  crede  că  tezele  ei  monoteliste  sunt  aparabile,  pentru  aceea  ea  a  recurs  la  con- 

ca  să  nu  pierdem  timpul  aici,  dacă  Părinţii  au  spus  aşa  ceva,  atunci 
spun  şi  eu,  şi  o  fac  şi  în  scris,  că  există  două  naturi,  două  voinţi  şi 
două  lucrări.  Ci  intră  în  comuniune  cu  noi  şi  să  se  facă  unire. 

XVII.  MAX:  Stăpâne,  eu  nu  îndrăznesc  să  primesc  de  la  voi  un 
consimţământ  scris  despre  aşa  ceva,  fiind  un  simplu  monah.  Dar  dacă 
Dumnezeu  v-a  făcut  să  regretaţi  sincer  şi  să  primiţi  expresiile  Sfinţi¬ 
lor  Părinţi,  trimiteţi,  cum  cere  canonul,  înscrisul  privitor  la  acestea  la 
Roma,  voi,  adică:  împăratul,  Patriarhul  şi  Sinodul  lui.39  Fiindcă  eu 
nu  voi  intra  în  comuniune  până  când  lucrurile  stau  aşa,  pentru  că  aici 
la  Sfânta  Anaforă  (euharistică)  sunt  menţionate  persoane  care  au  fost 
anatematizate;  deoarece  mă  tem  de  osânda  anatemei. 

THEOD:  Dumnezeu  ştie,  nici  eu  nici  altcineva  nu-ţi  reproşează 
această  teamă. 

Dar  pentru  numele  Domnului,  dă-ne  un  sfat,  dacă  e  cu  putinţă  să 
se  fac  i  acest  lucru. 

MAX:  Ce  sfat  aş  putea  să  vă  dau  despre  aceasta?  Duceţi-vă,  cer¬ 
cetaţi  dacă  s-a  întâmplat  vreodată  aşa  ceva,  adică  să  fi  fost  absol¬ 
vit  cineva  după  moarte  de  o  acuzaţie  privitoare  la  credinţă  sau  de  o 
osândă  pronunţată  împotriva  lui.  Şi  împăratul  şi  Patriarhul  să  accep¬ 
te  să  imite  pogorârea  condescendentă  a  lui  Dumnezeu40  şi  să  facă: 


tecliona^ea  de  mărturii  auloiitative  false;  dar  ea  nu  vrea  nici  ca,  dezavând  des¬ 
chis  monof4elismul  şi  acceptând  Sinodul  Lateran  din  619,  cum  îi  cere  Sf.  Maxim, 
sâ  se  umilească  condamnând  pe  tot!  patriarhii  ce  s-au  succedat  pe  scaunul  Con¬ 
stantin  jpoiului  de  la  Serghios  încoace.  Situaţia  e  identică  celeia  a  succesorilor  pa- 
inarhului  Akaklos  care  la  sfârşitul  secolului  ai  V-Jea  renegaseră  Sinodul  de  la 
Chalcedon,  provocând  „schisma  akakiană*.  Fideli  Chalcedonului,  ei  nu  voiau,  to¬ 
tuşi,  să  lezeze  prestigiul  patriarhiei  ecumenice  acceptând,  cum  cerea  Roma,  drept 
condiţie  pentru  restabilirea  comuniunii  condamnarea  unuia  din  predecesorii  lor  ca 
eretic.  Unirea  s-a  făcut  in  cele  din  urmă  în  518  când  ierarhia  bizantină  a  acceptat 
sâ  semneze,  constrânsă  de  Justinian,  „formula'*  papei  Hormisdas  care  anatemizează 
pe  Akakios  şi  interzice  c  memorarea  liturgică  a  celor  ce  n-au  fost  in  iacord  cu  Bi¬ 
serica  Romei.  Maxim  urmează  punct  cu  punct  linia  de  conductă  a  Formulei  lui  Hor- 
misdas.  Mai  mult  decât  în  monotelism,  cauza  veritabilă  a  eşecului  negocierilor  de 
ia  Biz^a  şi  a  martiriului  Sfântului  Maxim  stă  în  încăpăţânarea  acestuia  de  a  nu 
intra  in  comuniune  cu  o  Biserică  ce  pomeneşte  eretici  condamnaţi  de  scaunul  a- 
postolic  excluzându-se  astfel  de  la  comuniunea  Romei"  (Garrigues,  op.  cif.,  p.  435). 
Cu  o  singură  precizare  decisivă,  am  adăuga:  pentru  Sfântul  Maxim  ortodoxia  cre¬ 
dinţei  Romei  face  din  comuniunea  cu  Biserica  romană  o  condiţie  a  veritabilei  co¬ 
muniuni  ia  Bisericilor,  şi  nu  invers .  Nu  Roma  e  criteriul  Adevărului,  ci  Adevărul 
e  cel  ce  face  din  Roma  un  criieriu  al  veritabilei  comuniuni  ecleziale. 

39  Aceiaşi  atitudine  a  avut-o  Sfântul  Maxim  şi  in  iulie  645  fată  de  ex-pa- 
iriarhul  monotelit  Pyrrhus  când  acesta,  învins  în  dispută  publică  la  Cartagina,  i-a 
cerut  să-i  precizeze  condiţiile  reconcilierii  cu  Biserica  ortodoxă:  pelerinajul  co¬ 
mun  la  mormintele  Apostolilor  la  Roma  (D/sp.  cum  Pyrrho,  P.G.  91,  352  D  —  353 
A  =  P.S.B.  81,  p.  356). 

40  „Această  frază  admirabilă  rezumă  întreaga  învăţătura  a  Sfântului  Maxim 
uespre  mântuire  şi  îndumnezeire  prin  kenoza  Persoanei  Mântuitorului  şi  a  celor 
mântuiţi.  Ea  va  rămâne  de  neînţeles  pentru  oficialităţile  imperiale  şi  ecleziastice 
care  nu  văd  în  ea  decât  discreditarea  autorităţii  suverane  a  împăratului.  Pentru 
ele,  revenirea  la  mărturisirea  de  credinţă  a  Sinodului  Lateran  e  o  înfrângere  pe 
care  autoritatea  imperială,  destul  de  zdruncinată,  nu  şi-o  poate  permite".  (J.-M. 
Garrigues,  C/ian/e  . . .,  p.  72).  Încă  odată  se  evidenţiază  incompatibilitatea  dinţi  e 
torţa  exterioară  a  autorităţii  de  dragul  autorităţii  (calea  păgână  a  imperiului)  şi 

primul  o  ordonanţă  sub  formă  de  rugăminte  iar  celălalt  o  suplică  si¬ 
nodală  către  papa  Romei  şi,  negreşit,  că  se  va  găsi  o  modalitate  bise¬ 
ricească  care  stabileşte  aceasta  şi  el  se  va  împăca  cu  voi  pe  această 
temă  pentru  dreapta  mărturisire  a  credinţei. 

XVIII.  THEOD:  Negreşit  aceasta  se  va  face.  Dar  dă-mi  cuvântul 
că,  dacă  mă  vor  trimite,  vei  veni  cu  mine! 

MAX:  Stăpâne,  îţi  este  mai  de  folos  să  iei  cu  tine  pe  tovarăşul 
meu  de  robie  din  Mesembria  (Anastasios  apokrisiarul)  decât  pe  mine, 
căci  acela  cunoaşte  şi  limba  şi  ei  îl  cinstesc  după  vrednicie  ca  pe  u- 
nul  ce  a  fost  pedepsit  atâţia  ani  pentru  Dumnezeu  şi  a  ţinut  cu  tărie 
dreapta  credinţă  ce  domneşte  în  scaunul  lor. 

THEOD:  Cu  el  am  avut  diferite  ciocniri  unii  cu  alţii  şi  nu-mi  este 
plăcut  să  mă  duc  cu  el. 

MAX:  Stăpâne,  atunci  când  se  va  hotărî  să  se  facă  acest  lucru, 
se  va  găsi  o  ieşire  potrivită  pentru  cei  ce  vor  lua  această  hotărâre,-  şi 
dacă  vreţi,  vă  voi  însoţi.41 

Atunci  s-au  sculat  toţi  cu  bucurie  şi  cu  lacrimi,  s-au  pus  în  ge¬ 
nunchi  şi  au  făcut  o  rugăciune  şi  fiecare  din  ei  a  sărutat  Sfintele 
Evanghelii,  cinstita  Cruce  şi  icoana  Dumnezeului  şi  Mântuitorului 
nostru  Iisus  Hristos  şi  cea  a  Doamnei  noastre  care  L-a  născut,  a  Prea 
Sfintei  Născătoare  de  Dumnezeu42,  strângându-şi  şi  mâinile  spre  în¬ 
tărirea  celor  spuse. 

XIX.  După  care  discutând  între  ei  despre  vieţuirea  după  Dum¬ 
nezeu  şi  paza  dumnezeieştilor  porunci,  întorcandu-se  spre  ava  Maxim, 
Theodosios  episcopul  a  spus: 

—  Iată  că  s-au  dezlegat  toate  neînţelegerile  şi  scandalurile  şi  s-au 
făcut,  şi  se  va  face,  prin  Dumnezeu,  pace.  Dar,  pentru  numele  Dom¬ 
nului,  să  nu-mi  ascunzi:  nu  vorbeşti  şi  tu  într-un  fel  oarecare  şi  spui 
că  există  o  singură  voinţă  şi  o  singură  lucrare  în  Hristos?43. 


torta  interioară  a  smereniei  de  dragul  Adevărului  concentrat  în  „kenoza**  şi  „the- 
oza“  lui  Hristos  şi  a  creştinilor  (calea  „împărătească"  creştină  a  ortodoxiei).  Sf. 
Maxim  îndeamnă  „aici**  (şi  în  §  XXIII)  pe  împărat  şi  pe  bizantini  să  imite  smere¬ 
nia  lui  Hi/stos  pentru  mântuirea  poporului  creştin  şi  adevărata  pace  a  Bisericilor, 
aupă  ce  la  primul  proces  (§  XI)  dăduse  drept  exemplu  -atitudinea  lui  Herakleios 
care  la  sfârşitul  vieţii  sale  scrisese  papei  Ioan  IV  dezvinovăţindu-se  de  complici¬ 
tatea  la  monoenergism. 

41  „Tcmându-se  că  va  trebui  să  meargă  singur  la  Roma  ca  trimis  al  patriar¬ 
hului,  episcopul  Theodosios  îi  cere  Sfântului  Maxim  să-l  însoţească,  probabil  pen¬ 
tru  a-i  servi  drept  intermediar.  Sfântul  Maxim  îi  sugerează  să  iia  în  locul  său  pe 
Anastasios  apocrisiarul,  întemniţat  şi  exilat  din  647  pentru  credinţa  ortodoxă  şi  cu¬ 
noscător  al  limbii  latine,  dar  văzând  că  e  prea  multă  să  ceară  preLatului  bizantin 
sa  se  ducă  la  Roma  însoţit  de  un  legat  maltratait  şi  închis  la  Constantinopol  de 
nouă  ani,  acceptă  să  meargă  el  spre  binele  Bisericii"  (Garrigues,  op.  ctt.,  supra , 
nota  1,  p.  436). 

42  Acest  pasaj  va  fi  citat  adeseori  de  iconoduli  (de  ex.  de  Sfinţii  Ioan  Da- 
maschin  şi  Teodor  Studitul)  în  timpul  controverselor  iconoclaste  din  secolele  VIII- 
IX  ca  dovadă  pentru  credinţa  Bisericii  în  venerarea  icoanelor. 

43  „Ştiind  prea  bine  că  proiectul  ambasadei  la  Roma  propus  de  Sfântul  Ma¬ 
xim  n-are  nici  o  şansă  de  a  fi  acceptat  de  Constantinopol,  episcopul  Theodosios 
relansează,  când  totul  părea  concluzionat,  discuţia  dogmatică  situând-o  acum  nu 
In  planul  energiei,  ci  în  cel  al  voinţei**  (Ibidem,  p.  437). 

MAX:  Nu  se  poate  ca  eu  să  fi  spus  cândva  aceasta.  Şi  vă  spun 
şi  de  ce:  pentru  că  această  expresie  care  spune  că  există  o  singură 
voinţă  şi  lucrare  a  celor  două  naturi  e  străină  Sfinţilor  Părinţi.  Apoi 
pentru  că  acel  care  zice  în  orice  fel  acesta  se  găseşte  întâlnind  de-a 
dreptul  absurditatea.  Fiindcă  dacă  spun  că  această  voinţă  şi  lucrare 
unică  e  „naturală",  atunci  mă  tem  de  confuzie,  iar  dacă  spun  că  e 
„ipostatică",  separ  pe  Fiul  de  Tatăl  şi  de  Duhul  şi  mă  arăt  introdu¬ 
când  în  Treime  trei  voinţi  ca  şi  trei  ipostasuri  ce  nu  sunt  în  acord 
între  ele.  Iar  dacă  spun  că  voinţa  şi  lucrarea  unică  e  „a  Unuia  sin- 
gur“,  atunci  sunt  silit  să  spun,  chiar  dacă  nu  vreau,  că  există  o  voin¬ 
ţă  ca  a  Unuia  a  Tatălui  şi  una  ca  Unuia  şi  a  Duhului,  iar  cuvântul  se 
va  găsi  căzând  în  politeism.  Iar  dacă  spun  că  e  „relaţională",  atunci 
introduc  diviziunea  personală  a  lui  Nestorie;  şi  dacă  spun  că  e  pe 
lângă  natură,  corup  atunci  existenţa  voinţei,  căci  faptul  de  a  fi  pe 
lângă  natură  este  o  corupţie  pe  lângă  natură,  cum  spuneau  Părinţii. 

XX.  THEOD:  Trebuie  să  spunem  că  există  numai  o  singură  voin¬ 
ţă  „din  cauza  unirii"  Mântuitorului  precum  au  scris,  înţelegând  bine 
lucrurile,  pe  cât  socot,  Serghios  şi  Pyrrhus.44 


44  „Problema  subiacentă  argumentelor  hristologice  ale  episcopului  e  în  rea¬ 
litate  eclesiologică:  e  vorba  de  a  vedea  cum  poate  fi  salvată  memoria  patriarhilor 
monoteliti  condamnaţi  de  Roma,  pentru  ca  patriarhia  ecumenică  să  nu  fie  nevoită 
să-i  condamne  ca  eretici.  La  Sinodul  VI  Ecumenic  (sesiunea  13,  28  mai  681),  ea 
nu  va  accepta  in  cele  din  urmă  să  o  facă  decât  introducând  în  lista  celor  condam¬ 
naţi  şi  numele  papei  Honorius  I,  a  cărui  ortodoxie  fundamentală  în  toată  această 
aiacere  fabricată  in  toate  piesele  ei  Ja  Constantinopol  fusese  apărată  de  Sfântul 
Maxim  (in  Opuse.  Iheol.  polemica  20  ;P.G.  91,  237  C  —  245  A  =  P.S.B.  81,  p.  307 
înainte  de  639;  în  Opuse,  theol.  pol.  12;  143  B,  netradus  în  româneşte;  şi  Disp.  C. 
Pyrrho,  328  C— 329  C  =  P.S.B.  81,  p.  342)“.  (Garrigues,  /b/dem,  p.  437). 

In  iunie  633  avusese  loc  „unirea"  de  la  Alexandria  între  calcedonieni  şi  mo¬ 
nofiziţi  severieni  realizată  de  patriarhul  Kyros  pe  bazia  formulei  monoenergiste  in¬ 

trodusă  in  §  7  din  cele  „9  capitole"  ale  „unirii".  „Actul  unirii"  şi  formula  dogma¬ 
tică  inovatoare  au  provocat  reacţia  energică  şi  promptă  a  Sfântului  Sophronios, 
monah  palestinian,  care  în  634  a  obţinut  de  la  patriarhul  Serghios  o  „decizie" 
( psephos )  care  interzice  să  se  vorbească  explicit  despre  o  energie  sau  două  ener¬ 
gii  în  Hristos.  Ales  in  acelaşi  an  patriarh  al  Ierusalimului  (634 — 639),  Sfântul  So- 
pnronios  respectă  în  „synodika"  sa  psepbos-ul,  combătând  monoenergismul  iără  a 
menţiona  explicit  numărul  energiilor.  Patriarhul  Serghios  refuză  să  primească  „syno¬ 
dika"  patriarhului  Sophronios  şi-i  scrie  papei  Honorius  prezentând  „unirea"  de  la 

Alexandria  ca  pe  un  triumf  al  Calcedonului  iar  pe  Sophronios  ca  pe  un  monah 
siant,  dar  extremist,  şi  acuzând  pe  cei  ce  susţin  „două  energii"  în  Hristos  că  'ar 
introduce  in  Persoana  Lui  „două  voinţi"  aflate  „în  con;lict“.  In  scrisoarea  sa  de 
răspuns  patriarhului  Serghios  ( Scripta  fralernitatis ),  Honorius  laudă  prudenta  lui 
Serghios  şi  râvna  lui  in  impunerea  Chalcedonului.  Vrând  însă  să  excludă  orice 
contradicţie  a  voinţelor  în  Hristos  (pe  care  le  înţelegem  ca  voinţă  a  trupului  şi 
a  sufletului  Său  omenesc!),  Honorius  foloseşte  expresia  nefericită  unde  unam  vo- 
luntatem  latemur  Domini  noştri  —  oferind  astfel  un  sprijin  nesperat  planurilor 
„ecumenice"  ale  lui  Serghios  care  relansa  acum  pe  baza  unei  noi  formule  de  com¬ 
promis,  formula  „monotelită*.  Intr-o  a  doua  scrisoare  către  Serghios  din  acelaşi 

an  (634)  ( Scripta  dilectissimi  Ulii),  Honorius  încearcă,  iarăşi  neinspirat  —  pentru 
ca  p. opunerea  sa  anticipează  clar  Typos-ul  din  648  —  să  împace  cele  două  pozi¬ 
ţii  pe  baza  suprimării  expresiei  una  sau  două  energii  şi  a  mărturisirii  unui  Unic 
Hristos  lucrând  divinul  şi  umanul  prin  cele  doua  naturi  ale  sale. 

Chiar  dacă  papa  Honorius  greşise  dogmatic  fără  intenţie,  fiind  indus  în  eroa¬ 
re  de  formulele  patriarhului  Serghios,  ortodoxia  lui  fiind  apărată  de  Sfântul  Ma- 

MAX:  Dacă  porunceşti,  stăpâne,  primeşte  două  vorbe  ale  mele 
pe  această  temă.  Dacă  „din  cauza  unirii"  Dumnezeului  şi  Mântuitoru¬ 
lui  nostru  s-a  făcut,  precum  au  scris  Serghios,  Pyrrhus  şi  Pavel,  o  sin¬ 
gură  voinţă,  atunci,  după  ei,  Fiul  va  avea  o  voinţa  diferită  de  cea  a 
Tatălui,  Care  are  o  singură  voinţă  cu  Fiul  din  cauza  naturii  şi  nu  a 
unei  uniri?  dat  fiind  că  „unire"  şi  „fire"  nu  înseamnă  acelaşi  lucru. 
Dacă  însă,  după  ei,  „din  cauza  unirii"  s-a  făcut  o  singură  voinţă  a 
Mântuitorului  nostru,  El  va  avea  negreşit  drept  cauză  unirea  şi  nici 
una  din  naturile  din  care  El  este?  iar  voinţa  va  aparţine,  după  ei,  re¬ 
laţiei  şi  nu  naturii,  deoarece  cuvântul  adevărului  ştie  că  unirea  e  o 
relaţie  şi  nu  o  natură.  Iar  dacă  „din  cauza  unirii u  s-a  făcut,  precum 
spuneam,  o  singură  voinţă  a  Mântuitorului,  atunci  prin  care  voinţă 
zic  ei  că  s-a  făcut  această  unire?  Căci,  dacă  se  îngrijesc  de  adevăr  şi 
tug  de  absurditate,  n-ar  putea  spune  că  s-a  făcut  prin  ea  însăşi.  Dacă 
însă  din  cauza  unirii  s-a  făcut  o  singură  voinţă  a  Mântuitorului,  atunci 
este  evident  că  înainte  de  unire  Acesta  fie  avea  mai  multe  voinţi,  fie 
n-avea  absolut  nici  una.  Iar  dacă  avea  mai  multe  voinţi,  asta  înseam¬ 
nă  că  a  suferit  o  diminuare  a  multor  voinţi  care  au  fost  restrânse  la 
una  singură,  şi  atunci  este  limpede  că  a  suferit  o  schimbare:  cea  a 
reducerii  diminuării  voinţelor  celor  multe  care  preexistau  în  El  în 
chip  natural.  Dacă  însă  anterior  era  cu  totul  lipsit  de  voinţă,  asta 
înseamnă  că  El  a  arătat  că  unirea  e  superioară  naturii,  pentru  că  din 
ea  i  s-a  furnizat  o  voinţă  de  care  natura  era  lipsită?  şi  iarăşi  Hristos 
se  arată  suferind  schimbare,  ca  Unul  ce  a  câştigat  prin  relaţie  ceea 
ce  nu-i  era  inerent  prin  sine  natură.  Dacă  „din  cauza  unirii"  s-a  făcut 
o  singură  voinţă  în  Mântuitorul  nostru  după  fiecare  din  cele  din  care 
El  este,  asta  înseamnă  că  Dumnezeu  a  ajuns  prin  voinţă  să  fie  ceva 
recent,  rămânând  însă  din  cauza  unirii  veşnic  prin  fire  şi  om  fără  de 
început  prin  voinţă  dar  rămânând  recent  prin  fire,  lucru  cu  neputin¬ 
ţă,  ca  să  nu  spun  lipsit  de  evlavie.  Iar  dacă  „din  cauza  unirii"  s-a  fă¬ 
cut  o  singură  voinţă  a  naturilor,  atunci  de  ce  nu  s-a  făcut  din  aceeaşi 
cauza  şi  o  natură  unică  a  naturilor? 

XXI.  Ţăind  în  acest  punct  firul  discursului,  Theodosios  episcopul 
a  spus: 

—  Atunci  ce  s-a  făcut  prin  unire,  dacă  prin  ea  nu  s-a  făcut  ni¬ 
mic  din  acestea? 

MAX:  Ea  a  arătat  pe  însuşi  Dumnezeu  Cel  netrupesc  prin  fire 
venind  în  chip  nemincinos  în  trup  şi  a  înfăţişat  pe  Ziditorul  a  toate 
făcut  prin  fire  şi  limpede  om  nu  printr-o  schimbare  de  natură  sau 
prmtr-o  micşorare  a  uneia  din  naturi,  ci  printr-o  asumare  adevărată 
a  unui  trup  Înzestrat  cu  suflet  raţional,  adică  a  unei  umanităţi  in¬ 
tegre  şi  fără  lipsuri  şi  curată  prin  lire  de  orice  vină  a  păcatului  stră¬ 
moşesc.  Şi,  în  virtutea  schimbului,  fapt  cu  adevărat  şi  uimitor  şi  uiu- 


xim,  cert  este  că  poziţia  sa  echivocă  a  favorizat  clar  erezia,  fapt  pe  care  Sinodul 
VI  Ecumenic  Ta  judecat  sever,  anatemizăndu-1.  „Cazul  Honorius"  a  constituit  (în 
1870)  si  constituie  până  azi  un  puternic  argument  istoric  (invocat  de  un  1.  Dollin- 
ger)  împotriva  dogmei  pretinsei  „infailibilităţi*  papale  proclamate  de  Conciliul 
Vatican  1  abia  in  secolul  al  XlX-lea. 

itor  pentru  toţi  şi  toate,  rămânând  In  întregime  Acelaşi  Dumnezeu  în¬ 
treg  în  cele  omeneşti  şi  întreg  în  interiorul  celor  proprii  Lui,  şi  în 
întregime  om  întreg  în  cele  dumnezeieşti,  fâră  a  cădea  din  nimic  din 
cele  proprii  umanităţii;  căci  potrivit  învăţăturii  de-Dumnezeu-grăito- 
riior  noştri  Părinţi,  prin  unire  a  avut  loc  o  întrepătrundere  ^eciprocă 
iperihoreză)  a  naturilor  şi  proprietăţilor  lor  naturale  inerente,  şi  nu 
o  strămutare  (metahoreză)  sau  micşorare,  fapt  care  este  propriu  ce¬ 
lor  ce  fac  în  mod  pervers  din  unire  un  amestec  şi  o  confuzie  şi  care 
pentru  aceasta  sunt  amestecaţi  cu  tot  felul  de  inovaţii  şi,  din  lipsa 
unei  solidităţi  a  doctrinei  lor,  persecută  pe  cei  binecredincioşi. 

XXII.  Auzind  acestea,  Theodosios  episcopul  împreună  cu  restul 
celor  veniţi  cu  el,  au  părut  că  primesc  cele  spuse.  Şi  iarăşi  acelaşi 
episcop  îi  spune  avei  Maxim:  ; 

—  Fă  un  act  de  iubire.  Ce  este  ceea  ce  ne-ai  spus,  cum  că  nimeni 
nu  lucrează  ca  fiind  cineva,  adică  după  ipostas,  ci  ca  fiind  ceva,  adică 
după  fire?  Fiindcă  acest  lucru  îmi  vine  în  minte  dacă  mă  gândesc  bi¬ 
ne,  din  cele  ce  ai  spus. 


MAX:  Nimeni  nu  lucrează  întrucât  este  „cineva",  ca  ipostas,  ci 
întrucât  este  „ceva",  ca  natură  adică,  de  exemplu:  şi  Petru  şi  Pavel 
lucrează,  dar  nu  întrucât  sunt  Petru  şi  Pavel,  ci  pentru  că  sunt  oa¬ 
meni,  căci  amândoi  sunt  oameni  prin  natura  lor  în  virtutea  raţiunii 
comune  şi  definitorii  a  naturii  lor  şi  nu  prin  ipostas,  sau  prin  calitatea 
proprie  fiecăruia  în  parte,  lot  astfel,  şi  Mihail  şi  Gavriil  lucrează,  dar 
nu  întrucât  sunt  Mihail  şi  Gavriil  ci  întrucât  sunt  îngeri,  căci  amân¬ 
doi  sunt  îngeri.  Şi,  tot  aşa,  în  orice  natură  ce  este  enunţată  despre  mai 
mulţi  indivizi  după  număr  vedem  că  lucrarea  lor  este  comună  şi  nu 
individuală.  Aşadar,  cel  ce  spune  că  lucrarea  e  ipostatică  acela  in¬ 
troduce  şi  ideea  că  însăşi  natura,  care  e  unică,  devine  infinită  prin 
lucrări  şi  diferă  în  sine  însăşi  după  mulţimea  indivizilor  pe  care-i  con¬ 
ţine  sub  ea,  fapt  care  dacă-1  luăm  de  bun,  corupem  împreună  cu  na¬ 
tura  şi  însăşi  raţiunea  modului  ei  de  a  fi.45 

XXIII.  Şi  după  ce  au  fost  zise  şi  acestea,  când  s-au  îmbrăţişat 
pentru  a  se  despărţi,  Theodosios  consulul  a  zis: 

—  Iată  că  toate  s-au  făcut  bine.  Va  accepta  însă  împăratul  să 
facă  o  ordonanţă  sub  formă  de  rugăminte  (parakletiken  k^leusin)? 

MAX:  O  va  face  negreşit  dacă  va  voi  să  imite  pe  Dumnezeu  şi 
să  se  smerească  împreună  cu  El  pentru  mântuirea  noastră  comună,  a 
tuturor,  socotind  intru  sine  că  dacă  Dumnezeu  Cel  ce  mântuieşte  prin 
fire  n-a  făcut  mântuirea  până  nu  a  voit  să  se  smerească, "cum  atunci 


15  Sfântul  Maxim  rezumă  succint  contribuţia  sa  filosofică  esenţială  la  preci¬ 
zarea  antropologiei  patristice  (care-i  oferă  cheia  soluţiei  dogmatice  a  problemelor 
puse  de  monoenergii  şi  monotelism),  contribuţie  decisivă,  cu  importante  consecin¬ 
ţe,  concentrată  in  distincţia  între  voinţa  „naturală"  şi  voinţa  „personală14.  Voinţa 
ca  şi  lucrarea  aparţin  ca  act  prim  şi  fundamental  naturii  umane  comune,  persoanele 
actualizează  diferit,  modulează  intr-un  mod  specific  (tropos)  voinţa  şi  lucrarea  na¬ 
turală  comună  întregii  naturi  umane.  (A  se  vedea  pe  larg  analizele  subtile  din 
Opuscula  tipologica  et  polemica  1,  P.G.  91,  95  z  =  P.S.B.  81,  p.  176  sq.). 


6'm  SFINŢII  PĂRINŢI 


*5 


omul  care  este  prin  fire  mântuit  se  va  mântui  sau  va  mântui  dacă  nu 
se  smereşte?16 

Şi  Theodosios  consulul  i-a  spus: 

r'f'  xr)—  Nădăjduiesc,  dacă  Dumnezeu  îmi  va  ţine  memoria,  sa-i  ţin  şi 
lui  acest  cuvânt  şi  se  va  convinge. 

Şi  îmbruţîşându-se  unii  pe  alţii  au  plecat  cu  pace,  episcopul  dan- 
du-i  avei  Maxim  o  mică  sumă  de  bani  trimisă  lui,  o  tunică  şi  o  căma¬ 
şa.  Dar  tunica  i-a  luat-o  pe  loc  episcopul  Bizyei  iar  la  Rhegium  i  s-a 
luat  nu  numai  mica  sumă  de  bani  ci  şi  tot  ceea  ce  mai  avea  primite 
dinlr-un  act  de  binefacere  împreună  cu  restul  lucrurilor  şi  hainelor 
lui  vrednice  de  mila, 

XXIV,  După  plecarea  bărbaţilor  menţionaţi,  în  ziua  de  8  septem¬ 
brie  în  anul  al  XV-lea  al  acestui  indiction  (anul  C56)  Pavel  consulul 
,u  venit  iarăşi  în  Bizya  la  ava  Maxim  purtând  un  ordin  cu  următorul 
cuprins:  „Iţi  poruncim  excelenţei  tale  să  te  duci  la  Bizya  şi  să-l  aduci 

t£e  Maxim  monahul  cu  multă  cinste  şi  consideraţie  pentru  bătrâneţea 
!şi  neputinţele  lui  şi  pentru  că  a  fost  cunoscut  şi  scump  bunicilor  noş¬ 
tri,  $i  să-l  aşezi  în  sfânta  mănăstire  a  Sfântului  Theodor  ce  se  afla  a- 
proa pe  de  Rhegium.17  Să  vii  apoi  să  ne  informezi  şi  Noi  vom  trimite 
m  numele  Nostru  doi  patricieni  care  Ne  iubesc  din  suflet  şi  sunt  iu- 
‘  biţi  ele  Noi  şi  care  sunt  însărcinaţi  să  discute  cu  el  cele  hotărâte  de 
Noi,  Să  mergi  şi  să  ne  vesteşti  apoi  venirea  iui“.  Iar  acesta  aducân- 
’du-l  şi  cşczându-I  în  sus-numita  mănăstire,  s-a  dus  să-l  vestească. 

XXV.  Iar  în  ziua  următoare  au  venit  la  el  „patricii14  Epiphunios 
şi  Troillos  cu  mult  fast  şi  pompă  împreună  cu  Theodosios  episcopul 
şi  au  intrat  la  el  în  partea  bisericii  mănăstirii,  rezervată  câtehumeni- 

j  lor.  Şi  după  obişnuita  salutare  s-au  aşezat  silindu-l  şi  pe  el  să  şadă. 
'Şi  începând  primul  cuvântul,  Troillos  i-a  spus: 

—  Stăpânul  nostru  ne-a  poruncit  să  venim  la  tine,  şi  să-ţi  spu- 
cnem  ce  a  hotărât  de-Dumnezeu-întărita  Sa  Maiestate.  Dar  mai  întâi 
ispune-ne:  vei  executa  ordinul  împăratului  sau  nu? 

Maxim  a  spus: 

—  Stăpâne,  să  ascult  mai  întâi  ce  poi  unceşte  evlavioasa  Sa  Ma- 
r-iesiiate  şi  apoi  voi  răspunde  cum  se  cuvine.  Căci  ce  răspuns  pot  să 
dau  la  ceea  ce  nu  cunosc? 

Troillos  a  insistat  zicând: 

—  Nu  putem  să  spunem  ceva  dacă  nu  ne  spui  înainte  dacă  vei 

^executa  sau  nu  ordinul  împăratului. 

*  > 

Şi  cum  i-a  văzut  insistenţi  şi  privind  cu  ochi  răi  ezitarea  lui  şi 
că  răspundeau  repezit  împreună  cu  toţi  cei  aflaţi  împreună  cu  ei, 


46  A  se  vedea  mai  sus  nota  40.  „Iată  piatra  de  poticneală  pe  care  emisarii 
imperiali  încercau  să  o  îndepărteze  încă  de  la  începutul  discuţiei  străduindu-se  să 
obţină  cu  orice  preţ,  aflată  de  cel  al  unui  recurs  la  Roma,  reconcilierea  Sfântului 
Maxim  cu  Biserica  imperială.  Răspunsul  Sfântului  Maxim  arată  faptul  că  el  era  per¬ 
fect  conştient  de  dificultăţile  pe  care  le  va  avea  Conştient inopolul  în  a  purcede  la 
acest  act  de  umilinţă4'  (Gicirrigues,  op.  c/f»  nota  1,  p,  439). 

47  Rhegium  era  o  suburbie  a  Constantinopolului  pe  malul  Mării  Marxnara. 

oameni  loarte  mândri  de  podoabele  demnităţilor  lorf  ava  Maxim  răs¬ 
punzând  a  zis: 

—  Pentru  că  nu  suferiţi  să  spuneţi  robului  vostru  cele  hotărâte 
de  stăpânul  şi  împăratul  nostru,  iată  răspund,  în  auzul  lui  Dumnezeu 
şi  al  Sfinţilor  îngeri  şi  al  vostru  al  tuturor,  că  orice  mi  se  va  porun¬ 
ci  despre  orice  fel  de  lucru  ce  se  distruge  şi  piere  împreună  cu  vea¬ 
cul  acesta,  voi  executa  cu  toată  râvna.4* 

Şi  îndată  ridicându-se  Troillos  a  zis: 

—  Rugaţi-mă  şi  eu  tot  plec;  căci  acesta  nu  va  face  nimic. 

Şi  făcându-se  mult  tumult  şi  multă  tulburare  şi  confuzie,  le-a 
spus  lor  Theodosios  episcopul: 

—  Spuneţi-i  răspunsul  şi  luaţi  bine  aminte  ce  spune:  pentru  că 
nu  este  rezonabil  să  plecăm  astfel,  fără  să  spunem  nimic  şi  fără  să 
auzim  nimic. 

Atunci  Epiphanios  „patriciul"  a  spus: 

—  Iată  ce-ţi  face  cunoscut  prin  noi  împăratul.  Pentru  că  întreg 
Apusul  şi  toţi  cei  deturnaţi  la  minte  din  Răsărit  privesc  la  tine  şi  toţi 
se  răzvrătesc  din  cauza  ta  neavând  să  se  împace  cu  noi  din  pricina 
credinţei49,  să  te  străpungă  Dumnezeu  la  minte  ca  să  intri  în  comu¬ 
niune  cu  noi  pe  baza  7ypos-ului  edictat  de  Noi.  Şi  vom  veni  atunci 
Noi  înşine  la  Poarta  de  Bronz  (Chalkep  şi  te  vom  saluta  şi-ţi  vom 
da  mâna  Noastră  şi  te  vom  aduce  cu  toată  cinstea  şi  slava  în  Marea 
Biserică  (a  Sfintei  Sofii)  şi,  vom  sta  împreună  cu  tine  în  locul  unde 
stau  de  obicei  împăraţii'1  şi  vom  face  îndată  Synaxa  euharistică  şi  ne 
vom  cumineca  cu  Sfintele  şi  Preacuratele  şi  de-viaţă-fâcătoarele  Tai¬ 
ne  ale  Trupului  şi  Sângelui  lui  Hristos,  după  care  te  vom  proclama 
Părinte  al  Nostru  2.  Şi  se  va  face  bucurie  nu  numai  iubitorului  de 
Hristos  Oraş  imperial  al  Nostru  ci  şi  întregii  „ecumene“.  Căci  ştim 
sigur  că  dacă  tu  intri  în  comuniune  cu  sfântul  Scaun  patriarhal  de 
aici,  se  vor  uni  cu  noi  toţi  cei  care  din  pricina  ta  şi  a  învăţăturii  ta¬ 
ie  s-au  rupt  de  comuniunea  cu  Noi. 


48  încă  o  dată  Sfântul  Maxim  proclamă  distincţia  între  puterea  temporală  a 
imperiului  şi  cea  spirituală  a  credinţei,  confujidiarte  adeseori  de  ba  sile#  -.bizantini 
Intr-un  sens  cezaropapist  teocratic. 

49  A  se  vedea  nota  18  şi  32.  §  XI  din  Relatarea  acţiunii  juridice  şi  §§  II  şi 
XXV  din  Discuţia  de  la  Bizva  (=  P.G.  90,  124  D,  140  A,  161  D)  sunt  toate  mărtu¬ 
rii  ale  imensului  prestigiu  spiritual  şi  dogmatic  de  care  se  bucura  Sfântul  Maxim 
Mărturisitorul  în  Imperiul  bizantin  şi  ale  influentei  considerabile  pe  care  «atitudi¬ 
nea  sa  intransingentă  o  avea  asupra  creştinilor  adevăraţi  din  întreg  imperiul. 

50  Celebra  poartă  monumentală  dând  spre  Sfânta  Sofia  a  Pialatului  imperial 
care  în  711  va  fi  teatrul  izbucnirii  controverselor  iconoclaste. 

51  Acest  loc  sacru  rezervat  împăratului  când  asista  la  ceremoniile  liturgice, 
faimosul  „Omphalos"  situat  în  mijlocul  basilirii  Sfintei  Sofii  se  poate  vedea  mar¬ 
cat  pe  pavajul  catedralei  până  astăzi. 

52  „Conştiente  de  pericolul  pe  care-1  reprezintă  Maxim,  autorităţile  imperiale 
decid  să  schimbe  tactica.  (. . .)  Pentru  a  obţine  adeziunea  celui  ce  devenise  în 
ochii  tuturor  Mărturisitorul  credinţei,  împăratul  e  gata  să  acopere  cu  onoruri  pe 
cel  pe  care  de  trei  ani  de  zile  îl  târăşte  din  arest  în  arest.  (. . .)  Acest  limbaj  mie¬ 
ros  l-ar  fi  putut  zdruncina  pe  un  Pyrrhus.  El  nu  face  să  vibreze  însă  nici  o  coardă 
In  inima  Sfântului  Maxim  obişnuit  de  ani  îndelungaţi  cu  „nepătimirea  monahală". 
(J.-M.  Garrigues,  Charite  . . .  p.  70 — 71). 

XXVI.  Intorcandu-se  spre  episcop,  ava  Maxim  i-a  spus  cu  la¬ 
crimi: 

—  Mărite  domn,  cu  totii  aşteptăm  ziua  Judecăţii.  Ştii  cele  hotă¬ 
râte  şi  stabilite  de  noi  pe  Sfintele  Evanghelii,  pe  Crucea  cea  făcătoa¬ 
re  de  viată  şi  pe  Icoana  Dumnezeului  şi  Mântuitorului  nostru  şi  Prea- 
sfintei  Maicii  Sale  pururea  Fecioare  care  S-a  născut. 

Şi  pogorându-şi  fata  în  jos  episcopul  îi  spune  cu  voce  tristă: 

—  Şi  ce-am  putut  face  eu,  dacă  preaevlaviosul  împărat  a  ho¬ 
tărât  altceva? 

Zis-a  lui  Maxim: 

—  Atunci  de  ce  tu  şi  cei  împreună  cu  tine,  te-ai  atins  de  sfin¬ 
tele  Evanghelii,  dacă  soluţionarea  celor  grăite  nu  stătea  în  puterea 
voastră?  Cu  adevărat  nici  toată  puterea  cerurilor  nu  m-ar  putea  con¬ 
vinge  să  fac  aceasta.  Căci  ce  cuvânt  de  apărare  aş  putea  avea,  nu 
fată  de  Dumnezeu,  ci  în  faţa  conştiinţei  mele,  pentru  faptul  de  a  fi 
*  trădat  printr-un  jurământ  pentru  slava  oamenilor,  care  n-are  de  fapt 
.  prin  raţiunea  ei  de  a  fi  nici  o  existenta,  credinţa  ce  mântuie  pe  cci 
ce  o  iubesc? 

XXVIII.  La  aceste  cuvinte  sculându-se  în  picioare  şi  furia  stăpâ- 
nindu-i  pe  toţi,  l-au  copleşit  şi  imobilizat  smulgându-i  barba  şi  părul, 
impingându-1  şi  lovindu-1  cu  pumnii  şi  palmele,  şi  acoperindu-1  din 
creştet  şi  până  în  vârful  unghiilor  cu  scuipări,  a  căror  ploaie  n-a  în¬ 
cetat  până  ce  n-au  fost  umplute  de  ele  toate  hainele  cu  care  era  în¬ 
veşmântat.53 

Sculându-se  episcopul  a  zis: 

— -  Nu  trebuia  să  se  procedeze  astfel?  trebuia  doar  să  ascultăm 
răspunsul  lui  şi  să  mergem  să  raportăm  bunului  nostru  Stăpân.  Căci 
cnestiunile  canonice  se  administrează  intr-un  alt  mod. 

Şi  de-abia  i-a  convins  episcopul  să  se  liniştească  şi  iarăşi  s-au 
aşezat  bătându-şi  în  continuare  joc  de  el  prin  mii  de  ocări  şi  bles¬ 
teme  necugetate. 

Iar  Epiphanios  a  grăit  cu  mânie  şi  asprime: 

—  Spune,  monstrule  scelerat  şi  ticălos,  ai  spus  aceste  cuvinte 
socotindu-ne  pe  noi,  Oraşul  nostru  şi  pe  împărat  ca  pe  nişte  eretici? 
In  realitate  suntem  mult  mai  creştini  şi  ortodocşi  decât  tine.  Noi 
mărturisim  că  Domnul  şi  Dumnezeul  nostru  are  şi  voinţă  divina  şi 
voinţă  umană,  şi  suflet  raţional?  şi  că  orice  natură  raţională  are  ne¬ 
greşit  prin  fire  putinţa  de  a  voi  şi  de  a  lucra,  pentru  că  mişcarea  este 
proprie  vieţii  iar  voinţa  e  proprie  raţiunii.  Şi  pe  El  îl  cunoaştem  a  fi 
înzestrat  cu  voinţă  nu  numai  cu  Divinitatea  ci  şi  cu  umanitatea.  Nu 
negăm  nici  chiar  cele  două  voinţi  şi  lucrări  ale  Lui. 


53  Consecvent  liniei  sale  mărturisitoare  martirice,  Sfântul  Maxim  respinge  de 
dragul  credinţei  şi  Adevărului  atât  ispita  slavei  şi  a  puterii  cât  şi  cea  a  suferin¬ 
ţelor  şi  fricii  de  durere  imitând  astfel,  cum  recomanda  în  Cuvântul  ascetic 
10 — 13  ( Filocaiia  românească  II,  1947,  p.  7 — 9),  conduita  exemplara  lui  Hristos  în 
îata  ispitelor  „plăcerii"  învinse  pe  Muntele  Canantaniei  şi  respectiv  in  fata  ispite¬ 
lor  „durerii"  învinse  pe  dealul  Golgotei. 


m  -  -  Rf'vtsia 

XXVIII.  Răspunzând  ava  Maxim,  a  spus: 

—  Dacă  aceasta  e  credinţa  voastră  şi  credeţi  aşa,  precum  cred 
firile  ingereşti  şi  Biserica  lui  Dumnezeu,  cum  de  mă  siliţi  să  intru  în 
comuniune  cu  voi  pe  baza  Typos-ului,  al  cărui  singur  scop  e  supri¬ 
marea  acestor  lucruri? 

EPIPH:  Acesta  s-a  făcut  printr-o  „iconomieX  ca  poporul  să  nu 
se  vatăme  cu  astfel  de  expresii  foarte  subtile. 

Răspunzând,  ava  MAXIMOS  a  spus: 

—  Dimpotrivă,  orice  om  se  sfinţeşte  prin  mărturia  exactă  a  cre¬ 
dinţei,  nu  însă  prin  suprimarea  ei  pe  care-o  conţine  Typos-ul. 

TROIL:  Şi  la  Palat  ţi-am  spus  că  el  nu  suprimă  nimic  ci  porun¬ 
ceşte  să  se  treacă  sub  tăcere  aceste  expresii  ca  să  facem  cu  toţii  pace. 

MAX:  Tăcerea  asupra  acestor  cuvinte  este  suprimarea  acestor 
cuvinte.  Căci  zice  Duhul  Sfânt  prin  Proorocul:  „Nu  sunt  graiuri,  nici 
cuvinte  al  căror  glas  să  nu  se  audă*  (Ps.  18,  3).  Aşadar,  cuvântul  care 
nu  este  rostit  nu  mai  este  cuvânt. 

TROIL:  Crede  în  inima  ta  cum  vrei,  nimeni  nu  te  împiedică. 

MA.X:  Dar  Dumnezeu  n-a  limitat  la  inimă  întreaga  mântuire,  a- 
tunci  când  a  spus:  „Cel  ce  Mă  va  mărturisi  înaintea  oamenilor  şi  Eu 
U  vei  mărturisi  înaintea  Tatălui  Meu  cel  din  ceruri"  (Mt.  10,  32).  Iar 
dumi.ezeiescu!  Apostol  învaţă  spunând:  „Cu  inima  se  crede  spre 
dreptate,  iar  cu  gura  se  mărturiseşte  spre  mântuire"  (Rom.  10,  10). 

Aşadar,  dacă  Dumnezeu  şi  Proorocii  şi  Apostolii  lui  Dumnezeu  po¬ 
runcesc  glasurilor  Sfinţilor  să  mărturisească  Taina  cea  mare,  înfrico¬ 
şătoare,  şi  mântuitoare  a  toată  lumea,  nu  se  poate  nicicum  să  fie  re¬ 
dusă  la  tăcere  vocea  care  propovăduieşte  acest  mister,  ca  să  nu  se 
micşoreze  mântuirea  celor  ce  *tac.54 

XXIX.  Răspunzându-i  cu  glas  foarte  aspru,  Epiphanios  i-a  spus: 

—  Ai  semnat  „libeiiil"?  \ 

Şi  ava  Maxim  a  spus: 

—  Da,  l-am  semnal. 


51  Nil  există  compromis  si  „bonomie**  în  chestiunile  de  credinţă  —  de  care 
nrpinde  mântuirea  veşnică  a  sufletelor  oamenilor.  Credinţa  trebuie  mărturisită 
exact,  explicit  şi  pe  iată,  iar  nu  vag,  implicit,  cu  subînţelesuri  şi  reticente,  diplo- 
uiat.ce,  care  echivalează  cu  tot  tatâiea  compromisuri  in/acceplabile  ale  Ortodoxiei 
«u  heterodoxia  sau  erezia.  Soluţia  diplrmatică  „a  autorităţilor  imperiale  şi  ecle¬ 
ziastice  bizantine,  care  urmăreau  prin  formule  „ miracol*  de  compromis  sau  prin 
tăceri  echivoce  salvarea  unităţii  Imperiului  cu  preţul  ereziei.  Sfântul  Maxim  le 
opune  soluţia  eshatologic  ă  şi  ascetică  a  mărturisirii  şi  martiriului. 

55  E  voi  ba  de  „libelul"  sju.  petiţia  monahilor  greci  din  Roma  către  Sinodul 
L.'teran  (ocrt.  6  !9)  prin  care  aceştia  cercau  condamnarea  monotelismului. 

Avem  aici  dovada  faptului  că  semnătura  „Maximus  monachus**  care  formea¬ 
ză  alături  de  cea  fa  lui  „Anastasius  monachus"  sub  „libelul"  prezent  în  Actele  Si¬ 
nodului  Luteran  (Mansi  X,  910)  sunt  chiar  cele  ale  Sfântului  Miaxlm  şi  ucenicului 
sau  credincios.  R.  Riedicjer  a  demonstrat  încă  din  1980  faptul  că  Sfântul  Maxim  a 
avut  contribuţie  hotărâtoare  şi  atotprezeută  în  redactarea  Actelor  şi  Canoanelor 
Mnoduiu:  Lateran  oare  trebuie  „enumerate  printre  operele  lui**  şi  considerate  ca 
„opera  sa  teologică"  (Die  Leite  reinsynode  von  649  unei  Maximos  c ies  Bekenner  în: 
Maximus  Conlessor.  Actcs  ele  S>  mpesium  Fribourg.  1982,  p.  111 — 121,  aici  p.  121) 

—  Şi  cum  ai  îndrăznii  să  semnezi  şi  să  anatematizezi  pe  cei  ce 
mărturisesc  şi  cred  ca  şi  firile  îngereşti  şi  Biserica  universală?  Cu  a- 
;devărat,  după  judecata  mea,  ar  trebui  să  te  conducem  in  Oraş  şi  să 
te  expunem  legat  în  for,  să  aducem  inimi  şi  comediante  şi  desfrâna¬ 
tele  din  piaţă  şi  tot  poporul,  ca  fiecare  să  te  pălmuiască  şi  să  te  scui¬ 
pe  în  faţă. 

Răspunzând  la  acestea,  ava  Maxim  a  spus: 

—  Să  sc  facă  aşa  cum  aţi  spus  dacă  am  analematizat  pe  cei  ce 
-mărturisesc  că  există  două  naturi  în  Hristos  şi  cele  doua  voinţe  şi 
’mcrări  naturale  corespunzătoare  Lui,  adică  Celui  ce  este  cu  adevărat 
şi  prin  fire  Dumnezeu  şi  om.  Citeşte,  stăpâne  „actele*  şi  „libelul"  şi, 
d?că  găsiţi  cum  aţi  spus,  faceţi  ce  vreţi.  Căci  eu  şi  tovarăşii  mei  de 
j robie  câţi  am  semnat,  am  anatematizat  pe  cei  ce  zic  o  singură  voin¬ 
ţa  şi  lucrare,  ca  şi  Arie  şi  Apolinarie,  şi  nu  mărturisesc  pe  Domnul 
şi  Dumnezeul  nostru  este  raţionai  prin  fire  după  fiecare  din  cele  din 
care,  în  care  şi  care  El  este,  drept  pentru  care  Eî  vrea  şi  lucrează 
'mântuirea  noastră  prin  fiecare  din  acestea. 

Iar  ei  i-au  zis: 

—  Dacă  ne  mai  lăsăm  antrenaţi  de  acesta,  nu  mai  mâncăm  şi  nu 
„mai  bem.  Să  ne  sculăm,  să  prânzim  şi  să  mergem.  Să  spunem  ce-am 
auzit.  Căci  acesta  s-a  dat  pe  sine  lui  Satan. 

Şi  sculându-se,  au  prânzit  şi  au  intrat  cu  mânie  în  privegherea 
.înălţării  cinstitei  şi  de-viaţă-făcătoarei  Cruci  (13 — 14  sept.  056)56. 

XXX.  Ziua  următoare,  dis  de  dimineaţă,  Theodosios  consulul  a 
revenit  la  ava  Maxim  şi  i-a  ridicat  toate  lucrurile  pe  care  le  mai  avea 
'Zicându-i  în  numele  împăratului:  „Pentru  că  n-ai  voit  cinste,  ea  se 
va  depărta  de  la  tine.  Du-te  acolo  unde  te-ai  socotii  că  eşti  vrednic 
.şi  ia  osânda  ucenicilor  tăi,  a  celui  din  Mesembria  şi  a  celui  din  Per- 
Jberis,  care  a  fost  notar  al  răposatei  Noastre  bunici1'.57 

Erau  acolo  şi  Troiilos  şi  Epiphanios  care  i-au  spus: 

—  Negreşit  îi  vom  aduce  şi  pe  cei  doi  ucenici  ai  tăi,  pe  cel  din 
'Mesembria  şi  pe  cel  din  Perberis,  şi-i  vom  ancheta  şi  pe  ei  şi  vom 
,yedea  care  va  fi  rezultatul  în  ce-i  priveşte.  însă  să  ştii  bine,  domnule 
.$vă,  că  dacă  vom  avea  un  mic  răgaz  de  la  confuzia  actuală  pe  care 
o  avem  cu  neamurile  barbare,  —  pe  Sfânta  Treime!  —  îl  vom  avea 
♦înjugat  împreună  cu  tine  şi  pe  Papa  care  se  umflă  acum  în  pene  şi 
pe  toţi  cei  care  vorbesc  acolo  şi  restul  ucenicilor  tai  şi  vă  vom  topi 


56  „Notaţia  nu  este  numai  cronologică,  ci  liturgică.  Umilirea  si  batjocura,  ore- 
,  iuăiu  ai  martiriului  pe  care  S’ântul  Maxim  il  va  suferi  în  ziua  următoare,  va  avea 
kjc  în  ziua  în  care  Biserica  prăznuieşte  înălţarea  Sfintei  Cruci"  (Garrigues,  op.  cit», 
p.  412;.  Simbolic,  ca  „se  situează  deci  în  orizontul  liturghiei  eshatologice  a  Crucii11 
( Charit o,  c ven/r . . .,  p.  73). 

:>7  A  se  vedea  mai  sus,  nota  22. 

pe  toţi,  ca  într-un  cuptor,  pe  fiecare  în  locul  potrivit  lui,  cum  a  fost 
topit  Martin.58 

Şi  luându-1,  numitul  consul  Theodosios  l-a  predat  soldaţilor  şi 
l-au  dus  până  la  Salembria. 

XXXI.  Acolo  au  rămas  două  zile  până  ce  unul  din  soldaţi  a  ple¬ 
cat  în  tabără  şi  a  spus  întregii  trupe:  „Monahul  care  blasfemizează 
Născătoarea  de  Dumnezeu  a  venit  aici",  ca  să  instige  armata  împo¬ 
triva  avei  Maxim  ca  unul  ce  ar  blasfemia  pe  Născătoarea  de  Dumne¬ 
zeu.  Şi  după  două  zile  întorcându-se  soldatul,  l-au  luat  în  tabără  şi, 
străpuns  de  durere  pentru  Dumnezeu,  generalul,  sau  mai  exact  locţii¬ 
torul  generalului,  a  trimis  la  el  pe  şefii  regimentelor,  preoţi  şi  dia¬ 
coni  şi  pe  evlavioşii  de  gardă  la  stindarde.  Văzându-i  venind,  ava 
Maxim  s-a  sculat  şi  a  făcut  metanie.  Aceştia  i-a  răspuns  la  salut  şi 
s-au  aşezat  poruncindu-i  şi  lui  să  şadă.  Şi  un  bătrân  foarte  cinstit  i-a 
spus  cu  mult  respect:  „Părinte,  pentru  că  unii  dintre  noi  s-au  scan¬ 
dalizat  de  sfinţia  ta  cum  că  nu  numeşti  Născătoare  de  Dumnezeu  pe 
Doamna  noastră,  pe  Prea  Sfânta  pururea  Fecioară,  te  jur  în  numele 
sfintei  şi  celei  de-o-fiinţă  şi  de-viaţă-făcătoarei  Treimi,  să  ne  spui  a- 
devărul  şi  să  depărtezi  sminteala  de  la  inimile  noastre,  ca  să  nu  ne 
vătămăm  pe  noi  înşine,  scandalizându-ne  pe  nedrept. “ 

Şi  punând  metanie,  ava  Maxim  s-a  sculat  şi  întinzându-şi  mâi¬ 
nile  spre  cer  a  zis  cu  lacrimi:  „Cel  ce  nu  spune  că  Doamna  noastră, 
preasfântă,  preacurată  şi  cinstită  de  toate  firea  îngerească,  nu  a  fost 
cu  adevărat  şi  Maică  naturală  a  lui  Dumnezeu  Cel  ce  a  făcut  cerul  şi 
pământul,  marea  şi  toate  cele  ce  sunt  în  ele,  să  fie  anatema  şi  kata- 
thema  de  la  Tatăl,  Fiul  şi  Sfântul  Duh,  Treimea  cea  de-o  fiinţă  şi  ado¬ 
rată,  de  la  corul  Puterilor  cereşti,  al  Apostolilor  şi  Proorocilor  şi  de 
la  nesfârşitul  popor  al  Mucenicilor,  şi  de  la  tot  duhul  cel  săvârşit  în¬ 
tru  dreptate,  acum  şi  pururea  şi  în  vecii  vecilor  Amin".59 

Şi  plângând  s-au  rugat  pentru  el  zicând:  „Dumnezeu  să-ţi  dea 
putere,  Părinte,  şi  să  te  învrednicească  să  săvârşeşti  drumul  acesta 
fără  poticneală! 

Iar  pe  când  s-au  rostit  aceste  cuvinte,  s-au  strâns  mulţi  soldaţi 
ascultând  multe  cuvinte  frumoase  ce  s-au  discutat  acolo.  Şi  văzând 
unul  din  domesticii  generalului  că  se  adunase  armată  multă  şi  că  se 
zideau  şi  blamau  cele  ce  se  făceau  cu  el,  bănuind  Dumnezeu  ştie  ce, 
a  poruncit  să-l  ia  cu  forţa  de  acolo  şi  l-a  azvârlit  la  două  mile  de  ta- 


58  Tentativele  de  reconciliere  eşuând,  emisarii  revin  la  ameninţări  şi  dezvă¬ 

luie  motivul  ascuns  al  vizitei  lor:  refuzul  papei  Eugeniu  I  de  a  primi  „synodika1 
monotelită  a  patriarhului  Petru;  numai  dificultăţile  militare  ale  Imperiului  cu  arabi 
au  împiedicat  faptul  că  Eugeniu  I  să  aibă  parte  de  acelaş  tratament  violent  ca  şi 

sfântul  Martin  I  (arestat  în  iunie  653,  judecat  în  dec.  654  la  Constantinopol,  maltra¬ 

tat  şi  mort  la  26  martie  654  în  exil  în  Chersonesul  Crimeii). 

59  „Până  la  sfârşitul  vieţii  lui,  Sfântul  Maxim  a  trebuit  să  lupte  împotriva 

suspiciunii  de  nestorianism  pe  care  monotelitii  au  lansat-o  cu  privire  la  diotelis- 

mul  său  hristologic.  Această  ultimă  mărturisire  a  maternităţii  divine  a  Fecioarei  îl 
arată  pe  Sfântul  Maxim  pe  linia  neochirilană  a  hristologiei  Cuvântului  întrupat", 
şi  a  Sinodului  V  Ecumenic  (cf.  L.  Thunberg,  1965),  cu  care  s-a  identificat  (Garri- 
gues,  op.  cil.,  p.  443). 

bară,  până  ce  se  va  face  adunarea  şi  vor  veni  cei  ce  trebuiau  să-l 
ducă  la  Perberis.  Clericii,  însă,  învinşi  de  dragostea  dumnezeiască,  au 
făcut  cele  două  mile  pe  jos  şi  venind  l-au  îmbrăţişat  şi  s-au  rugat 
pentru  el.  Şi  ridicându-1  cu  mâinile  lor  l-au  pus  pe  un  dobitoc  şi  s-au 
întors  cu  pace  la  locurile  lor.  Iar  el  a  fost  adus  în  Perberis  în  arestul 
in  care  este  deţinut  acum.60 

XXXII.  Să  se  ştie  şi  aceasta,  că  la  Rhegium,  explicându-se  fată 
de  ava  Maxim,  Troillos  a  spus  că  intr-adevăr  consilierul  Ioan  i-a  scris 
despre  acordul  care  le-a  fost  propus  şi  căr  până  să  se  facă  aceasta,  ne¬ 
orânduiala  ucenicilor  lui  a  împiedicat  totul.01  Cred,  însă,  că  numitul 
consilier  Ioan  nu  i-a  scris  lui  Troillos  ci  lui  Mina  monahul  şi  acesta 
a  spus  celor  de  la  Palat. 

;  IV.  A  celui  întru  sfinţi  avă  Maximos  Epistolă  către  Anastasios 

monahul62 

(19  aprilie  658) 

Ieri,  pe  18  ale  lunii,  care  a  fost  sfânta  înjumătăţire  a  Cincizeci  - 
mii,  Patriarhul  mi-a  declarat  zicând: 


60  „Sfântul  Maxim  se  alătură  astfel  ucenicului  sau,  Anastasie  monahul,  în 
arestul  său  din  •  fortăreaţa  de  graniţă  Perberis.  Situaţia  dificila  trebuie  să-l  fi  deter- 

..  minat  pe  împărat  să  nu  agraveze  dificultăţile  interne  executându-1  pe  Sfântul  Ma¬ 
xim  venerat  de  mulţi  credincioşi."  (Ibidem). 

61  „Autorul  relatării  celor  discutate  la  Bizya  şi  Rhegium,  probabil  fraţii  Spu- 
dei,  încheie  menţionând  pretextul  avansat  da  Palat  pentru  ia  justifica  nerespecta- 
rea  acordului  încheiat  la  Bizya:  partizanii  Sfântului  Maxim  s-ar  fi  agitat  pentru  a 
împiedica  orice  reconciliere.  Responsabilitatea  acestei  versiuni  falsificate  destinate 
să  înăsprească  poziţia  Palatului  ar  reveni,  după  autor,  unui  oarecare  monah  Mina 
'care-1  apostrofase  deja  dur  pe  Sfântul  Maxim  Ia  primul  său  proces  ( Relatarea  ac¬ 
ţiunii,  §  V,  P.G.  90,  117  D).  {Ibidem). 

62  „In  iunie  657  moare  papa  Eugeniu  I.  Noul  ales,  Vitalian  1,  trimite  legaţi  la 

Constantinopol  pentru  a  obţine  acordul  imperial  pentru  consacrarea  sa.  Acest  gest 
conciliant  este  apreciat  la  Curte  întrucât  devansează  dorinţele  împăratului  ame¬ 
ninţat  de  peste  tot  de  arabi.  El  confirmă  alegerea  papei  şi-i  trimite  daruri  bogate 
(Un  Evangheliar  scris  cu  litere  de  aur)  şi  o  scrisoare  în  care  evită  orice  formulă 
aflată  în  litigiu.  După  sfinţirea  sa,  Vitalian  I  ii  trimite  patriarhului  Petru  al  Con- 
stantinopolului  o  scrisoare,  „synodika*,  In  care  fără  a  ieşi  din  ortodoxia  diotelita 

definită  la  Lateran  în  649,  evită  să  reia  explicit  condamnarea  Typos-ului.  Graţie 

acestor  duble  tăceri  echivoce,  schisma  este  suprimată  iar  numele  papilor,  iradiate 
de  la  Honorius,  figurează  din  nou  în  dipticele  Constantinopolului.  De  acum  nimic 
nu-1  mai  poate  împiedica  în  voinţa  lui  de  a-i  nimici  pe  Sfânitul  Maxim  şi  tovarăşii 

Iui  care  sunt  un  reproş  viu  pentru  erezia  bizantină  şi  pentru  diplomatica  reticenţă 

mentala  a  Romei.  Dacă  e  un  papa  pe  care  ar  fi  trebuit  să-l  blameze  Sinodul  VI 
Ecumenic  în  681  —  nu  e  vorba  de  a  anatemiza  căci  nici  unul  din  ei  n-a  mărtu¬ 
risit  o  credinţă  heterodoxă  —  acesta  nu  e  nefericitul  Honorius  1,  înşelat  de  Ser- 
ghios  într-o  chestiune  pe  care  o  ignora,  ci  laşul  Vitalian  1  care  a  trimis  in  deplină 
cunoştinţă  de  cauză  o  „synodika"  de  comuniune  patriarhului  Petru  care,  fără  a  fi 
tormal  eretic  (pentru  că  T y po s-ul  impunea  doar  tăcerea  asupra  dogmei  voinţelor), 
nu  scosese  din  diptice  numele  predecesorilor  lui  monoteliţi,  mulţumindu-se  să  adau¬ 
ge  în  urma  papei  Honorius  numele  lui  Vitalian,  şi  care  ţinea  întemniţaţi  pe  Sfân¬ 
tul  Maxim  şi  tovarăşii  lui.  Această  slăbiciune  a  Romei  îl  incită  să-l  convoace  pe 
Sfântul  Maxim  pentru  a-i  smulge  o  adeziune  la  credinţa  monolelista  pe  care  o  pre¬ 
zintă  ca  fiind  cea  a  pentarhiei  patriarhale  a  Bisericii  universale"  (Garrigues,  op. 

—  De  care  Biserică  ţii?  De  a  Bizanţului61!  A  Romei?  A  Antiohi- 
ei?  A  Alexandriei?  A  Ierusalimului?  Iată  că  toate  s-au  unit  acum  îm¬ 
preună  cu  eparhiile  supuse  lor.  Deci,  dacă  ţii  de  Biserica  universală, 
uneşte-te  şi  tu,  ca  nu  cumva  tăind  tu  acum  o  cale  nouă  străină  vieţii, 
să  păţeşti  ceea  ce  nu  te  aştepţi. 

Căruia  i-am  spus: 

—  Fericind  pe  Petru  pentru  cele  ce  ie-a  mărturisit  frumos  despre 
El,  Cel  ce  este  Dumnezeul  a  toate  a  arătat  că  Biserică  universală  (ca¬ 
tolică)  este  mărturisirea  dreaptă  şi  mântuitoare  a  credinţei  In  Elf4  In¬ 


cit.,  p.  443 — 441).  Socotind  că  R>m*i  a  acceptat  tacit  monotelismul,  patriarhul  Pş- 
tru  îl  cheamă  încă  o  dată  pe  Maxim  pentru  a-1  strivi  cu  triumful  aparent  definitiv 
al  diplomaţiei  salo  ecleziastice”  (Chcirite,  aven/r ..  M  p.  74). 

Traducere  după  P.G.  90,  132  A — 133  A.  Esţe  vorba  de  ultimele  rânduri  şi  ulti 
mole  cuvinte  pe  care  le  a  vom  de  la  Sfântul  Maxim,  şi  care  capătă  astfel  valoare 
uc  veritabil  „testament*4  spiritual. 

63  Se  remarcă  faptul  că  în  fruntea  pentarhiei  patriarhatelor,  Petru  pune  nu 
Roma,  ci  Constantinepolul.  „Iată  o  trăsătură  în  plus  caro  aduce  aminte  până  în  ce 
grad  martiriul  Sântului  Maxim  c  subîntins  de  chestiunile  ecleziologice  privind  ro¬ 
iul  Scaunului  apostolic  si  Patriarhiei  ecumenice  in  concertul  B:sericilor  patriarha¬ 
le*1  (Garrigues,  op.  cit,,  p.  444). 

61  Biserica  se  identifică  în  esenţa  ei  ultimă  ru  mărturisirea  dreaptă  şi  mân¬ 
tuire  a  credinţei  în  Persoana  divino-umană  a  îui  Hristos  după  modelul  mărlu  isirii 
Apostolului  Petiu  (Mt.  16,  18).  „Nu  mai  rămâne  din  Biserică  — ccmentează  A.  Riou 
—  decât  o  definiţie  incandescentă,  temelia  ei  este  propria  eî  deconstruc  tie  pascală 
in  m»rtiriu"  (Le  Monde  et  l'Eglise . . .,  p.  172) 

După  J.-M.  Garrigues,  „aceas’ă  mărturisire  de  credinţă  care  o  stânca  pe  cere  c 
întemeiată  Biserica  e  credinţa  lui  Petru.  Dar  aceasta  implică  în  acelaşi  timp  pent;u 
Sfântul  Maxim  idptul  că  această  mărturisire  o  păstrată  do  minister  ul  petrin  al  Bise¬ 
ricii  Romei,  de  a  Corui  solidaritate  nu  s-a  îndoit  niciodată  (IbUcm,  p.  4*'.-'),  cum  ara¬ 
tă  „pos’srnptum-ul  lui  Anastasios  de  mai  jos,  şi  care  arată  că  biletul  Sfântului  Maxim 
era  adresat  Bisericii  Romei.  Cu  alte  cuvinte,  „Maxim  crede  că  Roma  continuă  să  ră¬ 
mână  garanţia  eclezială  a  credinţei  ortodoxe.  Biserica  caro  este  dreapta  mărturisire  de 
credinţă  o  inteme  ată  pe  Pelru,  ca  una  ce  mărturiseşte  împreună  cu  el  adevăiata  cre¬ 
dinţă  în  Hristos.  Aceasta  nu  exclude,  ci  dim}  otrivă,  implică  faptul  că  acest  fundament 
petrin  e  şi  o  harismă  permanentă  a  scaunului  lu;  Petru  de  la  Roma  penTu  a  garanta 
In  Biserică  dreapta  mărturisire  do  credinţă  pe  care  ea  este  întemeiată44  (J.-M.  G?.r- 
nques  op.,  Le  sens  c/e  la  primautb  romaine  r  hez  Maxime  le  Cculcsseur,  „lstina“ 
21,  1976,  p.  6 — 24,  aici,  p.  23).  Peste  tot,  interpreţii  rcmiano-catolid  se  străduiesc 
să  suprapună  harismel  mărturisirii  credinţei  lui  Pit.u,  ccmună  fiecărui  creştin  şi 
cu  precădere  episcopatului  şi  sacerdoţiului,  o  pretinsă  harismă  de  drept  div  in  acor¬ 
dată  persoanei  şi  scaunului  lui  Petru  (şi  succesorilor  acestuia  care  ar  episcopii 
Romei)  In  crd:nca  mărturisirii  credinţei  (infailibilitatea)  cu  şi  „fundament"  ci  uni¬ 
tăţii  Bisericd"  (un  alt  fundament  „văzut"  uman,  distinct  de  cel  divino-um:  ti.  h.L;- 
tologie,  „nevăzut")  şi  „criteriu  eclesial  ultim  al  regtilei  de  credinţă"  (p.  7).  Desigur, 
„nu  este  vorba  do  o  concepţie  voluntaristă  despre  dogmă,  valabilă  pentru  că  R'  ma 
o  mărturiseşte.  Nu  Biserica  nici  papa  nu  fac  dogmele.  O  doyină  este  adevărată 
pentru  că  exprimă  un  adevăr  sesizat  de  credinţa  autentică.  Şi  pentru  că  e  adevă¬ 
rată  corpul  apostolic  confirmat  de  harisma  succesorului  lui  Petru  o  mărturiseşte 
dogmatic"  (p.  22 — 13).  Cu  alte  cuvinte,  Siântul  Maxim  ar  reproduce  cu  fidelitate  nu 
altceva  decât  ecleziologia  papală  a  Conciliilor  1  şi  II  Vatican:  „Maxim  nu  opune  cre¬ 
dinţa  sa  ortodoxă  ceîeia  a  Romei  unită  cu  ere  icii44  (p.  22),  ci  „în  contextul  ereziei 
ameninţătoare,  descoperă  spontan  adagiul  prima  sedes  a  nemine  judicatur!  (p.  7), 
„un  contrapunct  excepţional,  dar  posibil  şi  real,  la  regimul  normal  şi  obişnuit 
ai  conciliaritătii  întemeiate  pe  simfonia  pentarhiei"  (p.  11). 

să  vreau  să  aflu  mărturisirea  pe  baza  căreia  s-a  făcut  unirea  tuturor 
Bisericilor  şi,  dacă  e  bine  făcută,  nu  mă  voi  înstrăina» 

Zis-a  el: 


—  Chiar  dacă  nu  avem  poruncă  privitoare  la  aceasta,  o  vom 
spune  ca  să  fii  cu  totul  lipsit  de  orice  păcat.  Spunem  că  sunt  două 
lucrări  din  cauza  diferenţei  lor  şi  „o  singură  lucrare"  „din  cauza  uni¬ 
rii  lor".65 


—  Ziceţi  c*i  cele  două  s-au  făcut  una  din  cauza  unirii,  sau  că 
una  e  pe  lângă  acestea? 

—  Nu,  ci  cele  două  sunt  una  „din  cauza  unirii"  lor. 


—  Ne  îndepărtăm  de  realităţi,  piăsmuindu-ne  o  credinţă  lipsită 
de  substanţă  şi  un  Dumnezeu  inexistent.  Căci  dacă  confundăm  cele 
ciouă  lucrări  din  cauza  unirii  lor  şi  iarăşi  le  împărţim  în  două  din 
cauza  diferenţei  lor,  atunci  nu  va  exista  nici  unitate  nici  o  dualitate 
de  lucrări,  deoarece  ele  se  suprimă  unele  pe  altele  pururea  şi  fac  in¬ 
activ  şi  cu  totul  inexistent  pe  Cel  cărora  Ii  sunt  inerente  prin  fire.  Fiind¬ 
că  ceea  ce  nu  are  nici  o  mişcare  nesuprimabilă  din  natură  şi  nu  este 
schimbată  şi  modificată  de  nici  o  schimbare,  este  după  Părinţi  lipsit 
ele  orice  fiinţă  neavând  o  lucrare  care  să-l  caracterizeze  în  mod  fiin- 
ţial.  Faceţi,  deci,  ceea  ce  vi  se  pare  potrivit,  ca  unii  ce  aveţi  puterea. 

—  Ascultă,  deci,  au  zis,  Stăpânul  (împăratul)  şi  Patriarhul  au  ho- 
tărâl  ca,  dacă  nu  te  supui,  să  fi  „anatematizat"  printr-un  „precept" 
{pruik£ptos)  al  papei  Romei  şi  să  suporţi  moartea  hotărâtă  de  aceştia. 


—  Ceea  ce  a  fost  hotărât  înainte  de  veci  de  Dumnezeu  sa  pri¬ 
mească  acum  în  mine  un  sfârşit  care  să-i  aducă  Lui  slava  cunoscută 
de  El  mai  Înainte  de  veci,  am  răspuns  eu  auzind  aceasta.65 


Ori  încrederea  reală  manifestată  do  Sfântul  Maxim  în  Biserica  Romei  se  re¬ 
teză  ;;:î  la  o  pretinsă  harismă  legată  de  scaunul  sau  episcopul  ei,  cât  la  Adevărul 
mărturisirii  dreptei  credinţe  în  Persoana  divino-umană  a  lui  Hrîstos  c ara  susţine 
interior  între- ga  Biserică  universală  şi  nu  poate  fi  privilegiul  nici  unei  Biserici  lo¬ 
cal'*. 


05  Această  expresie  arata  că  la  Constantinopol  s-a  rămas  la  credinţa  hristo- 
iogică  —  kryptosc!\  erîană  —  exprimală  în  „synodlka"  patriarhului  Petru:  două  vn- 
nUi  naturale  devenind  prin  unire  o  unică  voinţă  ipostaticâ"  (Gurrigues,  op.  cit., 
p.  444).  Denunţată  de  Sfântul  Maxim,  respinsa  de  papa  Euyeniu  I,  această  hristo- 
«ogle  eretică,  confuză  şi  ambiguă,  este  acum  acceptată  tacit  de  Vitalian  I  care  in¬ 
tră  în  comuniune  cu  Constantinopolul  hzterodox  sacrificându-i  pc  mărturisitorii  Or¬ 
todoxiei,  pe  Sfinţii  Maxim  şi  cci  doi  Anastasie,  monahul  şi  apocrisiarul. 

G6  „Sfântul  Maxim  se  găseşte  singur,  iabandonat  şi  de  Roma,  renegat  de  Bi¬ 
serica  instituţională.  în  această  supremă  părăsire,  în  fidelitate  supremă  fata  de 
credinţa  ortodoxă,  cl  devine,  în  singurătatea  lui  Hristos  de  pe  Cruce,  Biserica  în¬ 
treagă  a  cărei  Pătimire  mântuie  pe  cei  păcătoşi.  Acceptă  «capătul»  hotărât  pentru 
El  In  Sfatul  cel  mai  înainte  de  veci  al  Dumnezeului  Celui  viu  —  scop  eshatologic 
prevăzut  dinainte  dc  veacuri  de  Dumnezeu  sub  figura  Mielului  înjunghiat  (1  Pt.  1, 
Zi),  text  comentat  în  Răspunsuri  către  Talasie  60).  împlineşte  astfel  în  moartea  sa 
purificarea  eshatologică  a  timpului  său  pentru  a  permite  învierea  ei  la  Sinodul  Vi 
Ecumenic*4  (A.  Riou,  op.  cit.,  p.  199).  „Martirul  trebuie  să  facă  ultimul  pas  în  măr¬ 
turisirea  lui  cu  totul  singur,  în  faţa  lui  Dumnezeu  şi  a  conştiinţei  lui,  şi  nici  o 
asistentă  eciesială,  nici  chiar  harisma  apostolică  a  lui  Petru  nu  i  se  poate  substi¬ 
tui*'.  ( j.  M,  Garrigues,  Le  sens  de  Ia  primenite..^  p.  19). 

Ţi-am  făcut  cunoscute  cele  declarate  ca  să  le  ştii  şi  să  faci  adaos 

de  rugăciune  şi  cerere  lui  Dumnezeu,  cu  rugămintea  de  a  face  cunos¬ 
cute  acestea  domnului  nostru  divin  (Papei)  şi  sfinţilor  noştri  Părinţi 

de  acolo  (de  la  Roma)  cei  împreună  cu  el,  în  interesul  acestei  cauze. 

Postscriptumul  lui  Anastcisios: 

Acestea  mi  le-a  poruncit  să  le  transcriu  şi  să  le  fac  cunoscute 
vouă  preasfinţiţilor,  pentru  ca  aflând  de  acestea  să  înălţaţi  toţi  o  ru¬ 
găciune  comună  Domnului  pentru  Maica  noastră  comună,  adică  pen¬ 
tru  Biserica  universală,  şi  pentru  noi,  nevrednicii  voştri  slujitori,  spre 
a  întări  pe  toţi,  inclusiv  şi  pe  noi,  care  perseverăm  în  această  credin¬ 
ţă  ortodoxă  care  a  fost  proclamată  în  mod  evlavios  în  ea  de  către 
Sfinţii  Părinţi. 

Căci  este  mare  teamă  în  întreaga  lume,  dat  fiind  că  această  cre¬ 
dinţă  este  persecutată  de  toţi  deopotrivă,  dacă  nu  ne  va  sta  în  ajutor 
prin  harul  Său  după  obicei  Cel  ce  vine  pururea  în  ajutor  lăsând  cel 
puţin  în  Roma  cea  veche  o  sămânţă  de  evlavie  şi  confirmându-ne 
astfel  făgăduinţa  Sa  nemincinoasă  faţă  de  corifeul  Apostolilor  (Mt. 
16,  18).67 


V.  Al  doilea  Proces 68 
(Constantinopol,  mai — iunie  662) 

XXXIII.  Iar  după  acestea  i-au  adus  la  Constantinopol  şi  au  fă¬ 
cut  un  proces  împotriva  lor.  Şi  după  ce  i-au  anatemizat  şi  afurisit  pe 


67  „Această  scrisoare  e  ultimul  apel  către  Roma  al  mărturisirilor  care,  asu- 
mându-si  personal  până  la  martiriu  datoria  lor  intransmisibilă  de  a  mărturisi  cre¬ 
dinţa,  nu  se  îndoiesc  de  darul  lui  Dumnezeu  către  Petru  prin  care  scaunul  Romei 
va  continua  să  confirme  Biserica  universală  în  credinţa  ortodoxă.  Strigătul  de  cre¬ 
dinţă  lansat  spre  Biserica  Romei  are  ceva  sfâşietor.  —  Fără  a  trăda  credinţa  măr¬ 
turisită  si  Sinodul  Lateran  din  649  pe  care  papa  Agathon  o  va  relua  cu  semeţie  în 
680  in  Tomos-ul  său  dogmatic  adresat  Sinodului  VI  Ecumenic  (şi  care  a  fost  aclamat 
ca  odinioară  la  Chalcedon  Tomos-ul  papei  Leon  I  cu  formula:  „Petru  a  vorbit  prin 
Agathon!*).  Roma  se  dezinteresează  de  soarta  personală  a  Sfântului  Maxim,  a  uce¬ 
nicului  acestui  si  a  fostului  ei  apocrisiar  (ultimul  întemniţat  de  peste  15  ani),  cum 
se  resemnase  şi  cu  soarta  tragică  a  propriului  ei  păstor,  sfântul  papă  Martin  I, 
caruia  i-a  ales  un  succesor  înaintea  morţii  lui  şi  împotriva  voinţei  exprese  a  ce¬ 
lui  ce  era  încă  episcopul  ci.  De-a  lungul  drumului  care-1  duce  de  la  mărturisire  la 
martiriu.  Sfântul  Maxim  încarnează  în  conduita  sa  faţă  de  Roma  adagiul  eclezio- 
iogic:  mereu  cu  Roma,  niciodată  contra  Romei,  uneori  iără  Roma.  Numeroşi  au 
îost  cei  care,  după  el,  aveau  să  facă  aceeaşi  experienţă”  (Garrigues,  op.  c/f.,  p. 
445 — 446).  Valabilă  în  mare  aşa  pentru  primul  mileniu  creştin,  situaţia  avea  să  se 
schimbe  însă  începând  cu  secolul  IX,  când  papalitatea  romană,  confiscată  de  fran- 
co-germani,  avea  să  alunece  tot  mai  evident  pe  o  pantă  dogmatică  şi  eclezială  ce 
avea  să  o  înstrăineze  tot  mai  mult  de  Adevărul  Tradiţiei  patristice  înlocuit  cu  su¬ 
rogatele  augustinismului  şi  scolasticii,  determinând  reacţia  de  protest  a  Bisericii 
Ortodoxe  răsăritene,  şi  culminând  în  „schismă”  —  respectiv  în  opoziţia  faţă  de  Roma ; 
deci,  chiar  şi  contra  Romei  pentru  Adevăr. 

68  Drept  ultim  capitol  al  relatării  Discuţiilor  de  la  Bizya  şi  Rhegium  copiştii 
au  anexat  ca  epilog  un  fragment  extras  din  Actele  Sinodului  VI  Ecumenic  (Mansi. 
XI,  73 — 76,  reluat  în  P.G.  90,  169  C  —  172  B)  privitor  la  cel  de-al  doilea  proces  al 
Sfântului  Maxim  şi  tovarăşilor  săi  în  faţa  unui  sinod  la  Constantinopol  în  anul 
662.  Autorul  lui  este  un  martor  ocular;  după  J.M.  Garrigues  (op.  cit.,  p.  446),  pro¬ 
babil  din  nou  unul  din  fraţii  Spudei. 

cel  întru  Sfinţi  Maxim,  pe  fericitul  Anastasios,  ucenicul  Său,  pe  prea¬ 
sfântul  papă  Martin,  pe  sfântul  Sofronie  patriarhul  Ierusalimului  şi  pe 
toţi  ortodocşii  care  cugetă  la  fel  cu  aceştia,  l-au  adus  şi  celălalt  feri¬ 
cit  Anastasios  şi,  lovindu-1  cu  aceleaşi  anateme  şi  ocări,  l-au  predat 
arhonţilor  (din  Senat)  grăind  aşa: 

„Şi  tu,  Anastasie,  care  ai  îmbrăcat  haina  întunecată  a  blestemu¬ 
lui  public  al  anatemelor,  ai  fost  scos  de  sub  ascultarea  canonică,  ca 
unul  ce  ai  fost  deferit  stării  gheenei  pe  care  ai  ales-o,  ilustrul  şi  cins¬ 
titul  Sacru  Senat,  instanţa  juridică  prezentă  împreună  cu  noi,  apli- 
cându-ţi,  după  cum  vor  hotărî,  pedepsele  prevăzute  de  legile  politice 
(de  stat)  pentru  blasfemiile  şi  comportamentele  tale  tiranice  atât  de 
mari.  Căci  împotriva  acestora  exista  o  decizie  a  prezentului  Sinod 
care  a  hotărât  canonic,  cu  împreună-lucrarea  preaputernicului  Hristos, 
adevăratul  Dumnezeul  nostru,  măsurile  ce  trebuie  luate  împotriva 
voastră,  Maxime,  Anastasie  şi  Anastasie?  pentru  că  s-a  hotărât  ca 
cele  făptuite  şi  grăite  de  voi  fără  evlavie  să  fie  supuse  asprelor  pe¬ 
depse  ale  legilor  —  chiar  dacă  nu  există  pedeapsă  vrednică  pentru 
ofensele  şi  blasfemiile  voastre.  Lăsându-vă  pentru  o  mai  mare  pe¬ 
deapsă  dreptului  Judecător,  şi  golind  de  valabilitate  pentru  viaţa 
(voastră)  prezentă  acrivia  legilor,  drept  pentru  care  v-aţi  câştigat  drep¬ 
tul  de  a  rămâne  în  viaţă,  hotărâm  pentru  voi  ca  preaslavitul  eparh  aici  de 
faţă,  să  vă  ia  îndată  la  el  în  pretoriul  său  de  guvernator  peste  mulţi, 
să  vă  bata  peste  spate  cu  vine  de  bou,  pe  voi,  pe  Maxim,  Anastasie 
şi  Anastasie,  după  care  să  taie  din  .rădăcină  organul  neînfrână^rii 
voastre,  adică  limba  voastră  blasfemiatoare,  apoi  va  tăia  prin  fier  şi 
nelegiuita  voastră  mână  dreaptă  care  a  slujit  gândului  vostru  blasfe- 
miator.  După  aceasta,  plimbându-vă,  lipsiţi  de  aceste  spurcate  mădu¬ 
lare  ce  vă  vor  fi  smulse,  prin  toate  cele  douăsprezece  districte  ale 
acestei  Capitale  vă  vor  preda  exilului  veşnic  şi  arestului  perpetuu 
pentru  tot  timpul  vieţii  care  vă  va  mai  fi  rămas  ca  să  vă  plângeţi  ră¬ 
tăcirile  blasfemiatorii  ale  blestemului  pe  care  l-a  iscodit  împotriva 
noastră  şi  care  s-a  întors  acum  asupra  capului  vostru'1. 

Luându-i,  deci,  eparhul  şi  aplicându-le  pedeapsa  le-a  tăiat  mădu¬ 
larele*9  şi  plimbându-i  in  jurul  întregului  Oraş  i-a  exilat  surghiunin- 
du-i  în  Lazica.70 

Traducere  şi  note 
diac .  iect .  Ioan  L  Ică  jr. 


69  „In  662  scopul  eshatologic  prevăzut  de  Dumnezeu  înainte  de  veacuri  sub 
chipul  Mielului  (I  Pt.  1,  20)  îşi  imprimă  definitiv  pecertea  în  trupul  Mărturisitoru¬ 
lui,  făcând  din  el  un  Martir,  adică  un  martor  ial  Celui  înviat".  [Charite,  avenir  , . 

P.  75). 

Sfântul  Maxim  avea  84  de  ani  când  a  suportat  acest  barbar  supliciu. 

70  Lazica  se  situa  pe  coasta  de  est  a  Mării  Negre,  la  poalele  Caucazului,  pe 
teritoriul  actual  al  Cruziei:  „Din  Phasis,  oraş  al  aceleiaşi  ţări  a  lăzilor  îl  scosese 
în  626  Herakleios  pe  Kyros  pentru  a  face  din  el  patriarhul  Alexandriei  care  tre¬ 
buia  sa  restaureze  pe  baza  „formulei-minune"  a  monoenergismului  unitatea  Biseri¬ 
cii  permiţând,  în  acelaşi  timp  Imperiului  să  supravieţuiască.  Intre  supravieţuire  şi 
înviere,  Maxim  o  alege  încă  din  acel  timp,  pe  cea  de^a  doua*1  (Jb/dem). 

CRITICA  MONOFIZITISMULUI  PATRIARHULUI 
SEVER  AL  AN  TICHIEI  IN  OPERA  SFÂNTULUI 
MAXIM  MĂRTURISITORUL* 

1.  Opera  Sfântului  Maxim  Mărturisitorul,  moştenită  de  Biserica 
Ortodoxă,  apare  înaintea  oricui  drept  credincios,  ostenitor  pentru  mân¬ 
tuire,  aşa  cum  zice  şi  Pr.  prof.  Dumitru  Stăniloae  în  studiul  său  intro¬ 
ductiv  al  traducerii  scrierilor  Sfântului  Maxim  din  Filocalia  românească 
,,ca  o  sinteză  grandioasă  şi  personală  a  marilor  curente  filozofice  ale 
antichităţii  şi  a  principalelor  idei  patristice  .  .  .  topite  Intr-o  largă  viziune 
proprie,  dominată  de  Logosul  care  a  coborât  prin  întrupare  până  la  cele 
mai  de  jos  şi  a  străbătut  prin  înălţare,  cu  omenitatea  lui,  dincolo  de 
toate,  cuprinzându-le  pe  toate,  ca  pe  toţi  cei  ce  vor  să-i  mântuiască  în- 
dumnezeindu-i“  .* 

Sfântul  Maxim  Mărturisitorul  s-a  născut  în  anul  580  într-o  familie 
nobilă,  din  regiunea  Golan.  Rămas  orfan  la  9  ani,  a  fost  încredinţat 
unei  mănăstiri  din  Palestina,  dominată  de  gândirea  origenisfă.13 
La  anul  614  se  retrag  la  o  mănăstire  din  Crysopolis,  de  pe  ţăr¬ 
mul  răsăritean  al  Bosforului,  de  unde,  după  10  ani  s-a  mutat  la  o  mă¬ 
năstire  din  Cyzic.  Pe  la  626  pleacă  din  cauza  incursiunilor  ce  le  făceau 
perşii  în  acea  regiune;  pe  la  anul  632  se  afla  în  Africa,  împrietenit  cu 
Sofronie,  viitorul  patriarh  al  Ierusalimului.  Acesta  din  urmă  începuse 
lupta  contra  ereziei  monoielite  care  apăruse  de  curând. 

Patriarhul  Serghie  al  Constantinopolului  sfătuise  pe  împăratul  Era- 
clis  să-i  câştige  pe  monofiziţii  de  la  graniţa  răsăriteană  a  imperiului, 
pentru  a  se  putea  sprijini  pe  ei  contra  ameninţării  perşilor.  Acest  lucru 
nu  se  putea  face  decât  pe  baza  unui  compromis,  care  lăsând  pe  al  doilea 
plan  problema  celor  două  firi  în  Hristos,  obligă  pe  cele  două  partide  să 
admită  o  singură  lucrare  în  El. 

Pentru  această  idee  au  optat  câţiva  episcopi  ortodocşi. 

în  anul  630  a  fost  ridicat  in  scaunul  de  patriarh  al  Alexandriei  Cyrus 
din  Phasis.  La  633  s-a  încheiat  înţelegerea  formală  între  ortodocşi  şi 
monofiziţi.  Cel  care  a  sesizat  pericolul  acestui  compromis  a  fost  Sofro¬ 
nie.  El  se  prezintă  la  patriarhul  Cyrus,  rugându-1  să  renunţe  la  publicarea 


*  Lucrare  de  Seminar  susţinută  în  cadrul  cursurilor  de  doctorat  în  teologie 
la  Catedra  de  Dogmatică  şi  Simbolică  sub  îndrumarea  P.C.  Prof.  Dr.  Ioan  I.  Ică 
care  a  dat  avizul  de  publicare. 

1  Sf.  Maxim  Mărturisitorul,  Filocalia,  voi.  II,  trad.  de  Preot  Stavrofor  dr.  Du¬ 
mitru  Stăniloae,  Sibiu,  1947,  p.  III. 

1  a  Sf.  Maxim  Mărturisitorul,  Ambigua,  trad.  Pr.  prof.  dr.  Dumitru  Stăniloae, 

1983,  p.  5. 

pactului.  Nu  a  reuşit  să-l  convingă,  de  aceea  s-a  dus  la  patriarhul  Ser- 
ghie  din  Ccmstantmopol.  De  la  acesta  obţinu  promisiunea  ca  cel  puţin 
să  nu  se  vorbească  nici  de  o  lucrare  nici  de  două  în  Iisus  Hristos. 

Potrivit  acestei  învoieli,  Serghie  publica  la  634  o  epistolă  sinodală. 
După  aceasta  Sofronie  ajunse  patriarh  al  Ierusalimului.  In  acest  con¬ 
text,  Serghie  se  adresa  papei  Onoriu,  cerându-i  să  consimtă  cu  epistola 
sa  sinodală  şi  cu  trecerea  „sub  tăcere"  a  problemei,  de  este  o  lucrare  sau 
două  în  Iisus  Hristos.  Papa  se  declară  de  acord  cu  Serghie,  admiţând 
că  In  Hristos  este  o  singură  voinţă.  In  634  Sofronie  îşi  publică  şi  el  Epis¬ 
tola  lui  Sinodală,  în  care  face  distincţie  clară  între  cele  două  lucrări  în 
Hristos.  A  domnit  apoi  o  perioadă  de  linişte  relativă.  In  anul  638  împă¬ 
ratul  Eraclie  publică  aşa-numitul  „Echtesis"  prin  care  poruncea  tăcere 
asupra  chestiunii  de  este  o  lucrare  sau  două  în  Hristos,  dispunând  ca 
toţi  să  mărturisească  o  singură  voinţă  în  El.2  Acum  Sfântul  Maxim 
Mărturisitorul  intră  în  luptă  cu  toată  puterea  pentru  apărarea  dreptei 
credinţe.  Pentru  că  patriarhul  Sofronie  al  Ierusalimului  moare  în  anul 
publicării  decretului,  Sfântul  Maxim  devine  conducătorul  acestei  lupte. 
El  este  sufletul  mişcării  care  porneşte  din  Africa  pentru  păstrarea  ne¬ 
pătată  a  credinţei. 

în  iulie  645  poartă  o  dispută  cu  Pyrrhus,  fostul  patriarh  monotelit 
al  Constantinopolului.  în  acelaşi  timp  ia  parte  la  mai  multe  sinoade  în 
Africa  pentru  osândirea  monotelismului  şi  monofiziitismului.  Pe  la  anul 
646  se  afla  la  Roma  unde  îl  determină  pe  papa  Martin  să  convoace  sino¬ 
dul  din  Lateran,  care  de  asemenea  condamnă  monotelismul. 

In  648,  împăratul  Constantin  II  (641 — 668)  dăduse  un  decret  prin 
care  oprea  prin  pedeapsă  grea  discuţiile  dacă  în  Hristos  este  una  ori 
două  lucrări  şi  voinţe  (Typos).  Primele  victime  ale  Typos-ului  au  fost 
Sfântul  Maxim  şi  papa  Martin. 

La  653,  Sfântul  Maxim  era  arestat  şi  dus  la  Constantincpol,  aici  a 
fost  condamnat;  la  655  este  exilat  la  Bizija  în  Tracia.  Este  trimis  apoi 
în  Perberis.  La  662  este  adus  împreună  cu  Atanasie  apocrisiarul  şi  cu  un 
alt  Atanasie,  ucenicul  său,  la  Constantinopol.  Pentru  că  nu  respectau 
restricţiile  impuse  de  autorităţi,  asupra  problemei  de  este  în  Hristos 
una  sau  două  voinţe  şi  lucrări,  li  se  tăie  limba  din  rădăcină  şi  mâna 
dreaptă,  ca  să  nu  mai  poată  comunica  adevărul  nici  cu  graiul,  nici  în 
scris.3 

Cei  trei  au  fost  trimişi  apoi  într-un  al  treilea  exil  în  ţara  Lorzilor, 
pe  coasta  răsăriteană  a  Mării  Negre,  unde  Maxim,  rămas  simplu  monah 
până  la  sfârşitul  vieţii,  trecu  în  acelaşi  an  (662),  la  13  august,  la  Dom¬ 
nul,  în  urma  chinurilor  suferite  la  venerabila  vârstă  de  82  de  ani.4 

2.  Combaterea  monofizitismului  lui  Sever. 

In  momentul  apariţiei  monofizitismului  în  varianta  moderată  susţi¬ 
nută  de  Sever,  Sfântul  Maxim  se  afla  la  Alexandria.  în  acelaşi  timp  în 


2  Filocalie,  voi.  II,  pg.  VI. 

3  Ibidem ,  p.  VII. 

4  Ibidem. 

Alexandria  se  găsea  şi  Ioan  Cubicularul  —  prefectul  Africii,  căruia 
sfântul  Maxim  îi  adresează  o  scrisoare  în  care  combate  greşeala  ce  nega 
cele  două  firi  ale  lui  Hristos. 

în  afară  de  această  scrisoare  către  demnitarul  imperial  Ioan  Cubi¬ 
cularul,  amintim  şi  celelalte  scrieri  în  care  Sfântul  Maxim  combate 
monofizitismul,  după  cum  urmează: 

—  Epistola  către  Petru  Ilustrul,  împotriva  „celor  ce  neagă  icono- 
mia  lui  Dumnezeu  cu  privire  la  om  şi  „tais4‘  de  la  cuvântul  lui  Dumne¬ 
zeu  trupul  raţional  însufleţit  şi  luat  de  El.  Căci  îl  ,,taie“  cu  adevărat 
chiar  dacă  pare  a-1  mărturisi,  spre  amăgirea  ascultătorilor  5; 

—  O  altă  scrisoare  către  Petru  Ilustrul  trimisă  de  Sfântul  Maxim 
prin  diaconul  Cosma; 

—  O  altă  scrisoare  către  acelaşi  Cosma,  diacon  din  Alexandria 
„despre  ceea  ce  este  comun  şi  propriu  adică  despre  fiinţă  şi  ipostas"; 

—  O  altă  scrisoare  către  Cosma,  în  care  relatează  că  Hristos  este  şi 
Dumnezeu  adevărat  şi  om  adevărat; 

—  Un  capitol  Quaest.  ad.  Thales,  în  care  lămureşte  termenii  „deo¬ 
sebire;  câtime  şi  ipostasul  compus“  al  lui  Hristos; 

—  O  altă  scrisoare  (epistolă)  către  Pyrrhus. 

Scrisoarea  Sfântului  Maxim  adresată  lui  Ioan  Cubicularul  prefec¬ 
tul  Africii,  este  dată  într-o  situaţie  de  criză  în  care  se  afla  Biserica.  La 
Constantinopol  erau  încercări  de  împăcare  cu  monofiziţii.  Pe  când  Ioan 
Cubicularul  se  afla  în  Alexandria,  primeşte  o  scrisoare  de  la  împără¬ 
teasa  Patrichia,  în  care  cerea  eliberarea  unor  călugăriţe  contaminate  de 
erezia  lui  Sever.  Această  scrisoare  a  produs  tulburare  în  Alexandria 
pentru  că  întărea  în  mod  oficial  propaganda  monofizită.  Acest  fapt  l-a 
determinat  pe  Sfântul  Maxim  să  ia  atitudine.  El  combate  greşeala  ce 
nega  cele  două  firi  ale  lui  Hristos,  pe  motiv  că  ea  introduce  separaţie 
între  ele  asemenea  lui  Nestorie.  Sfântul  Maxim  arată  că  domnia  firilor 
nu  se  opune  unirii  lor  în  ipostasul  cel  unul  „căci  fiind  Mijlocitor  între 
Dumnezeu  şi  oameni  (I  Tim.  II,  5)  trebuie  să  păstreze  unitatea  de  natură 
cu  cele  între  care  mijloceşte,  fiind  amândouă".6  Cu  citate  din  Sfântul 
Chirii  —  Sfântul  Maxim  explică  problema  de  care  se  foloseşte  Sever 
„o  fire  a  lui  Dumnezeu  Cuvântul  întrupat"  împotriva  lui  Nestorie,7  căci 
acela  (Nestorie)  ţinea  la  cele  două  firi  despărţite.  De  aceea  Sfântul  Ma¬ 
xim  conchide  „Deci  precum  am  spus,  cei  ce  voiesc  să  fie  cu  adevărat 
binecredincioşi,  trebuie  să  mărturisească  „o  fire  a  lui  Dumnezeu  Cuvân¬ 
tul  întrupat"  ca  să  arate  prin  această  unire  extremă,  dar  să  (spună  ia¬ 
răşi  „două  firi",  ca  să  arate  deosebirea  celor  adunate  împreună  şi  păs¬ 
trate  neamestecat  după  unire.  Căci  Părinţii,  în  chip  cuvenit,  n-au  obiş¬ 
nuit  să  arate  prin  altă  expresie  deosebirea".8 


5  Sf.  Maxim  Mărturisitorul,  Scrisori ,  voi.  81,  trad.  de  Pr.  prof.  Dumitru  Stă- 
niloae,  Bucureşti,  1990,  p.  100. 

6  Ibidcm ,  p.  69. 

7  Pr.  prof.  acad.  dr.  Dumitru  Stăniloae,  Studii  de  Teologie  Dogmatică  Ortodo¬ 
xă,  Craiova,  1991,  p.  51. 

8  Pr.  prof.  acad.  dr.  Dumitru  Stăniloae,  op.  c/7.,  p.  51. 

In  ce  priveşte  numărul  de  două  firi,  Sfântul  Maxim  spune:  „tot 
numărul  este  arătător  al  deosebirii  şi  nu  al  împărţirii"  .9 

Sfântul  Maxim  arată  că  este  important  să  se  cugete  că  dumnezei¬ 
rea  şi  umanitatea  s-au  unit  „în  mod  neîmpărţit  şi  neamestecat  în  ipo- 
stasul  cel  unul  al  lui  Hristos,  fie  că  se  foloseşte  expresia  „două  firi", 
fie  „o  fire  a  lui  Dumnezeu  Cuvântul  întrupat".10  Nestorienii  şi  monofiziţii 
nu  primeau  o  imitate  a  două  firi  intr-un  ipostas. 

Puterea  ipostasului  divin  de  a  uni  în  chip  neîmpărţit  şi  neameste¬ 
cat  cele  două  firi  în  sine,  contrar  monofizitismului  şi  nestorianismului, 
o  exprimă  Sfântul  Maxim,  astfel:  „Deci,  după  Părinţi,  unirea  după  ipo¬ 
stas  este  adunarea  celor  de  altă  fiinţă  într-un  întreg,  fiecare  din  cele 
ce  s-au  compus  în  El  păstrând  nealterată  şi  nedespărţită  proprietatea  ei 
naturală  faţă  de  cealaltă.  Deci  cel  ce  mărturiseşte  unirea  după  ipostas, 
chiar  dacă  spune  două  firi  după  unire,  unite  în  mod  neîmpărţit  „adică 
în  unirea  după  ipostas,  nu  se  abate  de  la  adevăr".* 11 

In  ce  priveşte  numărul  pentru  indicarea  deosebirii  dumnezeirii  şi 
umanităţii,  neamestecate  în  Hristos,  Sfântul  Maxim  spune:  „Deci  dacă 
s-a  arătat  că  numărul  nu  poate  produce,  nici  împuţina,  nici  introduce 
vreo  împărţire,  ci  arată  simplu  câtimea ...  ce  bănuială  de  tăiere  sau  de 
împărţire  le  mai  poate  rămâne  celor  ce  răzvrătindu-se  împotriva 
Sfintei  Biserici,  au  refuzat  dreapta  credinţă  .  .  .  sub  masca  de  a  nu  voi 
să  taie  umanitatea  lui  Hristos".12 

Persoana  lui  Hristos  este  una  constituită  din  două  firi:  El  e  o  uni¬ 
tate  a  dumnezeirii  şi  a  umanităţii,  fără  să  le  contopească.  El  este  prin 
aceasta  centrul  unităţii  tuturor  în  Dumnezeu.  In  Hristos,  nici  una  din 
cele  două  firi  nu  este  singură,  ci  coexistă  cu  cealaltă.  în  Hristos,  firea 
dumnezeiască  actualizează,  cu  cea  omenească,  un  mod  nou  de  manifes¬ 
tare  a  puterii  ei,  iar  firea  omenească  creşte  în  puterile  ei,  prin  noi  pu¬ 
teri  ce-i  vin  din  firea  dumnezeiască. 

în  Epistola  către  Petru  Ilustrul,  este  cuprins  răspunsul  Sfântului 
Maxim  la  cererea  acestuia  de  a-i  arăta  erorile  monofiziţilor. 

Sfântul  Maxim  îşi  începe  scrierea  prin  expunerea  despre  cele  două 
firi  în  Hristos,  prin  arătarea  semnificaţiei  numărului  pe  care  monofi¬ 
ziţii  îl  negau  în  Hristos  pe  motiv  că  L-ar  împărţi.  El  spune  că  numărul 
nu  împarte,  ci  este  „numai  indicator  al  câţimii  lucrurilor  . . .,  fie  unite, 
fie  despărţite".13 

Câtimea  este  explicată  de  Sfântul  Maxim,  fiind  ca  o  diversitate 
şi  „e  legată  numai  de  deosebire".14  De  deosebire  în  Hristos  nu  poate  fi 
vorba  fără  câtime,  însă  nici  de  câtime  nu  se  poate  vorbi  fără  număr. 

Sfântul  Maxim  spune  că  monofiziţii  nu  ar  mai  trebui  să  vorbească 
de  nici  o  deosebire  în  HS,  dacă  nu  admit  un  număr  în  El,15  iar  dacă 


9  Ibidem,  p.  51. 

10  Ibidem,  p.  53. 

1 1  Sf.  Maxim  Mărturisitorul,  Scrieri,  p.  79 — 80. 

12  Ibidem ,  p.  80 — 81. 

13  Ibidem,  p.  100. 

14  Ibidem,  p.  101. 

15  Pr.  prof.  acad.  dr.  Dumitru  9tăniloae,  Studii...,  p.  58. 

neagă  câtimea  firilor  păstrate  în  Hristos  după  unire  să  nu  îndrăznească 
să  vorbească  nici  de  deosebirea  firilor. 

In  felul  acesta,  spunând  ei  că  în  Hristos  este,  după  unire  o  deose¬ 
bire,  nu  pot  spune  că  Hristos  e  după  unire  una,  după  toată  raţiunea  şi 
modul.  De  atunci  Hristos  este  două  când  recunosc  deosebirea  după 
unire,  după  o  raţiune  şi  un  mod  oarecare."'  Deci  ci  greşesc  când  recu¬ 
nosc  deosebirea  după  unire  a  firilor  în  Hristos,  nu  recunosc  şi  firile  a 
căror  deosebire  o  recunosc.  Când  ei  spun  ,,o  singură  fire,  dar  compusă*4, 
anulează  deosebirea  între  firea  creată  şi  necreată. 

Cu  privire  la  unitatea  dumnezeirii  şi  umanităţii  in  Hristos,  Sfântul 
Maxim  arată  pe  larg  cele  despre  întruparea  Mântuitorului  şi  existenţa 
lui  Dumnezeu  înainte  de  trup  şi  cu  trupul  iniţial  care  l-a  luat  din  Sfânta 
de  Dumnezeu  Născătoarea  Fecioara  Maria.  Hristos  e  Dumnezeu  făcut 
om  dintr-o  iniţiativă  a  lui  Dumnezeu  şi  El  nu  pcate  să  nu  rămână  şi 
Dumnezeu,  dacă  e  cu  adevărat  Dumnezeu.17 

Sfântul  Maxim  Mărturisitorul  numeşte  întruparea  ca  un  produs  al 
unui  „mod44  voit  de  Dumnezeu,  un  mod  al  iconomiei  şi  un  produs  ai  unei 
legi  fireşti;  ori  tocmai  prin  acest  mod  al  iconomiei  înalţă  şi  firea  ome¬ 
nească  la  o  stare  mai  presus  de  ea  fără  să  o  anuleze,  precum  prin  el  are 
lcc  şi  coborârea  lui  Dumnezeu  la  nivelul  lucrării  prin  firea  omenească, 
fără  să  iasă  din  fiinţa  Lui.18 

Hristos  este  un  ipostas  compus  neavând  o  fire  compusă.  Acesta 
este  un  fapt  deosebit  a  vedea  un  ipostas  compus  fără  o  fire  compusă,  su¬ 
pusă  categoriei  speciei  ei.  Dumnezeu  Cuvântul  se  face  însă  compus  de 
bunăvoie  şi  ipostas  al  firii  omeneşti.  Nu  e  făcut  aşa  prin  faptul  că  firea 
dumnezeiască  se  uneşte  printr-o  lege  interioară,  fără  voia  Lui  cu  cea 
omenească.10  Trebuie  să  mărturisim  că  în  Hristos  este  pe  de  o  parte  o 
doime  a  firilor  neamestecate,  pe  de  alta  trebuie  să  mărturisim  unul  ca 
ipostas  „neprimind  nici  o  despărţire  sau  împărţire  el  ca  întreg  din  pri¬ 
cina  deosebirii  firilor,  trebuie  să-l  mărturisim  astfel  în  aşa  măsură  ca 
să-l  credem  ca  fiind  un  singur  ipostas  şi  înainte  de  timp  şi  după  întru¬ 
pare;  şi  să  fie  îmbinat  de  către  noi  şi  slăvit  ca  Unul  din  Sfânta  şi  împă¬ 
răteasca  Treime44.20 

Hristos  nu  c  o  fire  compusă  sau  o  unitate  de  natură  prin  compo¬ 
ziţie,  cum  spuneau  Apoi  mărie  şi  Sever,  deoarece  firile  îşi  păstrează  după 
unire  diversitatea  lor.  Dar  nu  e  nici  o  doime  ipostatică  cum  susţine  Nes- 
torie  pentru  că  firile  Lui,  după  ce  s-au  unit  nu  subzistă  in  ele  insele,  ci 
Cuvântul  lui  Dumnezeu  şi-a  făcut  propriul  trup  însufleţit  mintal  şi  ra¬ 
ţional.  Când  se  vorbeşte  despre  ipostasul  Lui,  se  poate  spune  că  e  şi 
Dumnezeu  şi  om,  dar  când  se  vorbeşte  de  firile  Lui,  nu  putem  spune 
că  firea  dumnezeiască  e  şi  fire  omenească,  pentru  că  copleşirea  prin 
puterea  spirituală  divina  a  modului  de  zămislire  şi  naştere  a  trupului 
Cuvântului  a  fest  totodată  o  coborâre  a  lui  Dumnezeu  la  oameni,  căci 


16  Sf.  Maxim  Mărturisitorul,  Scrieri ,  p.  102. 

17  Pr.  prof.  aoad.  dr.  Dumitru  Stăniloae,  Studii . . .,  p.  58. 

18  Ibidem. 

19  Ibidem ,  p.  59. 

20  Slântul  Maxim  Mărturisitorul,  Scrieri,  p.  106. 

prin  ea  s-a  făcut  pe  Sine  însuşi  om  fără  să  înceteze  a  fi  şi  Dumnezeu. 
Coborârea  a  fost  totodată  prilejul  manifestării  puterii  Sale.  Nu  poate  fi 
vorba  că  Dumnezeirea,  coborându-se  prin  lucrarea  la  materie  ar  cădea 
din  puterea  Sa,  pentru  că  s-ar  dovedi  mai  slabă  decât  materia.  Aceasta 
este  o  concepţie  panteistă. 

Sfântul  Maxim  dă  o  exprimare  potrivit  unirii  libere  a  lui  Dum¬ 
nezeu  cu  umanitatea  folosind  pe  Dionisie  Areopagitul  care  zice:  ,,S-a  unit 
în  chip  deosebit  din  iubirea  de  oameni.  Căci  s-a  făcut  părtaş  de  ale 
noastre  în  mod  integral,  într-unul  din  ipostasurile  Lui,  readucând  în 
Sine  însuşi  şi  nefăcându-şi  micimea  omenească  din  care  s-a  compus  (în 
chip  negrăit).  Din  aceasta,  Iisus  cel  simplu  şi  cel  etern  a  luat  prelungi¬ 
rea  temporală  şi  s-a  făcut  interior  firii  noastre,  El,  Cel  ce  îi  chip  supra- 
fiinţial  e  în  afara  întregii  rânduieli  a  firii".21 

Sfântul  Maxim  repetă  în  răspunsul  său  ceea  ce  a  scris  şi  în  a  doua 
Epistolă  către  Cosma,  cum  că  Cuvântul  dumnezeiesc  a  rămas  Dumne¬ 
zeu  căci  era  neschimbabil  şi  a  luat  şi  firea  schimbată  a  noastră  din  iu¬ 
birea  Sa  de  oameni  înnoind-o,  făcând-o  fără  de  păcat  prin  faptul  că  El 
însuşi  şi-a  format-o  din  Fecioara  Maria.  Dumnezeiasca  Lui  iubire,  unită 
cu  atotputernicia  Lui,  le-a  putut  face  pe  amândouă  în  aşa  fel  ca  să  se 
facă  Om  adevărat,  dor  înnoit  sau  fără  de  păcat.  Din  iubire  se  coboară 
la  unirea  cu  omul  fâcându-se  El  însuşi  purtătorul  pătimirii  noastre  cu¬ 
rate,  ca  să  arate  firea  noastră  înnoită  şi  prin  lucrarea  ei. 

In  aceasta  se  arată  că  S-a  coborât  Cuvântul,  iar  pe  de  altă  parte  că 
şi-a  arătat  puterea  Lui,  întrucât  se  face  Om  printr-o  zămislire,  mai 
presus  de  legea  firii. 

Iubirea  lui  Dumnezeu  cel  personal  implică  peste  tot  paradoxul 
unirii  Lui  cu  umanitatea. 

Cu  privire  la  întruparea  Domnului  Hristos  din  Fecioara  Maria, 
Sfântul  Max-m  aduc?  lămuriri  în  seri, seu  va  către  Pvrrhus  unde  lă- 
mureşte  că  Hristos  „Unul  şi  acelaşi  Dumnezeu  Cuvântul  şi  înainte 
de  timp  şi  cu  trupul  pe  care  însulletit  mintal  L-a  luat  din  Sfânta  şi 
de  Dumnezeu  Născătoarea  Fecioara  Maria.  Căci  Fiul  lui  Dumnezeu  a 
binevoit  să  se  facă  El  însuşi  sămânţa  întrupării  Sale  ca  să  se  facă  şi 
om,  cu  adevărat,  şi  să  ne  arate,  prin  zămislirea  fără  de  sămânţă  şi  prin 
naşterea  nestricăcioasă  şi  prin  firea  înnoită,  dar  nepătimind  prin  înnoi¬ 
re  nici  o  micşorare.  Căci  taina  aceasta  a  fost  o  coborâre  (o  chenoză)  de 
bunăvoie  a  lui  Dumnezeu  la  oameni  pentru  bunătatea  Lui.  Dar  această 
coborâre  de  bunăvoie,  prin  trup,  n-a  fost  o  cădere  a  dumnezeirii.  Căci 
a  rămas  ceea  ce  era,  deşi  s-a  făcut  ceea  ce  nu  era.  Şi-a  păstrat  ceea  ce 
s-a  făcut,  rămânând  însă  ceea  ce  era.  Căci  era  de  oameni  iubitor". 22 

Sever  susţinea  faptul  că  Logosul  întrupat  nu  este  un  subiect  tnou, 
ci  doar  o  stare  nouă,  Iisus  Hristos  menţinându-şi  şi  prin  întruparea 
Sa  identitatea  cu  Logosul  divin.  Se  poate  vedea  că  despre  firea  ome¬ 
nească  se  vorbeşte  doar  în  contextul  celei  dumnezeieşti.  Chiar  oscilaţia 
terminologică  a  lui  Sever  este  concludentă,  el  reducând  cele  două  firi 


21  Pr.  prof.  acad.  dr.  Dumitru  Stăniloae,  Studii...,  p.  61. 

22  SI.  Maxim  Mărturisitorul,  Scrieri,  p.  153 — 154. 

la  cea  una.  El  spune:  „Cel  născut  din  Tatăl  înainte  de  veci,  s-a  pogorât 
din  ceruri . . .  s-a  făcut  trup  de  aceeaşi  esenţă  cu  al  nostru,  însufleţit  de 
suflet  raţional  ...  El  a  rămas  ceea  ce  era  şi  şi-a  unit  Sieşi  ipostatic  un 
trup  care  posedă  suflet  raţional,  în  aşa  fel  ca,  din  două  naturi,  din  Dum¬ 
nezeirea  necreată  şi  umanitatea  creată,  s-a  arătat  un  singur  Hristos,  un 
singur  Domn,  o  singură  persoană,  un  ipostas,  o  singură  fire  întrupată  a 
Cuvântului**  .B 

Această  taină  a  lui  Hristos,  Sfântul  Maxim  o  vede  realizată  prin 
„asumare4*.  Dumnezeu  acordă  umanităţii  preţuire.  Nu  era  o  necesitate 
în  faptul  de  a  se  fi  făcut  om,  dar  aceasta,  o  explică  Sfântul  Maxim  prin 
iubire.  în  bunăvoinţa  de  a  asuma  trupul  arată  şi  voinţa  de  a-1  păstra 
neschimbat  în  fiinţă,  dar  şi  pe  aceea  de  a-1  înălţa  la  o  viaţă  fericită 
prin  unirea  cu  Sine  ca  Dumnezeu.24  Dacă  ipostasul  divin  se  face  compus, 
unind  cu  firea  Sa  în  mod  liber  umanitatea,  iar  umanitatea  poate  fi  unită 
cu  dumnezeirea  în  El,  înseamnă  că  El  a  hotărât  să  unească  firea  Sa  cu 
firea  omenească,  sau  că  firea  Sa  dumnezeiască  a  făcut-o  pe  cea  ome¬ 
nească  capabilă  pentru  aceasta  dinainte  de  crearea  ei.25 

Fiul  lui  Dumnezeu  sea  făcut  om  din  libertate.  Altfel  n-ar  fi  Dum- 
tut  alcătui  o  fire  compusă  cu  firea  omenească  a  lui  Hristos: 

a)  după  dumnezeire  Hristos  este  etern  şi  făcător  al  firii  omeneşti; 

b)  Dumnezeu  Cuvântul  s-a  unit  nu  prin  necesitatea  firii  Lui  Dum¬ 
nezeieşti,  ci  în  mod  liber  cu  firea  omenească; 

c)  nu  şi-a  unit  firea  dumnezeiască  pentru  a  completa  firea  ome¬ 
nească  sau  lumea,  sau  pe  Sine  însuşi,  ci  pentru  a  o  înnoi.26 

Fiul  lui  Dumnezeu  s-a  făcut  om  din  libertate.  Astfel  n-ar  fi  Dum¬ 
nezeu.  Hristos  este  singurul  care  s-a  făcut  om,  de  la  Sine  prin  libertate 
deplină.  Orice  alt  om  e  adus  la  existenţă  fără  voia  lui  şi  aceasta  îi  im¬ 
pune  o  îndatorire  a  ascultării.  Dar  în  scopul  acesta  el  e  înzestrat  în  ca¬ 
drul  firii  lui,  pe  care  nu  el  şi-o  dă  în  mod  liber  cu  o  anumită  libertate. 
Dumnezeu  Cuvântul  se  face  om  în  mod  liber.  Deci  nu  întregindu-şi 
dumnezeirea  Sa  şi  nu  întregind  umanitatea  Sa  prin  întrupare.  Dacă 
Dumnezeirea  s-ar  întregi  prin  umanitate,  El  n-ar  fi  Dumnezeu.  Deci  El 
n-are  „o  fire  compusă*4,  căci  o  fire  compusă  e  întreagă  numai  având 
toate  părţile  ei.  Dacă  Dumnezeirea  ar  întregi  umanitatea  sau  lumea, 
n-ar  fi  creat  lumea  sau  umanitatea  ca  un  întreg,  fiindcă  n-ar  fi  putut. 
Şi  în  acest  caz  n-ar  putea-o  întregi  nici  prin  întâmplare,  căci  şi  El  ar 
avea  nevoie  să  se  întregească  cu  ea,  deci  ar  avea  o  insuficienţă  în  bine. 
Toate  cele  făcute  de  Dumnezeu  au  fost  „bune  foarte44.  Dar  au  fost  „bune 
foarte“  pentru  că  au  fost  capabili  să  ajungă  la  deplina  iubire  cu  Dum¬ 
nezeu,  contribuind  şi  cu  voia  lor:  Neurmând  însă  acest  drum  s-au  slăbit 
prin  voia  lor  şi  Creatorul  lor  a  venit  să  le  înnoiască  şi  să  le  ducă  la 
deplina  înnoire  cu  El.27 


23  Drd.  Ioan  Mircea  Ielciu,  Hristologia  lui  Sever  al  Antiohiei  şi  importanta 
ei  in  contextul  dialogului  cu  neocalcedonienii  în  „Ort1*.  XL  (1988),  nr.  4,  p.  89. 

24  Pr.  prof.  acad.  dr.  Dumitru  Stăniloae,  Studii . . .,  p.  61. 

25  Ibidem ,  p.  62. 

26  Si.  Maxim  Mărturisitorul,  Scrisori ,  p.  103,  nr.  196. 

27  Ibidem. 

într-o  altă  scrisoare  către  Petru  Ilustrul,  trimisă  de  Sfântul  Ma¬ 
xim  prin  acelaşi  diacon  Cosma,  vizează  pe  scurt  credinţa  mărturisită  de 
el  contra  erorilor  monofizite.  Se  referă  mai  mult  la  termenii  de  câtime 
pentru  deosebirea  firilor,  în  ipostasul  cel  nou  al  lui  Hristos. 

„Hristos  este  deodată  şi  acelaşi  Dumnezeu  şi  om.  Căci  n-a  lăpădat 
ceea  ce  era,  făcându-se  cu  adevărat  ceea  ce  nu  era,  fiindcă  e  neschim¬ 
bat  nici  n-a  alterat  ceea  ce  s-a  făcut,  rămânând  ceea  ce  era.  Fiindcă  e 
de  oameni  iubitor44.  Dacă  s-a  făcut  om  din  iubire  de  oameni  cum  ar  al¬ 
tera  umanitatea  asumată  prin  întrupare?  „Ci  e  întreg  amândouă  în  mod 
natural,  după  ipostas  ca  unul  din  amândouă  şi  salvând  prin  Sine  cel 
unul  pe  amândouă,  fără  schimbare  şi  fără  micşorare,  ci  fiind  acesta  cu 
adevărat  prin  unirea  cea  după  ipostas44.28 

Valorile  umanităţii  nu  pot  exista  decât  în  relaţia  dintre  un  Dum¬ 
nezeu  personal  şi  omul  ca  persoană.  Sfântul  Maxim  afirmă  deplinătatea 
firii  omeneşti,  contra  „hotărârii44  lui  Serghie  de  a  nu  se  vorbi  decât  de 
recunoaşterea  unei  voinţe  în  Hristos. 

Unirea  după  ipostas  fiind  opusă  împărţirii  dar  nu  deosebirii  de  na¬ 
tură  ia  celor  unite  în  El  desfiinţează  cu  desăvârşire  împărţirea,  dar  păs¬ 
trează  deosebirea.  Iar  pe  aceasta  o  arată  numărul.29  Problema  unirii 
celor  două  firi  îi  creează  lui  Sever  dificultăţi  mari,  fapt  pentru  care  el 
nu  are  mereu  o  atitudine  constantă.  Elementele  constitutive  ale  persoa¬ 
nei  lui  Hristos,  umanitatea  şi  divinitatea,  sunt  numite  de  Sever,  esenţe 
nu  firi.  „Hristos  însuşi  e  fiu  din  aceeaşi  esenţă  cu  Cel  ce  L-a  născut  şi 
din  iubire  a  devenit  fără  schimbare  de  aceeaşi  esenţă  cu  noi44.  De  aici 
rezultă  că  umanitatea  şi  divinitatea  (chiar  dacă  sunt  numite  de  el  esenţe) 
nu  s-au  amestecat  între  ele,  ci  continuă  să  existe  neîncetat  în  persoana 
lui  Hristos.  Sever  foloseşte  în  susţinerea  ereziei  sale  patru  expresii 
adoptate  de  monofiziţi30  şi  folosite  mai  frecvent  în  diferite  conjuncturi 
şi  anume: 

a)  din  două  firi 

b)  fire  compusă 

c)  unire  ipostatică  şi 

d)  o  singură  fire. 

Sfântul  Maxim  explică  şi  în  alte  epistole  stăruind  asupra  faptului 
că  în  Iisus  Hristos  este  un  ipostas  compus  şi  două  firi  neamestecate. 
Chiar  într-o  altă  epistolă  către  Cosma  îşi  propune  să  trateze  mai  pe 
larg  raportul  între  fiinţă  sau  fire  şi  ipostas.  Sfântul  Maxim  spune,  ur¬ 
mând  Sfinţilor  Părinţi  —  Vasilie,  Grigorie  —  că  ipostasul  e  particula¬ 
rul,  iar  firea  asumată  e  comunul,  deci  creaturile  identice  după  fiinţă 
sunt  diferite  după  ipostas.  Cele  unite  într-un  ipostas  se  deosebesc  după 
raţiunea  substanţei  cum  e  sufletul  şi  trupul.  Faptul  că  ipostasul  rămâne 
distinct  de  alte  ipostasuri,  dar  păstrează  unitatea  de  fiinţă  cu  alte  ipos- 
tasuri,  (la  oameni  această  unitate  de  fiinţă  cuprinde  părţi  ce  nu  se  con¬ 
topesc)  deschide  putinţa  înţelegerii  întrupării.  Fiul  lui  Dumnezeu  este 


28  Ibidem ,  p.  115—116. 

29  Pr.  prof.  acad.  dr.  Dumitru  Stăniloae,  Studii...,  p.  63. 

30  Drd.  loan  Mircea  Ielciu,  art.  cit,, ...»  p.  90. 

deosebit  ca  ipostas  de  Tatăl  şi  de  Duhul,  dar  de  o  fiinţă  cu  Ei,  dar  şi  de 
o  fire  comună  cu  a  oamenilor  unită  dar  neamestecată  cu  cea  dumneze¬ 
iască.31  A  fost  necesară  atât  păstrarea  ambelor  firi  neamestecate,  cât  şi 
unirea  lor  intr-un  ipostas  compus,  ca  să  se  realizeze  comunitatea  Lui 
necontopită  şi  cu  Tatăl  şi  cu  oamenii.  în  Hristos  sunt  două  firi:  cea  ome¬ 


nească  şi  cea  dumnezeiască.  Foamea,  setea,  oboseala,  somnul  aparţin 
firii  umane.  Săturarea  a  cinci  mii  de  oameni  cu  cinci  pâini,  oferirea 
de  apă  vie  femeii  Samarinence,  mergerea  pe  mare,  aparţin  firii  dum¬ 
nezeieşti.  Fiecare  din  cele  două  firi  păstrează  fără  greşeală  proprietă¬ 
ţile  sale.  Aceste  proprietăţi  unesc  firile  intr-o  singură  persoană:  pu¬ 
terea  a  îmbrăcat  slăbiciunea,  maiestatea  a  îmbrăcat  smerenia,  eterni¬ 
tatea  a  îmbrăcat  moartea.  Ideea  păstrării  proprietăţilor  de  către  fiecare 
fire  a  trecut  fără  modificări  în  textul  adoptat  de  Sinodul  de  la  Calce- 
don,  hristologia  fiind  destul  de  argumentată.  Păstrarea  proprietăţilor 
firilor  e  o  idee  antimonofizită,  fiindcă  păstrarea  proprietăţilor  înseamnă 
păstrarea  firilor.  Această  păstrare  asigurând  unitatea  persoanei,  aduce 
şi  comunicarea  însuşirilor.  Fiecare  chip  lucrează  cu  participarea  celui¬ 
lalt,  ceea  ce  îi  este  propriu.  Logosul  lucrează  ce  este  al  Logosului  şi 
trupul  ce  este  al  trupului.  Nu  aparţine  uneia  şi  aceleiaşi  firi  să  plângă 
de  mila  lui  Lazăr,  prietenul  său  mort  de  patru  zile  şi  pe  acelaşi  om 
să-l  învieze,  sau  să  stea  răstignit  pe  lemn  şi  schimbând  ziua  in  noapte, 
să  cutremure  toate  elementele,  sau  să  fie  străpuns  de  cuie  şi  în  acelaşi 
timp  să  deschidă  credinţei  tâlharului  porţile  raiului.3* 

Ştim  desigur  că  El  „n-a  venit  să  strice  legea,  care  e  lege  dumneze¬ 
iască  şi  în  aceiaşi  timp  legea  firii  noastre  (Rom.  II,  14),  ci  să  o  împlineas¬ 
că  (Mt.  V,  17),  adică  să  ceară  oamenilor  să  meargă  mai  sus  spre  ţinta 
împlinirii  lor  ca  oameni,  ţintă  la  care  El  se  află.“33  Scopul  întrupării  Lo¬ 
gosului  a  fost  învingerea  morţii,  distrugerea  diavolului  şi  mântuirea 
omului.  Noi  nu  am  putea  folosi  victoria  biruitorului  asupra  morţii,  dacă 
această  victorie  s-ar  fi  obţinut  în  afara  firii  noastre.34 

Tot  in  această  epistolă  către  diaconul  Cosma,  Sfântul  Maxim  eviden¬ 
ţiază  consecinţele  absurde  ce  decurg  din  eroarea  lui  Sever  care  identi¬ 
fică  firea  cu  persoana  în  Hristos.  Aceasta  confundă  firile  între  ele,  in- 
tr-una  singură,  în  sens  monofizit,  dacă  ipostasul  este  unul,  sau  le  des¬ 
parte  în  două  persoane,  în  sens  nestorian,  recunoscând  că  firile  sunt 
două.35  Confundând  firea  cu  ipostasul,  deosebirea  calităţilor  naturale 
ale  ipostasului  de  care  vorbeşte  Sever  va  fi  sau  o  împărţire  a  ipostasului 
în  ipostas  dumnezeiesc  şi  omenesc,  dacă  prin  aceste  calităţi  înţelege  cele 
două  firi,  sau  o  identificare  a  firii  omeneşti  cu  Cuvântul,  necunoscând  o 
deosebire  reală  a  firilor,  ci  numai  a  calităţilor  unei  singure  firi.  Iar  dacă 
trupul  nu  are  nici  o  deosebire  de  Cuvântul  după  fire,  el  va  fi  în  med 


31  Pr.  pmf.  acad.  dr.  Dumitru  Stănilrae,  Studii,..,  p.  61. 

32  Pr.  prof.  Ionn  G.  Com*n,  Momente  şi  aspecte  ale  hristojogiei  prccalcedo- 
niene  şi  caicedoniene,  în  „Ort“  Nr.  1  XVI  (1963),  p.  71. 

33  Pr.  prof.  dr.  Dumitru  Stăniloae,  Teologia  Dogmatică  Ortodoxă ,  voi.  II,  Bu- 
Lure^t.,  1978,  p.  29. 

34  Pr.  prof.  Ioan  G.  Coman,  art.  cit.,  In  „Ort"  XVII  Nr.  1  (1965)  p.  71. 

35  Pr.  prof.  acad.  dr.  Dumitru  Stăniloae,  Studii...,  p.  67. 

clar  şi  de  o  fiinţă  cu  El,  dar  atunci  va  fi  şi  de  o  fiinţă  cu  Tatăl  şi  cu 
Duhul.  Şi  Treimea  va  deveni  pătrime.  Sau,  dacă  trupul  va  fi  de  un 
ipostas  cu  Cuvântul  va  fi  ca  unul  ce  e  împreună  cu  Cuvântul,  de  o  altă 
fiinţă,  deosebit  atât  de  fiinţa  lui  Dumnezeu,  cât  şi  a  oamenilor.  „Hris- 
tos  nu  va  fi  în  acest  caz  nici  Dumnezeu,  nici  om  . .  .<‘.36 

Sfântul  Maxim  arătând  credinţa  dreaptă  a  Bisericii,  spune  spre 
sfârşitul  acestei  Epistole,  între  altele,  cu  noi  nuanţe  cele  despre  „taina 
unităţii  şi  unicităţii  ipostasului  lui  Hristos,  compus  din  firi  deosebite  şi 
lucrând  deosebit,  dar  ca  Unul  prin  ele:  Deci  cunoscând  după  unire  deo¬ 
sebirea  reală  a  firilor  din  care  s-a  compus  Hristos,  nu  ignorăm  identi¬ 
tatea  (unicitatea)  Lui  după  ipostas,  dacă  părţile  lui  Hristos,  ce  se  deose¬ 
besc  întreolaltă  prin  natură,  nu  se  deosebesc  (nu  se  despart)  după  ipo¬ 
stas,  ca  unele  ce  aparţin,  ca  unui  întreg,  Celui  ce  s-a  compus.  Căci  păr¬ 
ţile  întregitoare  ale  întregului,  nu  se  pot  despărţi  întreolaltă,  nicidecum,  da¬ 
torită  întregului.  Iar  crezându-1  ca  fiind  după  unire  în  două  firi,  in  mod  ne¬ 
împărţit  şi  neamestecat,  vestim  pe  acelaşi  deplin  în  dumnezeire  şi  deplin 
în  umanitate,  ca  pe  un  întreg  în  părţi . . .  Căci  Hristos  nu  este  numai 
din  „acestea,  ci  şi  în  acestea  şi  mai  propriu-zis  acestea.  Şi  numărăm  pe 
cele  din  care  este  Hristos  „nu  împărţindu-L,  ci  numai  arătând  deosebi¬ 
rea  lor  păstrată  după  unire  ...  şi  declarăm  ale  Lui  şi  minunile  şi  păti¬ 
mirile,  ca  ale  Celui  ce  e  Unul,  adică  ale  lui  Hristos,  care  lucra  şi  cele 
dumnezeieşti  şi  cele  omeneşti:  cele  dumnezeieşti  trupeşte,  pentru  că  să¬ 
vârşea  minunile  prin  trupul  nelipsit  de  lucrarea  Lui  naturală,  iar  pe 
cele  omeneşti  dumnezeieşte,  pentru  că  primea  nesilit  de  fire,  cu  voia 
şi  prin  stăpânire,  experienţa  patimilor  omeneşti.  Şi  a  lui  e  crucea  şi 
moartea  şi  mormântul  şl  învierea  şi  înălţarea  la  ceruri,  din  care  cobo¬ 
rând  fără  trup,  nu  s-a  strămutat  schimbând  locurile,  Cel  ce  nu  e  în¬ 
căput,  de  cele  create  prin  nici  o  raţiune,  căci  e  liber  de  orice  circum¬ 
scriere.  Ci  s-a  arătat,  prin  trup,  ca  Cel  prin  fire  iubitor,  făcându-se  în¬ 
căput  prin  naşterea  adevărată  din  femeie,  precum  a  voit,  în  cele  'ale 
noastre.  De  aceea,  îi  aducem  Lui,  şi  după  ce  S-a  întrupat,  o  singură  în¬ 
chinare,  împreună  cu  Tatăl  şi  cu  Duhul*4.37  V  u  ii'  i  f 

într-o  altă  scrisoare  către  acelaşi  diacon  Cosma,  Sfântul  Maxim, 
mărturiseşte  că  Hristos  este  şi  Dumnezeu  adevărat  şi  Om  adevărat.  El 
spune:  e  Dumnezeu  prin  faptul  că  Dumnezeu  Cuvântul  făcându-se  om 
nu  se  putea  schimba  fiind  prin  fire  neschimbabil.  „Hristos  ca  Dumne¬ 
zeu  e  necauzat  şi  pentru  Sine.  Căci  naşterea  din  Tatăl  nu  înseamnă  că 
e  cauza,  ca  toate  cele  create  din  nimic  de  o  putere  superioară  lor.  El  e 
împreună  cu  Tatăl  din  veci.  Tatăl  nu  a  fost  niciodată  fără  Fiul.  Fiul  ţine 
de  Tatăl.  Existenţa  din  veci  a  Tatălui  înseamnă  existenţa  din  veci  a  Fiu¬ 
lui.  Este  existenţa  plenară  ca  iubire  fecundă,  care  nu  poate  fi  decât  a 
unei  Persoane  pentru  altă  Persoană.  Întrucât  existenţa  n-a  început  vreo¬ 
dată,  existenţa  din  veci  nu  poate  fi  decât  desăvârşită,  plenară.  Şi  această 
existenţă  e  una  cu  iubirea  fecundă.  Iar  iubirea  e  a  unei  Persoane  faţă 
de  altă  Persoană.  Unde  nu  este  iubire,  existenţa  se  veştejeşte.  Deci  exis- 


36  Ibidem ,  p.  68. 

37  Ibidem,  p.  69. 

tenţa  cea  fără  început  e  existenţa  personală  treimică.  Omul  ca  creatură 
există  pentru  Dumnezeu.  Dumnezeu  e  prin  Sine  şi  pentru  Sine.  Nu  e 
nici  o  cauză  şi  nici  un  scop  în  afară  de  Dumnezeu,  pentru  care  ar  exista 
El.  El  nu-şi  are  existenţa  din  altceva  şi  nu  există  ca  mijloc  pentru  alt¬ 
ceva  nici  ca  să-şi  ajungă  desăvârşirea  înaintând  spre  ceva.  El  are  în  Sine 
desăvârşirea  actualizată  ca  existenţă  deplin  iubitoare4*.38 

„E  Dumnezeu  prin  faptul  că  Dumnezeu  Cuvântul,  făcându-se  om, 
nu  se  putea  schimba,  fiind  prin  fire  neschimbabil.  Dar  n-a  schimbat  nici 
umanitatea,  datorită  iubirii  Sale  de  oameni.  In  El  e  puterea  de  a  se 
face  şi  om,  rămânând  Dumnezeu.  Şi  iubirea  unită  cu  puterea  Lui,  ex¬ 
plică  taina  de  a  fi  unit  în  Persoana  Sa  dumnezeirea  şi  umanitatea  creată 
de  El.  Numai  o  persoană  iubitoare  şi  atotputernică,  preexistând  din  veci, 
explică  această  taină.  Fără  să  cadă  în  panteismul  care  nu  explică  nimic, 
credinţa  creştină  explică  realizarea  unităţii  personale  a  Creatorului  cu 
creatura  conştientă,  făcând  parte  şi  aceleia  de  fericirea  veşnică**.39 

Prin  faptul  că  Fiul  s-a  făcut  om  nu  s-a  introdus  nici  o  ştirbire  în 
egalitatea  şi  deofiinţimea  Lui  cu  Tatăl  şi  cu  Duhul  Sfânt.  Cu  toate  că  El 
este  şi  om,  Iisus  Hristos  îşi  păstrează  poziţia  Lui  cea  din  veci  în  sânul 
Sfintei  Treimi.  Cu  toate  că  a  devenit  om,  El  rămâne  în  unitatea  de  fiinţă 
cea  din  veci  cu  Tatăl  şi  cu  Duhul  Sfânt,  având  în  această  calitate  Slava 
pe  care  a  avut-o  mai  înainte  de  a  fi  lumea  (In  XVII,  5).  ,, Devenind  om, 
Cuvântul  lui  Dumnezeu  nu  a  înmulţit  ipostasurile  Treimii,  nici  nu  a  rupt 
unitatea  Sa  de  fiinţă  cu  Tatăl  şi  cu  Duhul  Sfânt**.40 

Hristos,  după  întrupare,  rămâne  un  ipostas  din  Cele  trei  ale  Sfin¬ 
tei  Treimi,  în  comunitate  de  fiinţă  cu  Ele,  deşi,  intră  în  comunitate  de 
fiinţă  cu  noi,  ca  om;  de  aceea  Sfântul  Maxim  «zice:  „Unitatea  extremă 
monadei  Sale  ipostatice  n-a  primit  nici  o  împărţire,  din  cauza  deosebi¬ 
rii  păstrate  în  *mod  natural  (între  naturi)  în  El,  după  unirea  celor  din 
care  s-a  compus.  Fiindcă  unit  cu  trupul  însufleţit  mintal,  El  s-a  arătat, 
prin  minuni,  rămânând  în  mod  nealterat,  ceea  ce  s-a  făcut.  Şi  prin 
amândouă,  prin  minuni  şi  pătimiri,  ne-a  dăruit  desfiinţarea  păcatului 
şi  harul  îndumnezeitor**.41  ;f 

Un  alt  capitol  în  care  Sfântul  Maxim  Mărturisitorul  combate  mo- 
nofizitismul,  este  cunoscut  sub  numele  de  Răspunsuri  către  Talasie  în 
care  explică  şi  lămureşte  termenii  următori:  „deosebire**;  „câtime**, 
„ipostasul  compus”.  Sfântul  Maxim  a  tratat  despre  aceste  probleme  în- 
tr-o  scrisoare  către  unele  călugăriţe  din  Alexandria  care  au  venit  pentru 
o  vreme  în  Biserică,  dar  iarăşi  s-au  întors  la  monofizitism.  El  regretă 
această  părăsire  a  dreptei  credinţe  şi  le  spune  între  altele:  „Deci,  păs- 
trându-se  şi  după  unire  în  mod  neamestecat  deosebirea  firilor  din  care 
este  Hristos,  nu  va  fi  cineva  care  să  poată  dovedi  că  e  drept  să  nu  se 
mărturisească  câtimea  celor  ce  se  deosebesc  în  mod  natural  şi  că  nu  se 
păstrează  printr-o  unire  nedespărţită  în  Hristos  . . .  Căci,  nu  va  putea 


38  Sf.  Maxim  Mărturisitorul,  Scrieri,  p.  144,  nr.  303. 

39  Pr.  prof.  acad.  dr.  Dumitru  Stăniloae,  Studii . . .,  p.  70. 

40  Pr.  prof.  dr.  D.  Stăniloae,  Teologia  Dogmatică  Ortodoxă,  voi.  II,  Bucureşti, 
1978,  p.  106. 

41  Sf.  Maxim  Mărturisitorul,  Scrieri...,  p.  145. 

spune  cineva  vreodată  că  există  vreo  deosebire  fără  câtime,  dacă  cu¬ 
getă  bine  şi  are  măcar  o  cât  de  mică  înţelegere  a  adevărului“  .42 

în  expunerea  sa  arată  explicarea  termenului  „ipostas  compus4*.  Iată 
această  explicare:  ,, Domnul  nostru  Iisus  Hristos,  Fiul  cel  Unul  Născut 
şi  Cuvântul  Tatălui,  pentru  Sine  rămâne  pururea  simplu  după  fire,  iar 
pentru  mine  se  face  compus  după  ipostas,  precum  numai  El  ştie,  prin 
primirea  trupului  însufleţit  mintal.  Căci  prin  unirea  deplină  cu  trupul, 
după  ipostas,  nu  primeşte  contopirea  într-o  singură  fire  şi  prin  deosebi¬ 
rea  deplină  faţă  de  trup,  nu  se  taie,  după  fire  în  doi  fii.  Iar  unire  de¬ 
plină  după  ipostas  numesc  desăvârşită  neîmpărţire,  precum  deosebirea 
deplină  după  firi,  unesc  desăvârşita  necontopire  şi  neschimbare.  Căci 
taina  dumnezeieştii  întrupări  nu  introduce  prin  deosebirea  după  fire  a 
celor  din  care  constă,  şi  o  deosebim  după  ipostas,  nici  prin  unirea,  după 
ipostas,  o  contopire  într-o  singură  fire44.43 

Ipostasul  poate  fi  complex,  fără  să  înceteze  de-a  fi  unul  simţind, 
gândind,  lucrând  unul  şi  acelaşi  prin  toate  componentele  lui.  O  deose¬ 
bire  după  ipostas,  în  Hristos,  ar  aduce  Treimii  un  adaos,  o  contopire  a 
firilor,  L-ar  face  să  nu  fie  de  o  fiinţă  cu  dumnezeirea.44  Ca  ipostas,  Hris¬ 
tos  e  unul,  fără  o  contopire  a  firilor  sau  o  schimbare  a  lor,  pentru  că  în 
acest  caz,  nu  s-ar  realiza  mântuirea  noastră. 

Cu  privire  la  folosirea  termenului  de  câtime.  Sfântul  Maxim  argu¬ 
mentează  şi  salvează  termenul  zicând:  „dacă  deci  se  salvează  după  uni¬ 
rea  în  Hristos  a  părţilor  din  care  El  s-a  compus  deosebirea  întreolaltă 
a  lor  după  fiinţă,  aceasta  e  pentru  binecredincioşi  o  dovadă  clară  că  a 
rămas  nemicşorată  câtimea  după  fiinţă  a  celor  unite  după  unire,  întru¬ 
cât  a  păstrai:  neschimbată  definiţia  şi  raţiunea  fiinţei  fiecărei  părţi  faţă 
de  cealaltă  în  întregul  compus  din  ele.  Iar  dacă  se  păstrează  şi  identita¬ 
tea  întregului  faţă  de  părţile  sale  sau,  mai  clar  spus,  identitate  iposta- 
tică  a  părţilor  întreolaltă,  realizată  prin  compoziţia  întregului  din  ele, 
e  vădit  că  în  nici  un  mod  părţile  nu  se  deosebesc  total  întreolaltă  în 
ipostasul  completat .  din  ele.  Şi  deci  nu  e  nici  o  raţiune  care  să  poată 
arăta  fie  ceea  ce  e  deosebit  ca  fiinţă  amestecat,  fie  unicitatea  ipostasului 
împărţită44.45 

Ceea  ce  e  dumnezeiesc  se  păstrează  neschimbat,  dar  nu  separat  de 
ceea  ce  e  omenesc,  ci  în  omenesc  mai  bine  zis  în  omenescul  transfigurat 
sau  ridicat  la  suprema  înălţime,  dar  la  o  înălţime  care  are  şi  o  capaci¬ 
tate  de  nesfârşită  smerenie  şi  jertfelnicie,  arătându-se  prin  ele  dumne¬ 
zeiescul,  fără  ca  dumnezeiescul  să-şi  piardă  ceva  din  puterea  lui.46 

Pe  scurt,  Dumnezeu  nu  a  fost  şi  nu  e  opus  umanului,  şi  nici  umanul 
divinului,  ci  Dumnezeu  vrea  şi  poate  face  din  uman  mediul  lucrării  sale, 
pentru  că  numai  firile  erau  unite  în  chip  neamestecat,  dar  şi  lucrările 
lor,  datorită  ipostasului  cel  unul,  cât  şi  datorită  naturilor  în  El. 


42  /b/dem,  p.  150. 

43  Pr.  prof.  dr.  acad.  Dumitru  Stâniloae,  Studii. "...  p.  71. 

44  Ibidem. 

45  Sf.  Maxim  Mărturisitorul,  Scrieri ,  p.  134. 

46  Ibidem ,  n.  277. 

In  ce  priveşte  cuvântul  „deosebire*1,  Sfântul  Maxim  arăta  că  deo¬ 
sebirea  în  Hristos  este  a  fiinţelor,  nu  a  calităţilor;  şi  toată  deosebirea 
introduce  cu  necesitate  prin  ea  câtimea,  a  cărora  se  spune  că  este;  iar 
câtimea  introduce  numărul  care  o  indică,  fie  că  e  într-0  continuitate, 
fie  că  e  împărţită.  Este  accentuată  de  Sfântul  Maxim  prezenţa  aceluiaşi 
Ipostas  în  cele  două  feluri  de  lucrări  ale  lui  Hristos  sau  unitatea  lui 
Hristos  manifestată  în  toate  actele  şi  în  toate  însuşirile  Lui,  deşi  acestea 
nu-şi  pierd  caracterul  dumnezeiesc,  nici  pe  cel  omenesc. 

3.  Concluzii 

Scrierile  Sfântului  Maxim  cu  privire  la  combaterea  monofiziti9mu- 
lui  sunt  de  o  mare  subtilitate.  Ele  se  îmbină  cu  lămuriri  preţioase  asupra 
deosebirii  între  fire  şi  persoană,  sau  între  raţiunea  firii  şi  modul  con¬ 
cretizării  ei  în  persoane  şi  a  precizării  voinţei  firii  prin  ipostas. 

Prin  ele  se  aduc  noi  precizări  sensului  persoanei  necunoscute  de  fi¬ 
lozofia  dinainte  de  Hristos,  în  sens  deplin,  şi  afirmată  cu  tărie,  dar  in¬ 
suficient  lămurită  de  Sinodul  de  la  Calcedon. 

Scrierile  antimonofizite  sunt  îndreptate  cu  precădere  împotriva  for¬ 
mei  date  acestuia  de  patriarhul  monofizit  al  Antiohiei,  Sever.  Acesta 
urmărind  înşelarea  ortodocşilor,  afirmă  că  în  Hristos  s-au  păstrat  deose¬ 
birile  dintre  calităţile  divine  şi  umane,  dar  continuă  să  refuze  admite¬ 
rea  a  două  naturi  în  Hristos. 

Sfântul  Maxim  arată  că  Sever  susţine  prin  aceasta  şi  mai  direct 
amestecarea  firii  omeneşti  cu  cea  dumnezeiască  într-o  singură  fire,  care 
nu  este  nici  omenească,  nici  dumnezeiască,  ci  este  ceva  intermediar  între 
ele;  Prin  aceasta  despărţea  pe  Hristos  de  Dumnezeu  şi  de  oameni,  deci, 
oamenii  nu  se  pot  mântui,  căci  după  teoria  lui  Sever,  firea  cea  unică  din 
Hristos  e  permanent  şi  nemuritoare  şi  muritoare,  şi  tare  şi  slabă,  şi 
slăvită  şi  umilită,  doctrină  proprie  a  panteismului. 

Faţă  de  afirmaţia  lui  Sever  că  Hristos  are  o  fire  compusă,  Sfântul 
Maxim  arată  că  se  poate  vorbi  de  un  ipostas  compus  al  lui  Hristos,  dar 
nu  de  o  „fire  compusă4*. 

Ipostasul  poate  fi  unic  şi  totuşi  complex,  dar  o  fire  nu  poate  fi 
compusă,  fără  să-şi  piardă  identitatea.  Se  poate  vorbi  uoar  la  om  de  o 
fire  compusă  (trup  şi  suflet),  pentru  că  ea  face  parte  ca  atare  dintr-o 
specie  şi  se  naşte  astfel.  Dar  în  Hristos  e  atât  firea  dumnezeiască  ce 
aparţine  ipostasului  Lui  din  veci,  cât  şi  firea  omenească  „asumată**  de 
El  într-un  moment  temporal,  în  mod  liber,  pentru  a  o  mântui. 

Umanitatea  lui  Hristos  aduce  în  conştiinţa  Lui,  conştiinţa  că  ea 
este  asumată  de  ipostasul  dumnezeiesc. 

Faţă  de  Sever  care  admite  numai  o  fire  în  Hristos,  Sfântul  Maxim 
afirmă  că  El  e  „în  două  firi,  din  două  firi,  sau  două  firi**,  lărgind  for¬ 
mula  de  la  Calcedon,  care  spunea  numai  „în  două  firi4*. 

Era  formula  neocalcedonienilor,  care  primea  şi  expresia  monofizi¬ 
ţilor  „din  două  firi**,  dar  o  ferea  de  sensul  că  „din  două  firi“  a  rezultat 
o  singură  fire,  prin  afirmarea  cu  sens  contrar  că  Hristos  e  „două  firi4*, 
nevătămate,  dar  unite  în  aşa  fel,  încât  au  dat  un  ipostas. 

Protos.  drd.  Mihail  Filimon 

PREISTORIA  BIBLICA.  VECHILE  POPULAŢII  DE  PE 
TERITORIUL  ŢARII  SFINTE,  ÎNAINTE  DE 

SOSIREA  ISRAELIŢILOR*  ‘  f  ^ 

AŞEZARE  GEOGRAFICA  *  ,r 

. }  ţ  ri  i.  >  -  <•  )  ■  6  ,t  h :  gr-  ,  q  .  >b  ii<n(<ri9j.!oc| 

Potrivit  informaţiilor  cuprinse  în  Sfânta  Scriptură,  dar  şi  a  celor 
oferite  de  către  arheologie,  Orientul  Antic,  adică  partea  locuită,  cea 
mai  productivă  a  Orientului  Apropiat,  a  constituit  leagănul  civiliza¬ 
ţiei  umane.  Regiunea  aceasta,  cunoscută  şi  sub  numele  de  „Cornul 
Fertil",  cuprinde  trei  mari  teritorii  populate:  Egiptul,  în  sud-vest,  Me- 
sopotamia  în  est,  iar  între  ele,  ţara  Canaanului1. 

Fiind  aşezat  la  încrucişarea  de  drumuri  între  Europa,  Asia  şi 
Africa  şi  la  interferenţa  civilizaţiei  mesopotamiene  cu  cea  egipteană, 
care  şi-au  disputat  mereu  hegemonia  asupra  lumii  antice,  Canaanul 
are  o  istorie  deosebit  de  bogată  în  evenimente. 

Deşi  are  o  întindere  de  numai  circa  60  000  km2,  (fiind  situată  în¬ 
tre  ţărmul  apusean  al  Iordanului  şi  Marea  Mediterană  şi  întinzân- 
du-se  de  la  nord  spre  sud  pe  aproximativ  240  km.3,  această  ţară  şi-a 
schimbat  des  stăpânii,  în  funcţie  de  interesele  politice  ale  vecinilor 
mult  mai  puternici  (egipteni,  babilonieni,  asirieni,  hitiţi,  persani  etc.). 

Cele  mai  vechi  denumiri  sub  care  a  fost  cunoscut  platoul  Canaa¬ 
nului  sunt:  „Haru“  (Hariusha,  adică  „ţara  locuitorilor  nisipului41)  sau 
„Retenu"  atribuite  de  egipteni4;  „Amurru",  aflat  în  tăbliţele  cuneifor¬ 
me  babiloniene  (provenind  probabil  de  la  populaţia  amoreilor);  „ţara 
„Heteilor";  „ţara  evreilor"  etc.,  după  numele  populaţiilor  care  au  lo¬ 
cuit  acolo  pe  parcursul  istoriei.  *  J  :  vi  nt;\  < 

Un  alt  nume,  sub  care  a  fost  cunoscut  acest  teritoriu  şi  care  a 
fost  folosit  din  plin,  atât  de  Sf.  Scriptură  (Gen.  12,  5;  13,  1  etc.),  cât 
şi  de  documentele  din  perioada  Imperiului  Nou  egiptean,  este  cel  de 
„ţara  Canaanului".  Numele  de  „Canaan”  apare  in  scrisorile  de  la 
Teii  El  Amarna  (sec.  XIV  î.  Hs.),  care  se  referă  de  multe  ori  la  „pro¬ 
vincia  Canaanului"5.  :  , 

Pentru  creştini  este  importantă  cunoaşterea  istoriei  antice  a  aces¬ 
tei  ţări  datorită  faptului  că  ea  este  locul  unde  s-a  format  şi  s-a  dez¬ 
voltat  poporul  evreu,  păstrătorul  monoteismului,  al  legământului  in¬ 
tre  Dumnezeu  şi  om  şi  al  nădejdii  mesianice. 


*  Lucrare  de  seminar  susţinută  la  catedra  V.  Testament,  sub  îndrumarea 
Pr.  Preot.  Dr.  Dumitru  Abrudan,  care  a  dat  şi  avizul  pt.  tipărire. 

1  Pr.  Prof.  Athanase  Negoiţă,  Biblia  şi  Orientul  Antic,  în  G.B.  anul  XXXII 

(1973)  nr.  5 — 6,  p.  519.  Jl  i-ţ> 

2  Moşe  Maur,  Istoria  Israelului  din  preistorie  până  după  războiul  de  şa  se  vile, 

Tel  Aviv  1972,  p.  3. 

3  Prof.  Univ.  Dr.  Nicolae  Neaga,  Orientul  Antic .  Localităţi  celebre  şi  locuri 
memorabile  in  Palestina ,  în  M.B.  anul  X  (1960),  nr.  1 — 2,  p.  19. 

4  Yohanan  Aharoni,  The  Land  ol  the  Bible.  A  historical  Geography ,  Philadel¬ 
phia  1979,  p.  65 — 66. 

5  Wemer  Keller,  The  Bible  as  History ,  Suffolk  1977,  p.  72. 

Trăind  în  acest  punct  de  întâlnire  a  culturilor,  poporul  evreu  a 
venit  în  contact  cu  multe  alte  popoare  înrudite  cu  el,  cu  care  a  con¬ 
vieţuit  pe  parcursul  istoriei,  de  la  care  a  împrumutat  în  mod  sigur  u- 
nele  idei  şi  obiceiuri,  cărora  le-a  dat  apoi  o  coloratură  evreiască*.  Es¬ 
te  adevărat  că  din  punct  de  vedere  religios  deosebirile  sunt  nete  — 
politeismul  acestor  popoare  neavând  nici  o  contingenţă  cu  monoteis¬ 
mul  poporului  lui  Israel  — ,  dar  şi  influenţa  reciprocă  în  celelalte  do¬ 
menii  ale  vieţii  —  mai  cu  seamă  în  cel  social6 7  —  este  de  necontestat. 

SURSELE  ISTORICE 

In  studierea  istoriei  vechilor  populaţii  de  pe  teritoriul  Ţării  Sfin¬ 
te,  de  dinaintea  aşezării  pe  acele  locuri  a  israeliţilor  veniţi  din  E- 
gipt,  sunt  întâmpinate  mai  multe  dificultăţi.  Una  dintre  ele  este  aceea 
că  preistoria  Ţării  Sfinte  şi  a  locuitorilor  ei  este  puţin  cunoscută  şi 
fragmentară,  deoarece  nu  există  documente  scrise  care  să  dateze  din 
perioada  preistorică  (cum  există  în  cazul  Mesopotamiei  sau  Egiptu¬ 
lui),  care  să  aducă  lumină  asupra  acestei  perioade  din  istoria  Ţării 
Sfinte8 9. 

« 

La  rezolvarea  acestei  prime  dificultăţi  contribuie,  în  primul  rând 
Vechiul  Testament,  prin  informaţiile  extrem  de  preţioase  pe  care  le 
conţine.  Tabelul  naţiunilor  din  Geneză,  cap.  10  reflectă  modul  de  gân¬ 
dire  al  celor  vechi,  cu  privire  la  situaţia  geopolitică  a  Canaanuluiy.  El 
arată  cum,  după  judecata  păcătoşeniei  omenirii  prin  Potop  (Gen. 
6 — 9),  aceasta  cunoaşte  un  nou  început,  prin  dreptul  Noe.  Potrivit 
textului  din  Geneză  cap.  10,  naţiunile  lumii  cunoscute  de  atunci,  pro¬ 
vin  din  cei  trei  fii  ai  lui  Noe:  Sem,  Ham  şi  Iafet.  Omenirea  este,  ast¬ 
fel,  împărţită  în  trei  grupe:  fii  lui  Set  la  est,  cei  ai  lui  Ham  la  sud, 
şi  cei  ai  lui  Iafet,  la  nord  şi  vest.  Cei  70  de  descendenţi  menţionaţi  ai 
acestor  trei  fii  sunt  consideraţi  a  fi  strămoşii  naţiunilor  care  au  popu¬ 
lat  lumea,  după  Potop.  Nu  toate  aceste  popoare  pot  fi  identificate, 
dar,  în  general,  sunt  acceptate  unele  identificări  cum  ar  fi  următoa¬ 
rele10: 

—  La  descendenţii  lui  Iafet:  Gomer  =  cimerienii,  Iavan  =  ionie- 
nii,  Aşchenaz  =  sciţii,  Elişa  =  ciprioţii,  Dadanim  =  locuitorii  Rodo¬ 
sului  etc.  , 

—  La  descendenţii  lui  Ham:  Cuş  =  etiopienii  şi  nubienii,  Miţra- 
îm  =  egiptenii,  Put  =  libienii,  Caftorium  =  cretanii,  Arvadeu  =  li¬ 
banezii,  Hamateu  =  locuitorii  Hamatului,  Canaan  =  canaaniţii.  —  La 
descendenţii  lui  Sem:  Elam  =  elamiţii,  Aşur  =  asirienii,  Arfaxad  = 
caldeenii,  Aram  =  arameii. 


6  Robert  Michaud,  Lcs  Patriarches.  Histoire  et  theologie.  Paris  1975,  p.  19. 

7  Ibidem. 

8  Cari  G.  Rasmussen,  The  NIV  Atlas  oi  the  Bible ,  Michigan  1989,  p.  75. 

9  Yohanan  Aharoni,  op.  cit.,  p.  8. 

10  Cari  G.  Rasmussen,  op.  c/f.,  p.  72—73. 

Tabelul  naţiunilor  prezintă  lumea  etnică  şi  geografică  cunoscută 
Israelului  pe  parcursul  istoriei  vechi11.  El  acordă  o  atenţie  specială 
descendenţilor  lui  Canaan,  cu  care  israeliţii  au  fost  mereu  în  contact 
şi  pe  care  îi  prezintă  ca  fii  ai  lui  Ham  (datorită  îndelungatelor  lor  le¬ 
gături  cu  Egiptul),  deşi  ei  erau  de  rasă  semită,  înrudiţi  cu  amoreii. 

Tot  Sf.  Scriptură  ne  oferă  informaţii  despre  cei  mai  vechi  locui¬ 
tori  ai  Canaanului,  cum  sunt  Rafaimii  (sau  Rafeii),  (Gen.  14,  15),  Ho- 
reii  (Gen.  14,  6)?  despre  neamurile  canaanite  din  perioada  în  care  a 
trăit  Avraam  (Gen.  15,  19 — 21),  despre  unele  evenimente  istorice  care 
au  influenţat  istoria  ţării,  precum  şi  despre  unele  personalităţi  (regi) 
care  trăiau  la  acea  dată  în  Canaan  (Gen.  14). 

Un  alt  izvor  istoric  asupra  perioadei  vechi  din  istoria  Canaanului, 
îl  constituie  descoperirile  arheologice  şi  epigrafice  efectuate  în  Ca¬ 
naan  şi  în  ţările  vecine.  Ele  lămuresc  şi  confirmă  informaţiile  Sfintei 
Scripturi.  Cele  mai  de  seamă  descoperiri  arheologice  sunt  cele  de  la 
Ras  Shamra12,  din  nordul  Canaanului,  care  au  contribuit  substanţial  la 
înţelegerea  civilizaţiei  canaanite13,  dar  şi  la  înţelegerea  unor  instituţii 
veterotestamentare14;  cele  din  Mesopotamia  (Ur,  Babilon,  Ninive)  şi 
din  regatul  Mari15,  care  prezintă  o  asemănare  destul  de  pronunţată  cu 
legile  şi  obiceiurile  care  apar  în  Biblie  la  poporul  evreu16?  şi  nu  în  ul¬ 
timul  rând,  documentele  epigrafice  şi  paleografice  (în  frunte  cu  scri¬ 
sorile  de  la  Teii  Amarna,  din  Egiptul  de  Mijloc,  care  dovedesc  că  în 
a  Il-a  jumătate  a  mileniului  II  î.  Hs.,  Canaanul  făcea  parte  din  impe¬ 
riul  faraonilor  sub  numele  de  Haru)  descoperite  în  Egipt. 

Aceste  documente  arheologice  lămuresc  multe  probleme  din  pe¬ 
rioada  istoriei  vechi  a  Canaanului,  mai  cu  seamă  că  unele  dintre  ele 
(o  parte  dintre  scrisorile  de  la  Amarna)  provin  din  localităţi  palesti¬ 
niene  ca  Ierusalim,  Ghezer,  Sichem  etc. 

Datorită  faptului  că  cele  mai  vechi  documente  istorice  canaanite 
provin  de  la  începutul  mileniului  II  î.  Hs.  (mijlocul  Epocii  Bronzului17), 
pentru  perioada  de  dinaintea  acestei  date  trebuie  să  fie  consultate  do¬ 
cumentele  egiptene  şi  mesopotamiene  care  datează  din  mileniul  III 
î.  Hs.,  care  se  referă  la  evenimente  petrecute  în  Canaan. 

Cel  mai  vechi  —  şi  singurul  din  Epoca  Bronzului  timpuriu  —  do¬ 
cument  scris  egiptean,  datând  din  timpul  faraonului  Pepi  I  (2325 — 2275 
î.  Hs.),  a  fost  descoperit  în  mormântul  unui  ofiţer  egiptean,  numit  We- 
ni  (sau  Uni).  Această  inscripţie  dovedeşte  că  în  acele  timpuri  existau 
în  Canaan  colonii  şi  garnizoane  egiptene  (după  cum  dovedesc  şi  să¬ 
păturile  arheologice  efectuate  la  Ras  Shamra,  Tyr,  Byblos,  care  au 


11  Y.  Aharoni,  op.  cit.t  p.  8. 

12  Ivar  Lissner,  Culturi  enigmatice ,  traducere  de  V.  Adrian,  Editura  Meridia¬ 
ne,  Bucureşti  1972,  p.  30. 

13  Ibidem . 

14  Pr.  Prof.  A.  Negoită,  Biblia  şi  descoperirile  arheologice,  in  G.B.  anul  XXXII 
(1973),  nr.  7—8.  p.  703. 

15  Andre  Parrot,  Discovering  Buried  Worlds ,  London  1955,  p.  110. 

16  Pr.  Prof.  A.  Negoită,  Biblia  şi  descoperirile  arheologice . . p.  703. 

17  Y.  Aharoni,  op.  cit.,  p.  133. 

scos  la  iveală  monumente  ridicate  de  către  faraonii  egipteni18).  Aceeaşi 
inscripţie  istoriseşte  că  Weni  a  fost  trimis  de  cinci  ori  împotriva  „po¬ 
poarelor  nisipurilor"  care  se  revoltaseră  contra  autorităţii  egiptene19. 

Un  alt  document  epigrafic  egiptean,  mai  recent  decât  cel  prece¬ 
dent,  care  se  referă  la  locuitorii  vechi  ai  Canaanului  a  fost  descoperit 
la  Abydos  (Nilul  de  Sus).  El  este  de  fapt  o  stelă  ridicată  de  faraonul 
Sesostris  III  (1878 — 1843  î.  Hs.),  care  istoriseşte  în  ce  mod  invadato¬ 
rii  (semiţi  la  acea  dată)  din  Canaan  au  fost  alungaţi  de  către  armata 
egipteană,  până  dincolo  de  graniţe,  până  la  „Sekmem"20  (Sichemul  bi¬ 
blic,  primul  oraş  pe  care  Avraam  l-a  întâlnit  la  intrarea  în  Canaan: 
Gen.  12,  6). 

Alte  documente  epigrafice,  care  se  referă  la  ţara  Canaanului  sunt 
pictura  de  la  Beni  Hassan  şi  „Istoria  lui  Sinhue". 

Inscripţia  de  la  Beni  Hassan,  găsită  pe  un  zid  al  mormântului  lui 
Kumhotep  III  (c.  1891  î.  Hs.),  reprezintă  37  de  asiatici  (semiţi)  numiţi 
„locuitori  ai  nisipurilor"  (canaaniţi),  a  căror  caravană  aducea  stibium 
în  Egipt  (o  substanţă  folosită  la  obţinerea  cosmeticelor).  Numele  con¬ 
ducătorului  caravanei  este  Abişai  (un  nume  biblic),  iar  caravana  a- 
minteşte  de  cea  care  l-a  adus  pe  Iosif  în  Egipt21  (Gen.  37,  25),  care 
transporta  tămâie,  balsam  şi  smirnă. 

Istoria  lui  Sinhue  datează  din  perioada  faraonului  Sesostris  I 
(1971 — 1928  î.  Hs.),  cam  din  aceeaşi  perioadă  în  care  patriarhii  biblici 
peregrinau  prin  ţara  Canaanului.  Povestirea  este  bogată  în  date  des¬ 
pre  ţara  Canaanului  şi  despre  modul  de  viaţă  al  locuitorilor  ei.  Ames¬ 
tecat  în  intrigi  politice  Sinhue,  un  nobil  egiptean,  este  nevoit  să  fugă 
din  Egipt  în  jurul  anului  1962  î.  Hs.  După  ce  reuşeşte  să  treacă  de  „zi¬ 
dul  regesc"  (construit  pentru  a  apăra  Egiptul  de  invadatorii  asiatici 
cam  în  zona  Canalului  Suez  din  zilele  noastre)  Sinhue  s-a  alipit  unei 
caravane  de  negustori  cu  care  a  ajuns  până  în  Canaanul  de  Nord  (Re- 
tenu  de  Sus).  Acolo,  un  conducător  local,  pe  nume  Ammi-Enshi  l-a 
primit  cu  bunăvoinţă  şi,  cu  timpul,  Sinhue  a  ajuns  ginerele  acestui 
rege  şi  conducătorul  unei  părţi  a  ţării,  numită  Jaa.  Din  descrierea  a- 
celui  ţinut  reiese  că  ţara  era  bogată  şi  pământul  era  foarte  roditor 
(existau  păduri,  smochini,  miere,  grâu,  vite  etc.).  Sunt  descrise  şi  cam¬ 
paniile  sale  (ca  şef  al  armatei  socrului  său)  contra  beduinilor  vecini 
care  atacau  mereu  pe  locuitorii  ţării.  De  asemenea,  apar  episoade  din 
viaţa  de  zi  cu  zi  a  locuitorilor  Canaanului  din  acele  vremuri.  Spre 
sfârşitul  vieţii  Sinhue  s-a  reîntors  în  Egipt  (la  iniţiativa  faraonului) 
pentru  a-şi  sfârşi  zilele  acolo  unde  s-a  născut. 


18  W.  Keller,  op.  c/f.,  p.  74. 

19  „Majestatea  Sa,  a  făcut  război  cu  popoarele  deşertului...  Armata  regelui 
s-a  Întors  in  siguranţă  după  ce  a  pustiit  ţara  popoarelor  nisipurilor . . .  după  ce  a 
distrus  fortăreţele  lor . . .  după  ce  le-a  doborât  smochinii  şi  viile. . .  după  ce  «a  luat 
un  mare  număr  de  prizonieri  în  captivitate.  Majestatea  Sa  m-a  trimis  de  cinci  ori 
să  pustiesc  ţara  popoarelor  deşertului  cu  această  armată,  de  câte  ori  s-au  revol¬ 
tat-.  Cit.  după  W.  Keller  op.  c/f.,  p.  75. 

20  „Majestatea  Sa  a  mers  până  la  locul  numit  Sekmehm . . .  Sekmemul  a  că¬ 
zut  împreună  cu  întreaga  nenorocită  ţară  Retenu",  cit.  după  W.  Keller,  op.  c/f.,  p.  75. 

21  C.  Rasmussen,  op.  c/f.,  p.  83. 

Este  interesant  faptul  că  descrierea  pe  care  Sinhue  o  face  Cana- 
anului,  este  foarte  apropiată  de  cea  pe  care  ne-o  oferă  Sfânta  Scrip¬ 
tură  (Deut.  8,  7 — 9),  iar  prezentarea  vieţii  pe  care  o  duceau  locuitorii 
Canaanului  este  foarte  exactă:  ei  locuiau  în  corturi,  alături  de  tur¬ 
mele  lor,  implicaţi  în  numeroase  conflicte  cu  beduinii.  Această  situa¬ 
ţie  corespunde  foarte  bine  cu  tabloul  biblic  al  vieţii  patriarhale22. 

Tot  din  Egipt  provin  aşa  numitele  „texte  de  blestem"23,  care  au 
fost  alcătuite  pentru  a  aduce  nenorociri  inamicilor  faraonilor.  In  u- 
nele  dintre  aceste  texte,  datând  din  sec.  XX — XVIII  î.  Hs.24  există 
nume  de  oraşe  din  Siria  şi  Palestina,  precum  şi  numele  a  peste  trei¬ 
zeci  de  conducători  locali.  Multe  nume  de  oraşe  nu  sunt  cunoscute  şi 
din  alte  surse,  dar  există  şi  altele  binecunoscute  ca:  Ierusalim,  By- 
blos,  Tyr,  Apum  (Damasc),  Rehob,  Askalon,  Sichem  etc. 

O  altă  sursă  istorică  egipteană  o  constituie  „analele"25,  adică  in¬ 
scripţiile  care  notează  evenimentele  din  timpul  campaniilor  militare 
efectuate  de  faraonii  egipteni  în  Siria  şi  Palestina.  Ele  se  păstrează  pe 
zidurile  templelor  şi  ale  mormintelor. 

Cele  mai  cunoscute  cronici  sunt:  cea  a  lui  Thutmosis  III  (1458 — 
143G),  care  a  învins  alianţa  regilor  canaaniţi  la  Megiddo  (cuprinde 
lista  a  peste  o  sută  de  cetăţi  siro-palestiniene);  cea  a  lui  Amenhotep 
II  (1436 — 1410)  —  care  a  întreprins  trei  campanii  militare  în  Canaan. 
Intr-una  din  ele  apare  şi  o  listă  a  popoarelor  Canaanului  din  rânduri¬ 
le  cărora  au  fost  luaţi  prizonieri:  canaaniţii,  apiru  (habiru),  shosu, 
nurru  (horiţi);  campania  lui  Seti  I  (1303 — 1290)  —  care  aminteşte  des¬ 
pre  aceleaşi  populaţii  canaanite;  şi  campania  lui  Mexneptah  (1223 — 
1211),  în  care  apare  pentru  prima  dată,  numele  poporului  Israel  (pe  o 
stelă),  între  numele  altor  popoare  pe  care  faraonul  le-a  învins  în 
cursul  războiului  purtat  în  Canaan.  ,r  *  *  ruv  a 

In  anul  1891 — 1892  d.  Hs.26  au  fost  descoperite  la  Teii  El  Amarna, 
în  Egiptul  de  Mijloc,  arhivele  faraonului  Amenhotep  IV.  Ele  conţin 
peste  350  de  scrisori  din  vremea  lui  Amenhotep  III  (1402 — 1354)  şi 
Amenhotep  IV  (1354 — 1347),  scrise  în  limba  acadiană.  Aproximativ 
jumătate  dintre  ele  provin  de  la  regii  canaaniţi  iar  restul  au  fost  scri¬ 
se  în  Babilon,  Mittani,  Imperiul  Hitit  etc.  Cele  care  provin  din  Ca- 
naan  dovedesc  că  această  regiune  era  sub  suzeranitatea  Egiptului  la 
acea  dată27.  Sunt  menţionate  şi  în  aceste  scrisori,  multe  cetăţi  cana- 
anite2*  (ex.  Byblos,  Haţor,  Meggido,  Taanach,  Ioppe,  Gaza,  Askalon, 


22  W.  Keller,  op.  cit.,  p.  79. 

23  Texte  întrebuinţate  în  practici  magice.  Numele  duşmanilor  erau  scrise  pe 
tăbliţe  de  ceramică,  apoi  aceste  tăbliţe  erau  sparte  In  speranţa  că  astfel  şi  duş¬ 
manii  vor  fi  nimiciţi. 

24  Y.  Aharoni,  op.  cit.,  p.  144. 

25  Ibicîem,  p.  93. 

26  Th.  Kollek  şi  Moshe  Pearlman,  Jerusalem.  Viile  sacree  de  Ihumanite.  Oua- 
fante  siecles  d'histoire,  Paris,  1968,  p.  20. 

27  Y.  Aharoni,  op.  cit.,  p.  170. 

28  Corespondenta  găsită  la  Amarna  permite  reconstituirea  istoriei  Orientului 
Apropiat  In  sec.  XV — XIV  i.  Hs.,  perioadă  numită  frecvent  „Epoca  Amarna",  Cf. 
C.F.  Pfeiffer,  Teii  El  Amarna  and  the  Bible,  Michigan  1963,  p.  13. 

ierusalim,  Sichem  etc.),  câteva  nume  de  regi  (Milkilu,  Shamu-addu, 
Biridya,  Labayu  etc.),  şi  numele  unor  triburi  ce  peregrinau  în  Canaan 
ia  aceea  dată  (ex.:  habiru,  sau  apiru). 

De  asemenea,  sursele  istorice  mesopotamiene  şi  cele  ale  regatu¬ 
lui  Mari  din  NV  Mesopotamiei  —  despre  care  se  crede  că  ar  fi  Ha- 
ranul  (Gen.  11,  31)  biblic,  unde  s-a  oprit  prima  dată  familia  lui  Avraam 
in  drumul  său  spre  Canaan  —  menţionează  oraşe  din  Siria  şi  Palesti¬ 
na  şi  populaţiile  nomade  cu  care  a  intrat  în  contact  (ex.:  Beniamini- 
ţii)29.  Arhivele  regatului  Mari  conţin  referinţe  ale  legăturilor  acestui 
stat  cu  oraşele  canaanite,  şi  în  primul  rând  cu  Haţorul30  (despre  care 
se  crede  că  a  fost  capitala  regatului  Amurru  în  primele  secole  ale 
mii.  II  î.  Hs.). 

Acestor  surse  istorice  ale  ţărilor  învecinate  Canaanului  li  se  ală¬ 
tură  sursele  istorice  locale  (descoperite  la  Ras  Shamra,  Tanaach,  Me- 
giddo,  Sichem,  Ghezer  şi  Ierusalim),  care  oferă  şi  ele,  date  preţioase 
despre  istoria  acestei  ţări,  de  dinaintea  aşezării  israeliţilor. 

CRONOLOGIA 

O  a  doua  dificultate,  întâmpinată  în  studierea  istoriei  vechilor  po¬ 
pulaţii  de  pe  teritoriul  Ţării  Sfinte,  priveşte  cronologia,  adică  stabili¬ 
rea  precisă  a  perioadelor  de  timp  în  care  s-au  petrecut  evenimentele 
descrise  în  Sf.  Scriptură  a  Vechiului  Testament,  (ex.:  Venirea  lui 
Avraam  în  Canaan,  ieşirea  evreilor  din  robia  egipteană  etc.).  In  aceas¬ 
tă  problemă,  părerile  specialiştilor  sunt  împărţite:  pe  baza  datelor 
Vechiului  Testament  şi  a  descoperirilor  arheologice,  sunt  propuse  ca 
date  probabile  a  stabilirii  patriarhilor  biblici  în  Canaan,  secolele  XXI- 
XVIII  î.Hs.  (mai  precis,  perioada  cuprinsă  între  anii  2100  î.  Hs.31  şi 
1850  î.Hs.32),  sau  chiar  spre  anul  1700  î.Hs.33.  Alţi  cercetători  plasează 
acest  eveniment  mult  mai  devreme,  în  jurul  anului  2700  î.  Hs.34.  Isto¬ 
ricii  au  emis  ipoteze  atât  de  diferite*  din  cauza  faptului  că  unii  dintre 
ei  acceptă  identificarea  evreilor  biblici  cu  Habiru  (sau  Apiru),  care 
trăiau  în  Canaan  din  timpuri  străvechi  şi  despre  care  vorbesc  docu¬ 
mente  foarte  vechi  egiptene  sau  babiloniene,  iar  alţii  sunt  împotriva 
acestei  ipoteze. 

Din  Geneză  cap.  14,  aflăm  că  patriarhul  Avraam  a  fost  contem¬ 
poran  cu  Amrafel  regele  Senaarului  (gen.  14,  1).  Dacă  acest  rege  ar  fi 


29  W.  Keller,  op.  c/f.,  p.  66. 

30  Y.  Aharoni,  op.  cit.,  p.  149. 

31  L.  CI.  Fillion,  Histoire  d‘ Israel,  pcuplc  du  Dieu,  tomul  1,  Paris  1927,  p.  55; 
L.  Pirot,  Abraham ,  in  „Supplcment  au  Dictionnaire  de  la  Bible1*,  tomul  1,  Paris,  1928, 
col.  14;  C.  Rasmussen,  op.  cit.,  p.  76. 

32  Pr.  A.  Negoită,  Cronologia  biblică.  In  G.B.  anul  XXXIII  (1974),  nr.  3 — 1,  p. 
264;  Th.  Kollek  şi  M.  Pearlman,  op.  cit.,  p.  17. 

33  Sabatino  Moscaţi,  Vechile  civilizaţii  semitice,  trad.  de  E.  Costescu,  Ed.  Me¬ 
ridiane,  Bucureşti  1975,  p.  151;  M.  Maur,  op.  cit.,  p.  24. 

34  A.  A.  Bolşacov-Ghimpu,  Probleme  de  ctotiologie  biblică  veche,  in  G.B.  a- 
nul  XXXIII  (1974),  nr.  7—8,  p.  670. 

(cum  s-a  crezut  multă  vreme)  una  şi  aceeaşi  persoană  cu  vestitul  re¬ 
ge  —  legiuitor  Hammurabi  care  a  domnit  în  Babilon  între  anii  2123 — 
2081  î.  Hs.35f  atunci  rezultă  că  Avraam  a  trăit  în  jurul  anului  2100 
î.  Hs.  Dar,  din  motive  bine  întemeiate,  identificarea  lui  Amrafel  cu 
Hammurabi  a  fost  abandonată  în  zilele  noastre36.  Totuşi,  în  favoarea 
datării  activităţii  patriarhilor  biblici  în  primele  două  —  trei  secole 
ale  mileniului  II  î.  Hs.,  pledează,  ca  un  argument  puternic,  faptul  că 
istoria  lui  Iosif  şi  călătoria  fiilor  lui  Israel  în  Egipt,  se  explica  mai 
bine  în  condiţiile  tulburi  ale  dominaţiei  hicsose  asupra  Egiptului37.  Şi 
alţi  cercetători  sunt  de  părere  că  epoca  cea  mai  favorabilă  pentru 
acţiunile  patriarhilor  biblici  este  cea  din  jurul  sec.  XVIII  î.  Hs.,  când 
sunt  atestate  condiţiile  de  mediu  cele  mai  asemănătoare  istorisirii  bi¬ 
blice38. 

Şi  în  ceea  ce  priveşte  data  Exodului  evreilor  din  Egipt  s-au  emis 
mai  multe  ipoteze39: 

—  prima  dintre  ele  este  că  Exodul  —  s-a  petrecut  în  vremea  fa¬ 
raonului  Amasis  I  (1570 — 1527  î.  Hs.),  învingătorul  hicsoşilor. 

—  a  doua  ipoteză  susţine  că  ieşirea  s-a  petrecut  în  sec.  XV  î.  Hs. 
In  vremea  faraonului  Amenofis  II,  şi  este  bazată  pe  afirmaţia  lui  Iosif 
Flaviu  („Contra  lui  Apion")  că  faraonul  persecutor  se  numea  Ame¬ 
nofis. 

—  a  treia  ipoteză  susţinută  de  cei  mai  mulţi  cercetători,  plasea¬ 
ză  Exodul  în  sec.  XIII  î.  Hs.,  mai  precis,  în  vremea  faraonului  Ram- 
ses  II  (C.  1300—1220  î.  Hs.)40. 

Această  ultimă  ipoteză  este  confirmată  şi  de  către  sursele  isto¬ 
rice  egiptene,  în  care  numele  poporului  Israel  nu  apare  (în  contextul 
cuceririlor  egiptene  din  Canaan)  decât  spre  anul  1220,  în  timpul  fara¬ 
onului  Merneptah. 

Dacă  :luăm  în  considerare  datele  Sf.  Scripturi,  pentru  a  afla  pe¬ 
rioada  când  s-au  petrecut  aceste  evenimente,  firul  lor  s-a  desfăşurat 
astfel:  In  III  Regi  6,  1  se  vorbeşte  despre  începerea  construcţiei  Tem¬ 
plului  din  Ierusalim,  în  al  patrulea  an  al  domniei  regelui  Solomon  şi 
ia  480  ani  după  Exod.  Deoarece  se  acceptă,  în  general,  că  Solomon 
şi-a  început  domnia  în  anul  970  i.  Hs.,  rezultă  că  Exodul  a  avut  ioc  în 
anul  1446  î.  Hs.  Tot  Biblia  ne  indică  faptul  că  ieşirea  din  Egipt  s-a  pe¬ 
trecut  la  430  de  ani  după  ce  familia  lui  Iacob  a  intrat  în  Egipt  (Ex. 
12,40),  ceea  ce  indică  faptul  că  acest  eveniment  a  avut  loc  în  anul 
1876  î.  Hs. 


35  L.  Pinot,  op.  c/l.,  col.  9. 

36  Hervi  Cazelles,  Patriarches ,  în  „Supplement  au  Dictionnaire  de  la  Bible, 
tomul  VII,  Paris  1966,  col.  136. 

37  W.  Keller,  op.  cit.,  p.  102;  M.  Maur,  op.  cit.,  p.  26;  K.  R.  Veenhof,  History 
of  the  Ancient  Neor  East  t o  the  time  oi  Alcxander  the  Great,  în  „The  World  of 
the  Bible*4,  voi.  I  1986,  p.  231. 

38  S.  Moscaţi,  op.  cit.,  p.  151. 

39  A.A.  Bolşacov-Ghimpu,  art.  cit.,  p.  652.  u 

40  I.  Lissner,  op.  cit.,  p.  50—51;  Y.  Aharoni,  op.  cit.,  p.  195;  S.  Moscaţi,  op. 
rit.,  p.  152. 

De  la  această  dată,  folosind  datele  Genezei  (12f  14;  21,5;  23,1; 

25,7;  25,26  etc.),  se  poate  ajunge  la  data  naşterii  lui  Avraam:  2166 
I.  Hs.  şi  la  data  intrării  sale  în  Canaan  2091  î.  Hs. 

Potrivit  acestor  dale  (deşi  ele  nu  sunt  absolut  sigure)  rezultă  că 
lacob  a  coborât  în  Egipt  în  vremea  faraonului  Sesostris  III  (1878 — 
1843  î.  Hs.)41  şi  urmaşii  săi  sub  conducerea  lui  Moise,  au  părăsit  Egip¬ 
tul  cam  în  vremea  faraonului  Amenhotep  III  (1417 — 1379  î.  Hs.).  Cu 
toate  acestea  ipoteza  susţinută  de  cei  mai  mulţi  cercetători  plasează 
Exodul  în  vremea  lui  Ramses  II. 

O  altă  problemă,  legată  de  cea  cronologică,  care  nu  a  primit  un 
răspuns  clar  până  în  zilele  noastre,  este  următoarea:  Dacă  evreii  bi¬ 
blici  au  sosit  din  Egipt  în  Canaan  numai  în  sec.  XIV — XII  î.  Hs.,  situ¬ 
aţie  confirmată  şi  de  distrugerile  cetăţilor  canaanite  care  s-au  înre¬ 
gistrat  în  această  perioada42,  cine  sunt  atunci  acei  „habiru“  despre 
care  vorbesc  documentele  babiloniene  şi  egiptene,  desemnându-i  ca 
locuitori  ai  Canaanului  încă  din  timpuri  străvechi?  Această  populaţie 
este  menţionată  în  scrisorile  de  la  Teii  El  Amarna,  în  documentele 
de  la  Ras  Shamra,  în  arhivele  hittite  şi  cele  mesopotamiene.  Dacă  din 
scrierile  siro-palestiniene  şi  egiptene  reiese  că  ei  au  fost  activi  în  Ca¬ 
naan  în  jurul  anului  1400,  textele  mesopotamiene  atestă  prezenţa  lor 
în  Mesopotamia  (mai  ales  înspre  sud)  incă  de  la  sfârşitul  mileniului 
III  î.  Hs.4i. 

După  cum  reiese  din  toate  aceste  scrisori,  habiru  au  fost  un  po¬ 
por  fără  ţară,  care  a  pătruns  şi  în  Canaan,  în  căutarea  unui  loc  în  ca¬ 
re  ei  să  se  stabilească.  In  timpul  declinului  puterii  egiptene  în  zonă, 
intrarea  lor,  aproape  neremarcată  până  atunci,  în  ţinutul  siro-palesti- 
nian,  a  luat  proporţiile  unei  adevărate  invazii  contra  căreia  regii  ca- 
naaniţi  din  epoca  Amarna,  fideli  egiptenilor,  au  cerut  insistent  ajuto¬ 
rul  faraonului.  Scrisorile  de  la  Amarna  conţin  numeroase  referiri  la 
această  populaţie  şi  din  ele  rezultă  limpede  că  în  sec.  XIV  î.  Hs.,  în 
Canaan  existau  două  forţe:  egiptenii  şi  habiru,  iar  micii  regi  locali 
oscilau  între  aceste  două  forţe,  în  funcţie  de  situaţia  de  moment44. 
Mai  cu  seamă  regii  din  Hebron  şi  Ierusalim,  fideli  egiptenilor,  au  fost 
mereu  atacaţi  de  aceşti  habiru,  după  cum  reiese  din  scrisorile  pe  care 
ei  le-au  trimis  faraonilor  pentru  a  le  cere  ajutorul45.  De  fapt,  desco¬ 
peririle  epigrafice  au  stabilit  că  habiru  au  fost  activi  în  Canaan  încă 
dinaintea  invaziei  Hicsose  în  Egipt,  iar  printre  prizonierii  aduşi  de 
către  faraonii  egipteni  (începând  cu  Amenofis  II,  sec.  XV),  din  Ca¬ 
naan,  se  numărau  adesea  şi  habiru46. 


41  C.  Rasmussen,  op.  cit.,  p.  83. 

42  S.  Moscaţi,  op.  cit.,  p.  154;  I.  Lissner,  op.  cit.,  p.  19. 

43  J.  Gray,  Israei's  Neighbours:  the  Levant,  în  Peake’s  Commentary  on  the 
Bible",  Londan  1963,  p.  110. 

44  W.  F.  Albright,  From  the  Stone  Age  to  Christianity,  New  York,  1957,  p.  240. 

45  A.  A.  Bolşacov-Ghimpu,  art.  cit.,  p.  663. 

46  H.  Cazelles,  Introduction  Critiquc  a  L’Ancien  Testament,  Paris  1973,  p.  31. 

Cu  câtva  timp  în  urmăf  chiar  şi  în  zilele  noastre47,  unii  cercetă¬ 
tori  i-au  identificat  pe  aceşti  habiru  cu  evreii  biblici  datorită  simili¬ 
tudinii  fonetice  între  cuvintele  „habiru44  şi  „ibrim"  şi  datorită  faptului 
că  pe  parcursul  sec.  XIV  î.  Hs.  habiru  au  jucat  un  rol  important  în 
Canaan,  fiind  asociaţi  cu  invazia  triburilor  israelite. 

Totuşi,  există  raţiuni  care  au  determinat  pe  mulţi  istorici  să  nu 
accepte  identificarea  evreilor  biblici  cu  aceşti  habiru: 

—  înţelesul  cuvântului  „habiru*  (de  origine  amorită),  în  concor¬ 
danţă  cu  echivalentul  său  babilonean  (habbatum  sau  shagashum)  în¬ 
seamnă  nomad  —  tâlhar  sau  jefuitor.  In  limba  accadiană  există  chiar 
un  verb:  „a  deveni  habiru*  folosit  în  legătură  cu  sclavii  şi  datornicii 
tugari4*.  Datorită  sensurilor  pe  care  le  are  acest  cuvânt,  se  crede  că, 
ia  origine,  el  n-a  fost  un  nume  etnic  ci  un  apelativ  social,  cu  înţeles 
peiorativ.  Se  pare  că  această  populaţie  a  apărut  în  urma  dezintegrării 
unor  colectivităţi  umane  (sedentare  sau  nomade),  din  care  unele  per¬ 
soane  din  pătura  cea  mai  de  jos  a  populaţiei,  au  fugit  în  urma  unor 
conflicte  sociale  sau  politice  (datorii,  sclavie,  război  etc.).  La  margi¬ 
nea  lumii  civilizate  de  atunci,  ei  au  pus  temelia  unui  popor  indepen¬ 
dent  şi  războinic,  dar  fără  patrie,  care  cu  timpul,  a  devenit  o  forţă 
puternică  şi  o  ameninţare  permanentă  a  status-quo-ului  politic  din  Si- 
ro-Palestina,  situaţie  care  a  dus  la  conflicte  armate  cu  Egiptul,  care-şi 
întindea  dominaţia  în  zonă49. 

—  In  al  doilea  rând  habiru  n-au  acţionat  numai. în  sudul,  ci  şi  în 
nordul  Levantului,  unde  israeliţii  nu  au  ajuns.  în  afară  de  acest  lucru, 
numele  unor  oraşe  ca  Hebron,  Ierihon,  Betel  şi  altele  cucerite  de  că- 
ire  israeliţi,nu  apar  în  documentele  de  la  Amarna,  care  nu  par  a  oferi 
nici  o  corespondenţă  cu  binecunoscutele  evenimente  biblice  din  cursul 
cuceririi  Canaanului50. 

Problema  este  că  Sf.  Scriptură  îl  numeşte  pe  patriarhul  Avraam 
„evreu 44  (Gen.  14,  13)  (ibri),  nume  cu  rezonanţă  etnică  dar  şi  socială51, 
care  înseamnă  „parte44  (desemnând  faptul  că  nu  era  originar  din  Ca¬ 
naan).  Dar  este  cert  că  nu  putem  identifica  tribul  evreilor  conduşi  de 
Avraam,  a  căror  urmaşi  au  ajuns  în  Egipt  în  mod  paşnic,  cu  popula¬ 
ţia  habiru,  care  a  luptat  cu  armata  egipteană  şi  ai  cărei  membri  au 
ajuns  in  Egipt  ca  prizonieri  de  război.  Mai  curând  probabil  este  că 
urmaşilor  lui  Avraam  li  s-a  dat  numele  de  evrei  sau  ibrim  numai  din 
cauza  faptului  că  nu  erau  originari  din  Canaan. 

Alţi  istorici52  propun  că  dacă  se  admite  identificarea  evreilor  cu 
habiru,  trebuie  să  se  facă  distincţie  între  israeliţi  şi  evrei  (habiru  dis¬ 
par,  din  textele  care  au  ajuns  până  la  noi,  în  jurul  anului  1100  î.Hs.). 


47  Y.  Aharoni,  op.  c/t.:  „Habiru  nu  sunt  altceva  decât  triburile  evreieşti  care 
k-aii  unit  cu  trecerea  timpului-  (p.  191),  ...  deşi  termenul  „habiru"  în  înţelesul  său 
pimar,  se  referă  la  o  clasă  de  străini,  fără  drepturi  de  proprietate"  (p.  176). 

48  K.  Veenhof,  op.  c/f.,  p.  265. 

49  Ibidem. 

50  C.  Rasmussen,  op.  cit.,  p.  106. 

51  K.  Veenhof,  op.  c/f.,  p.  265. 

52  H.  Cazelles,  Introduction  Critiquc  u  L'Ancien  Test..  ,  p.  31. 

O  altei  ipoteza  spune  că  habiru  au  avut  in  competenţă  şi  pe  stră¬ 
moşii  evreilor  biblici53,  iar  invazia  lor  se  înscrie  în  contextul  migra- 
ţiei  triburilor  nomade  asiatice  spre  vest,  migraţie  care  ar  fi  adus, 
printre  alte  triburi,  şi  tribul  lui  Avraam  în  Canaan.  , 

Revenind  la  problema  identificării  evreilor  cu  habiru,  trebuie  fă¬ 
cută  observaţia  că  din  textele  de  la  Amarna  reiese  că  habiru  nu  era 
numai  o  populaţie  invadatoare  în  Canaan  ci  şi  o  parte  a  populaţiei 
băştinaşe,  care  a  fost  angrenată  într-o  mişcare  naţională  contra  domi¬ 
naţiei  egiptene.  „Din  acest  punct  de  vedere,  triburile  care  au  invadat 
Canaanul,  venind  din  Egipt,  este  aproape  imposibil  să  fi  fost  habiru. 
Pentru  a  găsi  o  legătură  (intre  aceste  două  populaţii)  este  necesar  să 
asociem  triburile  lui  Israel  cu  populaţia  autohtonă  din  Canaan.  Aceas- 
iă  legătură  este  făcută,  de  obicei,  de  către  cei  care  presupun  că  nu 
toate  triburile  lui  Israel  au  fost  în  Egipt  şi  că  întoarcerea  în  Canaan 
a  fost  un  proces  în  care  un  număr  de  triburi  s-au  unit  cu  indigenii  în¬ 
rudiţi  din  Canaan"54. 

După  cum  se  vede,  părerile  in  această  problemă  sunt  departe  de 
a  fi  unitare.  Cu  toate  că  din  punct  de  vedere  lingvistic  legătura  între 
ibrim  şi  habiru  este  de  netăgăduit,  totuşi,  datorită  faptului  că  datele 
despre  istoria  tribală  veche  a  lui  Israel  sunt  limitate55,  înclinăm  să 
credem  că  israeli ţii  care  au  ieşit  din  Egipt,  sub  conducerea  lui  Moise 
in  sec.  XIII  î.  Hs.,  deşi  probabil  înrudiţi  cu  habiru  datorită  aceleiaşi 
origini  semite,  sunt  un  popor  distinct  de  acela. 

Dealtfel  şi  Sf.  Scriptură  îi  prezintă  pe  israeliţi  ca  pe  un  popor  uni¬ 
tar,  care  s-a  format  pe  parcursul  celor  430  de  ani  petrecuţi  în  Egipt, 
dintr-un  singur  trib:  cel  al  lui  Iacob,  nu  ca  pe  o  etnie  care  s-a  des¬ 
părţit  în  două,  o  parte  plecând  în  Egipt,  iar  alta  rămânând  în  Canaan. 

Prin  urmare  considerăm  că  cea  mai  acceptabilă  împărţire  crono¬ 
logică  a  istoriei  populaţiei  Ţării  Sfinte,  în  perioada  premergătoare  a- 
şezarii  evreilor  veniţi  din  Egipt,  este  următoarea: 

In  jurul  anului  3000  î.  Hs.  s-a  petrecut  instalarea  canaaniţilor,  de 
origine  semită,  care  a  înghiţit  populaţia  primitivă  a  Palestinei56.  Apoi, 
pe  la  sfârşitul  mii.  III  şi  începutul  mii.  II  î.  Hs.  a  avut  loc  invazia  a- 
moreilor,  de  asemenea  de  origine  semită'7.  La  începutul  mii.  II  î.  Hs. 
(sau  chiar  până  înspre  anul  1850  î.  Hs.)  a  avut  loc  strămutarea  celor 
două  triburi,  conduse  de  Avraam  şi  Lot,  din  Mesopotamia,  prin  rega¬ 
tul  Mari,  în  Canaan.  Plecarea  evreiLor  în  Egipt  s-a  petrecut  în  jurul 
anului  1700  î.  Hs.  iar  revenirea  în  Canaan  pe  la  anul  1300 — 1200  î.  Hs. 

Această  împărţire  cronologică,  deşi  foarte  succintă,  ajută  la  sta- 


53  J.  Cray,  op.  cit.,  p.  110. 

54  K.  Veenhof,  op.  cit.,  p.  266;  Pr.  A.  Negoiţă  în  art.  Istoria  poporului  Bibliei 
după  cercetările  mai  noi ,  M.B.  anul  XI  (1961),  nr.  7 — 12,  p.  31,  spune  că  „habirii 
erau  un  grup  amestecat,  probabil  cuprinzând  şi  pe  strămoşii  evreilor  biblici**. 

55  K.  Veenhof,  op.  cit.,  p.  206. 

56  Jean  Deshayes,  Civilizaţiile  Vechiului  Orient,  trad.  de  C.  Tănăsescu,  Ed. 
Meridiane,  Bucureşti  1976,  p.  58. 

57  Y.  Aharoni,  op.  cit.,  p.  139. 

bilirea  unor  hotare  în  timp,  pentru  a  putea  delimita  evenimentele  ce¬ 
le  mai  reprezentative  din  istoria  veche  a  Ţării  Sfinte. 

PREISTORIA  ŢARII  SFINTE 

Malul  Mediteranei  a  fost  unul  dintre  primele  locuri  de  pe  pământ 
unde  omul  a  dezvoltat  o  civilizaţie.  Osemintele  şi  uneltele  descope¬ 
rite  peste  tot  în  Ţara  Sfântă,  de  la  muntele  Cârmei  şi  până  înspre 
pustiul  Sinai,  dovedesc  existenţa  unei  societăţi  organizate  încă  din 
cele  mai  vechi  timpuri,  din  Paleolitic55.  Din  Paleoliticul  mijlociu  (c. 
45000  î.  Hs.)  şi  până  înspre  epoca  glaciară  (c.  9000  î.  Hs.),  aceşti  locui¬ 
tori  străvechi  ai  Ţării  Sfinte  trăiau  mai  ales  din  vânătoare  şi  pescuit, 
iar  înspre  anul  8000  î.  Hs.  a  început  domesticirea  animalelor  şi  practi¬ 
carea  agriculturii,  care  anunţa  Neoliticul59. 

Cam  din  jurul  anilor  8C00  datează,  după  cum  arată  descoperirile 
arheologice,  prima  fundaţie  a  IerihonuluT0.  Acest  oraş,  se  dovedeşte, 
deci,  una  dintre  cele  mai  vechi  aşezări  umane  de  pe  pământ.  Din  mi¬ 
leniul  al  VlII-lea  î.  Hs.  şi  până  în  mii.  V  î.  Hs.  Ierihonul  a  fost  un  oraş 
bine  dezvoltat,  fortificat  şi  cu  un  standard  de  civilizaţie  relativ  ridi¬ 
cat.  Celelalte  aşezări  canaanite  din  aceeaşi  perioadă  (mii.  VIII — V  î. 
Hs.)  sunt  mult  mai  simple.  Primele  oraşe  mari  au  fost  întemeiate  în 
mii.  IV — III  î.  Hs.  Se  pare  că  acest  avans  al  Ierihonului  este  datorat 
fertilităţii  deosebite  a  solului  şi  climei  calde,  din  Valea  Iordanului*1 
(Gen.  13,  10). 

Din  mii.  IV — III  î.  Hs.  (epoca  în  care  omul  începe  să  prelucreze 
metalul)  datează  primele  fundaţii  ale  oraşelor  Megiddo,  Ghezer,  La- 
chiş  şi  Bet  —  Shean. 

Sfârşitul  mii.  IV  î.  Hs.  se  caracterizează  printr-o  surprinzătoare 
unitate  culturală  în  Orientul  Mijlociu,  inclusiv  Palestina.  Spre  anul 
3000  î.  Hs.,  însă,  această  unitate,  care  dovedeşte  existenţa  aceleiaşi 
rase  umane,  începe  să  se  destrame,  lăsând  locul  marilor  civilizaţii  ca¬ 
re  s-au  dezvoltat  mai  târziu  în  zonă.  In  cursul  mii.  III  î.  Hs.,  o  popula¬ 
ţie  semită,  cea  a  canaaniţilor,  s-a  stabilit,  venind  din  nord,  pe  terito¬ 
riul  Ţării  Sfinte,  construind  sau  reconstruind,  numeroase  oraşe  forti¬ 
ficate62  (Arad,  Beisan,  Megiddo,  Ierihon  etc.).  Lor  le-a  urmat  valul  a- 
morit,  tot  de  origine  semită,  care  a  invadat,  spre  înc.  mii.  II  î.  Hs. 
aproape  toate  ţările  cuprinse  în  zona  Cornului  Fertil63. 

în  timpul  mii.  II  î.  Hs.  în  Canaan  au  pătruns  şi  alte  popoare,  ve¬ 
nind  dinspre  est  sau  nord  şi  intrând  în  conflict  cu  cele  ce  se  stabili¬ 
seră  mai  înainte  pe  acele  locuri  (ex.  HitiMi,  habiru,  hicsoşii,  israeliţii 
etc.).  La  acestea  se  mai  adaugă  şi  desele  campanii  militare  egiptene 


58  M.  Maur,  op.  cil.»  p.  21 — 22. 

59  H.  Cazelles,  Introduction  Critique . . .,  p.  223. 

60  Y.  Aharoni,  op.  cit,,  p.  133. 

61  Ibiciem,  p.  134. 

62  H.  Cazelles,  Introduction  Critique .. .,  p.  23. 

63  Y.  Aharoni.  op.  cit.,  p.  140. 

in  zonă,  care  completează  tabloul  istoriei  popoarelor  care  au  trăit 
de-a  lungul  istoriei  pe  teritoriul  Ţării  Sfinte. 

ISTORIA  POPULAŢIILOR  STRĂVECHI  ALE  ŢĂRII  SFINTE 

In  ordine  cronologică,  prima  populaţie  cunoscută,  care  a  trăit  pe 
teritoriul  Ţării  Sfinte,  a  fost  cea  a  Rafaimilor  sau  Rafeilor,  care  popu¬ 
lau  cu  preponderenţă  nord-estul  Ţării  Sfinte  şi  estul  Iordanului6*.  Ei 
sunt  amintiţi  şi  de  Sf.  Scriptură  (Gen.  14,  5),  ca  ocupanţi  ai  unor  te¬ 
ritorii  canaanite,  în  perioada  patriarhului  Avraam. 

Rafaimii  erau  împărţiţi  în  trei  triburi  mai  importante:  Emeii,  Sam- 
sumeii,  şi  Anacheii.  Aceştia  din  urmă  locuiau  în  preajma  Hebronului, 
a  cetăţilor  Debir  şi  Anob  şi  pe  ţărmul  Mediteranei,  în  cetăţile  Gaza, 
Gat,  Aşdod,  şi  Aschalon05.  ' 

Rafaimii  erau  o  rasă  de  oameni  de  o  statură  şi  o  forţă  considera¬ 
bilă.  „Ei  au  dispărut  deposedaţi  de  către  amoniţi,  moabiţi  şi  evrei, 
fără  a  lăsa  urme  ale  originii  şi  istoriei  lor"66.  Regatul  Basanului,  din 
nord-estul  Ţării  Sfinte,  a  fost  ultimul  stat  al  refaimilor.  Datorită  for¬ 
ţei  fizice  deosebite  a  locuitorilor  lui,  acest  regat  a  fost  cucerit  doar 
cu  mare  greutate  de  către  israeliţi  conduşi  de  Iosua. 

Ultima  menţionare  a  acestui  popor  străvechi  o  aflăm  în  Vechiul 
Testament  (II  Regi  21,  18 — 20)  şi  ea  se  referă  la  o  serie  de  luptători 
puternici,  „urmaşi  ai  lui  Rafa",  aflaţi  ca  mercenari  în  slujba  filisteni¬ 
lor  în  timpul  regelui  David.  După  această  perioadă,  rafaimii  au  dis¬ 
părut  definitiv  din  istorie,  fiind  asimilaţi  de  către  evrei. 

O  altă  populaţie  străveche,  care  a  locuit  în  Ţara  Sfântă,  au  fost 
noreii67.  Ei  au  ocupat  ţinuturile  din  sudul  Mării  Moarte,  până  înspre 


61  F.  Vigorcux,  Raphuim ,  în  „Dictionnaire  do  la  Bible",  Paris  1912,  col.  976. 

60  Dr.  V.  Tarnavschi,  Arheologia  biblică,  Cernăuţi  1930,  p.  107. 

66  L.  CI.  Fillion,  op.  cit.,  p.  60. 

67  Horeii  nu  trebuie  confundaţi  cu  populaţia  Hurru  (horitii)  care  are  o  origine 
mdo-europeană.  Confuzia  este  datorată  faptului  că  în  Deuteronom  cap.  2  horitii 
sunt  menţionaţi  ca  locuitori  ai  Seirului,  iar  în  Geneza  cap.  14  se  spune  că  horitii 
locuiau  in  munţii  Seir  pe  vremea  lui  Avraam.  Mai  mult  Geneza  cap.  36  ne  oferă 
o  listă  de  triburi  horite  din  Seir. 

Toate  aceste  texte  îi  localizează  pe  horiţi  în  S-E  Mării  Moarte  —  viitorul  te¬ 
ritoriu  al  edomitilor  —  deşi  se  ştie  că  populaţia  Hurru  n-a  ocupat  acea  zonă. 
Optsprezece  liste  bibUce  ale  vechilor  locuitori  ai  Canaanului  menţionează  pe  hiviti 
(hevei)  alături  de  amoriţi  şi  hititi,  localizându-i  in  teritoriile  din  Nordul  şi  centrul 
Canaanului  care  în  mod  cert  au  fost  ocupate  de  horiţi.  Se  crede  că  neconcordanta 
aceasta  între  dalele  Bibliei  şi  datele  oferite  de  documentele  istorice  profane  este 
datorată  unor  greşeli  de  transcriere  a  textului  biblic:  grafia  literelor  ebraice  vav  şi 
«eş  fiind  c!semanătoare,  ele  au  putut  fi  confundate. 

Se  crede  că  atât  vechea  populaţie  semită  din  Seir  (preedomită)  cât  şi  popula¬ 
ţia  Hurru  erau  desemnate  prin  cuvântul  „hory“,  care  în  primul  caz  —  având  o  ori¬ 
gine  semită  —  însemna  „locuitor  al  peşterilor*4,  iar  în  al  doilea  caz  provenea  din 
scrierea  cuneiformă  şi  se  referea  la  populaţia  Hurru. 

Aşadar,  populaţia  Hurru,  despre  care  vom  vorbi  mai  jos  este  diferită  de  coa 
a  horeilor  biblici. 

Cf.  Roland  de  Vaux’,  Hurrites  de  l'histoire  et  Ies  Horites  de  la  Bible,  în  R.  B. 
anul  74  (1967)  nr.  4,  p.  498—501. 

golful  Akaba,  locuind  in  munţii  calcaroşi  din  acea  regiune68.  In  aceşti 
munţi  existau  numeroase  grote  (naturale  sau  artificiale)  care  le  ser¬ 
veau  horeilor  drept  locuinţe. 

Horeii  au  dăinuit  până  în  perioada  adomiţilor  (urmaşii  lui  Esau), 
care  le-a  ocupat  teritoriul  şi  i-au  asimilat  cu  timpul.  Mai  târziu  aceas¬ 
tă  regiune,  vechea  ţară  a  horeilor,  a  primit  numele  de  Idumeea. 

In  sud-vestul  Ţării  Sfinte,  pe  malul  Mării  Mediterane  alături  de 
Anachei,  mai  locuia  în  vechime  şi  poporul  Aveilor,  despre  care  se 
ştiu  însă  foarte  puţine  lucruri69.  Probabil  ei  au  fost  alungaţi  sau  asi¬ 
milaţi  de  către  egipteni  şi  filisteni. 

Datorită  distrugerilor  care  au  fost  provocate  de  către  popoarele 
care  au  venit  ulterior  în  Ţara  Sfântă,  de  la  aceste  popoare  străvechi 
au  rămas  foarte  puţine  mărturii  istorice.  In  afara  unor  monumente  de 
piatră,  numite,  în  mod  convenţional,  de  către  cercetători,  „dolome* 
(mese  de  piatră)  care  aveau  probabil  o  destinaţie  religioasă70,  arheo¬ 
logii  au  scos  la  iveală  unele  aşezări  umane,  ca  cea  din  sud-estul  Mă¬ 
rii  Moarte,  care  conţine  peste  20  000  morminte,  cu  osemintele  a  50  000 
de  oameni71,  (o  populaţie  extrem  de  numeroasă  pentru  acele  vremuri) 
sau  aşezările  umane  de  dimensiuni  mai  mari,  protejate  de  ziduri,  ca 
Megiddo,  Ierihon,  Arad  etc. 

Locuitorilor  primitivi  ai  Ţării  Sfinte  (care  au  continuat  totuşi  să 
mai  existe  în  grupuri  mai  mici)  le-au  urmat,  în  ordine  cronologică, 
populaţia  canaaniţilor,  veniţi  dinspre  nord.  Deşi  numele  lor  pare  a  fi 
derivat  de  la  Canaan,  nepotul  lui  Noe  (fiul  lui  Ham),  se  crede,  to¬ 
tuşi,  că  această  populaţie  era  de  origine  semită72.  Ea  s-a  aşezat  în  Si- 
ro-palestina  şi  Fenicia  la  începutul  mii.  III  î.  Hs.73  şi  a  cunoscut  o  dez¬ 
voltare  economică  şi  culturală  deosebită.  Oraşele  lor  fortificate  (ex. 
Megiddo,  cu  ziduri  de  7,5  metri  înălţime74,  Haţor,  Taanach)  erau  ade¬ 
vărate  minuni  pentru  acele  vremuri  şi  majoritatea  aveau  nume  semi¬ 
te,  ceea  ce  indică  faptul  că  locuitorii  lor  erau  de  neam  semit0.  Lim¬ 
ba  folosită  de  către  această  populaţie  a  fost  apropiată  de  cea  ebraică. 

Deşi  erau  de  aceeaşi  rasă,  canaaniţii  n-au  fost  uniţi  ci  trăiau  di¬ 
vizaţi  în  oraşe  —  state  conduse  de  regi  care  se  aflau  când  sub  suze¬ 
ranitatea  mesopotamienilor,  când  sub  cea  a  egiptenilor 6. 

Deşi  au  ajuns  la  un  înalt  grad  de  civilizaţie,  canaaniţii  aveau  o 
religie  politeistă,  ale  cărei  ceremonii  cultice  erau  obscene  şi  sânge¬ 
roase77. 

In  jurulqanilor  2300 — 2000  î.  Hs.,  peste  această  populaţie  canaani- 
tă,  a  avut  loc  o  invazie  de  triburi  asiatice,  identificată,  de  către  cei 


68  L.  CI.  Fillion,  op.  ci/.,  p.  60. 

69  V.  Tarnavschi,  op.  cit.,  p.  108. 

70  Ibidein,  p.  109.  J  .q  ,<o 

71  C.  Rasmussen,  op.  cit.,  p.  75.  *  1  <  3  r  o  t 

72  R.  Michaud,  op.  cit.,  p.  25. 

73  J.  Lissner,  op.  cit.»  p.  31. 

74  C.  Rasmussen,  op.  cit.,  p.  75. 

75  Y.  Aharoni,  op.  cit.,  p.  134. 

76  Ibidcm ,  p,  135.  •  1  >  -no  >  *  > 

77  Prof.  A.  Negoi tă,  Religia  canaanită,  în  S.T.  anul  XI  (1959),  nr.  9 — 10,  p.  528. 

mai  mulţi  istorici,  cu  invazia  amorită78.  Această  populaţie  este  aminti¬ 
tă,  pentru  prima  dată,  în  a  două  jumătate  de  mii.  III  î.  Hs.  în  texte 
mesopotamiene  (în  special  în  cele  accadiene  din  sec.  XXIV  î.  Hs.)79. 

„Amurru"  înseamnă  „locuitorii  din  vest"  şi  sub  acest  nume  au 
fost  cunoscute  Siria  şi  Palestina  (în  documentele  vremii),  timp  de  câ¬ 
teva  secole  de  la  migraţia  amorită  încoace.  Invazia  amorită  nu  a 
fost  înregistrată  numai  în  spaţiul  siro-palestinian,  ci  în  toate  ţările 
din  zona  Cornului  Fertil.  Ea  a  determinat  desfiinţarea  regatelor  Su- 
merului  şi  Accadului.  Triburile  amorite  care  vorbeau  o  limbă  semi¬ 
tă,  s-au  aşezat  peste  populaţia  canaanită  din  unele  zone  ale  Ţării 
Sfinte  şi  cu  timpul  au  adoptat  un  mod  de  viaţă  sedentar10 

Aproximativ  în  timpul,  sau  puţin  după  invazia  amorită,  s-a  în¬ 
tâmplat  şi  venirea  triburilor  lui  Avraam  şi  Lot  în  Canaan  (Gen.  12, 
6).  Biblia  ne  informează  că  la  acea  dată  locuiau  în  ţară  „canaaneii". 
Sub  acest  nume  trebuie  să  înţelegem  atât  pe  vechii  locuitori  ai  ţă¬ 
rii,  cât  şi  populaţia  amorită.  Identitatea  popoarelor  din  Canaan,  la 
acea  dată,  este  destul  de  controversată:  „Kenion  îi  numeşte  Amo- 
riţi  şi  propune  că  au  venit  din  est  şi  nord-est,  din  regiunea  deşertului; 
Kochavi  şi  Aharoni  cred  că  ei  au  fost  populaţii  care  au  migrat  spre 
sud,  din  zona  munţilor  Caucaz ...  iar  Cohen  propune,  mai  recent,  că 
aceste  popoare  au  venit  dinspre  sud,  din  Sinai"81. 

în  Sfânta  Scriptură,  alături  de  canaanei  (Gen.  13,  7)  şi  amorei  — 
sau  amoriţi  —  (Gen.  15,  16)  mai  apar,  ca  populaţii  contemporane  pa¬ 
triarhilor,  Cheneii,  Chenezeii,  Chedmoneii,  Heteii,  Ferezeii;  Heveii; 
Ghergheseii  şi  Iebuseii  (Gen.  15,  19 — 21). 

Deoarece  în  textele  de  blestem  egiptene  din  aceeaşi  perioadă 
apar  mai  mulţi  conducători  cu  nume  amorite  (în  oraşele  de  pe  litora¬ 
lul  siro-palestinian)82,  iar  în  scrisorile  de  la  Amarna  (şi  în  alte  docu¬ 
mente  contemporane  lor,  găsite  la  Ras  Shamura,  Sichem  etc.)  apar  o 
mare  varietate  de  nume:  amorite  (ex.  Milikilu,  Shammu-Addu . . .); 
indo-iraniene  (ex.  Shuwardata)  şi  horite  (ex.  Biridya,  Tadua,  Wi- 
dya  . .  .)s\  se  consideră  că  tabloul  etnic  şi  politic  al  Canaanului  din 
vremea  patriarhilor  era  foarte  complex. 

Toate  aceste  populaţii  amintite  de  Sfânta  Scriptură:  Cheneii,  Che¬ 
nezeii,  Ferezeii,  Chedmoneii,  şi  Ghergheseii,  despre  care  nu  se  cu¬ 
noaşte  altceva  în  afară  de  nume84,  fac  parte,  în  opinia  unor  cercetă¬ 
tori,  din  categoria  raselor  ne-semite,  mai  precis,  din  populaţia  Huru 
(horiţii)85. 


78  K.  M.  Kenyon,  The  Archaeology  of  Palestine:  Prehistorie  and  early  phases. 
In  „Peake’s  Commentary  on  the  Bible",  p.  47. 

79  K.  Veenhof,  op.  cit.,  p.  235 — 236. 

80  Y.  Aharoni,  op.  cit.,  p.  140. 

81  C.  Rasmussen,  op.  cit.,  p.  89. 

82  K.  Kenyon,  op.  cit.,  p.  47. 

83  J.  Gray,  op.  cit.,  p.  109. 

84  L.  CI.  Fillion,  op.  cit.,  p.  60. 

85  J.  Gray,  op.  cit.,  p.  109. 

Această  populaţie  indo-europeanăf  înrudită  cu  cea  din  Iran  şi  In¬ 
dia,  se  presupune  că  a  fost  originară  din  zona  Caucazului66.  Horiţii 
au  fost  prezenţi  în  nord-vestul  Mesopotamiei  încă  din  sec.  XXIII  î. 
Hs.,  când,  la  poalele  munţilor  Taurus,  au  fondat  regatul  Urkiş*7.  De 
aici,  ei  s-au  răspândit  în  toată  Mesopotamia,  Siria  şi  Canaan.  Un  rege 
horit,  Tishtal,  domnea,  în  jurul  anului  2000  î.  Hs.f  asupra  Urkişului, 
Ninivei  şi  a  alte  două  cetăţi  importante88.  Horiţii  sunt  menţionaţi  atât 
în  bătălia  de  la  Megiddo,  cât  şi  mai  târziu,  în  timpul  faraonului  Mer- 
neptah  (spre  1220  î.  Hs.). 

înspre  anul  1550  î.  Hs.  un  puternic  stat  horit,  numit  Mitanni,  s-a 
dezvoltat  în  nordul  Mesopotamiei.  In  Canaan  ei  n-au  reprezentat  de¬ 
cât  o  minoritate.  Totuşi,  în  perioada  în  care  triburile  se  aflau  în  Egipt, 
influenţa  horiţilor  a  crescut  considerabil  în  Ţara  Sfântă.  Mulţi  condu¬ 
cători  ai  cetăţilor  canaanite89  şi  chiar  ultimii  faraoni  hicsoşi  au  avut 
nume  horite90,  iar  Canaanul  a  început  să  fie  numit  în  documentele 
vremii  „Ţara  Hurru“91.  După  ocuparea  Canaanului  de  către  israeliţi, 
horiţii  au  fost  împinşi  încet  spre  est,  sau  au  fost  asimilaţi92,  astfel  au 
dispărut  din  istorie. 

Un  alt  popor  despre  care  Sf.  Scriptură  spune  că  a  trăit  pe  terito¬ 
riul  Ţării  Sfinte  în  vechime,  este  cel  al  heteilor  (hitiţilor).  Hitiţii  n-au 
fost  un  popor  semit,  ci  unul  indo-european,  din  zona  Caucazului93.  Ve¬ 
chiul  Testament  afirmă  că  Ierusalimul  are  o  origine  amorito-hitită 
(Iez.  16,  3)  şi  îi  prezintă  pe  hitiţi  drept  urmaşi  ai  lui  Het  (Gen.  10,  15). 
Hitiţii  au  fost  prezenţi  în  Canaan  încă  din  mileniul  III  î.  Hs.v4,  dar  ca¬ 
pitala  statului  hitit  se  situa  mult  mai  la  nord,  în  podişul  Asiei  Mici. 
începând  cu  anul  1650  î.  Hs.  statul  hitit  ajunge  o  mare  putere  şi  se 
extinde  înspre  Siria,  Palestina  şi  Mesopotamia.  In  anul  1595  î.  Hs.,  re¬ 
gele  Murshilish  I  cucereşte  Babilonul  dând  o  extindere  maximă  impe¬ 
riului  său95.  In  timpul  regelui  Suppiluliuma,  spre  anul  1370,  imperiul 
hitit  se  extinde  înspre  sud,  în  Canaan,  ajungând  în  conflict  cu  Egip¬ 
tul.  După  câteva  înfrângeri  suferite  de  egipteni  (inclusiv  cea  suferită 
de  Ramses  II  în  1286  la  Cadeş),  s-a  încheiat  un  tratat  de  pace  care  asi¬ 
gura  dominaţia  hitită  asupra  Siriei  şi  Libanului  şi  pe  cea  egipteană 
asupra  Canaanului96.  După  această  perioadă,  puterea  hitiţilor  s-a  stins 
treptat,  spre  anul  1200  înregistrându-se  prăbuşirea  statului  lor. 

Hitiţii  au  rămas  în  istorie  nu  numai  prin  cuceririle  lor,  ci  şi  dato¬ 
rită  iscusinţei  de  care  au  dat  dovadă  în  prelucrarea  metalelor  mai  a- 


86  R.  de  Vaux,  art.  cit.,  p.  481. 

87  H.  Cazelles,  lntroduction  Critique ...  p.  30. 

88  K.  Veenhof,  op.  cit.,  p.  233 — 234. 

89  R.  de  Vaux,  art .  cit*  p.  487.  _ 

90  C.  Rasmussen,  op.  c/f.,  p.  84. 

91  Y.  Aharoni,  op.  cit.,  p.  67. 

92  R.  de  Vaux,  art.  cit.,  p.  497. 

93  Pr.  Prof.  Dr.  Nicolae  Neaga,  Hitiţii  şi  relaţiile  lor  cu  Vechiul  Testament. 
în  M.A.  anul  VI  (1961),  nr.  7 — 8,  p.  381. 

94  Ibidem,  p.  383. 

95  K.  Veenhof,  op.  cit.,  p.  249 — 250. 

96  H.  Cazelles,  lntroduction  Critique .. .  p.  29. 

ies  a  fierului.  Limba  lor  făcea  parte  din  familia  limbilor  indo-europe- 
ne  (asemănătoare  cu  latina,  greaca,  slavona  veche),  dar  ei  au  altoit 
numeroase  cuvinte  de  origine  semită97. 

Cultura  hitită  a  fost  influenţată  în  mare  măsură  de  către  cea  ba¬ 
biloneană  şi  sumeriană.  Hitiţii  au  fost  asimilaţi  cu  timpul  de  către 
locuitorii  Asiei  Mici,  Siriei  şi  Palestinei,  dar  multe  elemente  ale  cul¬ 
turii  hitite  au  supravieţuit  prin  intermediul  civilizaţiilor  care  i-au  luat 
locul. 

Alte  populaţii,  care  au  ocupat  numai  temporar  Ţara  Sfântă,  pe 
durata  istoriei  sale  antice,  au  fost  Habiru  (despre  care  am  vorbit  mai 
sus)  şi  Hicsoşii. 

Hicsoşii  (hekan  —  chasut  =  conducătorii  ţărilor  străine)  sunt,  în 
opinia  unor  istorici,  nu  un  popor,  ci  clasa  conducătoare  a  triburilor 
amorite  şi  horite  din  Siria  şi  Mesopotamia**.  Oricum,  numele  primilor 
lor  conducători  sunt  amorite99.  Alţi  istorici,  consideră  că  hicsoşii  nu 
sunt  altceva  decât  triburile  semitice  din  Siria  şi  Canaan00,  care  au 
ajuns  o  mare  putere  în  sec.  XVIII  î.  Hs.,  când  puterea  Egiptului  era 
în  declin.  <  "  .  >  r. 

Pe  parcursul  sec.  XVIII — XVI  î.  Hs.  hicsoşii  au  dominat  Orientul 
Apropiat  de  la  Eufrat  şi  până  în  Egipt101  (pe  care  l-au  cucerit  aproape 
In  întregime).  Utilizând  carele  de  război  şi  un  nou  tip  de  arc,  hicsoşii 
au  cucerit  Egiptul  de  Jos  (întreaga  Deltă  a  Nilului),  prin  forţă,  dar 
paradoxal,  fără  a  da  măcar  o  luptă.  Ei  au  incendiat  oraşele  egiptene, 
au  distrus  templele  şi  au  luat  în  sclavie  cea  mai  mare  parte  a  popu¬ 
laţiei,  iar  în  final  au  ales  rege  pe  unul  dintre  ei,  numit  Salitis102. 

Regii  hicsoşi  şi-au  aşezat  capitala  la  Tenis  (biblicul  Ţoan;  Nu¬ 
meri  13,  23)  şi  au  dominat  simultan  asupra  Egiptului  şi  a  Siriei  —  Pa¬ 
lestina10'.  Ei  au  construit,  sau  reconstruit  numeroase  fortăreţe  şi  au 
Încercat  să-şi  impună  dominaţia  până  în  Egiptul  de  Sus,  teritoriu  care 
rămăsese  în  posesiunea  faraonilor  egipteni. 

Cei  mai  mulţi  istorici  consideră  că  descrierea  biblică  a  situaţiei 
in  care  Iosif  şi  fraţii  săi  au  ajuns  în  Egipt,  este  autentică  şi  că  ea  se 
situează,  probabil,  în  timp,  în  perioada  condiţiilor  tulburi  ale  domi¬ 
naţiei  hicsose10*. 

Mirodeniile  şi  aromatele  erau  aduse  în  Egipt  de  negustori  arabi 
(Gen.  37,  25),  fiind  foarte  căutate  datorită  folosirii  lor  în  cultul  zeilor. 
Numele  Putifar  (egipteanul  căruia  i-a  fost  vândut  Iosif)  era  în  acea  pe¬ 
rioadă  un  nume  foarte  răspândit  (Pa  —  di  —  pa  —  ra  =  Darul  zeului 
Ra);  ridicarea  lui  Iosif  la  rangul  de  vicerege,  reprodusă  de  Biblie 


97  Pr.  Prof.  N.  Neaga,  art.  cit.,  p.  387. 

98  K.  Veenhaf,  op.  cit.,  p.  231. 

99  Y.  Aharoni,  op.  cit.,  p.  148. 

100  Y.  Kellcr,  op.  cit.,  p.  101. 

101  H.  Cazelles,  Introduction  Critique  . . .,  p.  18 — 20. 

102  W.  Kellcr,  op.  cit.,  p.  102. 

103  Y.  Aharoni,  op.  cit.,  p.  148. 

104  W.  Keller,  op.  cit.,  p.  102. 

(Gen.  41 ,  42 — 43)  s-a  petrecut  exact  după  ritualul  egiptean,  iar  infor¬ 
maţia  că  Iosif  mergea  în  al  doilea  car,  după  rege,  indică  faptul  că 
acest  lucru  nu  s-a  putut  întâmpla  decât  în  perioada  hicsosă,  deoarece 
aceştia  au  fost  cei  care  au  adus  carele  de  război  în  Egipt,  pentru  pri¬ 
ma  dată105.  h  k 

Dominaţia  hicsosă  asupra  Egiptului  a  durat  aproape  două  secole 
(1730 — 1550  î.  Hs.)106.  In  anul  1550  faraonul  egiptean  Amasis  II  reu¬ 
şeşte  să-i  alunge  pe  aceşti  străini  până  dincolo  de  graniţe,  iar  Egip¬ 
tul  redevine  o  mare  putere.  Sec.  XV — XIV  î.  Hs.  constituie  un  apo¬ 
geu  al  civilizaţiei  egiptene.  In  această  perioadă  Canaanul  a  ajuns  ia¬ 
răşi  sub  dominaţia  egipteană107.  Amenhotep  I  şi  Thutmoses  I,  faraonii 
care  i-au  urmat  lui  Amasis  I,  au  efectuat  numeroase  campanii  în  Ca- 
naan,  ultimul  atingând  chiar  Eufratul. 

Deşi  Sf.  Scriptură  nu  menţionează,  egiptenii  au  fost  activi  în  Ca- 
naan  în  sec.  XIV — XIII  î.  Hs.  Stele  egiptene,  din  timpul  lui  Seti  I, 
Ramses  II  şi  Mesneptah,  au  fost  găsite  în  Canaan,  mai  ales  în  regiu¬ 
nea  litoralului. 

Cea  mai  plauzibilă  explicaţie  a  tăcerii  pe  care  Scriptura  o  păs¬ 
trează  în  legătură  cu  prezenţa  egipteană  în  Canaan,  (când  Israel  era 
prezent  pe  acele  meleaguri),  este  aceea  că  egiptenii  şi  israeliţii  aveau 
interese  diferite  în  ţară;  egiptenii  erau  interesaţi  de  câmpii  şi  văi,  de 
locurile  pe  unde  treceau  drumurile  comerciale,  în  timp  ce  israeliţii 
preferau  zonele  muntoase,  mai  sigure.  Rezultă  că  legăturile  între  a- 
ceste  două  popoare  au  fost  foarte  limitate,  aproape  inexistente108. 

Un  popor  care  a  ajuns  în  Ţara  Sfântă  aproape  concomitent  cu  is- 
raeliţii  ieşiţi  din  robia  egipteană109,  sau  în  timpul  în  care  Iosua  era 
angajat  în  cucerirea  regiunii  muntoase  a  Canaanului110,  a  fost  popo¬ 
rul  filistean. 

Deşi  Geneza  îi  prezintă  pe  filisteni  drept  urmaşi  ai  lui  Ham  (Gen. 
10,  14)  şi  vorbeşte  despre  relaţiile  patriarhilor  Avraam  şi  Isaac  cu 
„filistenii  4,  se  pare  că  Moise  a  numit  astfel  pe  vechii  locuitori  ai  li¬ 
toralului  sudic  al  Ţării  Sfinte  (anachei,  avei  şi  canaaniţi).  S-a  stabilit 
că  adevăraţii  filisteni,  rasă  diferită  de  cea  semită  (după  cum  reiese 
din  cronicile  şi  descrierile  egiptene)111,  s-au  aşezat  în  Canaan,  mai  pre¬ 
cis  pe  ţărmul  sud-vestic  al  ţării,  între  Ioppe  şi  Gaza,  în  timpul  farao¬ 
nului  Ramses  III,  la  anul  1176  î.  Hs. 

Primele  lor  invazii  în  zonă  s-au  înregistrat  în  sec.  XIII  î.  Hs.  în 
timpul  faraonului  Merneptah  (1230)112,  împreună  cu  alte  „popoare  ale 
mării44,  cum  îi  numeau  egiptenii.  Se  pare  că  invazia  acestor  popoare 


105  Ibidem,  p.  105 — 106. 

106  K.  Kenyon,  op.  cit.,  p.  48. 

107  Th.  Koilek  şi  M.  Pearlman,  op.  cit.,  p.  20. 

108  C.  Rasmussen,  op.  cit.,  p.  106. 

109  Pr.  Gh.  Geţia,  Pilistenii,  studiu  de  arheologie  biblică ,  în  M.  B.  anul  XXXIV 
(1084),  nr.  3—4,  p.  139. 

110  Th.  Koliek  şi  M.  Pearlman,  op.  cit.,  p.  21. 

111  J.  Gray,  op.  cit.,  p.  112. 

112  H.  CazeUes,  Introduction  Critique,,\.  p.  32—33. 

ale  mării,  din  rândul  cărora  făceau  parte  şi  filistenii,  au  grăbit  sfârşi¬ 
tul  imperiului  hitit  şi  a  cetăţilor  de  pe  malul  sud-estic  al  Mediteranei. 

Este  posibil  ca  ei  să  fi  fost  cei  care  au  distrus  imperiul  maritim 
al  Cretei113  (Cnososul  a  fost  distrus  pe  la  anul  1400  î.  Hs.)  şi  această 
afirmaţie  concordă  cu  tradiţia  israeliţilor  care  afirmă  că  filistenii  vin 
din  Caftor  (Creta).  Migrând  spre  sud,  ei  au  intrat  în  contact  cu  egip¬ 
tenii  pe  care  i-au  atacat  în  regiunea  Deltei  (1190  î.  Hs.)  în  timpul  fa¬ 
raonului  Ramses  III,  însă  acesta  i-a  învins  atât  pe  mare  cât  şi  pe 
uscat114. 

După  această  dată,  numeroase  triburi  s-au  aşezat  pe  ţărmul  Ca- 
naanului,  în  oraşele  porturi,  aflate  până  atunci  în  stăpânirea  Egip¬ 
tului115. 

Teritoriul  ocupat  de  ei  cuprindea  o  confederaţie  a  cinci  cetăţi: 
Gaza,  Askalon,  Aşdod,  Accron  şi  Gat,  conduse,  la  început  de  un  sin¬ 
gur  rege.  Egiptenii  i-au  numit  „purusati",  iar  israeliţii  i-au  numit  „pi- 
liştim",  de  unde  şi  denumirea  de  filisteni,  sub  care  au  fost  cunoscuţi 
în  istorie. 

Deşi  unii  istorici  i-au  considerat  de  origine  capadociană116,  totuşi 
cei  mai  mulţi  cred  că  filistenii  sunt  originari  din  insulele  Mării  Egee, 
din  Creta  şi  Cipru,  sau  de  pe  ţărmul  vestic  al  Asiei  Mici.117. 

In  orice  caz,  nu  cunoaştem  nimic  despre  istoria  lor  anterioară 
aşezării  în  Ţara  Sfântă.118 

Sfânta  Scriptură  afirmă  că  filistenii  au  venit  din  Caftor  (Amos  9, 
7),  adică  din  Creta,  dar  unii  cercetători  consideră  că  legătura  lor  cu 
această  insulă  a  fost  accidentală  şi  de  scurtă  durată119. 

Modul  in  care  sunt  ei  reprezentaţi  în  basoreliefurile  de  pe  zidu¬ 
rile  templelor  egiptene,  adică  armura  şi  costumul,  precum  şi  cerami¬ 
ca  lor,  prezintă  trăsăturile  celor  de  pe  coasta  Anatoliei,  din  insulele 
Mării  Egee  şi  Grecia120. 

Nu  este  exclusă  posibilitatea  ca  migraţia  filistenilor  să  se  fi  pe¬ 
trecut  în  mai  multe  etape,  totuşi,  documentele  istorice  sprijină  teoria 
aşezării  lor  masive  în  Canaan  în  sec.  XII  î.  Hs. 

Poporul  filistean  a  păstrat  moştenirea  culturii  egee,  asimilând  re¬ 
pede  şi  trăsăturile  majore  ale  culturii  canaanite  (inclusiv  religia). 
Erau  pricepuţi  în  agricultură,  comerţ  şi  în  prelucrarea  metalelor121. 

Fiind  un  popor  războinic,  filistenii  au  încercat  să-şi  întindă  domi¬ 
naţia  şi  în  regiunea  muntoasă  a.  ţării.  Astfel  ei  au  intrat  în  conflict 
cu  israeliţii  (în  timpul  Judecătorilor),  dar  au  fost  înfrânţi  în  câteva 


113  J.  Cray,  op.  cit.,  p.  112. 

114  C.  R>asmussen,  op.  cit.,  p.  108. 

115  A.A.  Bolşacov-Ghimpu,  art.  cit.,  p.  663. 

116  Gh.  Getia,  art.  cit.,  p.  139. 

117  H.  Cazelles,  Introciuction  Critique  ...»  p.  32 — 33;  W.  Keller,  op.  cit.,  p.  277 

118  F.  Vigoroux,  Philistins,  în  „Dictionnaire  de  la  Bible",  tomul  V,  col.  292. 

119  J.  Gnay,  op.  cit.,  p.  112. 

120  C.  Rasmussen,  op.  cit.,  p.  108. 

121  Gh.  Getia,  art.  cit.,  p.  143. 

bătălii  decisive  din  vremea  regelui  David.  Filistenii  au  tînfruntat  şi  pe 
aşirieni,  babilonieni,  egipteni  şi  perşi. 

în  anul  332  cetăţile  filistene  au  fost  cucerite  de  către  Alexandru 
Macedon.  Cu  timpul,  filistenii  au  fost  asimilaţi  de  civilizaţia  greco- 
romană  şi  au  dispărut  din  istorie,  deşi  numele  lor  a  fost  atribuit  Ţării 
Sfinte  de  către  romani  şi  el  a  dăinuit  până  în  vremea  noastră. 

Deşi  populaţiile  care  au  trăit  pe  teritoriul  Canaanului  pe  par¬ 
cursul  mileniului  II  î.  Hs.  au  ajuns  la  un  grad  înalt  de  dezvoltare  cul¬ 
turală  şi  economică,  ele  au  decăzut  foarte  mult  din  punct  de  vedere 
moral  şi  religios.  Este  suficient  să  amintim  practicarea  prostituţiei  sa¬ 
cre,  a  magiei,  a  necromanţiei  şi  a  obiceiului  de  a-şi  sacrifica  pe  în¬ 
tâii  născuţi  zeului  Moloch122.  Aceste  fapte  au  dus,  în  final,  la  pedeap¬ 
sa  dumnezeiască,  la  dispariţia  acestor  popoare  din  istorie. 

Când  israeliţii  au  revenit  din  robia  egipteană,  s-au  luptat  cu  aces¬ 
te  popoare  întâlnite  în  Canaan.  Biruinţa  israeliţilor  s-a  datorat  faptu¬ 
lui  că  triburile  pe  care  le-au  întâlnit  nu  erau  unite  între  ele,  ci  dis¬ 
persate  pe  întreg  teritoriul  ţării  sub  forma  regatelor  —  cetăţi  a  căror 
forţă  de  apărare  era  mult  mai  slabă  decât  cea  a  atacatorilor.  Aceştia 
au  cucerit,  rând  pe  rând,  cetăţile  canaanite,  începând  cu  Ierihonul, 
continuând  cu  cetăţile  Ai,  Ghibeea  etc. 

Israeliţii  au  căutat  să-i  nimicească  sau  să-i  asimileze  pe  vechii 
locuitori,  dar  cu  toate  acestea,  ei  au  supravieţuit  multă  vreme  alături 
de  învingători. 

(Sfânta  Scriptură  arată  că  abia  regele  David  a  cucerit  Ierusalimul 
de  la  iebusei).  •  ,SM;  1  Jl 

Tot  din  Sf.  Scriptură  aflăm  istoria  generalului  Urie  Heteul,  aflat 
în  slujba  lui  David.  Din  căsătoria  regelui  cu  văduva  lui  Urie,  care 
era,  desigur  şi  ea  o  hitită,  s-a  născut  regele  Solomon. 

Date  privind  celelalte  populaţii  de  pe  teritoriul  Ţării  Sfinte  apar 
până  târziu,  în  vremea  lui  Ezdra  (Ezdr.  9,  1 — 2),  adică  până  în  sec. 
V  î.  Hs.,  dovedind  faptul  că  ele  erau  încă  destul  de  numeroase  în  a- 
cea  vreme  în  ţară. 

Profeţii  Vechiului  Testament  au  îndemnat  permanent  pe  Israel 
să  nu  se  amestece  cu  aceste  popoare,  din  cauza  pericolului  care  a 
existat  mereu,  ca  israeliţii  să  fie  atraşi  de  religia  şi  obiceiurile  lor 
imorale.  In  cele  din  urmă  canaaniţii  care  nu  au  fost  extirpaţi,  au  fost 
asimilaţi  de  către  israeliţi. 


Din  cele  expuse  aici,  reiese  că  preistoria  Ţării  Sfinte  atât  cât  este 
ea  cunoscută,  a  fost  marcată  de  nenumărate  evenimente,  mai  cu 
seamă  de  pericolul  neîncetatelor  invazii  străine.  Aceste  invazii  au 
distrus,  rând  pe  rând,  popoarele  care  au  locuit  pe  acel  teritoriu,  îna¬ 
intea  israeliţilor.  Desigur,  aceste  invazii  au  continuat,  după  cum  ştim 
din  Vechiul  Testament,  şi  după  aşezarea  israeliţilor  în  Ţara  Sfântă. 


122  Pr.  A.  Negoiţă,  Religia  canaanită  . . 

Din  această  perspectivă,  faptul  că  acest  popor  a  reuşit  să-şi  păs¬ 
treze  identitatea  religioasă  şi  naţională,  pe  parcursul  unei  istorii  atât 
de  zbuciumate,  este  o  adevărată  minune,  datorată,  desigur,  ocrotirii 
speciale  de  care  s-a  bucurat  din  partea  lui  Dumnezeu.  Pronia  divină 
l-a  păzit  pentru  ca  în  sânul  său  să  se  întrupeze,  „la  plinirea  vremii" 
(Gal.  4,  4),  Mesia  Cel  proorocit  de  către  patriarhi  şi  profeţi. 

Pe  de  altă  parte,  cunoaşterea  cât  mai  exactă  a  istoriei  popoare¬ 
lor  care  au  trăit  în  Ţara  Sfântă,  înaintea  şi  în  timpul  evreilor,  ajută 
ia  o  înţelegere  mai  corectă  a  datelor  şi  evenimentelor  cuprinse  în 
Sfânta  Scriptură  şi  dovedeşte  că  ea  este  cuvântul  adevărului. 

Drd.  Vîlcea  Liviu 


HRISTOS  ŞI  TIMPUL  •.  .  * 

prof.  Georgios  Mantzaridis* 

Dumnezeu  cel  fără  de  timp  despică  timpul  şi  istoria  prin  venirea 
Sa  în  lume  şi  întemeiază  o  eră  cu  totul  nouă.  întreaga  istorie  a  ome¬ 
nirii  de  dinainte  de  Hristos  a  fost  o  perioadă  de  pregătire  pentru  ve¬ 
nirea  Lui.  Această  pregătire  s-a  realizat  atât  în  sânul  poporului  ales 
al  lui  Dumnezeu,  cât  şi  în  întreaga  umanitate.  Sfântul  apostol  Pavel 
scrie  în  epistola  către  Galateni:  „Iar  când  a  venit  plinirea  vremii, 
Dumnezeu  a  trimis  pe  Fiul  Său,  născut  din  femeie,  născut  sub  Lege, 
ca  pe  cei  de  sub  Lege  să-i  răscumpere,  ca  să  dobândim  înfiere."  (Gal. 
4,  4 — 5). 

Se  pune  însă  întrebarea:  Cum  trebuie  înţeleasă  „plinirea  vremii"? 
După  cum  am  amintit  deja  (în  capitolele  anterioare  ale  cărţii,  nota 
trad.)  în  Vechiul  Testament  nu  există  înţelesul  unui  timp  absolut  care 
serveşte  înscrierii  evenimentelor.  Timpul  nu  poate  fi  înţeles  fără  eve¬ 
nimente.  Iar  evenimente  prin  excelenţă  sunt  arătările  lui  Dumnezeu 
în  lume.  Acestea  dau  sens  şi  conţinut  timpului.  Acestea  îi  determină 
specificul  şi  ritmul.  Timpul  deci  nu  poate  fi  înţeles  prin  sine  însuşi. 
Iar  „plinirea  vremii"  nu  trebuie  căutată  în  natura  inaccesibilă  şi  ne¬ 
definită  a  timpului.  „Plinirea  vremii"  se  află  în  împlinirea  evenimen¬ 
telor  care  se  derulează  înlăuntrul  timpului,  în  împlinirea  unui  proces 
de  dialog  şi  dispută  dintre  Dumnezeu  şi  om  care  a  pregătit  arătarea 
lui  Dumnezeu  ca  Om  în  lume. 

Prin  prezenţa  Lui  energică  în  istoria  lui  Israel  şi  prin  credincio- 
şia  Lui  statornică  faţă  de  propriile  Sale  făgăduinţe,  Dumnezeu  a  che¬ 
mat  neîncetat  pe  poporul  Său  la  credinţă  şi  conformare  faţă  de  voia 
Lui.  Şi  cu  cât  se  apropia  împlinirea  acestor  premise,  se  pregătea  şi  se 
prefigura  şi  venirea  lui  Hristos  în  lume.  Isaac,  Iosif,  Moise,  Isus  al 


*  Traducere  protos.  lector  Daniil  Stoenescu,  după  lucrarea  ,, HRONOS  KAl 
ANTHROPOS Tesalonic,  1992,  pg.  62—77. 

lui  Navi,  profeţii  prefigurau  şi  pregăteau  venirea  lui  Hristos.  Insă 
„plinirea  vremii"  a  venit  atunci  când  a  apărut  acea  Femeie  care  ar  fi 
putut  să-l  nască  pe  Hristos  —  Sfânta  Fecioară  Maria.  In  persoana  Ei 
culminează  întreaga  pregătire  şi  de  la  Ea  a  început  mântuirea  veşni¬ 
că.  Sfântul  Grigorie  Palama  spune  că  „Ea  este  cauza  celor  de  dinain¬ 
tea  Ei  şi  păzitoarea  celor  de  după  Ea  şi  pricinuitoarea  celor  veşnice? 
Ea  este  vestirea  proorocilor,  începutul  apostolilor,  întărirea  muceni¬ 
cilor  şi  temelia  părinţilor."  ( Omilia  53,  25). 

Fiind  Fiul  lui  Dumnezeu  şi  aducătorul  împărăţiei  Lui  în  lume, 
Hristos  vine  ca  cel  din  urmă  trimis  al  lui  Dumnezeu41  (Marcu  12,  6; 
Evrei  1,  1 — 2).  Prin  întruparea  Lui  se  încheie  epoca  legii  şi  a  robiei 
pentru  ca  să  înceapă  era  harului  şi  a  învierii.  Toată  lucrarea  creaţiei 
se  recapitulează  in  actul  recreaţiei  în  Hristos.  Cuvintele  „la  început" 
din  Cartea  Facerii  îşi  dobândesc  sens  numai  în  legătură  cu  Logosul 
lui  Dumnezeu,  care  exista  de  „la  început"  (cf.  Ioan  1,  1?  vezi  şi  Oscar 
Cullman,  Hristos  şi  timpul ,  ed.  în  lb.  greacă,  Atena,  1980,  pag.  134). 
Astfel  se  împlineşte  scopul  existenţei  omului  şi  al  întregii  creaţii. 

Hristos  este  Noul  şi  Ultimul  Adam  (1  Cor.  15,  45 — 49),  Cauza 
şi  Scopul  lumii.  El  este  Cel  ce  există  înainte  de  toate  şi  în  care  se 
sprijină  toate.  „Pentru  că  întru  El  au  fost  făcute  toate,  cele  din  ce¬ 
ruri  şi  cele  de  pe  pământ,  cele  văzute  şi  cele  nevăzute  . . .  Toate  s-au 
făcut  prin  El  şi  pentru  El"  (Col.  1,  16).  Prin  urmare  în  Hristos  îşi  are 
nceput  şi  sfârşit  timpul. 

Venirea  lui  Hristos  schimbă  mersul  lumii.  Evenimentele  care  au 
loc  în  istorie  „o  dată  pentru  totdeauna'1  (Evrei  7,  27?  9,  22?  10,  10), 
dau  naştere  la  o  lume  nouă,  consacrând  în  paralel  şi  un  timp  nou  care 
se  deosebeşte  fundamental  de  timpul  vieţii  cotidiene,  precum  şi  de 
timpul  sacru  al  mitologiei.  Desigur  că  omului  raţional  îi  poate  părea 
o  provocare  atât  din  punct  de  vedere  lumesc  cât  şi  religios,  faptul  de 
a  accepta  că  într-o  vreme  scurtă  a  venirii  lui  Hristos  şi  mai  ales  că 
ln  ultimele  zile  ale  vieţii  Lui  pământeşti,  s-a  realizat  mântuirea  şi  re¬ 
înnoirea  tuturor,  (vezi  Sfântul  Grigorie  Palama,  Omilia  51,  P.G.  151-, 
521,  CD).  E  privită  de-a  dreptul  ca  o  nerozie  propovăduirea  cum 
că  prin  patima,  îngroparea  şi  învierea  lui  Hristos  î  care  s-au  petrecut 
sub  Ponţiu  Pilat,  omului  i-a  fost  dăruită  viaţa  veşnică. 

Pe  de  altă  parte  însă  acest  timp  nou,  consfinţit  prin  venirea  lui 
Hristos,  oferă  timpului  cotidian  conţinut  şi  perspectivă  pe  care  timpul 
mitic  a  încercat  dar  nu  a  reuşit  să  le  ofere.  Dorinţa  omului  de  a  în¬ 
vinge  moartea  şi  de  a  avea  viaţă  veşnică,  dorinţă  pe  care  mitologia 
a  încercat  să  o  acopere  prin  ridicarea  (omului)  în  sfera  timpului  mi¬ 
tic,  a  devenit  posibilă  acum  în  istorie  prin  autodăruirea  lui  Hristos 
„o  dată  pentru  totdeauna14. 

Astfel  faţă  de  preludiul  mitic  „a  fost  odată  într-o  vreme",  care 
face  trimitere  la  un  timp  creat  mereu  ciclic  (a  se  vedea  mai  pe  larg  la 
Mircea  Eliade,  Sacru  şi  profan,  ed.  în  lb.  germană,  Frankfurt  am  Main, 
1985,  p.  65  ş.  u.).  Se  pune  în  evidenţă  formula  de  început  a  pericope- 
lor  evanghelice  „în  vremea  aceea"  care  se  referă  la  un  timp  concret 

şi  unic  ai  prezentei  (parousiei)  lui  Hristos  în  istorie.  Hristos  reînno¬ 
ieşte  întreaga  lume.  Ca  Dumnezeu  şi  Om  se  uneşte  mai  ales  cu  omul. 
El  recapitulează  întregul  neam  omenesc  şi-l  conduce  spre  destinaţia 
iui  finală.  Timpul  care  a  fost  creat  împreună  cu  lumea  şi  care-1  do¬ 
mină  atât  pe  om  cat  şi  viaţa  lui,  se  împleteşte  cu  veşnicia.  Văzutul 

se  uneşte  cu  nevăzutul,  şi  creatul  cu  necreatul.  Omul  devine  dumne¬ 
zeu  şi  se  eliberează  de  legăturile  şi  limitele  naturii  lui.  Locul  lui  în 

lume  i  se  schimbă,  iar  relaţiile  lui  cu  timpul  se  revizuiesc. 

Hristos  nu  este  numai  Noul  şi  Ultimul  Adam  care  a  venit  să  res¬ 
taureze  pe  cel  vechi.  El  este  şi  prototipul  lui  Adam  cel  vechi.  De  la 
început  omul  a  fost  creat  pentru  Hristos.  „Căci  pentru  omul  cel  nou 
a  fost  alcătuită  dintru  început  firea  omului4'  spune  Sf.  Nicolae  Caba- 
sila.  Şi  tot  el  continuă  zicând:  „Pentru  Hristos  ni  s-a  dat  atât  mintea, 
cât  şi  dorinţa.  Am  primit  minte  pentru  a-L  cunoaşte  pe  Hristos,  dorin¬ 
ţă  pentru  a  alerga  înspre  El,  iar  memorie  ca  să-L  pomenim,  deoarece 
El  a  fost  Arhetipul  când  am  fost  creaţi.  Nu  Adam  cel  vechi  a  fost 
prototipul  celui  Nou,  ci  Adam  cel  Nou  a  fost  Prototipul  celui  vechi 
(Despre  viaţa  in  Hristos  6,  P.G.  150.  680  A).  Tot  ceea  ce  ar  dori  ur¬ 
maşii  lui  Adam  cel  vechi  în  viaţa  lor,  ori  încotro  s-ar  întoarce  exis¬ 
tenţa  lor  determinată  temporal,  fie  înspre  viitor  prin  speranţă,  fie  în¬ 
spre  trecut  prin  amintire,  numai  în  Hristos  îşi  vor  putea  afla  împli¬ 
nirea  lor.  .  i  ; 

însă  recunoaşterea  lui  Adam  cel  Nou  ca  Prototip  al  celui  vechi, 
nu  mai  ia  în  seamă  curgerea  timpului  şi  răstoarnă  succesiunea  tem¬ 
porală.  „Mai  înainte “  devine  „ după  aceea44  şi  „după  aceea"  devine  ar¬ 
hetip  al  lui  „mai  înainte".  Această  răsturnare  totală  nu  este  rezulta¬ 
tul  arbitrarului,  ci  consecinţa  unirii  divinului  cu  umanul,  a  veşniciei 
cu  temporalul.  Adam  cel  Nou-Hristos  este  arhetipul  celui  vechi,  pen¬ 
tru  că  acesta  a  fost  creat  „după  chipul  şi  asemănarea"  Lui.  Totodată 
însă  Hristos  este  şi  Dumnezeu  cel  mai  înainte  de  veci  şi  fără  de  timp, 
care  a  luat  în  timp  în  ipostasul  Său  pe  omul  muritor  şi  trecător.  Uni¬ 
rea  ipostatică  a  lui  Dumnezeu  cel  fără  de  timp  cu  firea  omenească  în 
timp,  înnoieşte  atât  firea  cât  şi  timpul.  Natura  creată  nu  e  trecută  cu 
vederea,  ci  e  înnoită  şi  transfigurată  prin  harul  necreat  al  lui  Dum¬ 
nezeu.  Tot  aşa  şi  timpul  nu  e  nesocotit,  ci  e  înnoit  pentru  a  sluji 
nestricăciunea  şi  veşnicia.  Astfel  Hristos  întemeiază  o  nouă  stare,  o 
nouă  creaţie,  (cf.  II  Cor.  5,  17). 

Hristos  nu  a  venit  în  lume  într-un  chip  aparent  uman,  ci  ca  om 
adevărat  „născut  din  femeie"  (Gal.  4,  4).  Fiul  lui  Dumnezeu  care  este 
Dumnezeu  desăvârşit,  a  devenit  şi  om  desăvârşit.  Ba  mai  mult,  Fiul 
lui  Dumnezeu  nu  a  apărut  din  Fecioara  Maria  „ca  printr-un  canal", 
ci  a  împrumutat  din  Ea  natura  Lui  umană  creată.  Maica  Domnului 
este,  conform  unui  imn  al  Bisericii  noastre  de  la  înălţare  „cea  însăr¬ 
cinată"  (să  aducă)  într-un  mod  negrăit  pe  Cel  fără  de  timp  în  timp". 
Ea  este  aceea  prin  care  „se  înnoieşte  şi  firea  şi  timpul'4  (după  cum  se 

spune  în  slujba  din  2  iulie  când  se  face  „pomenirea  punerii  în  raclă 
a  cinstitului  veşmânt  al  Prea  Sfintei  Stăpânei  noastre  Născătoare  de 

Dumnezeu  în  Vlaherne").  Din  trupul  şi  sângele  Ei  l-a  născut  pe  Dum¬ 
nezeu  ca  om  în  lume.  Prin  desăvârşita  dăruire  lui  Dumnezeu  Cel  fără 
de  timp  a  vieţii  Ei  în  timp,  Ea  a  devenit  Născătoare  de  Dumnezeu 
(Theotokos)  şi  „pricinuitoare  a  îndumnezeirii  tuturor"  (cf.  Canonul 
Acatist,  troparul  odei  a  Vl-a).  'l 

Dar  şi  Hristos  a  venit  în  lume  dorind  să-şi  dăruiască  ca  Om  viaţa 
Lui  şi  vremea  vieţii  Lui,  lui  Dumnezeu  pentru  mântuirea  lumii.  Ora 
de  vârf  a  vieţii  Lui  Hristos  a  fost  ceasul  morţii  Lui.  (vezi  Ioan  7,  30; 
8,  20;  13,  1;  17,  1).  Hristos  a  trăit  apropierea  ceasului  morţii  Lui  cu 
cea  mai  adâncă  întristare.  El  L-a  rugat  pe  Tatăl  să-L  scape  de  acest 
ceas,  dar  în  acelaşi  timp  ştia  că  trimiterea  Lui  era  tocmai  să  ajungă 
la  acest  ceas:  „Acum  sufletul  Meu  este  tulburat  şi  ce  voi  zice:  Părin¬ 
te,  izbăveşte-Mă  de  ceasul  acesta.  Dar  pentru  aceasta  am  venit  în 
ceasul  acesta."  (Ioan  12,  27).  Astfel  că  viaţa  lui  Hristos  îşi  atinge 
punctul  culminant  în  moarte.  Iar  sfârşitul  vieţii  Lui  a  însemnat  sfârşi¬ 
tul  apostoliei  Lui:  „săvârşitu-s-a!"  (Ioan  19,  30). 

In  Tradiţia  biblică  şi  patristică  e  accentuată  mai  ales  prezenţa 
şi  arătarea  simţită  a  lui  Hristos  în  cer,  pe  pământ,  în  adânc,  pe  ape, 
în  văzduh.  Nu  există  nici  spaţiu,  nici  timp,  care  să  nu  se  fi  umplut 
de  energia  dumnezeiască  sau  de  lumina  lui  Hristos.  După  cum  scrie 
Sf.  Ap.  Pavel,  Hristos  este  „Cel  ce  s-a  pogorât  întru  cele  mai  de  jos 
ale  pământului",  dar  şi  „Cel  ce  s-a  suit  mai  presus  de  toate  cerurile 
ca  pe  toate  să  le  umple"  (Efeseni  4,  9 — 10).  Crucea  lui  Hristos  este 
viaţa  şi  învierea  oamenilor  —  „Crucea  Ta,  Doamne,  viaţă  şi  înviere 
este  poporului  Tău"  (Stihire  gl.  2)  — ,  iar  Mormântul  Lui  este 
poartă  a  raiului  pentru  neamul  omenesc.  Sf.  Ioan  Damaschin  spune 
că:  „Sufletul  îndumnezeit  se  pogoară  la  iad  pentru  ca,  după  cum  ce¬ 
lor  de  pe  pământ  a  răsărit  soarele  dreptăţii  tot  astfel  să  strălucească 
lumina  şi  celor  de  sub  pământ  şi  care  stau  în  întuneric  şi-n  umbra 
morţii  şi  pentru  ca  după  cum  a  binevestit  pacea  celor  de  pe  pământ... 
tot  astfel  şi  celor  din  iad'1  ( Dogmatica ,  III,  29,  P.G.  94,  1101  A:  ed. 
rom.  1993  pg.  146).  De  asemenea,  învierea  lui  Hristos  înnoieşte  lumea 
şi  umple  toate  de  lumină:  „Acum  toate  s-au  umplut  de  lumină  şi  ce¬ 
rul,  şi  pământul,  şi  cele  de  dedesupt."  (Canonul  învierii ,  peasna  a 
IlI-a). 

Sf.  Nicolae  Cabasila  spune  că  Hristos  nu  anulează  timpul,  întru¬ 
cât  El  însuşi  S-a  arătat  în  timp.  Ci  cu  atât  mai  mult,  pentru  că  după 
cum  a  luminat  pământul  şi  iadul  rămânând  o  anumită  vreme  pe  pă¬ 
mânt  şi  în  iad,  tot  aşa  a  rămas  la  înălţarea  Lui  puţin  timp  şi  în  văz¬ 
duh  pentru  ca  să-L  sfinţească.  Observând  mai  ales  textul  din  Luca  24, 
51  „S-a  înălţat  la  cer",  se  constată  faptul  că  Hristos  s-a  suit  la  cer 
„mergând"  (cf.  F.  Ap.  1,  10;  „şi  privind  ei  pe  când  El  mergea  la  cer“ 
nota  trad.)  şi  nu  neobservat,  încât  să  fie  sfinţit  şi  văzduhul  care-L 
ţinuse  pentru  puţină  vreme.  (Cuvânt  la  Înălţarea  Domnului  2,  Nicolae 
Cabasila  „Şapte  Cuvântări  inedite",  ed.  B.  Psevtonka,  Tesalonic,  1976, 
pg.  114 — 115). 

Lucrarea  de  mântuire  şi  înnoire  a  lumii  se  săvârşeşte  de  Tatăl 
prin  Fiul  în  Sfântul  Duh.  Prin  întruparea  (Fiului)  lui  Dumnezeu  în 
Hristos  s-a  restaurat  firea  omenească  şi  s-a  întemeiat  noua  creaţie. 
Iar  acest  fapt  este  scopul  dumnezeieştii  iconomii.  Acesta  este  faptul 
care  cuprinde  întreaga  creaţie  şi  dă  sens  istoriei,  îndepărtând  orice 
legătură  sau  limită  temporală.  însuşi  Hristos  spune:  „Avraam,  părin¬ 
tele  vostru  a  fost  bucuros  să  vadă  ziua  Mea  şi  a  văzut-o  şi  s-a  bucu¬ 
rat.  14  (Ioan  8,  56).  Vederea  zilei  Domnului  de  către  Avraam  ca  şi  de 
către  profeţii  Vechiului  Testament,  a  fost  cu  putinţă  prin  puterea  Du¬ 
hului  Sfânt.  Dar  şi  sfinţii  Bisericii  văd  slava  Domnului  în  Duhul  Sfânt. 
Duhul  lui  Dumnezeu,  liber  de  orice  limită  temporală  sau  spaţială,  îl 
introduce  pe  om  într-o  comuniune  personală  cu  Dumnezeu  şi  oferă 
credincioşilor  înnoirea  întru  Hristos. 

Spaţiul  în  care  se  păstrează  şi  se  împărtăşeşte  reînnoirea  întru 
Hristos  este  insuşi  Trupul  Lui,  adică  Biserica.  în  Biserică  se  reînno¬ 
ieşte  lumea  şi  timpul  prin  harul  Sfântului  Duh.  „Acum“  devine  vot 
al  veşniciei,  transfigurându-se  întru  „ pururea u  şi  există  totdeauna 
două  puncte  „in  vecii  vecilor ".  Astfel  se  constituie  o  nouă  viziune 
asupra  timpului  precum  şi  a  sensurilor  care  decurg  din  acestea. 

Dumnezeu  ca  şi  Creator  al  veacurilor,  nu  este  numai  veşnic,  ci 
şi  mai  înainte  de  veci  sau  preaveşnic.  Sensurile  eonului  şi  ale  veşni¬ 
ciei  care  se  intersectau  cu  vechile  concepţii  filosofice  şi  teologice 
(vezi  Plotin,  Enneade  3,  7,  5),  se  definesc  prin  referire  la  lumea  spi¬ 
rituală  creată.  Pe  când  sensurile  eternului  şi  ale  eternităţii  se  des¬ 
prind  de  lumea  creată  şi  se  referă  la  Dumnezeu  cel  necreat.  (cf.  Sf. 
Vasile  cel  Mare,  Contra  lui  Eunomiu  2,  17;  P.G.  29,  608  C.D.).  Eonul 
nu  este  neapărat  şi  etern  (veşnic),  cum  presupunea  gândirea  plato¬ 
nică.  Eonul  este  nemuritor.  Eonic  (veşnic,  dar  nu  din  veşnicie)  poate 
fi  numit  şi  sufletul  omului  în  sensul  de  nemuritor.  însă  această  nemu¬ 
rire  diferă  fundamental  de  nemurirea  platonică,  deoarece  nu  este  prin 
sine  însăşi,  ci  este  creată.  După  învăţătura  creştină  nemurire  abso¬ 
lută  (independentă)  are  numai  Dumnezeu  ca  şi  Necreatul.  El  este  „cel 
ce  singur  are  nemurirea"  (I  Tim.  6,  16)  şi  această  nemurire  dumne¬ 
zeiască  nu  coincide  cu  eonul,  ci  cu  eternul  şi  veşnicia.  De  multe  ori 
insă  sensurile  eonului  (veacului)  sunt  folosite  ca  sinonime  cu  sensu¬ 
rile  eternului  şi  ale  veşniciei.  (După  cum  spune  Sf.  Ioan  Damaschinul 
„veac  se  numeşte  şi  viaţa  fiecărui  om.  Veac  se  numeşte  iarăşi  şi 
timpul  de  o  mie  de  ani.  Iarăşi  se  numeşte  veac  toată  viaţa  prezentă. 
Veac  se  numeşte  şi  veacul  ce  va  să  fie  cel  fără  de  sfârşit  de  după 
înviere . . .  Prin  urmare  Dumnezeu  este  singurul  făcător  al  veacurilor, 
Cel  care  a  creat  universul,  Cel  care  există  mai  înainte  de  veacuri" 
(Dogmatica,  II,  1,  P.G.  94,  861B — 864C;  ed.  rom.  pg.  45 — 46). 

Spre  deosebire  de  Dumnezeu  care  este  prin  natura  Lui  veşnic  sau 
etern,  omul  este  prin  firea  lui  temporal  (vremelnic). 

Vremelnicia  omului  este  unită  cu  condiţia  lui  de  creatură  şi  cu 
starea  lui  de  schimbabilitate.  indumnezeirea,  care  se  dăruieşte  prin 

Hristos  şi  care  rezultă  din  scopul  ultim  al  existenţei  omului,  nu  anu- 

lează  condiţia  de  creatură  şi  starea  de  schimbabilitate,  ci  le  transfigu¬ 
rează.  Prin  participarea  lui  la  harul  necreat  al  lui  Dumnezeu,  omul  se 
eliberează  de  stricăciunea  lumii  şi  devine  părtaş  vieţii  veşnice.  Ast¬ 
fel  omul  ca  făptură  creată  în  timp,  devine  veşnic  şi  fără  de  sfârşit, 
deoarece  participă  la  viaţa  veşnică  şi  fără  de  sfârşit  a  lui  Dumnezeu. 
Primeşte  dup#  har  toate  câte  le  are  Dumnezeu,  fără  să  se  identifice 
cu  fiinţa  dumnezeiască.  Progresul  lui  este  nelimitat.  Pe  acest  urcuş, 
sfârşitul  înseamnă  un  nou  început,  iar  începutul  cuprinde  în  sine  pli¬ 
nătatea  sfârşitului.  („începutul  cuprinde  sfârşitul  şi  sfârşitul  începu- 
tul“)  Sf.  Simeon  Noul  Teolog  Imnul  I,  190;  „Sources  Chretiennes"  196, 
Paris  1969,  pg.  172). 

în  învăţătura  patristică  însă  aflăm  o  teză  de-a  dreptul  uimitoare, 
şi  anume  aceea  că  omul  care  participă  la  harul  lui  Dumnezeu  şi  de¬ 
vine  Dumnezeu  „după  har“,  nu  devine  numai  veşnic  şi  fără  de  sfâr¬ 
şit,  ci  fără  de  început  şi  etern.  Sf.  Maxim  Mărturisitorul  spune:  (vor¬ 
bind  despre  Melchisedec,  nota  trad.)  că  „s-a  făcut  fără  de  început  şi 
fără  de  sfârşit  (Evrei  7,  3)  nemaiavând  în  sine  viaţa  mişcătoare,  vre¬ 
melnică,  ce  are  început  şi  sfârşit  şi  e  tulburată  de  multe  patimi,  ci  nu¬ 
mai  pe  cea  dumnezeiască  şi  veşnică  a  Cuvântului  sălăşluit  întru  sine 
cere  nu-şi  are  sfârşitul  în  nici  o  moarte"  (Ambigua,  P.G.  91,  1144; 

trad.  rom .  P.S.B.  80,  pg.  144).  Aceasta  bineînţeles  că  nu  se  datorează 
firii  lui  create,  ci  harului  necreat  al  lui  Dumnezeu.  Condiţia  de  crea¬ 
tură  şi  starea  de  vremelnicie  a  credinciosului  se  circumscriu  în  ca¬ 
drul  biografiei  lui  pământeşti.  Când  aceasta  încetează,  se  descoperă 
viaţa  lui  Hristos  cea  fără  de  început  şi  fără  de  sfârşit,  care  există  şi 
lucrează  prin  El.  (Sf.  Grigorie  Pala’ma  spune  că  „Pavel  era  creatură 
numai  până  când  trăia  împotriva  poruncii  lui  Dumnezeu,  din  care  exis¬ 
tenţele  îşi  au  viaţa;  când  însă  nu  a  mai  trăit  aşa,  ci  S-a  sălăşluit  Dum¬ 
nezeu  intru  el,  a  devenit  necreat  după  har,  precum  şi  Melchisedec  şi 
lot  ceea  ce  trăia  şi  lucra  se  săvârşea  în  el  numai  prin  Cuvântul  lui 
Dumnezeu.  „ Contra  lui  Akindinu ,  3,  16  „Opere  complete4*  I.  Tesalo* 
nic  1981,  P.G.  612 — 613).  Această  teză  este  consecinţa  firească  a  în¬ 
văţăturii  Bisericii  despre  îndumnezeirea  omului.  Precum  şi  fierul  în¬ 
roşit,  fără  s#  înceteze  să  fie  tier,  devine  în  acelaşi  timp  şi  loc,  tot  ast¬ 
fel  şi  omul  îndumnezeit,  fără  să  înceteze  să  fie  om,  devine  în  acelaşi 
timp  şi  Dumnezeu.  Fără  de  a  înceta  să  fie  creatura  lui  Dumnezeu,  el 
participă  la  viaţa  dumnezeiască  şi  dobândeşte  veşnicia  dumnezeire. 

Nu  devine  numai  veşnic,  ci  şi  fără  de  început  şi  preaveşnic  (aî- 
dios),  după  chipul  lui  Dumnezeu  cel  veşnic,  fără  de  început  şi  prea¬ 
veşnic.  (aionios,  anarhos,  aîdios).  Omul  devine  fiu  al  lui  Dumnezeu, 
deoarece  şi  Fiul  lui  Dumnezeu  a  devenit  om  şi  s-a  unit  cu  omul.  Hris¬ 
tos  este  lumina  lumii  (Ioan  8,  12).  Incorporarea  omului  în  Trupul  lui 
Hristos,  care  este  Biserica,  înseamnă  intrarea  în  lumina  lui  Hristos. 
Şi  arătarea  plină  de  nădejde  a  împărăţiei  lui  Dumnezeu,  înseamnă  a- 

rătarea  luminii  dumnezeieşti  care  va  străluci  în  cei  credincioşi.  De 
aceea  şi  experienţa  eshatologică  a  Împărăţiei  lui  Dumnezeu,  este  ex¬ 
perienţa  luminii  Lui  necreate. 

Sensul  luminii  domină  în  teologia  ortodoxă.  Chiar  şi  lumina  sen¬ 
sibilă  este  cel  mai  expresiv  simbol  al  prezenţei  lui  Dumnezeu.  Astăzi 
ştim  că  materia  este  energie  şi  energia  materie.  Astfel  întreaga  cre¬ 
aţie  se  reduce  la  energie.  Iar  această  energie  este  rezultatul  lucrării 
create  a  energiei  divine  necreate.  Deci  prin  venirea  lui  Hristos  şi  prin 
împlinirea  lucrării  Lui  restauratoare,  întreaga  creaţie  primeşte  ener¬ 
gia  înnoitoare  a  lui  Dumnezeu,  pentru  a  se  transfigura  într-o  creaţie 
nouă. 

La  acest  punct  s-ar  putea  aminti  şi  o  explicaţie  la  cuvintele  Dom¬ 
nului  referitoare  la  ziua  cea  de  apoi:  „Iar  despre  ziua  şi  ceasul  acela 
nimeni  nu  ştie,  nici  îngerii  din  cer,  nici  Fiul."  (Marcu  13,  32).  Pentru 
Fiul  care  este  deofiinţă  cu  Tatăl,  acest  lucru  pare  paradoxal.  Cum  se 
poate  ca  Fiul  să  nu  cunoască  ziua  cea  de  apoi?  Părinţii  Bisericii  tâl- 
cuiesc  în  mod  obişnuit  că  nu  o  cunoaşte  ca  om.  Aceasta  însă  nu  în¬ 
seamnă  că  nu  o  cunoaşte  şi  ca  Dumnezeu.  Şi  pentru  că  o  cunoaşte  ca 
Dumnezeu,  fără  să  o  cunoască  şi  ca  om  dovedeşte  faptul  că  nu  e  ac¬ 
cesibilă  omului.  Adică  cu  alte  cuvinte,  această  cunoaştere  poate  fi 
privită  ca  imposibilă  înlăuntrul  categoriei  timpului  întru  care  a  venit 
şi  Hristos  prin  întruparea  Lui. 

Ceva  asemănător  poate  fi  amintit  şi  în  legătură  cu  cazul  în  care 
Hristos  spune:  „Vine  ceasul  şi  acum  este"  (Ioan  4,  23;  5,  25).  Aceste 
două  lucruri  nu  se  pot  confirma  împreună  în  timp.  Nu  este  cu  putinţă 
să  şi  existe  de  pe  „acum“  ceasul  care  nu  a  venit,  ci  vine.  Iar  ceasul 
care  există  de  pe  „acum",  nu  este  cu  putinţă  să  şi  vină,  deoarece  exis¬ 
tă  deja.  Această  expresie  se  poate  confirma  numai  printr-o  depăşire 
a  limitelor  timpului.  Astăzi  însă  chiar  şi  în  cadrul  ştiinţei  fizicii  se 
evidenţiază  un  nivel  de  sensuri  asemănătoare.  Relativitatea  timpului 
şi  absenţa  sincronicităţii  sunt  suficiente  ca  să  sublinieze  acest  adevăr. 
Astfel,  spre  exemplu,  o  fixare  obiectivă  a  sfârşitului  universului  la  o 
„zi  şi  o  oră“  anumită,  ar  fi  foarte  convenţională.  Ce  sens  are  pentru 
Univers  o  fixare  a  oricărei  clipe  temporale  de  pe  pământ  sau  preci¬ 
zarea  timpului  distrugerii  lui?  Sau  ce  sens  are  pentru  pământ  clipa 
distrugerii  unei  galaxii  îndepărtate  din  Univers? 

Sfârşitul  lumii  se  poate  compara  cu  începutul  ei.  După  cum  în¬ 
ceputul  lumii  nu  poate  fi  localizat  într-o  anumită  clipă  temporală, 
pentru  că,  cu  aceasta  începe  timpul,  tot  aşa  şi  sfârşitul  lumii  nu  se 
localizează  într-o  astfel  de  clipă,  deoarece  cu  aceasta  se  sfârşeşte 
timpul.  Sfârşitul  lumii  este  sfârşitul  timpului.  Şi  după  cum  sfârşitul 
lumii  înseamnă  intrarea  ei  în  împărăţia  lui  Dumnezeu,  tot  aşa  şi  sfâr¬ 
şitul  timpului  înseamnă  introducerea  lui  în  realitatea  supratemporală, 
în  acel  „ acum u  al  prezenţei  lui  Dumnezeu  (vezi  Sf.  Vasile  cel  Mare, 
Comentare  la  Isaia,  119,  P.G.  31,  312  A)f  unde  se  află  şi  începutul  lui. 

în  legătură  cu  sfârşitul  lumii  este  şi  „Ziua  Domnului*.  In  Vechiul 
Testament  şi  mai  ales  în  cărţile  profetice,  această  expresie  se  folo¬ 
seşte  într-un  înţeles  mai  larg  şi  exprimă  intervenţia  lui  Dumnezeu  în 
istorie,  sau  cea  din  urmă  arătare  a  Lui  pentru  restabilirea  dreptăţii. 

(vezi  Amos  5,  18 — 20;  Ioil  1,  15;  2,  1;  3,  14;  Zaharia  14,  1;  Isaia  13,  6; 

Iezechil  13,  5;  30,  3.  D.  Kaîmaki,  Ziua  Domnului  la  profeţii  Vechiului 
Testament ,  Tesalonic,  1991).  In  Noul  Testament  „Ziua  Domnului"  care 
se  numeşte  şi  „ziua  lui  Hristos"  (Filipeni  1,  6  şi  10;  2,  16;  I  Cor.  5,  5; 
II  Cor.  1,  14);  se  leagă  intim  de  cea  de-a  doua  venire  a  lui  Hristos, 
fără  însă  să  se  identifice  (numai)  cu  aceasta  sau  să-şi  piardă  sensul 
ei  mai  larg. 

Hristos  spune  că  Avraam  a  dorit  să  vadă  ziua  Lui,  pe  care  „a  vă- 
zut-o  şi  s-a  bucurat"  (Ioan  8,  56).  Deci  ziua  Domnului,  sau  a  lui  Hris¬ 
tos  a  sosit  deja  prin  venirea  Lui  în  lume.  In  acelaşi  timp  însă  această 
zi  este  aşteptată  ca  şi  ziua  celei  de  a  doua  veniri.  Este  ziua  în  care 
cerurile  vor  pieri,  iar  stihiile  firii  vor  arde  şi  se  vor  topi.  Credincioşii 
aşteaptă  conform  făgăduinţei  lui  Dumnezeu,  „ceruri  noi  şi  un  pământ 
nou...  în  care  locuieşte  dreptatea*  (II  Petru  3,  10 — 13). 

Prin  toate  cele  de  mai  sus  devine  clar  faptul  că  „ziua  Domnului" 
nu  se  poate  reduce  la  ziua  cea  de  apoi  sau  la  ziua  Judecăţii.  O  ast¬ 
fel  de  accepţiune  ar  lăsa  descoperit  sensul  zilei  Domnului  aşa  cum  se 
prezintă  în  cele  mai  multe  cărţi  ale  Vechiului  Testament,  dar  şi  con¬ 
firmarea  făcută  de  Hristos  că  Avraam  a  văzut  acea  zi  şi  s-a  bucurat. 
Ziua  Domnului  ca  zi  a  arătării  Slavei  Lui  are  desigur  un  sens  mai 
larg. 

Restituirea  mai  completă  a  sensului  zilei  Domnului  ne-o  oferă, 
credem,  Sf.  Simeon  Noul  Teolog.  După  el,  ziua  Domnului  se  numeşte 
aşa,  nu  pentru  că  este  „cea  din  urmă  dintre  zile*,  sau  ziua  celei  de-a 
doua  veniri  şi  a  Judecăţii,  ci  pentru  că  atunci  va  străluci  Dumnezeu 
prin  slava  dumnezeirii  Lui.  (Cuvântări  morale  X,  11 — 20;  „Sources 
Chretiennes"  129,  Paris  1967,  p.  260).  Atunci  deci  vor  dispărea  toate 
cele  sensibile  şi  va  fi  „Acela  singur  totodată  Zi  şi  Dumnezeu"  (ibidem 
X,  26,  pg.  260).  Pentru  toţi  cei  ce  devin  „fii  ai  luminii"  şi  „fii  ai  zilei" 
şi  se  comportă  ca  fii  ai  luminii  şi  ai  zilei  în  viaţa  lor  (I  Tes.  5,  5;  Rom. 
13,  13;  Efes.  —  5,  8),  ziua  Domnului  este  de  fapt  prezentă.  Aceşti  oa¬ 
meni  se  află  deja  în  ziua  Domnului;  şi  contemplă  slava  Lui.  Bineînţe¬ 
les  că  acestea  nu  se  întâmplă  prin  venirea  obişnuită  către  Botez  şi 
Sfânta  Euharistie,  ci  printr-o  comuniune  şi  unire  reală  cu  Hristos.  Şi 
după  cum  Hristos  nu  este  limitat  de  timp  şi  spaţiu,  tot  aşa  şi  experie- 
rea  prezenţei  Lui  sau  trăirea  zilei  Lui  nu  se  reduce  la  eshaton,  ci  se 
oferă  aici  şi  acum.  „In  acest  caz  cei  ce  vor  fi  devenit  fii  ai  acestei  lu¬ 
mini  şi  fii  ai  zilei  viitoare,  pot  de  asemenea  să  păşească  cu  bună  cu¬ 
viinţă  ca  în  plină  zi;  peste  ei  nu  va  mai  veni  vreodată  ziua  Domnu¬ 
lui  pentru  că  ei  sunt  deja  neîncetat  şi  continuu  în  ea.  Ziua  Domnului 
se  va  descoperi  deodată  nu  pentru  cei  ce  sunt  luminaţi  neîncetat  de 
lumina  dumnezeiască,  ci  pentru  cei  ce  sunt  în  întunericul  patimilor 
şi  care-şi  petrec  viaţa  lor  în  lume  dorind  lucrurile  lumii,  pentru  ei 
ea  va  fi  înfricoşătoare  şi  ca  un  foc  de  nesuferit*  (Sf.  Simeon  Noul 
Teolog  op.  cit.,  X,  132 — 140,  pg.  268).  Eshatonul  nu  va  prezenta  lu¬ 
cruri  cu  desăvârşire  noi,  ci  va  descoperi  în  forma  lor  deplină  şi  desă¬ 
vârşită  pe  cele  ce  există  deja  şi  se  oferă  ca  arvună  în  Biserică. 

Pr.  Daniil  Stoenescu 

(continuare) 

PARTEA  a  Il-a 
CAPITOLUL  III 
Cunoaşterea  şi  contemplaţia 

*  V  v%  ■  M 

1.  Taina  cunoaşterii. 

însănătoşirea,  curăţirea  organelor  cunoaşterii  umane  se  realizează 
printr-o  metodă  divino-umană:  prin  conlucrarea  (sinergia)  dintre  harul 
lui  Dumnezeu  şi  voinţa  omului.  în  lungul  drum  de  curăţire  de  sine  şi  în¬ 
sănătoşire,  însăşi  cunoaşterea  depinde  de  constituţia  ontologică  şi  starea 
morală  a  organelor  cunoaşterii.  După  curăţirea  şi  însănătoşirea  lor  prin 
lucrarea  virtuţilor  evanghelice  de  către  om,  organele  cunoaşterii  posedă 
sfinţenia  şi  curăţia.  Inima  curată  şi  mintea  curată  produc  cunoaşterea 
curată.  După  curăţia  şi  însănătoşirea  lor,  când  se  întorc  spre  Dumnezeu, 
organele  cunoaşterii  dau  cunoaşterea  lui  Dumnezeu  curată  şi  sănătoasă, 
iar  când  se  întorc  spre  creaţie  dau  cunoaşterea  curată  şi  sănătoasă,  pri¬ 
vitoare  la  creaţie.  După  învăţătura  Sfântului  Isaac  Şirul  există  două 
moduri  de  cunoaştere:  Cunoaşterea  care  exista  înainte  de  credinţă  şi  cu¬ 
noaşterea  care  se  naşte  din  credinţă.  Cunoaşterea  care  «precede  cre¬ 
dinţei»  este  o  „cunoaştere  naturală",  iar  „cunoaşterea  născută  din  cre¬ 
dinţă"  este  o  „cunoaştere  duhovnicească"  (Cuv.  18,  p.  65).  Cunoaşterea 
naturală  stă  în  deosebirea  binelui  şi  a  răului,  cunoaşterea  duhovnicească 
este  „simţirea  tainelor",  „simţirea  celor  ascunse",  „vederea  celor  ne¬ 
văzute”  (Cuv.  18,  p.  65). 

Prima  credinţă  este  credinţa  din  auzite  şi  ea  este  complinită,  confir¬ 
mată  şi  dovedită  de  cea  de  a  doua  credinţă  „credinţa  contemplaţiei", 
credinţa  din  vedere  (Cuv.  19,  p.  69).  Eliberarea  de  cunoaşterea  naturală 
e  premiza  pentru  dobândirea  cunoaşterii  duhovniceşti  (Ibidem).  Aceasta 
se  face  prin  credinţă,  pentru  că  în  asceza  credinţei  „se  sălăşluieşte  în  om 
o  putere  necunoscută"  (Ibid.,  p.  71)  care-1  face  capabil  de  cunoaşterea 
duhovnicească.  Dacă  omul  se  încurcă  în  „laţul  cunoaşterii  sufleteşti 
(psihice"),  adică  al  cunoaşterii  naturale,  îi  este  mai  greu  să  se  elibereze 
de  ea  decât  „să  se  desfacă  din  legăturile  de  fier".  Viaţa  omului  este  a- 
tunci  o  viaţă  „în  gura  spadei"  (Cuv.  62,  p.  25). 

Când  omul  începe  să  meargă  pe  calea  credinţei  este  necesar  ca  el 
să  abandoneze  vechile  metode  ale  cunoaşterii  şi  să  nu  se  mai  întoarcă 

la  ele,  pentru  că  credinţa  îşi  are  metodele  ei  proprii.  Atunci  cunoaşterea 
naturală  încetează  şi-i  ia  locul  cunoaşterea  duhovnicească  pentru  că  cu¬ 
noaşterea  naturală  „este  contrară  credinţei".  Iar  credinţa  este  în  toate 
o  desfacere  a  legilor  cunoaşterii,  nu  a  celei  duhovniceşti,  ci  a  celei  na¬ 
turale"  (Cuv.  62,  p.  250 — 252). 

Principala  caracteristică  a  cunoaşterii  naturale  este  faptul  că  este 
bazată  pe  examinare  şi  pe  cercetare,  şi  pe  metodele  lor.  Acest  lucru 
este  „un  semn  de  şovăială  cu  privire  la  Adevăr".  Din  contră,  credinţa 
caută  gândul  pur  şi  simplu,  care  este  departe  de  orice  meşteşug  şi  de  mo¬ 
durile  şi  metodele  cercetării.  Acestea  două  sunt  opuse  între  ele.  „Casa 
credinţei"  este  „cugetul  copilăros  şi  inima  simplă".  Pentru  că  s-a  spus: 
„în  simplitatea  inimii  să  preamăriţi  pe  Dumnezeu"  (Col.  3,  22)  şi  „Dacă 
nu  vă  veţi  întoarce  şi  nu  veţi  fi  ca  pruncii,  nu  veţi  intra  în  împărăţia  ce¬ 
rurilor"  (Mt.  18,  3).  Cunoaşterea  naturală  este  opusă  simplităţii  inimii  şi 
gândirii.  Ea  lucrează  şi  se  mişcă  numai  în  limitele  firii  „Dar  credinţa  îşi 
face  drumul  propriu  mai  presus  de  fire".  Pe  cât  se  dedă  omul  metodelor 
şi  modurilor  cunoaşterii  naturale,  pe  atât  îşi  stăpâneşte  frica  şi  nu  poate 
să  se  elibereze  de  ea  („căci  cu  cât  cineva  străbate  în  modurile  cunoaşterii, 
cu  atât  este  încătuşat  de  frică  şi  nu  se  poate  învrednici  de  libertate"). 
Dacă  însă  el  urmează  credinţa  devine  „liber  şi  stăpân  şi  ca  fiu  al  lui 
Dumnezeu  se  foloseşte  de  toate  lucrurile  cu  putere".  „Omul  care  iubeşte 
această  credinţă  se  foloseşte  ca  Dumnezeu  de  toate  naturile  creaţiei. 
Căci  prin  credinţă  este  puterea  de  a  face  creaţia  nouă  după  asemănarea 
lui  Dumnezeu".  „Ai  vrut,  şi  toate  au  venit  înaintea  Ta"  (Iov.  13,  23).  „Şi 
de  multe  ori  (credinţa)  poate  să  le  facă  pe  toate  cele  ce  sunt.  Dar  cunoaş¬ 
terea  fără  materie  nu  poate  face  nimic".  Cunoaşterea  nu  are  putere  asu¬ 
pra  firii,  dar  credinţa  are  această  putere.  „Prin  credinţă  mulţi  au  intrat 
în  flăcări,  au  înfruntat  puterea  arzătoare  a  focului,  au  trecut  nevă¬ 
tămaţi  prin  mijlocul  lui  şi  au  mers  pe  valurile  mării  ca  pe  uscat.  Toate 
acestea  însă  sunt  „mai  presus  de  fire",  „potrivnice  modurilor  cunoaşte¬ 
rii"  naturale  şi  arată  că  însăşi  cunoaşterea  „este  zadarnică  în  toate  mo¬ 
durile  ei".  Credinţa  „străbate  mai  presus  de  fire”.  Aceste  metode  („mo¬ 
duri")  ale  cunoaşterii  naturale  guvernează  lumea  timp  de  cinci  mii  de  ani 
sau  mai  mult  şi,  cu  toate  acestea,  „omul  nu  a  putut  să-şi  ridice  capul  său 
de  la  pământ  şi  să  simtă  puterea  Ziditorului  până  ce  n-a  răsărit  cre¬ 
dinţa  noastră  şi  ne-a  eliberat  din  întunericul  lucrării  pământeşti"  —  şi 
de  înfumurarea  minţii.  Cel  ce  are  credinţă  „nu  este  lipsit  niciodată  de 
nimic"  şi  când  el  nu  are  nimic,  „prin  credinţă  le  are  pe  toate"  (Mt.  21, 
22),  precum  este  scris  „toate  câte  le  cereţi  în  rugăciune  şi  credeţi  le  veţi 
primi".  Şi  iarăşi:  „Domnul  a  zis:  nu  vă  îngrijiţi  de  nimic"  (Fii.  4,  6)  (Cuv. 
62,  p.  253). 

Pentru  credinţă  nu  mai  există  legile  naturale.  Sfântul  Isaac  accen¬ 
tuează  expres:  „Toate  sunt  cu  putinţă  celui  ce  crede"  (Mt.  9,  23),  „căci 

nimic  nu  e  cu  neputinţă  la  Dumnezeu"  (Ibid.).  Cunoaşterea  naturală  îm¬ 
piedică  pe  ucenicii  ei  să  se  apropie  de  cele  ce  depăşesc  natura  —  „prin 
toate  cele  străine  ale  firii  îi  împiedică  pe  ucenici  să  se  apropie  de  ea" 
(Cuv.  62,  p.  254). 

Cunoaşterea  despre  care  vorbeşte  Sfântul  Isaac  apare  în  filozofie  cu 
numele  de  senzualism,  criticism  şi  monism  gnoseologic,  şi  acestea  trei 
restrâng  puterea,  realitatea,  forţa,  criteriul  şi  câmpul  cunoaşterii  la  li¬ 
mitele  naturii  văzute,  întrucât  acestea  coincid  cu  limitele  simţurilor  omu¬ 
lui  ca  organe  ale  cunoaşterii.  Faptul  de  a  depăşi  cineva  limitele  naturii  şi 
de  a  intra  în  sfera  supranaturalului  este  considerat  nenatural,  neraţio¬ 
nal  şi  imposibil  şi  este  interzis  adepţilor  acestor  direcţii  gnoseologice.  Di¬ 
rect  sau  indirect,  omul  este  limitat  la  simţuri  şi  nu  îndrăzneşte  să  iasă  în 
genere  din  ele. 

Dar,  potrivit  învăţăturii  Sfântului  Isaac  Şirul,  şi  această  cunoaştere 
naturală  nu  este  „blamabilă"  şi  de  lepădat.  Numai  că  credinţa  este  „mai 
înaltă  decât  ea".  Cunoaşterea  este  condamnabilă  în  măsura  în  care  fo¬ 
losind  diferite  metode,  se  întoarce  împotriva  credinţei.  Când  această 
cunoaştere  „se  uneşte  cu  credinţa  şi  devine  una  cu  ea  şi  prin  ea  se  îm¬ 
bracă  în  gânduri  de  foc"  şi  „dobândeşte  aripile  nepătimirii",  atunci,  fo¬ 
losind  diferite  metode,  ea  se  înalţă  de  pe  pământ  „în  ţinutul  Creato¬ 
rului  ei",  adică  în  ţinutul  care  depăşeşte  natura.  Această  cunoaştere  „se 
desăvârşeşte  în  credinţă"  şi  dobândeşte  puterea  de  a  „urca  în  sus,  de  a 
simţi  pe  cel  ce  este  mai  înalt  decât  orice  simţire  şi  de  a  vedea  acea  stră¬ 
lucire  neînţeleasă  cu  mintea  şi  prin  cunoaşterea  creaturilor.  Cunoaşterea 
naturală  este  solul  („baza")  de  pe  care  urcă  omul  „spre  înălţimea  cre¬ 
dinţei"  pe  care,  atunci  când  ajunge  la  ea,  nu  mai  are  nevoie  de  cunoaş¬ 
tere.  Pentru  că  s-a  spus:  „Cunoaştem  în  parte  dar  câncl  va  veni  ceea  ce  e 
desăvârşit,  ceea  ce  este  parte  se  va  desfiinţa"  (I  Cor.  13,  9 — 10).  „Cre¬ 
dinţa  ne  arată  de  pe  acum,  ca  înaintea  ochilor,  adevărul  desăvârşirii;  în 
credinţa  noastră  învăţăm  cele  neînţelese  şi  de  necuprins  şi  nu  prin  cer¬ 
cetare  şi  în  puterea  cunoaşterii"  (Cuv.  62,  p.  254 — 255). 

„Faptele  dreptăţii":  postul,  milostenia,  privegherea,  neîntinarea  tru¬ 
pului,  iubirea  faţă  de  aproapele,  smerenia  inimii,  iertarea  greşelilor, 
„gândirea"  la  bunurile  cereşti,  „cercetarea  tainelor  ascunse  în  Sfintele 
Scripturi",  preocuparea  continuă  a  gândirii  cu  faptele  bune  („zăbava 
gândului  în  faptele  cele  bune")  şi  toate  celelalte  virtuţi  —  sunt  toate 
trepte  prin  care  „sufletul  se  ridică  pe  înălţimea  cea  mai  de  sus  a  credin¬ 
ţei"  (Ibid.,  p.  255,  256). 

Există  „trei  moduri  inteligibile  în  care  urcă  şi  coboară  cunoaşterea" 

şi  în  care  umblă  şi  se  schimbă.  Acestea  sunt:  „Trupul,  sufletul  şi  duhul". 
Şi  deşi  cunoaşterea  este  una  „în  natura  ei",  din  relaţia  sa  cu  acestea  trei, 
ea  „se  subţiază"  şi-şi  schimbă  „modurile  şi  lucrările  înţelesurilor  ei". 
„Cunoaşterea  e  un  dar  al  lui  Dumnezeu  făcut  naturii  celor  raţionale, 
care  a  fost  dat  de  la  începutul  plăsmuirii  lor,  şi  este  simplă  şi  nu  divi¬ 
zată  prin  natura  ei  însăşi,  cum  nici  lumina  soarelui,  dar  după  lucrarea 
ei  (în  trup,  suflet  şi  duh),  dobândeşte  schimbări  şi  împărţiri"  (Cuv.  63, 
p.  256—25?). 

Pe  prima  treaptă,  cunoaşterea  „urmează  poftei  trupeşti",  cugetă  la 
bogăţie,  la  slava  deşartă,  la  haine,  la  odihna  trupului,  la  căutarea  sârgui- 
toare  a  înţelepciunii  raţionale  care  inventează  artele  şi  ştiinţele  şi  cele¬ 
lalte,  „care  încununează  trupul  în  lumea  aceasta  văzută".  Prin  toate  a- 
cestea  cunoaşterea  devine  „potrivnică  credinţei"  şi  se  numeşte  „cunoaş- 

tere  pur  şi  simplu",  pentru  că  este  goală  de  toată  grija  dumnezeiască; 
introduce  în  minte  o  neputinţă  iraţională  prin  faptul  că  este  stăpânită 
de  trup,  iar  grija  ei  este  cu  desăvârşire  în  lumea  aceasta.  „Prin  aceasta, 
ea  este  înfumurare  şi  trufie,  pentru  că  instituie  prin  ea  însăşi  orice  lucru 
bun  şi  nu-1  raportează  la  Dumnezeu.  Ceea  ce  a  zis  Apostolul  cum  că 
„cunoaşterea  îngâmfă"  (I  Cor.  8,  1),  a  spus-o  despre  cunoaşterea  aceasta 
care  nu  este  amestecată  cu  credinţa  şi  nădejdea  în  Dumnezeu,  iar  nu  des¬ 
pre  cunoaşterea  adevărului".  „Cunoaşterea  adevărului  desăvârşeşte  în 
smerenie  sufletul  celor  care  o  dobândesc,  ca  pe  Moise,  David,  Isaia,  Pe¬ 
tru,  Pavel  şi  ceilalţi  sfinţi  care  după  măsura  firii  omeneşti  s-au  învred¬ 
nicit  de  cunoaşterea  desăvârşită.  Cunoaşterea  lor  este  întotdeauna  înghi¬ 
ţită  de  vederile  străine  şi  descoperirile  dumnezeieşti,  de  înaltă  contem¬ 
plaţie  a  realităţilor  duhovniceşti  şi  de  tainele  negrăite,  iar  sufletul  lor  este 
socotit  în  ochii  lor  pământ  şi  cenuşă".  Cunoaşterea  trupească  este  „bla¬ 
mată"  de  creştini  şi  este  considerată  „potrivnică  nu  numai  credinţei  şi 
oricărei  lucrări  a  virtuţii  (Cuv.  64,  p.  258). 

Nu  este  greu  să  înţelegem  că  în  această  primă  categorie  a  cunoaş¬ 
terii  de  care  vorbeşte  Sfântul  Isaac  se  găseşte  aproape  întreaga  filozofie 
europeană  —  de  la  realismul  naiv  până  la  raţionalismul  eclectic  —  pre¬ 
cum  şi  întreaga  ştiinţă  de  la  ateismul  lui  Democrit  şi  până  la  relativis¬ 
mul  lui  Einstein. 

De  la  prima  treaptă  a  cunoaşterii  omul  trece  la  cea  de  a  doua  când 
începe  să  lucreze  şi  cu  trupul  şi  sufletul  virtuţile:  postul,  rugăciunea,  mi¬ 
lostenia,  citirea  dumnezeieştilor  Scripturi  „modurile  virtuţii,  lupta  cu 
patimile  şi  celelalte.  „în  această  a  doua  treaptă  a  cunoaşterii"  toate  fap¬ 
tele  bune  şi  toate  dispoziţiile  minunate,  „văzute  în  suflet"  „le  desăvâr¬ 
şeşte  Duhul  Sfânt"  prin  însăşi  lucrarea  acestei  cunoaşteri.  „Şi  această 
(cunoaştere)  indică  inimii  căi  care  ne  aduc  la  credinţă".  Dar  şi  această 
cunoaştere  „este  trupească  şi  compusă"  (Cuv.  65,  p.  259 — 260). 

Cea  de  a  treia  treaptă  a  cunoaşterii  este  „treapta  desăvârşirii"  „Când 
cunoaşterea  se  înalţă  din  cele  pământeşti  şi  din  grija  lucrării  lor  şi  în¬ 
cepe  să  facă  cercarea  gândurilor  în  cele  dinăuntru  ascunse  ochilor  şi 
dispreţuieşte  într-un  fel  oarecare  lucrurile  din  care  se  naşte  chinul  pa¬ 
timilor  şi  se  întinde  „pe  sine  în  sus";  când  urmează  credinţei  în  grija  de 
veacul  viitor  ...  şi  în  cercetarea  tainelor  ascunse  —  atunci  credinţa  în¬ 
ghite  această  cunoaştere  şi  se  întoarce  şi  o  naşte  pe  ea  ca  să  se  facă  ca  la 
început,  ca  ea  să  devină  întreagă,  cu  totul  duh".  „Atunci  această  cunoaş¬ 
tere  poate  să-şi  întindă  aripile  în  ţinuturile  celor  netrupeşti  şi  să  atingă 
adâncul  mării  celei  neatinse  pătrunzând  minunatele  cârmuiri  divine  care 
sunt  în  firile  celor  inteligibile  şi  sensibile  şi  cercetează  tainele  duhovni¬ 
ceşti  cele  cuprinse  printr-o  înţelegere  simplă  şi  subţire.  Atunci  simţu¬ 
rile  cele  dinăuntru  se  trezesc  la  lucrarea  duhului  după  rânduiala  făcută 
prin  acea  vieţuire  a  nemuririi  şi  nestricăciunii.  Pentru  că  această  cu¬ 
noaştere  este  primită  ca  o  înviere  inteligibilă  din  cele  de  aici,  săvârşită  în 
taină  are  adevărata  mărturie  a  înnoirii  a  toate.  (Cuv.  65,  p.  260). 

Acestea  sunt  după  Sfântul  Isaac  Siiul  cele  trei  moduri  ale  cunoaş¬ 
terii  prin  care  este  legată  întreaga  viaţă  a  omului  „în  trup,  în  suflet  şi  în 
duh".  Din  clipa  în  care  începe  cineva  să  discearnă  între  bine  şi  rău  şi 

până  ce  iasă  din  lumea  aceasta  sufletul  cunoaşte  prin  aceste  trei  mo¬ 
duri44. 

Cea  dintâi  treaptă  a  cunoaşterii  „răceşte  sufletul  de  la  faptele  aler¬ 
gării  spre  Dumnezeu44.  Cea  de-a  doua  „îl  încălzeşte  spre  alergarea  re¬ 
pede  prin  cele  ce  ţin  de  treapta  ştiinţei44.  Iar  cea  de-a  treia  este  „odihna 
lucrării44  în  care  cugetarea  se  găseşte  „desfătându-se  în  tainele  celor  vii¬ 
toare44.  Dar  întrucât  firea  nu  s-a  înălţat  desăvârşit  din  treapta  mortifi¬ 
cării  şi  povara  trupului,  şi  nu  s-a  desăvârşit  în  cea  duhovnicească  (treap¬ 
ta  cunoaşterii)  mai  înaltă  decât  cea  care  se  poate  abate,  nu  are  nici  pu¬ 
terea  desăvârşirii,  care  nu  mai  are  nevoie  să  slujească  şi  să  fie  în  lumea 
omorârii  şi  să  lase  desăvârşit  firea  trupului44.  Ci  pe  cât  se  găseşte  „în 
trup44,  „se  afla  în  schimbarea”  treptelor  cunoaşterii  (trecând  de  la  una  la 
alta).  încă  în  acest  interval  îl  ajută  harul,  in  timp  ce  demonii  îl  împiedică 
pentru  că  „nu  există  libertate  desăvârşită  în  veacul  acesta  nedesăvârşit44. 
„Toată  lucrarea  cunoaşterii  zace  într-o  lucrare  şi  o  deprindere  continuă, 
dar  lucrarea  credinţei  nu  se  lucrează  în  fapte  ci  se  plineşte  în  înţelegeri 
duhovniceşti  şi  este  mai  presus  de  simţuri.  Căci  credinţa  este  mai  sub¬ 
ţire  decât  cunoaşterea  după  cum  şi  cunoaşterea  decât  lucrurile  sensi¬ 
bile44.  Toţi  sfinţii  „care  s-au  învrednicit  să  afle  această  vieţuire44  „petrec 
prin  puterea  credinţei  în  desfătarea  vieţuirii  celei  mai  presus  de  fire44. 
Această  credinţă  care  răsare  în  suflet  din  lumina  harului  „susţine  prin 
mărturia  înţelegerii  inima  ca  să  fie  neîndoielnică  în  încredinţarea  nă¬ 
dejdii,  care  e  străină  de  orice  părere  de  sine44.  Credinţa  aceasta  are  „ochi 
duhovniceşti44  care  văd  „tainele  cele  ascunse  în  suflet  şi  bogăţia  dumne¬ 
zeiască  ascunsă  de  ochii  fiilor  trupului44,  şi  care  se  descoperă  în  Duhul 
Sfânt  pe  care  l-au  primit  ucenicii  lui  Hristos  (In.  14,  15,  17).  Duhul  Sfânt 
este  „puterea  sfântă44  care  locuieşte  în  omul  lui  Hristos,  care  acoperă  su¬ 
fletul  şi  trupul  lui  şi  alungă  departe  de  el  orice  vătămare. 

Această  putere  „mintea  cea  luminoasă  şi  înţelegătoare  o  simte  în 
chip  nevăzut  cu  ochii  credinţei.  Puterea  aceasta  se  cunoaşte  de  sfinţi 
„mai  mult  prin  cercarea  (experienţa)  ei44  (Cuv.  66,  p.  262 — 263). 

Pentru  ca  să  lumineze  încă  şi  mai  mult  taina  cunoaşterii,  Sfântul 
Isaac  oferă  şi  caracteristicile  cunoaşterii  şi  credinţei.  „Cunoaşterea  care 
se  mişcă  în  cele  văzute  sau  în  simţuri,  se  numeşte  cunoaştere  naturală. 
Iar  cea  care  are  loc  în  puterea  celor  inteligibile  şi  în  interiorul  ei  în  firile 
celor  netrupeşti  se  numeşte  duhovnicească  pentru  că  ea  primeşte  sim¬ 
ţirea  în  duh  şi  nu  în  simţuri . . .  Iar  cea  care  se  produce  în  puterea  dum¬ 
nezeiască  se  numeşte  mai  presus  de  fire  şi  mai  degrabă  necunoaştere  şi 
mai  presus  de  cunoaştere44.  „Vederea  acesteia44  continuă  Sfântul  Isaac, 
„o  primeşte  sufletul  nu  dintr-o  materie  din  afara  lui44,  ca  la  primele 
două  frome  de  cunoaştere,  „ci  ea  se  arată  şi  se  descoperă  din  cele  din 
lăuntrul  sufletului  ca  un  dar,  în  chip  nematerial,  deodată  şi  pe  neaştep¬ 
tate;  pentru  că  după  cuvântul  lui  Hristos  „împărăţia  cerurilor  este  în- 

lăuntrul  vostru44  (Lc.  17,  21)  şi  ea  nu  se  nădăjduieşte  în  tipuri,  nici  nu 

vine  în  observaţii44. 

Prima  cunoaştere  se  naşte  din  studiul  continuu  şi  din  sârguinţa  în¬ 
văţăturii;  cea  de  a  doua  din  vieţuirea  cea  bună  şi  din  cugetul  credinţei, 

iar  cea  de  a  treia  e  moştenită  numai  prin  credinţă,  pentru  că  în  ea  se 

desfiinţează  cunoaşterea,  faptele  iau  sfârşit  şi  întrebuinţarea  simţurilor 
ajunge  de  prisos.  (Ep.  p.  385  şi  Cuv.  72,  p.  281).  Pentru  tainele  duhului 
„cele  mai  presus  de  cunoaştere  pe  care  simţurile  trupului  nu  le  simt  nici 
raţiunea  nu  le  înţelege  ne-a  dat  Dumnezeu  credinţa  în  care  ştim  numai 
faptul  că  ele  sunt**.  Mântuitorul  numeşte  venirea  Duhului  Sfânt  „daru¬ 
rile  descoperirii  tainelor  Duhului4*  (cf.  In.  14,  16).  De  aceea  desăvârşirea 
cunoaşterii  duhovniceşti  stă  în  primirea  Duhului  pe  care  l-au  primit 
Apostolii**. . . 

„Credinţa  este  uşa  Tainelor  căci  ceea  ce  sunt  ochii  trupeşti  pentru 
lucrurile  sensibile  aşa  e  şi  credinţa  pentru  ochii  ei  ascunşi.  Când  omul 
trece  de  uşa  credinţei,  Dumnezeu  îl  conduce  în  „tainele  cele  *  duhovni¬ 
ceşti  şi  îi  deschide  marea  credinţei  în  cugetarea  lui44  (Cuv.  44,  183). 

în  cunoaşterea  duhovnicească  participă  toate  virtuţile.  Cunoaşterea 
aceasta  este  rodul  lucrării  virtuţilor  (Cuv.  18,  p.  65).  Credinţa  „naşte  frica 
de  Dumnezeu44  şi  frica  mişcă  la  pocăinţă  şi  lucrarea  virtuţilor.  Şi  din 
lucrarea  virtuţilor  se  naşte  cunoaşterea  faptelor  şi  din  exerciţiu  ea  este 
dulce**  şi  dă  omului  o  mare  putere  (Cuv.  38,  p.  164).  Prima  şi  cea  mai 
importantă  premiză  a  cunoaşterii  duhovniceşti  este  sufletul  sănătos,  or¬ 
ganul  sănătos  al  cunoaşterii.  „Cunoaşterea  este  o  odraslă  a  sănătăţii  su¬ 
fletului4*  şi  sănătatea  sufletului  se  dobândeşte  printr-o  îndelungată  lu¬ 
crare  a  virtuţilor  evanghelice  (Cuv.  44,  p.  185).  Cei  „cu  sufletul  sănătos44 
sunt  cei  desăvârşiţi  şi  acelora  li  se  dă  cunoaşterea44  (Cuv.  38,  p.  164). 

Şi  de  multe  ori  este  foarte  greu,  imposibil  să  fie  exprimate  prin  cu¬ 
vinte  Taina  şi  natura  cunoaşterii.  în  lumea  noţiunilor  omeneşti  nu  există 
definiţie  care  să  o  poată  epuiza.  De  aceea,  Sfântul  Isaac  dă  numeroase  şi 
diferite  definiţii  ale  cunoaşterii.  Problema  cunoaşterii  îl  chinuie  necon¬ 
tenit.  Ca  o  interogaţie  de  foc  problema  nu  încetează  să  ardă  în  faţa  ochi¬ 
lor  sfântului  ascet.  Sfântul  îşi  scoate  răspunsurile  sale  din  bogata  sa  ex¬ 
perienţă  în  har  care  a  dobândit-o  prin  nevoinţe  (asceze)  îndelungate  şi 
obositoare.  Dar  răspunsul  cel  mai  profund,  după  părerea  mea,  şi  cel  mai 
exhaustiv  pe  care-1  poate  da  omul  la  această  întrebare  este  răspunsul 
pe  care  îl  dă  Sfântul  Isaac  Şirul  sub  formă  de  dialog: 

întrebare:  Şi  ce  este  cunoştinţa? 

Răspuns:  Simţirea  vieţii  nemuritoare. 

Întrebare:  Şi  ce  este  viaţa  nemuritoare? 

Răspuns:  Simţire  în  Dumnezeu.  Căci  din  pricepere  este  iubirea.  Iar 
cunoaşterea  de  Dumnezeu  este  împărăteasa  tuturor  poftelor,  şi  pentru 
sufletul  ce  o  primeşte  toată  dulceaţa  de  pe  pământ  e  de  prisos.  Căci  ni¬ 
mic  nu  este  asemenea  dulceţii  cunoaşterii  lui  Dumnezeu4*  (Cuv.  69,  p. 
272). 

Potrivit  cu  aceasta,  cunoaşterea  este  biruinţă  asupra  morţii  şi  legare 
a  vieţii  prezente  cu  cea  nemuritoare,  unire  a  omului  cu  Dumnezeu.  în 
însăşi  actul  cunoaşterii  există  ceva  nemuritor,  pentru  că  prin  el  este 
învinsă  mărginirea  subiectului  şi  se  intră  în  sfera  trans-subiectivului,  şi 
atunci  când  acest  subiect  trans-subiectiv  este  Dumnezeu,  atunci  taina  cu¬ 
noaşterii  devine  Taina  Tainelor  şi  enigma  enigmelor.  Cunoaşterea  repre¬ 
zintă  o  ţesătură  tainică  pe  care  omul  o  ţese  în  ţesătura  sufletului,  după 
cum  se  uneşte  cu  Dumnezeu.  - 

Pentru  cunoaşterea  umană  problema  adevărului  este  cea  mai  directă 
şi  cea  mai  importantă.  Există  aici  ceva  care  atrage  în  chip  necesar  cu¬ 
noaşterea  spre  dezmărginiri  tainice.  Şi  această  sete  de  adevăr  a  cunoaş¬ 
terii  umane  nu-şi  găseşte  satisfacerea  niciodată  dacă  însuşi  Adevărul 
etern  şi  absolut  nu  devine  substanţa  cunoaşterii  umane  şi  dacă  cunoaş¬ 
terea  umană  în  autopercepţia  ei  nu  dobândeşte  simţirea  lui  Dumnezeu 
şi  în  autoconştiinţa  ei.  Aceasta  o  dă  omului  numai  Dumnezeu  Omul  Hris- 
tos  care  e  singură  întrupare  şi  personalizare  a  Adevărului  veşnic  în  lu¬ 
mea  realităţilor  umane.  Când  omul  a  primit  şi  şi-a  însuşit  pe  Dumnezeu- 
omul  ca  pe  suflet  al  sufletului  său  şi  viaţă  a  vieţii  lui,  atunci  se  umple 
pentru  totdeauna  de  Adevărul  veşnic. 

Ce  este  adevărul?  La  această  întrebare  Sfântul  Isaac  răspunde: 
„Adevărul  este  simţirea  lui  Dumnezeu"  (Cuv.  58,  p.  240).  Cu  alte  cuvinte 
simţirea  lui  Dumnezeu  reprezintă  Adevărul.  Dacă  există  în  om  această 
simţire,  atunci  acesta  are  Adevărul  şi  cunoaşte  Adevărul.  Dar  dacă  nu 
are  această  simţire,  atunci  pentru  el  nici  Adevărul  nu  există.  Omul  în¬ 
suşi  poate  întotdeauna  să  caute  adevărul,  însă  nu  e  vorba  să-l  găsească, 
dacă  nu  dobândeşte  simţirea  lui  Dumnezeu  în  care  se  găseşte  şi  simţi¬ 
rea  şi  cunoaşterea  Adevărului. 

La  simţirea  şi  cunoaşterea  Adevărului  omul  ajunge  după  ce  prin 
lucrarea  virtuţilor  divino-umane  îşi  va  recrea  şi  va  transforma  organele 
cognitive.  Pentru  acest  om,  credinţa  şi  cunoaşterea,  cu  întreg  conţinutul 
lor,  reprezintă  o  unitate  organică  inseparabilă.  Ele  se  completează,  se 
susţin  şi  se  întăresc  reciproc.  „Lumina  cugetării  naşte  credinţa",  zice 
Sfântul  Isaac,  „şi  credinţa  naşte  mângâierea  nădejdii  iar  nădejdea  întă¬ 
reşte  inima.  Credinţa  este  descoperirea  priceperii.  Şi  când  cugetarea  se 
întunecă,  credinţa  se  ascunde,  frica  ne  stăpâneşte  şi  taie  nădejdea  noas¬ 
tră".  Credinţa  „care  se  vede  şi  se  înalţă  în  înţelegere",  „îl  eliberează  pe 
om  de  trufie  şi  şovăială";  ea  se  numeşte  cunoaştere  şi  arătare  a  adevă¬ 
rului  (Cuv.  61,  p.  249). 

Printr-o  viaţă  sfântă  se  dobândeşte  o  cunoaştere  sfântă.  Dar  mân¬ 
dria  „întunecă"  curăţia  acestei  sfinte  cunoaşteri.  Lumina  cea  adevărată 
se  înmulţeşte  sau  se  micşorează  după  modul  vieţii  (Cuv.  57,  p.  323;  Cuv. 
1,  p.  3).  încercări  înfricoşătoare  îi  războiesc  pe  cei  ce  doresc  să  trăiască 
viaţa  duhovnicească.  De  aceea  ascetul  credinţei  trebuie  să  treacă  de 
multe  întristări  pentru  ca  să  atingă  cunoaşterea  adevărului  (Cuv.  73,  p. 
299;  cf.  Cuv.  34,  p.  147). 

Din  viaţa  dezordonată  provine  tulburarea  gândirii  şi  tumultul  gân¬ 
durilor  care  întunecă  sufletul  (Cuv.  19,  p.  62;  cf.  Ep.  4,  p.  382).  Dar  când 
prin  virtuţi  patimile  sunt  îndepărtate  din  suflet  şi  când  „vălul  patimilor 
se  ridică  de  pe  ochii  cugetători"  atunci  mintea  poate  să  vadă  slava  ace¬ 
lei  lumi  (Cuv.  8,  p.  318;  cf.  85,  Cuv.  85,  p.  335 — 336).  Prin  virtuţi  sufletul 
creşte  iar  cugetul  se  întăreşte  în  adevăr  şi  devine  neclintit  şi  „gata  de 
răspuns  şi  de  răsturnarea  tuturor  patimilor"  (Cuv.  30,  p.  130).  Elibera¬ 
rea  de  patimi  se  face  prin  răstignirea  minţii  şi  răstignirea  trupului.  A- 
ceasta  îl  face  pe  om  capabil  de  contemplarea  lui  Dumnezeu.  Mintea  este 
răstignită  atunci  când  alungă  din  ea  gândurile  necurate  iar  trupul  când 
patimile  sunt  dezrădăcinate  din  el"  (Cuv.  56,  p.  223).  „Cunoaşterea  lui 


SPIRITUALITATEA  ORTODOXA 


103 


Dumnezeu  nu  locuieşte  în  trupul  iubitor  de  plăceri"  (Cuv.  37,  p.  161 — 
162). 

Prin  virtuţi  omul  ajunge  la  cunoaşterea  adevărată  care  este  „des¬ 
coperirea  tainelor"  şi  „cunoaşterea  mântuitoare"  (Cuv.  5,  p.  31).  Semnul 
distincţiv  principal  al  acestei  cunoaşteri  este  smerenia  (Ep.  4,  p.  383). 
Când  mintea  „stă  în  locul  cunoaşterii  adevărului",  atunci  încetează  între¬ 
bările  (Cuv.  58,  p.  234)  şi  o  mare  linişte  şi  pace  coboară  în  minte.  Pacea 
minţii  este  numită  „sănătatea  desăvârşită"  (Cuv.  56,  p.  227).  Când  pu¬ 
terea  Sfântului  Duh  umbreşte  sufletul  atunci  acesta  „învaţă  de  la  Du¬ 
hul"  (Cuv.  30,  p.  131). 

In  filozofia  în  har  a  Sfântului  Isaac  problema  gnoseologică  se  re¬ 
duce  la  problema  ontologico-etică  şi  sfârşeşte  prin  a  se  concentra  în  pro¬ 
blema  persoanei  omului.  Fiinţa  şi  caracterul  cunoaşterii  depind  ontolo¬ 
gic,  etic  şi  gnoseologic  de  formarea  şi  starea  organelor  cognitive  ale  per¬ 
soanei.  în  persoana  ascetului  credinţei  cunoaşterea  îşi  are  o  continui¬ 
tate  firească  în  contemplaţie. 

2.  Contemplaţia. 

In  filozofia  Sfinţilor  Părinţi  cuvântul  „contemplaţie"  (theoria)  are 
un  sens  ontologic,  etic  şi  gnoseologic.  Contemplaţia  înseamnă  concentra¬ 
rea  sufletului  în  rugăciune  şi  prin  har,  asupra  tainelor  mai  presus  de 
minte  care  există  cu  prisosinţă  nu  numai  în  Dumnezeierea  Treimică  ci 
şi  în  persoana  omului,  ca  şi  în  fiinţa  creaţiei  dumnezeieşti.  în  starea  de 
contemplaţie  persoana  ascetului  credinţei  transcende  simţurile  şi  cate¬ 
goriile  timpului  şi  spaţiului,  simte  o  legătură  vie  cu  lumea  de  sus  şi  se 
hrăneşte  cu  descoperiri  în  care  se  găseşte  „ceea  ce  ochiul  nu  a  văzut, 
urechea  nu  a  auzit  şi  la  inima  omului  nu  s-a  suit"  (I  Cor.  II,  9). 

Marea  sa  experienţă  în  har  pe  care  a  dobândit-o  în  starea  de  con¬ 
templaţie,  Sfântul  Isaac  se  străduieşte  să  o  exprime  în  cuvinte  în  mă¬ 
sura  în  care  cuvintele  omeneşti  pot  cuprinde  şi  exprima  ade¬ 
vărurile  mai  presus  de  minte  ale  experienţei  religioase  —  şi  să  explice 
astfel,  în  parte,  ce  înseamnă  contemplaţie.  Pentru  el,  „contemplaţia  este 
simţirea  tainelor  dumnezeieşti  ascunse  în  lucruri  şi  în  cauze"  (Cuv.  30, 
p.  129 — 130).  Contemplaţia  stă  „în  lucrarea  cea  mai  subţire  a  minţii  şi 
în  zăbava  dumnezeiască  încă  şi  în  stăruinţa  rugăciunii"  (Ibid.,  p.  130).  Ea 
luminează  „dematerializează  partea  inteligibilă  a  sufletului"  (Cuv.  31, 
p.  134).  >  ;  1.  J»  v  >  -  ' 

„Uneori,  după  Sfântul  Isaac,  din  rugăciune  se  naşte  contemplaţia  şi 
prin  contemplaţie  acela  (omul)  devine  un  trup  doborât  fără  suflare.  Aşa 

cum  numim  contemplaţia  rugăciunii".  Şi  „în  această  contemplare  a  ru¬ 
găciunii  este  o  măsură  şi  o  deosebire  a  darurilor  pentru  că  „mintea  n-a 
străbătut  încă  acolo  unde  nu  mai  este  rugăciune,  adică  la  acea  stare  mai 
înaltă  decât  rugăciunea  (Cuv.  30,  p.  131).  [  [  t  ,  :  . 

Prin  vieţuirea  cea  bună,  în  har,  ascetul  credinţei  se  înalţă  la  con¬ 
templaţie.  începutul  ei  stă  în  următoarele:  mai  întâi  omul  este  confir- 

mat  cu  privire  la  providenţa  lui  Dumnezeu  faţă  de  om,  este  luminat  în 
iubirea  sa  faţă  de  Creator  şi-L  admiră  pentru  constituţia  raţională  şi  ma¬ 
rea  Sa  grijă  pentru  acestea.  De  aici  începe  în  el  dulceaţa  lui  Dumnezeu 
şi  incendiul  iubirii  lui  aprins  în  inima  sa  şi  care  arde  patimile  sufletului 
şi  ale  trupului".  Apoi,  începe  omul  să  se  mişte  spre  dragostea  dumneze¬ 
iască  şi  deodată  se  îmbată  în  el  ca  de  vin  şi  mintea  sa  rămâne  lovită  de 
uimire,  iar  inima  sa  este  robită  lui  Dumnezeu".  (Cuv.  40,  p.  169 — 170). 
Şi  ,, ajunge  uneori  să-şi  aducă  aminte  că  poartă  trupul  acesta  şi  nu  ştie 
că  este  în  lumea  aceasta.  Acesta  este  începutul  contemplaţiei  duhovni¬ 
ceşti  în  om  şi  acesta  este  începutul  descoperirilor  minţii".  Prin  contem¬ 
plaţie  cugetarea  „creşte"  şi  urcă  spre  alte  descoperiri  „care  depăşesc  fi¬ 
rea  omenească".  într-un  cuvânt,  în  contemplaţie  „se  strămută  la  om 
toate  vederile  dumnezeieşti  şi  descoperirile  Duhului  care  le  primesc 
sfinţii  în  lumea  aceasta,  darurile  şi  revelaţiile  pe  care  firea  le  poate  cu¬ 
noaşte  în  viaţa  aceasta"  (Cuv.  14,  p.  59). 

Virtutea  minţii  „smereşte  sufletul  şi-l  dematerializează  de  gânduri 
opace  astfel  ca  ea  să  nu  mai  cugete  în  ele  în  mod  pătimaş,  ci  mai  de¬ 
grabă  să  se  mişte  în  contemplarea  ei".  Această  contemplare  îl  apropie 
de  natura  originară  a  minţii  („de  dezgolirea  minţii")  şi  aceasta  se  nu¬ 
meşte  „contemplaţie  imaterială".  Contemplarea  este  o  „virtute  duhov¬ 
nicească"  pentru  că  „aceasta  înalţă  mintea  spre  contemplarea  slavei  ne¬ 
grăite  .. .  şi  o  separă  de  lumea  aceasta  şi  de  simţirea  ei"  (Ibid.  p.  61). 
Vieţuirea  duhovnicească  este  „o  făptuire  fără  simţuri"  pe  care  au  de- 
scris-o  Sfinţii  Părinţi.  Şi  când  minţile  sfinţilor  o  primesc,  atunci  este 
luată  din  mijloc  contemplaţia  subordonată  şi  opacitatea  trupului  şi  atunci 
contemplaţia  devine  inteligibilă"  (Cuv.  35,  p.  154). 

„Modurile  rugăciunii,  zice  Sfântul  Isaac,  sunt  dferite,  însă  toate  au 
un  singur  scop:  rugăciunea  curată.  După  rugăciunea  curată  „va  fi  mi¬ 
rarea  şi  nu  rugăciune,  pentru  că  cele  ale  rugăciunii  încetează  şi  este  o 
contemplaţie  şi  mintea  nu  se  mai  roagă  cu  rugăciune".  „Una  este  rugă¬ 
ciunea  şi  alta  este  contemplaţia,  chiar  dacă  îşi  iau  prilejurile  una  de 
la  alta.  Aceea  este  sămânţa,  iar  aceasta  e  ridicarea  snopilor.  Aici  cel 
ce  seceră  îşi  iese  din  sine  la  priveliştea  negrăită,  cum  din  grăunţele 
foarte  mici  şi  goale  pe  care  le-a  semănat  au  răsărit  în  faţa  lor  aseme¬ 
nea  înfloriri  viguroase".  în  starea  aceasta  de  contemplaţie  mintea  stră¬ 
bate  limitele  sale  şi  intră  în  „ţinutul  acela".  Transfigurată  prin  rugă¬ 
ciune  şi  alte  nevoinţe  mintea  atinge  curăţia  „şi  atunci  ştie  să  contemple 
în  Dumnezeu  şi  nu  ca  noi",  adică  să  contemple  „în  mod  divin"  şi  nu  „în 
mod  uman"  (Cuv.  43,  p.  176 — 177).  Cel  care  îşi  păzeşte  inima  sa  de  pa¬ 
timi  „în  tot  ceasul  vede  pe  Domnul".  Cel  care  îşi  cercetează  sufletul  în 
fiecare  ceas  se  bucură  în  descoperirea  inimii  sale  şi  cel  care  îşi  adună  în 
el  contemplaţia  minţii  vede  strălucirea  Duhului.  Şi  cel  ce  s-a  scârbit  de 
orice  înfumurare  vede  pe  Stăpânul  Său  înăuntrul  inimii  lui...  Iată,  ce¬ 
rul  e  înăuntrul  Tău  dacă  vei  fi  curat  vei  vedea  în  tine  însuţi  pe  în¬ 
geri  şi  lumina  lor  şi  pe  Stăpân  împreună  cu  ei  şi . . .  înăuntrul  lor.  Su¬ 
fletul  omului  bun  străluceşte  mai  presus  decât  soarele  şi  se  bucură  în 
fiecare  ceas  de  vederea  descoperirilor  (Cuv.  34,  p.  153). 

Când,  după  multe  asceze  (nevoinţe)  evanghelice,  omul  a  găsit  în  el 
centrul  deiform  al  existenţei  lui,  găseşte  în  acelaşi  timp  şi  centrul  Dum- 
nezeirii  celei  mai  presus  de  timp  şi  de  loc,  nemuritor  şi  veşnic.  Pe  baza 
ei,  adevărata  cunoaştere  de  sine  prin  Hristos  este  şi  o  adevărată  cunoaş¬ 
tere  a  lui  Dumnezeu.  Drumul  cel  mai  scurt  între  sine  însuşi  şi  Dumne¬ 
zeu  îl  duce  omul  în  el  însuşi  spre  natura  deiformă  sufletului  său.  Acolo 
avem  şi  cea  mai  scurtă  distanţă  între  om  şi  Dumnezeu.  Toate  căile  omu¬ 
lui  spre  Dumnezeu  pot  sfârşi  într-un  impas.  Numai  calea  în  Hristos 
conduce  la  Dumnezeu.  în  filozofia  sa,  Sfântul  Isaac  exaltă  îndeosebi 
marea  importanţă  a  cunoaşterii  de  sine  „cel  ce  s-a  învrednicit  a  se  ve¬ 
dea  pe  el  însuşi",  zice  el,  „este  mult  mai  mare  decât  cel  ce  s-a  învred¬ 
nicit  să-i  vadă  pe  îngeri"  (Cuv.  34,  p.  153). 

Ca  omul  să-şi  poată  vedea  sufletul  trebuie  mai  întâi  să  primească 
în  inima  lui  harul  lui  Dumnezeu,  [da  se  oblagodati]  (Cuv.  73,  p.  291). 
Sufletele,  întrucât  sunt  întinate  şi  întunecate,  nu  se  pot  vedea  nici  în¬ 
tre  ele,  nici  pe  ele  însele.  Reuşesc  aceasta  dacă  „se  curăţesc"  şi  se  întorc 
la  plăsmuirea  lor  dintru  început"  (Cuv.  67,  p.  205).  „Cel  ce  vrea  să  vadă 
pe  Domnul  înăuntrul  lui  luptă  să-şi  curăţească  inima  prin  pomenirea 
neîncetată  a  lui  Dumnezeu.  Şi  astfel  în  strălucirea  ochilor  minţii  lui  în 
tot  ceasul  va  vedea  pe  Domnul.  Ceea  ce  se  întâmplă  cu  peştele  scos  din 
apă,  aceea  se  întâmplă  şi  cu  mintea  care  iese  din  pomenirea  lui  Dum¬ 
nezeu.  Ţinutul  inteligibil  al  celui  care  are  sufletul  curat  este  înăuntrul 
lui.  Soarele  care  străluceşte  în  el  este  lumina  Sfintei  Treimi.  Aerul  care-1 
respiră  cei  care  locuiesc  în  el  este  Duhul  Sfânt  Mângâietorul . . . 

Viaţa,  bucuria  şi  veselia  lor  este  Hristos,  Lumină  din  Lumina  Ta¬ 
tălui.  Unul  ca  acesta  se  bucură  în  tot  ceasul  în  contemplarea  sufletului 
său  şi  este  uimit  de  frumuseţea  lui,  de  o  sută  de  ori  mai  clară  decât  stră¬ 
lucirea  soarelui.  Aceasta  este  Ierusalimul  şi  împărăţia  lui  Dumnezeu 
cea  ascunsă  înăuntrul  nostru  după  cuvântul  Domnului  (Lc.  17,  21).  Acest 
loc  este  norul  slavei  lui  Dumnezeu  în  care  intră  numai  cei  curaţi  cu  inima 
ca  să  vadă  faţa  Stăpânului  însuşi  şi  să-şi  lumineze  mintea  prin  raza  lu¬ 
minii  lui . . .  Omul  nu  poate  contempla  frumuseţea  care  este  în  el  înainte 
de  a  lipsi  de  cinste,  şi  a  se  scârbi  de  toată  frumuseţea  care  este  în 
afară  de  el.  Cel  înfrânat  şi  smerit  şi  scârbit  de  îndrăzneală  când  el  se 
scoală  la  rugăciune,  vede  în  suflet  lumina  Duhului  Sfânt,  şi  el  saltă  în 
luminările  acestei  străluciri  a  lumii  şi  se  bucură  în  contemplarea  slavei 
sale  (Cuv.  43,  p.  177 — 178;  cf.  id.  p.  182). 

în  lumina  Duhului  Sfânt  omul  poate  să  cunoască  firea  sufletului 
său.  Sufletul  este  „în  mod  natural  nepătimitor.  Când  auzi  că  în  Scrip¬ 
tură  se  vorbeşte  de  patimi  sufleteşti  şi  trupeşti,  cunoaşte  că  se  vorbeşte 
despre  cauze  căci  sufletul  este  în  mod  natural  nepătimitor.  Filozofii  din 
afară  nu  primesc  aceasta  „de  asemenea  şi  cei  care  le  urmează"  sau  cum 
am  spune  astăzi:  adepţii  filozofiei  materialiste,  senzualiste  şi  fenome- 
niste.  Dar  Dumnezeu  „a  făcut  nepătimitor  chipului  Său  (din  om)"  adică 
a  creat  nepătimitoare  deiformitatea  sufletului  (Cuv.  82,  p.  314). 

Există  trei  stări  ale  sufletului:  naturală,  contrară  firii  şi  cea  mai 
presus  de  fire.  „Starea  naturală  a  sufletului  este  cunoaşterea  creaturi- 

lor  lui  Dumnezeu  sensibile  şi  inteligibile.  Cea  mai  presus  de  fire  este  miş¬ 
carea  contemplaţiei  spre  Dumnezeirea  supraesenţială.  Starea  contrară  firii 
este  mişcarea  spre  patimi,  pentru  că  patimile  nu  aparţin  sufletului  (Cuv.  83, 
p.  316).  Patima  este  o  stare  a  sufletului  contrară  naturii,  iar  virtutea 
este  starea  lui  naturală  (Ibid.,  p.  317).  Când  mintea  se  hrăneşte  cu  vir¬ 
tuţi  şi  îndeosebi  cu  milostenie,  atunci  în  suflet  ,,se  formează  icoana  a- 
cestei  frumuseţi  sfinte44  prin  care  omul  se  aseamănă  cu  Dumnezeu  (Cuv. 
1,  p.  6).  în  inima  curată  se  descopere  „frumuseţea  sfântă“  a  fiinţei  umane 
şi  pe  cât  dezvăluie  omul  în  el  însuşi  această  sfântă  frumuseţe,  pe  atât 
descoperă  frumuseţea  creaturilor  lui  Dumnezeu  (Ep.  3,  p.  366). 

Aceasta  arată  că  cunoaşterea  de  sine  este  cea  mai  bună  metodă  de 
cunoaştere  reală  a  naturii  şi  a  lumii  materiale  în  genere:  „cel  care  se 
supune  lui  Dumnezeu,  zice  Sf.  Isaac,  este  aproape  de  a  i  se  supune  lui 
toate.  Celui  ce  se  cunoaşte  pe  sine  i  se  dă  cunoaşterea  tuturor  lucrurilor. 
Căci  faptul  de  a  se  cunoaşte  pe  sine  însuşi  este  o  plinătate  a  cunoaşterii 
a  toate44  (Cuv.  16,  p.  58).  Dacă  omul  se  smereşte  pe  sine  înaintea  lui 
Dumnezeu  se  smeresc  înaintea  lui  toate  lucrurile,  creaţia  întreagă.  „A- 
devărata  smerenie  este  odrasla  cunoaşterii,  iar  cunoaşterea  adevărată 
este  o  odraslă  a  ispitelor44  (Ibid.  p.  59;  cf.  Cuv.  44,  p.  186).  Adică  omul 
o  dobândeşte  în  lupta  cu  ispitele. 

Natura  umană  devine  capabilă  de  adevărata  contemplaţie  când 
prin  lucrarea  virtuţilor  se  curăţeşte  de  patimi.  Adevărata  contemplaţie 
a  naturilor  sensibile  şi  inteligibile  şi  cea  a  Sfintei  Treimi  însăşi  o  dă 
Hristos.  „El  a  învăţat  şi  a  arătat  oamenilor  această  contemplaţie44  când  a 
adus  prima  dată  înnoirea  firii  omeneşti  în  ipostasul  Lui  şi  ne-a  deschis 
calea  în  Sine  pentru  a  străbate  prin  poruncile  Lui  de-viaţă-făcătoare,  spre 
adevăr.  Şi  firea  e  în  stare  să  se  facă  văzătoare  a  vederii  adevărate  şi  nu 
a  unei  năluciri,  când  omul  se  dezbracă  de  omul  cel  vechi  al  patimilor,  la 
început  prin  răbdarea  pătimirilor  şi  prin  lucrare  şi  prin  necazuri . . . 
Atunci  e  în  stare  mintea  să  se  nască  duhovniceşte  şi  să  se  arate  în  lu¬ 
mea  Duhului  şi  să  primească  vederea  patriei  sale  . . .  Iar  vederea  lu¬ 
mii  noi  în  Duhul  descoperirii,  în  care  se  desfată  mintea  duhovnicească 
este  o  lucrare  a  harului  şi  nu  umbra  cunoştinţei.  Şi  această  vedere  se 
face  hrană  minţii,  până  ce  poate  primi  o  vedere  mai  înaltă  decât  vederea 
dintâi.  Pentru  că  vederea  se  împârţeşte  vederii,  până  ce  mintea  intră  în 
patria  iubirii  desăvârşite.  Căci  iubirea  e  patria  celor  duhovniceşti  şi  se 
sălăşluieşte  în  curăţia  sufletului.  Şi  când  se  sălăşluieşte  mintea  în  pa¬ 
tria  iubirii,  harul  lucrează  şi  mintea  primeşte  vederea  Duhului  şi  se  face 
văzătoare  a  celor  ascunse  (Ep.  4,  p.  389). 

Contemplaţia  „tainică44  se  descoperă  minţii  după  sănătatea  minţii44 
(Ibid.  p.  383).  De  contemplaţia  duhului  devin  vrednici  aceia  care  prin 
lucrarea  virtuţilor  au  dobândit  curăţia  („au  venit  la  curăţia  sufletului44) 
(Ibid.,  p.  370).  „Curăţia  vede  pe  Dumnezeu44  (Ibid.,  p.  383).  Pe  Dumne¬ 
zeu  îl  văd  cei  care  s-au  curăţit  de  păcate  şi-şi  aduc  aminte  neîncetat  de 
Dumnezeu44  (Cuv.  5,  p.  26;  cf.  Cuv.  43,  p.  177).  împărăţia  cerurilor  este 
numită  contemplaţie  duhovnicească,  pentru  că  şi  este44,  zice  Sf.  Isaac. 
Şi  aceasta  se  găseşte  nu  în  lucrările  gândurilor,  ci  se  poate  gusta  prin 
har.  Până  ce  omul  nu  s-a  curăţit  nu  este  în  stare  nici  să  audă  de  ea. 

Pentru  că  din  învăţare  nimeni  n-o  poate  dobândi",  ci  numai  prin  cu¬ 
răţia  inimii  (Cuv.  19,  70;  cf.  Cuv.  35,  p.  154).  Pentru  curăţia  vieţii  Dum¬ 
nezeu  dă  gânduri  curate  (Cuv.  25,  p.  105).  „Din  paza  (inimii)  vine  cură¬ 
ţia  gândurilor  şi  din  curăţia  gândurilor  vine  lumina  cugetului.  Şi  de 
aici  prin  har  mintea  este  călăuzită  acolo  unde  simţurile  nu  mai  au  nici 
o  putere,  unde  nici  nu  învaţă  nici  nu  sunt  învăţate"  (Cuv.  30,  p.  131). 

Prin  priveghere  în  rugăciune  „gândurile  zboară  ca  şi  cu  aripile"  şi 
se  înalţă  „spre  dulceaţa  lui  Dumnezeu"  şi  „înoată  în  cunoaşterea  cea  mai 
presus  de  înţelegerea  omenească".  „Sufletul  care  se  osteneşte  şi  se  des¬ 
fată  în  petrecerea  acestei  privegheri  va  avea  ochi  de  Heruvimi,  ca  să  pri¬ 
vească  şi  vadă  pururea  contemplaţia  cerească"  (Cuv.  29,  p.  122 — 123, 
124;  cf.  Ep.  3,  p.  364).  Sufletul  contemplă  adevărul  lui  Dumnezeu  prin 
puterea  vieţuirii  sale,  adică  prin  viaţa  credinţei.  „Dacă  contemplaţia  este 
adevărată"  este  găsită  lumina,  şi  ceea  ce  se  vede,  se  vede  aproape  de 
adevăr"  (Cuv.  33,  p.  141;  Ep.  4,  p.  388).  „Vederea  lui  Dumnezeu  vine  din 
cunoaşterea  Lui,  căci  vederea  Lui  nu  premerge  cunoaşterii  Lui"  (Cuv. 
16,  p.  58). 

Scopul  creştinului  este  viaţa  în  Sfânta  Treime  şi  contemplarea  Sfin¬ 
tei  Treimi".  „Prima  taină  se  numeşte  curăţia  care  constă  în  lucrarea  po¬ 
runcilor.  Iar  contemplaţia  este  vederea  duhovnicească  a  minţii"  şi  ea  stă 
în  faptul  de  „a  fi  lovită  de  uimire  şi  a  înţelege  în  toate  care  s-au  făcut 
şi  se  vor  face.  Contemplaţia  este  vederea  minţii".  în  această  stare,  inima 
se  zdrobeşte  şi  se  înnoieşte ...  şi  devine  fără  răutate,  se  obişnuieşte 
cu  tainele  Duhului  şi  cu  descoperirile  conştiinţei,  ridicându-se  din  cuno¬ 
ştinţă  şi  din  vedere  în  vedere,  la  înţelegere,  şi  învaţă  şi  se  întăreşte  la 
chip  tainic,  până  se  va  înălţa  întru  dragoste  şi  se  va  uni  întru  nădejde 
şi  se  va  sălăşlui  în  ea  bucuria  şi  se  va  înălţa  în  Dumnezeu  şi  se  va  încu¬ 
nuna  cu  slava  cea  firească  de  la  facerea  ei,  când  a  fost  zidită  (Ep.  4, 
388).  Astfel  mintea  se  curăţă  şi  devine  milostivă  şi  se  învredniceşte  în 
mod  practic  de  vederea  Sfintei  Treimi.  Pentru  că  există  trei  „contem¬ 
plaţii  ale  firilor  în  care  mintea  „se  înalţă,  lucrează  şi  exersează"  „două 
(contemplaţii)  ale  firilor  celor  zidite,  a  celor  raţionale  şi  a  celor  iraţio¬ 
nale  ,a  celor  duhovniceşti  şi  trupeşti  şi  cealaltă  (contemplaţie)  e  a  Sfin¬ 
tei  Treimi"  (Ibid.,  p.  384). 

Ascetul  credinţei  îmbogăţit  de  negrăita  bogăţie  a  contemplaţiei  dacă 
se  întoarce  spre  creaţie,  întreaga  sa  persoană  exprimă  iubire  şi  milă.  El 
„iubeşte  pe  păcătoşi",  zice  Sfântul  Isaac  „dar  urăşte  faptele  lor"  (Cuv. 
5,  p.  30;  cf.  Cuv.  60,  p.  244).  Este  întreg  ţesut  din  smerenie  şi  milă,  din 
pocăinţă  şi  iubire.  Inima  sa  se  milostiveşte  de  întreaga  zidire.  „Ce  este 
inima  milostivă?". 

—  Iar  Sfântul  Isaac  răspunde: 

„Arderea  inimii  pentru  toată  zidirea,  pentru  oameni,  pentru  păsări, 
pentru  dobitoace,  pentru  draci  şi  pentru  toată  făptura. Pomenirea  lor  şi 
vederea  lor  fac  să  curgă  din  ochii  lui  şiroaie  de  lacrimi.  Din  mila  multă 
şi  apăsătoare  ce  stăpâneşte  inima  şi  din  stăruinţă,  inima  se  micşorează 
şi  nu  poate  răbda  sau  auzi  vreo  vătămare  sau  vreo  întristare  cât  de 
mică, f  ivită  în  vreo  zidire.  Şi  pentru  aceasta  aduce  rugăciune  cu  lacrimi 
în  tot  ceasul  şi  pentru  cele  necuvântătoare  şi  pentru  duşmanii  adevăru- 

lui  şi  pentru  cei  ce-1  vatămă  pe  el  ca  să  fie  păziţi  şi  iertaţi;  la  fel  şi  pen¬ 
tru  firea  celor  ce  se  târăsc  pe  pământ.  Face  aceasta  din  multă  milos¬ 
tivire  ce  se  mişcă  în  inima  lui  fără  măsură,  după  asemănarea  lui  Dum- 
nezeu“  (Cuv.  81,  p.  306). 

Când  prin  nevoinţele  (ascezele)  evanghelice  omul  se  strămută  pe 
sine  însuşi  din  timp  în  veşnicie,  când  trăieşte  in  Dumnezeu,  când  gân¬ 
deşte  în  Dumnezeu,  când  vorbeşte  „ca  de  la  Dumnezeu"  (II  Cor.  2,  17), 
când  priveşte  lumea  „sub  specie  Christi",  atunci  lumea  se  descoperă  cu 
frumuseţea  ei  originară  cu  privirea  inimii  lui  curate  omul  străpunge 
crusta  păcatului  şi  ajunge  la  miezul  creat  de  Dumnezeu  al  creaţiei.  A- 
ceastă  contemplare  a  Sfintei  Treimi  care  se  face  în  chip  tainic  şi  neîn¬ 
ţeles,  ascetul  credinţei  o  exprimă  în  lumea  realităţilor  mărginite  şi  li¬ 
mitate  prin  iubirea  şi  mila,  prin  blândeţea  şi  smerenia,  prin  rugăciune 
şi  întristarea  pentru  toţi  şi  pentru  toate,  prin  participarea  la  bucuria 
celor  ce  se  bucură  şi  la  plânsul  celor  care  plâng,  prin  suferinţe  împreună 
cu  cei  ce  suferă  şi  pocăinţa  împreună  cu  cei  ce  se  pocăiesc.  Viaţa  lui  în 
această  lume  este  un  reflex  şi  o  strălucire  a  vieţii  pe  care  o  trăieşte  îrv 
acea  lume  a  valorilor  mistice  şi  nevăzute.  Gândurile  şi  faptele  lui  în  a- 
ceastă  lume  îşi  au  rădăcinile  lor  în  acea  lume  şi  din  această  altă  lume  îşi  scot 
puterea  lor  şi  lucrarea  lor  făcătoare  de  viaţă  şi  de  minuni.  Dacă  urcând  ur¬ 
mărim  orice  gând,  simţire,  lucrare  sau  nevoinţă  a  lui  vom  găsi  întot¬ 
deauna  drept  izvor  principal  Sfânta  Treime.  în  el  toate  se  fac  de  la  Tatăl 
prin  Fiul  în  Duhul  Sfânt.  Cel  mai  bun  exemplu  pentru  aceasta  îl  avem 
în  persoana  marelui  mistic  al  Sfintei  Treimi,  Sfântul  Isaac,  care  ca  şi 
Sfântul  Simion  Noul  teolog,  a  izbutit  prin  experienţa  sa  ascetică  in  har 
(blagodatno  podviznikog  iskustva)  să  redea  cea  mai  convingătoare  justi¬ 
ficare  a  adevărului  despre  Dumnezeirea  Treimică  şi  despre  trinitatea 
deiformă  a  persoanei  umane. 


EPILOG 

Gnoseologia  Sfântului  Isaac  Şirul  e  dominată  de  convingerea  că 
problema  cunoaşterii  este  în  mod  fundamental  o  problemă  etică 
şi  religioasă.  De  la  începutul  ei  ca  plinătate  infinită  în  har,  cunoaş¬ 
terea  depinde  de  conţinutul  ei  etic-religios  şi  de  calitatea  persoanei 
umane  şi,  înainte  de  toate,  de  cultivarea  şi  dezvoltarea  etico-religioasă 
a  organelor  cunoaşterii  omului.  Este  neîndoielnic  faptul  că,  pe  toate  trep¬ 
tele  ei,  cunoaşterea  depinde  de  starea  religios-morală  a  omului.  Cu  cât 
omul  este  mai  desăvârşit  din  punct  de  vedere  religios-moral,  adică  du¬ 
hovnicesc,  cu  atât  şi  cunoaşterea  lui  este  mai  desăvârşită. 

Omul  este  creat  în  aşa  fel  încât  cunoaşterea  şi  etosul  lui  să  se  gă¬ 
sească  întotdeauna  într-o  simetrie  exactă. 

Fără  nici  o  îndoială  cunoaşterea  progresează  prin  virtuţile  omului, 
de  vreme  ce  prin  patimi  ea  regresează.  Cunoaşterea  se  aseamănă  unei 
pânze  pe  care  o  ţes  virtuţile  pe  urzeala  sufletului.  Aceasta  se  întinde  la 
toate  lumile  văzute  şi  nevăzute.  Virtuţile  sunt  nu  numai  puteri  crea¬ 
toare  ale  cunoaşterii  ci  şi  principii  ale  cunoaşterii.  Transformând  prin 
asceză  virtuţile  în  elemente  constitutive,  fiinţei  sale,  omul  progresează 

din  cunoaştere  în  cunoaşterea  existenţei.  Am  putea  spune  că  virtu¬ 
ţile  divino-umane  reprezintă  simţurile  cunoaşterii:  înaintând  de  la  o 
virtute  la  alta,  omul  merge  din  cunoaştere  în  cunoaştere. 

De  la  virtutea  originală-credinţa  şi  până  la  virtutea  finală-atoateiu- 
birea  (sveljubavi)  se  întinde  un  drum  continuu:  ascetismul.  Pe  acest  drum 
lung  omul  se  plămădeşte,  replămădeşte  şi  se  transfigurează  pe  sine  însuşi 
prin  nevoinţele  (ascezele)  în  har.  Astfel  îşi  însănătoşeşte  existenţa  lui  de 
boala  păcatului  şi  a  ignoranţei,  restabileşte  integritatea  persoanei  sale, 
unifică  şi  totalizează  duhul  lui.  După  ce  s-a  vindecat  şi  totalizat  prin  pu¬ 
terile  (virtuţile)  religios-morale,  omul  îşi  exprimă  integritatea  persoanei 
sale  îndeosebi  printr-o  cunoaştere  pură.  După  concepţia  evanghelică  şi 
ortodoxă  a  Sfântului  Isaac,  cunoaşterea  este  un  act  integral  al  persoanei 
omului  şi  nu  o  parte  a  fiinţei  sale,  fie  a  minţii,  fie  a  voinţei,  fie  a  tru¬ 
pului,  fie  a  simţurilor.  în  fiecare  act  al  cunoaşterii,  în  fiecare  gând,  în 
fiecare  sentiment,  în  fiecare  dorinţă  participă  omul  integral,  cu  întreaga 
lui  fiinţă. 

După  ce  au  fost  vindecate  prin  virtuţile  în  har  organele  cunoaşterii, 
ele  produc  cunoaşterea  integrală  şi  sănătoasă,  învăţătura  sănătoasă  (I 
Tim.  1,  10;  4,  3;  Tit.  1,  9).  Pe  toate  treptele  evoluţiei  sale,  cunoaşterea 
este  „plină  de  har“  (blagodatno),  pentru  că  ea  este  o  operă  a  conlucrării 
ascezelor  voluntare  ale  omului  şi  harului  lui  Dumnezeu,  adică  la  ele 
participă  omul  întreg  şi  Dumnezeu  întreg.  De  aceea  Sfântul  Isaac  vor¬ 
beşte  continuu  despre  reculegerea  sufletului,  a  minţii,  care  se  reuşeşte 
prin  lucrarea  virtuţilor  evanghelice  divino-umane.  Dar  aceste  virtuţi 
sunt  diferite  de  virtuţile  celorlalte  religii  şi  filozofii,  nu  numai  în  con¬ 
ţinut  ci  şi  prin  metodă.  Virtuţile  evanghelice  au  propriul  lor  conţinut 
divino-uman  şi  împreună  cu  el  propria  lor  metodă  divino-umană.  în  Per¬ 
soana  Lui  divino-umană  incomparabil  desăvârşită  şi  în  viaţa  Sa  divino- 
umană  incomparabil  desăvârşită,  Dumnezeu-omul  Hristos  a  descoperit 
şi  a  arătat  că  metoda  divino-umană  este  singura  metodă  naturală  şi  nor¬ 
mală  a  vieţii  şi  a  cunoaşterii.  Când  omul  îşi  însuşeşte  credinţa  divino- 
umană  ca  metodă  a  vieţii  lui,  el  o  însuşeşte  în  acelaşi  timp  şi  ca  metodă 
de  cunoaştere.  Acest  lucru  e  valabil  nu  numai  pentru  credinţă,  ci  şi 
pentru  celelalte  virtuţi  divino-umane:  iubirea,  nădejdea,  rugăciunea, 
postul,  blândeţea,  smerenia.  Pentru  că  în  omul  care  trăieşte  în  Hristos 
fiecare  din  aceste  virtuţi  devine  o  putere  creatoare  vie  de  viaţă  şi  de 
cunoaştere. 

în  această  metodă  divino-umană  a  vieţii  şi  a  cunoaşterii  nu  există 
nimic  care  să  fie  ireal,  abstract  sau  ipotetic.  Aici  toate  sunt  reale  în  mod 
fiinţial,  pentru  că  toate  sunt  întemeiate  pe  încercare  şi  experienţă.  Şi 
aceasta  pentru  că  în  persoana  Dumnezeu-omului  Hristos  a  fost  dată  în 
modul  cel  mai  empiric  realitatea  divină  transcendentă  şi  în  acelaşi  timp 
definiţia  ei.  Prin  întruparea  lui  Hristos  în  trupul  omului  a  fost  cuprinsă 
realitatea  cea  mai  subtilă,  cea  mai  transcendentă,  cea  mai  desăvârşită. 
Această  realitate  nu  are  limite,  pentru  că  şi  persoana  lui  Hristos  nu  are 
limite.  Astfel  şi  persoana  omului  şi  cunoaşterea  lui  nu  are  limite  din  mo¬ 
ment  ce  porunca  dumnezeiască  spune:  „Fiţi  desăvârşiţi  precum  Tatăl 
vostru  desăvârşit  este“  (Mt.  5,  48).  Aceasta  înseamnă  că  limita  persoa- 

nei  şi  cunoaşterii  este  infinitul.  Dumnezeu. 

Persoana  lui  Hristos-Dumnezeu  omul  constituie  şi  exprimă  realiza¬ 
rea  ideală,  desăvârşită  a  monismului  divino-uman:  de  la  Dumnezeu  la 
om,  de  la  natura  mai  presus  de  fire  la  natură,  de  la  viaţa  nemuritoare 
la  viaţa  umană,  trecerea  este  naturală  . . .  Această  trecere  este  naturală 
şi  pentru  cunoaştere,  când  pe  puntea  credinţei,  nădejdii  şi  iubirii,  ea 
duce  de  la  om  la  Dumnezeu,  de  la  natură  la  natura  mai  presus  de  fire, 
de  la  muritor  la  nemuritor,  de  la  trecător  la  veşnic  şi  descoperă  astfel 
unitatea  organică  din  această  viaţă  şi  cealaltă,  dintre  lumea  de  aici  şi  din 
cealaltă,  dintre  natură  şi  ceea  ce  este  mai  presus  de  natură. 

Cunoaşterea  divino-umană  este  integrală  pentru  că  cu  aripile  vir¬ 
tuţii  divino-umane,  ea  depăşeşte  , străbate  neîmpiedicată  limitele  timpu¬ 
lui  şi  ale  spaţiului  şi  intră  în  veşnicie.  Această  cunoaştere  integrală  o 
are  în  vedere  Sfântul  Isaac  atunci  când  definind  cunoaşterea  zice  că  a- 
ceasta  e  ,, simţirea  vieţii  nemuritoare44  sau  când  defineşte  adevărul  ca 
,, simţire  a  lui  Dumnezeu". 

Ceea  ce  e  valabil  pentru  virtute,  e  valabil  şi  pentru  cunoaştere.  Aşa 
cum  „fiecare  virtute  este  maica  celeilalte  virtuţi"  şi  maica  cunoaşterii, 
aşa  fiecare  cunoaştere  este  maica  altei  cunoaşteri.  O  cunoaştere  este 
cauza  altei  cunoaşteri,  una  îndeamnă  la  alta. 

în  măsura  în  care  omul  se  dedă  ascezelor  şi  virtuţilor  divino-umane, 
el  cunoaşte  pe  Dumnezeu.  Şi  cu  cât  îl  cunoaşte  pe  Dumnezeu  cu  atât  se 
dedă  şi  mai  mult  nevoinţelor.  Metoda  divino-umană  este  empirică  şi 
pragmatică.  „Dacă  cineva  vrea  să  facă  voia  lui  Dumnezeu,  se  va  cu¬ 
noaşte  despre  învăţătură  dacă  este  de  la  Dumnezeu  (In.  7,  17).  Aceasta 
înseamnă:  prin  trăirea  Adevărului  lui  Hristos  se  cunoaşte  adevărul  lui 
şi  caracterul  de  neînlocuit  al  acestui  adevăr.  Metoda  divino-umană  este 
empirică,  experimentală,  pragmatică.  Cunoaşterea  adevărului  nu  este 
dată  minţii  umane  curioase,  ci  minţii  care  se  dedică  ascezelor  divino- 
umane.  Cunoaşierea  este  rodul  pomului  virtuţilor  divino-umane  care 
este  pomul  vieţii.  Cunoaşterea  este  rezultatul,  efectul  ascetismului.  Pen¬ 
tru  că  adevărata  filozofie  creştină  este  ascetismul  divino-uman  al  min¬ 
ţii  şi  al  întregii  persoane  a  omului.  în  acesta  întăreşte  pururea  cuvântul 
minunat  al  Mântuitorului:  „Căci  celui  ce  are  i  se  va  da  şi  celui  ce  nu  are, 
şi  ceea  ce  are  i  se  va  lua"  (Lc.  8,  18). 

Cercetat  în  lumina  gnoseologiei  Sfântului  Isaac  Şirul,  realismul 
divino-uman  oferă  o  cunoaştere  reală  a  lumii  şi  a  adevărului  despre  lume 
pentru  că  se  foloseşte  de  organele  cunoaşterii  care  au  fost  curăţite,  în¬ 
sănătoşite  şi  renăscute  care  pot  vedea  până  în  miezul  fiinţelor  şi  crea¬ 
turilor. 

Raţionalismul  consideră  raţiunea  ca  organ  infailibil  al  cunoaşterii. 
De  aceea,  în  raport  cu  persoana  umană  integrală,  raţionalismul  se  pre¬ 
zintă  ca  un  apostat  anarhic.  El  este  ca  mlădiţa  de  vie  arbitrar  revoltată, 
pentru  care  fără  plinătatea  viei  nu  există  nici  plenitudinea  vieţii,  nici 
activitate  eficientă.  Raţionalismul  nu  poate  deci  să  ajungă  la  cunoaşte¬ 
rea  adevărului,  pentru  că  în  izolarea  lui  egocentrică  el  a  fost  divizat, 
risipit  şi  plin  de  prăpăstii.  Adevărul  însă  se  dă  minţii  care  s-a  curăţit, 
sfinţit,  transformat  şi  îndumnezeit  prin  virtuţile  şi  nevoinţele  divino- 

Criticismul  filozofic  se  ocupă  aproape  exclusiv  de  studierea  organe¬ 
lor  cunoaşterii  în  starea  lor  psiho-fizică  dată  în  categoria  umanului.  La 
aceasta  se  adaugă  studiul  categoriilor  şi  condiţiilor  date  cunoaşterii.  In 
general  însă  el  nu  bănuieşte  necesitatea  însănătoşirii,  vindecării  şi  cură¬ 
ţirii  organelor  cunoaşterii.  De  aceea,  criticismul  nu  poate  ajunge  la  cu¬ 
noaşterea  adevărului,  care  ar  putea  satisface  natura  omului  în  toate 
dorurile  ei  după  adevăr.  Astfel,  criticismul  nu  este  nimic  altceva  decât 
un  raţionalism  şi  un  senzualism  mult  mai  atent. 

Idealismul  filozofic  se  mişcă  de  la  realitatea  transcendentă  la 
criteriul  transcendent  a  căror  existenţă  nu  e  în  măsură  să  o  demonstreze. 
Fondat  pe  ideile  transcendentale  (prapojmovi)  nu  poate  nici  el  să  ajungă 
la  cunoaşterea  Adevărului  care  e  necesar  naturii  umane  pentru  ca  să  sa¬ 
tisfacă  şi  numai  în  parte  setea  veşnică  de  Adevărul  veşnic  şi  de  realitatea 


veşnică 


Toate  acestea  însă,  pe  care  diferitele  orientări  gnoseologice  nu  pot  să 
le  dea  omului  le  dă  filozofia  ortodoxă  şi  cunoaşterea  ascetică  în  har. 
înaintea  conştiinţei  umane  ea  prezintă  Adevărul  veşnic  în  plenitudinea 
desăvârşirilor  infinite  care  se  dă  omului  sfinţit  şi  care  a  dobândit  ha¬ 
rul.  Pentru  că  în  persoana  lui  Hristos-Dumnezeu-Omul,  Adevărul  divin 
transcendent  a  coborât  în  om;  el  a  devenit  în  mod  obiectiv  imanent  şi 
constituie  astfel  realitatea  istorică  imediată  şi  veşnic  vie. 

Pentru  ca  omul  să  şi-l  însuşească,  pentru  a-1  face  imanent  în  mod 
subiectiv,  e  nevoie  ca  Dumnezeu-omul  Hristos  să  fie  însuşit  prin  lucra¬ 
rea  virtuţilor  divino-umane  ca  suflet  al  sufletului  său,  ca  inimă  a  inimii 
lui,  ca  viaţă  a  vieţii  lui. 


In  româneşte 


de 

drd.  Cornel  Toma 


îndrumări  omiletice 


PREDÎCÂ  LA  DUMINICA  TOMII 
Ev.  Ioan  XX,  19 — 31 

„Iisus  i-a  zis:  Pentru  că  M-ai  văzut , 
ai  crezut.  Fericiţi  cei  ce  n-au  văzut 
si  au  crezut!u 

(Ioan  XX,  29). 


HRISTOS  A  ÎNVIAT! 


Iubiţi  credincioşi! 

Duminica  aceasta,  a  două  după  înviere,  a  opta  zi  calendaristică  după 
înviere,  cum  ne  spune  textul  din  Sf.  Evanghelie  de  astăzi,  a  intrat  şi  a 
rămas  în  istorie  până  la  sfârşitul  veacurilor  ca  Duminica  lui  Toma. 

îndoiala  Sf.  Apostol  Toma  cu  privire  la  faptul  învierii  Domnului,  a 
ajuns  în  graiul  nostru  de  toate  zilele,  ca  şi  în  graiul  tuturor  popoarelor 
creştine,  ca  o  caracterizare  tipică  pentru  oricine  care  nu  se  lasă  con¬ 
vins  despre  adevărul  ce  i  se  vesteşte  decât  prin  propria  lui  cercetare. 
Despre  un  asemenea  om  greu  de  convins,  zicem  că  este  un  „Toma  ne¬ 
credinciosul". 

Mi  se  pare  că  înţelesul  aproape  disperat  în  care  este  întrebuinţată 
până  astăzi  această  expresie,  constituie  un  ponos,  o  nedreptate  pusă  nu¬ 
mai  în  seama  Sfântului  Apostol.  Şi  să  vedem  de  ce? 

Omul  dintotdeauna  s-a  îndoit  până  şi  de  cele  mai  evidente  fapte  şi 
adevăruri  ale  existenţei,  atitudine  exprimată  în  versuri  de  marele  Emi- 
nescu  când  spune: 

„A  fi,  nebunie  şi  tristă  şi  goală, 

Urechea  te  minte  şi  ochiul  te-nşală". 

Să  reluăm  puţin  şirul  evenimentelor  de  după  momentul  învierii 
Mântuitorului,  moment  care  nu  ne  este  descris  de  nici  un  Sfânt  Evan¬ 
ghelist  şi  vom  vedea  de  ce.  Pentru  că  Sfinţii  Evanghelişti  şi  Apostoli  n-au 
scris  şi  n-au  propovăduit  niciodată  şi  niciunde,  ceva  ce  n-au  auzit  şi 
n-au  văzut;  şi  acest  moment  al  învierii  nu  l-a  văzut  nimeni!  Sf.  Apostol 
Pavel  va  mărturisi  şi  el  despre  învierea  Domnului,  ca  unul  căruia  a- 
cest  eveniment  i  s-a  descoperit  de  însuşi  Cel  înviat  —  pe  drumul  Da¬ 
mascului. 

Să  vedem  deci  dacă  numai  Toma  nu  a  crezut  în  învierea  Domnului! 

Cea  dintâi  care  soseşte  la  mormântul  Mântuitorului  este  Maria  Mag- 
dalena.  A  venit  cu  noaptea-n  cap  înaintea  tuturora,  mânată  de  nevoia 
sufletească  de  a  fi  mai  aproape  de  Acela  care  a  mântuit-o  de  păcate. 

Ea  constată  însă  că  mormântul  este  gol  şi  fuge  intr-un  suflet  la  Petru  şi  la 
Ioan  să  ducă  această  veste. 

„Au  luat  pe  Domnul  din  mormânt  şi  nu  ştiu  unde  L-au  pus“,  le 
spune  ea  speriată.  Iată  deci,  nici  pomeneală  de  o  credinţă  în  înviere. 

Petru  şi  Ioan,  după  cele  auzite  din  gura  Măriei  Magdalena,  aleargă 
să  vadă  mormântul  lui  Iisus;  Ioan  mai  tânăr,  mai  iute  de  picior,  ajunge 
primul  „şi  plecându-se,  înăuntru,  vede  giulgiu  pe  pământ,  totuşi  nu  in¬ 
tră"  —  „soseşte  şi  Petru  şi  îndată  a  intrat  în  mormânt  şi  a  văzut  giul¬ 
giul  întins  pe  pământ,  iar  mahrama  care  acoperea  capul  lui  Iisus,  nu  era 
împreună  cu  giulgiul,  era  împăturată  într-un  loc  deoparte".  Giulgiurile 
aşezate  la  pământ  şi  mahrama  împăturată  şi  aşezată  deoparte,  nu  arătau 
semnul  unei  răpiri;  arătau  cu  totul  altceva;  ceva  nu  era  în  regulă,  iar 
Petru  nu  ştia  ce  să  gândească.  Intră  şi  Ioan  şi  vede  acelaşi  lucru.  Buimă¬ 
ciţi  de  cele  văzute,  cei  doi  apostoli  se  lasă  pradă  gândurilor,  nemaischim- 
bând  nici  o  vorbă.  Sf.  Ev.  Ioan  se  mulţumeşte  să  spună  că  de  atunci  el 
a  crezut  dar  mai  spune  în  Evanghelie  că:  „până  atunci  nu  pricepuseră 
Scriptura,  că  Iisus  trebuia  să  învieze  din  morţi". 

Această  subliniere  făcută  de  Sf.  Ev.  Ioan  merită  mare  atenţie,  pen¬ 
tru  că  ne  arată  în  ce  măsură  apostolii  nu  erau  pregătiţi  sufleteşte  în  fa¬ 
voarea  învierii  lui  Iisus,  cu  toate  avertismentele  şi  încercările  spuse  de 
Mântuitorul  despre  aceasta.  Omeneşte  este  logic  şi  normal  că  un  aseme¬ 
nea  eveniment  părea  puţin  probabil,  încât  numai  realitatea  palpabilă  a 
faptului  îi  va  putea  convinge  cu  adevărat,  făcându-i  să  înţeleagă  profe¬ 
ţiile  din  Scriptură  şi  să  vadă  în  împlinirea  lor,  consacrarea  supremă  a  lui 
Iisus,  în  Mesia  cel  proorocit. 

Maria  Magdalena  nedumerită  se  întoarce  la  mormânt.  Stând  la  mar¬ 
ginea  mormântului  şi  plângând,  aude  un  glas  care  o  întreabă 
—  „Femeie  de  ce  plângi,  pe  cine  cauţi"?  Ea  crezând  că  este  grădinarul 
spune:  „Doamne,  dacă  Tu  l-ai  luat,  spune-mi  unde  L-ai  pus,  ca  să-L  pot 
lua".  Drept  răspuns  aude  un  glas  care  o  desmeticeşte.  Iisus  pe  care  îl 
luase  drept  grădinarul  o  cheamă  pe  nume  „Miriam".  Acum  îl  recunoaşte 
şi  plină  de  emoţie  nu  mai  poate  să  spună  decât  un  singur  cuvânt  „Ra- 
bunil",  adică  învăţătorule.  Faptul  că  nici  Maria  Magdalena  nu  recunoaşte 
pe  Iisus,  numai  după  ce  o  cheamă  pe  nume,  ea  cea  mai  exaltată  dintre 
discipoli,  ne  arată  că  nu  era  deloc  dispusă  să  creadă  în  înviere.  Acum 
când  îl  vede,  când  îi  aude  glasul,  convinsă  de  evidenţa  faptului,  ea  spune 
peste  tot:  „Am  văzut  pe  Domnul". 

La  început  Apostolii  nu  vor  s-o  ia  în  seamă.  Acelaşi  lucru  se  în¬ 
tâmplă  şi  cu  celelalte  femei,  şi  ele  găsesc  mormântul  gol.  Sf.  Luca  ne 
spune  că  li  s-au  arătat  doi  bărbaţi  în  veşminte  strălucitoare:  „Pentru  ce 
căutaţi  pe  Cel  viu  între  cei  morţi?"  „Nu  este  aici,  a  înviat;  Aduceţi-vă 
aminte  ce  a  spus  pe  când  era  în  Galileea  că  Fiul  Omului  trebuie  să  fie 
dat  în  mâinile  păcătoşilor  şi  să  fie  răstignit,  iar  a  treia  zi  să  invieze". 
Aşa  de  mare  a  fost  spaima  lor,  încât  bietele  femei  „au  luat-o  la  fugă  şi 
de  teamă  n-au  mai  spus  nimănui  nimic". 

Versiunea  Sf.  Evanghelist  Matei  spune  că  pe  când  grupul  femeilor 
se  îndreptau  spre  Ierusalim  —  iată  că  Iisus  le  apare  îp  cale  spunându-le: 

„Bucuraţi-vă,  nu  vă  temeţi,  duceţi-vă  şi  daţi  veste  fraţilor  mei,  ca  să 
meargă  în  Galileea  şi  acolo  mă  vor  vedea**.  Când  Maria  Magdalena  şi 
celelalte  femei  spun  ucenicilor  aceste  întâmplări,  pe  bună  dreptate  apos¬ 
tolii  nu  le  dau  crezare.  Sf.  Luca  spune  răspicat:  „Cuvintele  acestea  li  se 
păreau  apostolilor  basme  şi  nu  le  credeau4*.  Acelaşi  lucru  îl  spun  şi  cei¬ 
lalţi  doi  evanghelişti,  Marcu  şi  Ioan. 

Reţinem  acest  amănunt,  pentru  că  ne  arată  lămurit,  că  ucenicii  nu 
sunt  oameni  care  să  se  ia  după  simple  vorbe,  chiar  când  vin  de  la  per¬ 
soane  de  încredere.  Ei  nu  înţeleg  să  acorde  creditul  lor  de  oameni  şi  sim¬ 
pli  şi  comuni  decât  faptelor  verificate.  Mintea  lor  lipsită  de  subtilităţi 
dialectice  şi  capricii  de  moment,  are  logica  bunului  simţ,  care  nu  se  pleacă 
decât  în  faţa  evidenţei. 

In  acest  sens,  acum  când  am  văzut  starea  de  fapt  a  celorlalţi,  cazul 
lui  Toma  Geamănul,  parcă  este  mai  de  înţeles.  Dacă  pătrundem  însă  în 
sufletul  acestui  apostol,  ca  şi  la  ceilalţi,  aflăm  o  dramă,  durere  şi  dezamă¬ 
gire,  în  faţa  unui  deznodământ  atât  de  tragic  al  vieţii  Domnului  său,  din 
partea  căruia  aştepta  şi  el  ca  şi  ceilalţi  apostoli,  restaurarea  pământească  a 
împărăţiei  lui  Israel;  de  la  CEL  despre  care  aveau  convingerea  că  este  o 
fiinţă  extraordinară.  Adâncimea  durerii  lui  Toma  este  şi  rezultatul  iubirii 
sale  pentru  Domnul  şi  învăţătorul  său,  în  care  a  crezut.  Cum  să  nu  dorească 
ca  vestea  învierii  să  fie  adevărată?!,  dar  se  temea  de  o  durere  şi  mai 
mare.  Dacă  crede  acum  cele  auzite  şi  abia  aşteaptă  să-l  vadă  înviat,  şi 
nu-i  adevărat,  durerea  va  fi  catastrofală.  „Nu,  nu  voi  crede  până  nu  mă 
voi  încredinţa.  Se  hotărâse.  „Dacă  nu  voi  vedea,  în  mâinile  Lui,  semnul 
cuielor,  şi  nu  voi  pune  degetul  meu  în  semnul  cuielor,  şi  dacă  nu  voi 
pune  mâna  mea  în  coasta  Lui,  nu  voi  crede**.  Şi  într-adevăr  Toma  era 
hotărât  să  se  convingă,  să  se  încredinţeze,  şi  intrând  Domnul  i-a  zis: 
„Adu-ţi  degetul  tău  încoace  şi  uită-te  la  mâinile  Mele  şi  adu-ţi  mâna  ta 
şi  pune-o  în  coasta  Mea  şi  nu  fi  necredincios,  ci  credincios*4.  Răspunzând 
Toma  I-a  zis:  „DOMNUL  MEU  ŞI  DUMNEZEUL  MEU!44  Iată  o  încre¬ 
dinţare  rămasă  peste  veacuri  pentru  toţi  fiii  oamenilor  care  vor  crede  în 
El,  până  la  a  doua  Lui  venire. 

Iată,  ce  ne-a  rămas  de  la  Toma,  necredinţa  lui  a  devenit  buna  lui 
credinţă,  care  ne  încredinţează  pe  noi  şi  pe  cei  de  după  noi  de  învierea 
Mântuitorului  Iisus  Hristos. 

Celorlalţi  apostoli,  Iisus  le  spune:  „De  ce  sunteţi  tulburaţi?  Şi  pen¬ 
tru  ce  aceste  gânduri  în  cugetele  voastre?  Uitaţi-vă  la  mâinile  şi  picioa¬ 
rele  Mele,  eu  sunt,  pipăiţi-Mă  şi  vedeţi,  un  duh  nu  are  nici  carne,  nici 
oase,  cum  am  Eu.  Şi  după  ce  le-a  zis  aceste  vorbe,  le-a  arătat  mâinile  şi 
picioarele  Sale*1.  Acum  se  conving  apostolii  de  adevărul  învierii,  după 
ce  îl  aud,  îl  pipăie  şi  iau  masa  cu  Dânsul. 

Sf.  Ev.  Luca  mai  relatează  foarte  sugestiv  şi  edificator  adevărul  în¬ 
vierii  Domnului,  când  evocă  episodul  cu  cei  doi  ucenici:  Luca  şi  Cleopa 
în  drum  spre  Emaus;  şi  în  care  se  arată  clar  starea  sufletească  a  aposto¬ 
lilor  în  primele  zile  după  înviere.  Nici  cei  doi  nu  l-au  cunoscut,  nici  după 
ce  le-a  explicat,  tălmăcit  Scripturile,  începând  cu  Moise  şi  Proorocii  şi  tot 
ce  era  privitor  la  Hristos.  „O,  nepricepuţilor  şi  zăbavnici  cu  inima,  când 

veţi  crede  tot  ce  au  spus  proorocii?  Nu  trebuia  oare  ca  Hristos  să  păti¬ 
mească  toate  acestea,  mai  înainte  de  a  intra  în  Slava  Sa?". 

Abia  târziu  de  tot,  când  Iisus  luând  masa  cu  dânşii,  rupe  şi  binecu- 
vintează  pâinea,  cei  doi  ucenici  îşi  dau  seama  că  au  avut  în  faţa  lor  pe 
Iisus.  Aşa  de  frumos,  aşa  de  viu,  aşa  de  firesc,  aşa  de  simţit  este  făcută 
această  istorisire  încât  ai  impresia  că  vorbeşte  un  martor  ocular,  încât 
mulţi  şi-au  pus  întrebarea  dacă  nu  cumva  este  însuşi  Ev.  Luoa. 

îndoielile  acestea  sunt  normale,  sunt  logice,  cum  ar  putea  cineva 
concepe  că  Iehova,  Dumnezeu,  nu  a  îngăduit  jertfirea  lui  Isaac  şi  poate 
privi  nepăsător  cum  e  chinuit  şi  ucis  în  modul  cel  mai  umilitor  Fiul 
Său  prea  iubit? 

Iubiţi  credincioşi,  4 ' 

Din  tot  cuprinsul  Noului  Testament  reiese  faptul  crucial  al  învierii. 
Toate  cele  patru  Evanghelii  îl  afirmă  categoric,  relatându-1  pe  larg  şi  cu 
amănunte,  şi  nu  este  îngăduit  să  trecem  peste  afirmaţia  şi  mărturia  lor. 

Sf.  Ap.  Pavel  spune  şi  el  răspicat  corintenilor:  „V-am  învăţat,  îna¬ 
inte  de  toate,  aşa  cum  am  primit  şi  eu:  că  Iisus  a  murit  pentru  păcatele 
noastre,  potrivit  Scripturii,  că  a  fost  îngropat  şi  a  înviat  a  treia  zi,  şi  că 
s-a  arătat  lui  Chefa,  apoi  celor  doisprezece  apostoli,  apoi  la  peste  500 
fraţi  dintre  cei  mai  mulţi  sunt  încă  in  viaţă  iar  la  urmă  mi  s-a  arătat 
şi  mie  ca  unui  născut  înainte  de  vreme".  „Iar  dacă  Hristos  n-a  înviat, 
atunci  zadarnică  este  credinţa  noastră". 

Sfinţii  Părinţi  spun  că  îndoiala  lui  Toma  a  fost  o  rânduială  mai 
adâncă  a  purtării  de  grijă  a  lui  Dumnezeu,  pregătind  prin  el  mărturie 
puternică,  de  netăgăduit,  peste  veacuri,  asupra  adevărului  învierii  şi 
pentru  a  servi  tuturor  credincioşilor  din  toate  timpurile  şi  din  toate  lo¬ 
curile,  temei  pentru  credinţa  lor  şi  prin  aceasta  mântuirii  lor. 

Oricine  e  liber  să  nu  creadă  în  realitatea  obiectivă  a  învierii  lui 
Iisus,  aşa  cum  o  prezintă  Biserica  şi  învăţătura  creştină,  oricine  e  liber 
să  explice  acest  fenomen,  prin  prizma  vederilor  şi  priceperii  sale,  dar 
nimănui  nu-i  este  îngăduit  să  pună  la  îndoială  sinceritatea  şi  credinţa 
apostolilor  în  învierea  lui  Iisus.  Ei  vor  pecetlui  cu  sânge  şi  cu  viaţa, 
mărturia  lor,  în  privinţa  învierii  Domnului  nostru  Iisus  Hristos. 

Credinţa  în  învierea  Domnului  de  acum  înainte  este  credinţa  în  în¬ 
vierea  noastră,  este  credinţa  în  tot  ce  ne-a  promis  Domnul,  viaţă  vii¬ 
toare,  viaţă  veşnică,  că  avem  un  rost  şi  o  îndatorire  pe  acest  pământ. 

De  azi  înainte  avem  de  ales  între  Dumnezeu  şi  nimic. 

„El  este  unic.  Cine  a  dus  o  viaţă  mai  sublimă,  mai  armonioasă  şi 
mai  echilibrată  ca  Iisus?  A  fost  cineva  mai  sărac  ca  El?  Şi  care 
bogat  a  îmbogăţit  mai  mult  omenirea?  Sfinţenie  şi  simplitate,  fiinţa  cea 
mai  curată  printre  cei  puternici,  şi  cea  mai  puternică  printre  cei  curaţi 
care  a  scos  imperiile  din  sărite  şi  a  schimbat  mersul  veacurilor,  este 
Iisus",  spune  Richter.  Iulian  Apostatul  a  spus  scrâşnind  din  dinţi:  „M-ai 
învins  Galileene".  A  mărturisit-o  şi  marele  Napoleon  „Am  mişcat  mul¬ 
ţimile!  —  unde  sunt  acum  prietenii?  Ce  prăpastie  între  nemernicia  mea 
şi  împărăţia  lui  Iisus  Hristos,  propovăduit,  iubit,  adorat  şi  trăind  în  toate 
veacurile". 

Când  Pilat  a  rostit  arătând  cu  degetul  spre  Iisus  zicând:  ,,Ecce 
Homo"  —  a  recomandat  fără  să  ştie,  omenirii  întregi,  idealul  ei  de  vii¬ 
tor,  de  nemurire,  de  veşnicie. 

în  ce  priveşte  puritatea  şi  sfinţenia  Mântuitorului  să  ne  amintim 
că  nici  vrăjmaşii  Lui  n-au  putut  răspunde  nimic  când  i-a  întrebat: 
„Care  dintre  voi  poate  să  mă  dovedească  de  păcat?"  (Ioan  8,  46). 

Sf.  Evanghelie  de  astăzi,  iubiţi  credincioşi,  se  încheie  cu  cuvintele: 
„Iar  acestea  s-au  scris,  pentru  ca  voi  să  credeţi  că  Iisus  este  Hristos  Fiul 
lui  Dumnezeu;  şi  crezând,  viaţă  să  aveţi  întru  numele  Lui". 

Dumnezeu  să  ne  învrednicească  de  acea  fericire  proorocită  de  Iisus 
lui  Toma,  „Fericiţi  cei  ce  n-au  văzut  şi  au  crezut!41  Amin. 

Arhim.  Dan  Dumitru  Dionisie 


PREDICA  LA  SF.  ÎMPÂRAŢI  CONSTANTIN  ŞI  ELENA 

Iubiţi  credincioşi,  b:  \ri  c’y  J  r 

în  sinaxarele  noastre  sunt  trecuţi,  pentru  ziua  de  21  mai  doi  sfinţi 
mai  puţin  obişnuiţi  şi  anume  Sfinţii  împăraţi  Constantin  cel  Mare  şi 
maica  sa  Elena,  pe  care  Biserica  îi  socoteşte  „întocmai  cu  apostolii".  în 
mod  obişnuit,  când  vorbim  de  „sfinţi",  ne  gândim  la  Apostolii  Mântui¬ 
torului,  caie,  după  slăvită  Sa  înălţare  la  cer,  au  vestit  Evanghelia  „la 
toate  neamurile"  (cf.  Mat.  28,  19),  cei  mai  mulţi  din  ei  suferind  moarte 
martirică.  Ne  gândim  la  mucenicii  şi  muceniţele  din  primele  trei  vea¬ 
curi  creştine,  care  prin  jertfa  vieţii  lor,  prin  sângele  lor,  au  făcut  cu¬ 
noscut  pe  Hristos,  au  dovedit  semenilor  lor  că  sufletul  este  mai  pre¬ 
ţios  decât  trupul  şi  toate  cele  trecătoare  ale  lumii,  oferind  astfel  o  fru¬ 
moasă  pildă  de  urmat  şi  pentru  alţii,  după  cuvintele  unui  Părinte  Bise¬ 
ricesc,  care  spunea  că  „sângele  creştinilor  s-a  făcut  sămânţă  pentru 
alţi  creştini". 

Ne  ducem  apoi  cu  gândul  la  Sfinţii  Părinţi  şi  mari  dascăli  ai  Bise¬ 
ricii  din  primele  veacuri  creştine,  care  au  dus  o  viaţă  aleasă,  dar  au  şi 
lucrat  —  prin  viu  grai  sau  prin  scris  —  la  cunoaşterea  învăţăturii  creş¬ 
tine,  dar  mai  ales  la  cristalizarea  adevărurilor  de  credinţă  creştină,  de 
multe  ori  deformate  de  feluriţi  eretici.  Ne  amintim,  în  sfârşit,  de  mul¬ 
ţimea  cuvioşilor  călugări  sau  a  cuvioaselor  maici  care,  departe  de  lume, 
în  pustiuri  sau  în  peşteri,  au  dus  o  viaţă  de  adevărată  sfinţenie,  în  post 
aspru  şi  mai  ales  în  rugăciuni  neîncetate  pentru  ei  şi  pentru  semenii  lor 
rămaşi  în  lume. 

Dar  iată  că  sfinţii  pe  care  îi  prăznuim  astăzi  nu  fac  parte  dintre 
sfinţii  pe  care  i-am  pomenit,  căci  n-au  fost  nici  martiri,  nici  binevesti- 
tori  ai  lui  Hristos  prin  viu  grai  sau  prin  scris,  nici  cuvioşi  călugări  şi  nu 
s-au  învrednicit  nici  de  darul  facerii  de  minuni.  Şi,  cu  toate  acestea,  Bi¬ 
serica  le  acordă  o  atenţie  specială,  socotindu-i  mai  presus  decât  alţi  sfinţi 
şi  anume  „întocmai  cu  apostolii"!  Cărui  fapt  se  datorează  această  cin¬ 
stire  deosebită??  O  sumară  cercetare  a  vieţii  şi  faptelor  lor  —  inclusiv 

a  conjuncturii  social-politice  în  care  au  trăit  —  ne  va  convinge  pe  de¬ 
plin  că  această  cinstire  pe  care  le-a  acordat-o  încă  Biserica  primară 
este  pe  deplin  meritată. 

împăratul  Constantin  cel  Mare  era  fiul  lui  Constanţiu  Chior,  el  în¬ 
suşi  împărat  în  Imperiul  roman  de  apus  (293 — 306),  care,  deşi  păgân,  s-a 
arătat,  totuşi,  favorabil  creştinilor.  La  moartea  tatălui  său,  Constantin  a 
fost  proclamat  de  armată  ca  împărat.  Dar,  imperiul  roman  era  cârmuit 
pe  atunci  de  câte  doi  împăraţi  (fiecare  cu  titlul  de  august),  ajutaţi  de  alţi 
doi  (cu  titlul  de  cesar),  încât,  practic,  erau  patru  împăraţi.  în  dorinţa  de 
a  reface  unitatea  imperiului  roman,  Constantin  a  pornit  război  împo¬ 
triva  celorlalţi,  încât,  în  cele  din  urmă,  în  anul  324  a  rămas  singur, 
cârmuind  statul  roman  până  la  moarte,  în  anul  337.  Scriitorul  bisericesc 
Lactanţiu  şi  episcopul  Eusebiu  din  Cezareea,  care  au  trăit  în  preajma 
împăratului,  relatează  că  în  noaptea  dinaintea  luptei  cu  coîmpăratul 
Maxenţiu,  în  anul  312,  lui  Constantin  i  s-a  arătat  în  vis  o  cruce  deasu¬ 
pra  soarelui,  cu  inscripţia:  „Prin  acest  semn  vei  învinge4*.  Drept  aceea, 
dimineaţa  a  poruncit  ca  pe  steagurile  şi  scuturile  soldaţilor  să  fie  înscrise 
iniţiala  lui  Hristos  şi  semnul  crucii.  Şi  în  adevăr,  armata  mult  mai  nu¬ 
meroasă  a  lui  Maxenţiu  a  fost  înfrântă  la  podul  Milvius  din  Roma,  iar 
el  s-a  înecat  în  râul  Tibru. 

După  această  luptă  sau,  mai  bine  spus,  după  «acest  semn  dumne¬ 
zeiesc,  atitudinea  lui  Constantin  faţă  de  creştini  s-a  schimbat  cu  totul. 
Conştient  de  valoarea  creştinismului,  dar  şi  de  decadenţa  păgânismului, 
îndrumat  şi  de  mama  sa,  binecredincioasa  Elena,  în  anul  313  Constantin 
cel  Mare,  în  înţelegere  cu  coîmpăratul  Liciniu,  a  dat  un  cunoscut  Edict 
în  oraşul  Mediolanum  (azi  Milano)  în  Italia,  prin  care  decreta  libertatea 
de  conştiinţă  pentru  toţi  cetăţenii  imperiului.  în  felul  acesta  au  încetat 
persecuţiile  dezlănţuite  de  împăraţii  romani  împotriva  creştinilor  şi 
care  făcuseră  atâtea  jertfe  omeneşti  în  rândul  lor  timp  de  aproape  trei 
veacuri.  Locul  diferitelor  religii  păgâne  «era  luat  acum  de  noua  cre¬ 
dinţă  adusă  Mântuitorului  Iisus  Hristos.  în  locul  urei  se  instaura  iu¬ 
birea  generală,  indiferent  de  neam  sau  de  stare  socială,  în  locul  răzbu¬ 
nării  iertarea,  în  locul  dezbinării  şi  al  vrajbei  buna  înţelegere  şi  pacea. 
Se  inaugura  astfel  o  etapă  nouă  în  istorie,  cu  urmări  binefăcătoare 
pentru  întreaga  omenire. 

împăratul  Constantin,  spre  deosebire  de  precursorii  săi  persecutori, 
spre  deosebire  chiar  de  tatăl  său  care  se  dovedise  numai  tolerant  faţă 
de  creştini,  devine  protectorul  lor.  Astfel,  în  scurt  timp,  a  luat  o  seamă 
de  măsuri  favorabile  Bisericii.  Au  fost  restituite  bunurile  confiscate 
creştinilor,  inclusiv  lăcaşurile  de  cult,  numeroase  temple  păgâne  şi  alte 
clădiri  publice  le-au  fost  date  spre  a  fi  prefăcute  în  biserici,  creştinii 
aflaţi  în  exil  pentru  convingerile  lor  religioase  au  fost  rechemaţi  la  ca¬ 
sele  lor,  în  funcţiile  publice,  au  fost  preferaţi  creştini,  consideraţi 
oameni  cinstiţi  şi  fără  patimi;  episcopilor  li  s-au  acordat  aju¬ 
toare  materiale  pentru  ca  Biserica  să-şi  poată  îndeplini  rolul  ei  misio¬ 
nar  şi  social.  în  anul  321,  s-a  generalizat  ca  zi  de  odihnă  în  întreg  im¬ 
periul  duminica,  sărbătoarea  creştinilor,  în  care  era  permis  doar  lucrul 
la  câmp,  întrucât  cea  mai  mare  parte  a  ţăranilor  erau  încă  păgâni.  A  pro- 

cedat  chiar  şi  la  o  ,,încreştinare“  a  legislaţiei  păgâne  de  până  atunci,  înlă¬ 
turând  o  seamă  de  dispoziţii  şi  pedepse  contrare  spiritului  creştin:  răs¬ 
tignirea,  zdrobirea  picioarelor,  arderea  cu  fierul  roşu,  s-a  înlăturat  tra¬ 
tamentul  inuman  din  închisori.  A  dat  apoi  o  seamă  de  legi  cu  caracter 
social:  a  fost  încurajată  acţiunea  de  eliberare  a  sclavilor,  recunoscându-se 
episcopilor  şi  preoţilor  dreptul  de  a-i  proclama  liberi  în  biserică,  în  faţa 
credincioşilor;  s-au  luat  măsuri  în  vederea  ajutorării  săracilor,  văduvelor 
şi  orfanilor,  s-au  acordat  ajutoare  părinţilor  săraci  pentru  a-şi  putea 
creşte  copiii,  s-a  pedepsit  adulterul,  s-a  oprit  uciderea  copiilor,  lucru 
obişnuit  în  lumea  păgână.  Iată  numai  câteva  din  faptele  marelui  împă¬ 
rat  Constantin  care  aveau  să  schimbe  faţa  lumii  şi  chiar  cursul  istoriei. 

în  anul  324,  după  ce  a  învins  un  alt  adversar,  pe  coîmpăratul  Lici- 
niu,  care  a  încercat  să  favorizeze  pe  păgâni,  Constantin  a  rămas  singu¬ 
rul  împărat,  reuşind  să  restabilească  astfel  unitatea  imperiului  roman, 
în  urma  acestei  victorii,  a  decis  să  se  ridice  o  nouă  capitală  pe  ţărmul 
Bosforului,  care  a  primit  apoi  numele  său,  Constantinopol  (după  1453 
numită  de  turci  Istanbul).  în  felul  acesta,  Roma  păgână  era  înlocuită  cu 
o  capitală  nouă,  creştină,  inaugurată  în  mod  oficial  la  11  mai  din  anul 
330.  Locul  templelor  păgâne  din  Roma  veche  era  luat  de  o  seamă  de  bi¬ 
serici  creştine,  unele  zidite  chiar  cu  cheltuiala  marelui  împărat,  în  lo¬ 
cul  vulturului  roman  se  înalţă  acum  crucea  lui  Hristos. 

în  anul  325  împăratul  Constantin  convoacă  primul  sinod  ecumenic, 
adică  o  adunare  a  tuturor  ierarhilor  Bisericii  de  atunci,  în  oraşul  Ni- 
ceea,  din  Asia  Mică,  nu  departe  de  noua  capitală  care  se  ridica  atunci. 
Cei  318  Părinţi  participanţi  au  cercetat  şi  discutat  învăţătura  greşită  sau 
erezia  preotului  Arie  din  Alexandria  Egiptului,  care  socotea  că  Iisus  n-a 
fost  Dumnezeu  adevărat,  de  o  fiinţă  cu  Tatăl,  ci  prima  Sa  creatură, 
împăratul  a  prezidat  şedinţa  de  deschidere,  apoi  cea  de  închidere.  Sino¬ 
dul  a  condamnat  învăţătura  greşită  a  lui  Arie,  formulând  primele  şapte 
articole  din  ,, Simbolul  de  credinţă",  în  care  se  prezenta  învăţătura  des¬ 
pre  dumnezeirea  Fiului  şi  care  va  fi  completat  apoi  cu  alte  cinci  arti¬ 
cole,  la  Sinodul  al  doilea  ecumenic,  de  la  Constantinopol,  din  anul  381. 
în  felul  acesta,  după  ce  dăduse,  cu  12  ani  în  urmă,  libertate  creştinis¬ 
mului,  acum  împăratul  şi-a  câştigat  un  alt  merit,  asigurând  unitatea 
Bisericii.  Dumnezeu  l-a  chemat  la  Sine  la  22  mai  în  anul  337,  fiind  în¬ 
gropat  în  biserica  Sfinţii  Apostoli  din  Constantinopol,  ctitoria  sa. 

Dacă  împăratul  Constantin  a  realizat  asemenea  lucruri  în  folosul 
Bisericii,  un  merit  deosebit  i-a  revenit  şi  mamei  sale  Elena.  înzestrată 
de  Dumnezeu  cu  însuşiri  sufleteşti  deosebite,  un  adevărat  model  de  fe¬ 
meie  creştină,  Sfânta  Elena  a  avut  o  influenţă  covârşitoare  asupra  fiu¬ 
lui  ei,  sădind  în  inima  lui,  încă  din  fragedă  copilărie,  dragostea  faţă  de 
Dumnezeu  şi  de  oameni.  Se  spune  că  ea  l-a  îndemnat  pe  marele  împă¬ 
rat  să  dea  edictul  privitor  la  libertatea  conştiinţei  din  anul  313.  Tot  ea 
a  fost  aceea  care  a  plecat  la  Ierusalim  ca  să  caute  crucea  pe  care  fusese 
răstignit  Mântuitorul.  Era  necesar  să  se  facă  acest  lucru,  căci  după  anul 
70,  când  Ierusalimul  a  fost  distrus  de  romani  şi  apoi  în  perioada  perse¬ 
cuţiilor,  nimeni  n-a  mai  îndrăznit  să  caute  sfânta  cruce.  A  fost  descope¬ 
rită  în  chip  minunat  în  pământul  de  pe  Golgota,  prin  vindecarea  unei 

bolnave  care  s-a  atins  de  ea.  Dreptcredincioşii  creştini,  în  frunte  cu 
episcopul  Macarie  al  Ierusalimului,  cuprinşi  de  sfântă  evlavie,  preamă¬ 
reau  sfânta  cruce  prin  cuvintele:  „Crucii  Tale  ne  închinăm  Hristoase  şi 
Sfântă  învierea  Ta  o  lăudăm  şi  o  mărim".  Deci  datorită  ei,  sfânta  cruce 
a  putut  fi  cinstită  mereu  de  credincioşi,  iar  părţi  din  ea  au  fost  duse  şi 
în  alte  centre  creştine,  spre  a  fi  cinstită  de  obştea  credincioşilor  de 
pretutindeni. 

In  felul  acesta,  mama  şi  fiul,  au  putut  fi  socotiţi  adevăraţi  „prie- 
teni“  ai  lui  Hristos,  de  vreme  ce  au  făcut  ceea  ce  le-a  „poruncit"  El 
(cf.  Ioan  15,  14). 

Iubiţi  credincioşi, 

Poporul  nostru  a  cinstit  întotdeauna  pe  Sfinţii  împăraţi  Constantin 
şi  Elena.  Numeroase  biserici  —  între  care  şi  catedrala  patriarhală  şi 
biserica  mare  a  mănăstirii  Hurezi  —  au  fost  ridicate  în  cinstea  lor;  chi¬ 
pul  lor  este  zugrăvit  la  loc  de  cinste  în  multe  biserici  şi  pe  icoane,  având 
în  mijloc  Crucea  Domnului. 

S-au  scurs  aproape  17  veacuri  de  când  au  trăit  şi  au  lucrat  pen¬ 
tru  Biserică  Sfinţii  împăraţi  Constantin  şi  maica  sa  Elena.  Este  firesc 
să  ne  întrebăm:  oare  în  afară  de  anumite  cunoştinţe  istorice  legate  de 
faptele  lor,  ce  am  putea  desprinde  noi,  cei  de  azi,  din  viaţa  lor?  în  pri¬ 
mul  rând  trebuie  să  reţinem  faptul  că  noi  trăim  din  moştenirea  pe  care 
ne-au  lăsat-o  ei,  că  suntem  creştini  datorită  libertăţii  de  credinţă  pe  care 
ne-au  dăruit-o  ei.  Să  nu  uităm  apoi  că  dacă  ei  au  trăit  într-o  lume  pă¬ 
gână,  noi,  cei  de  azi,  după  aproape  17  veacuri  trăim  într-o  lume  „repă- 
gânizată",  datorită  indiferentismului  religios  care  domneşte  peste  tot, 
datorită  atitudinii  de  ostilitate  faţă  de  Biserică  > a  multor  semeni  ai  noş¬ 
tri,  urmare  a  propagandei  ateiste  care  a  pervertit  conştiinţele  aproape  o 
jumătate  de  veac.  Cu  alte  cuvinte,  Biserica  are  şi  azi  duşmani,  ea  având 
datoria  să  le  arate  şi  lor  care  este  adevărata  cale  pe  care  trebuie  să  o  ur¬ 
meze  orice  om  şi  mai  cu  seamă  un  creştin.  Dacă  Biserica  din  timpul 
împăratului  Constantin  a  avut  de  înfruntat  erezia  lui  Arie,  Biserica  de 
azi  se  confruntă  cu  atâtea  „erezii"  noi,  multe  din  ele  aduse  pe  pământul 
ţării  noastre  de  propovăduitori  străini,  veniţi  de  peste  mări  şi  ţări  ca  să 
predice  învăţături  noi,  necunoscute  Bisericii  noastre.  De  aceea,  noi  cei  de 
azi  avem  datoria  de-a  milita  pentru  unitatea  Bisericii,  pentru  apărarea 
dreptei  credinţe,  aşa  cum  au  făcut  Părinţii  de  la  primul  Sinod  ecumenic 
convocat  de  Sfântul  împărat  Constantin  cel  Mare.  Iar  mama  sa  Elena 
rămâne  un  model  vrednic  de  urmat  pentru  toate  soţiile  şi  mai  ales  pen¬ 
tru  toate  mamele  creştine.  Pilda  vieţii  ei  a  fost  urmată  de  atâtea  soţii  şi 
mame  care  i-au  purtat  numele  şi  care  au  secondat  în  cele  bune  pe  soţii 

lor,  ori  au  dat  o  creştere  sănătoasă  fiilor  lor.  Să  ne  gândim  numai  la 
Elena,  soţia  lui  Petru  Rareş  şi  la  Elena,  soţia  lui  Matei  Basarab,  care  au 
ajutat  pe  aceşti  domni  în  lucrarea  lor  de  ctitorire  a  atâtor  lăcaşuri  sfinte. 
Să  ne  aducem  aminte  şi  de  Elena  Cuza,  soţia  domnului  Unirii,  care  şi-a 
încurajat  soţul,  l-a  însoţit  în  exilul  său  şi  a  dus  o  văduvie  curată  timp 
de  peste  patru  decenii.  ;  > 

Să  ne  amintim  deci  cu  veneraţie  de  aceşti  Sfinţi  ai  Bisericii  noastre 
prăznuiţi  astăzi  şi  să-i  cinstim  prin  cuvintele:  „Luminătorilor  care  aţi  lu¬ 
minat  lumea  cu  dreapta  credinţă,  voi  cu  adevărat  v-aţi  arătat,  de  Dum¬ 
nezeu  încununaţilor  împăraţi,  Constantin  şi  Elena;  primiţi  acum  şi  rugă¬ 
ciunile  noastre  şi  le  duceţi  împăratului  Hristos,  pe  care  îl  mărim  ca  pe 
Unul  ce  v-a  incununat  pe  voi,  cântându-I  cu  voi  şi  cu  toate  oştile  cereşti: 
Aliluia".  (Condacul  13  din  Acatistul  Sfinţilor  împăraţi  Constantin  şi 
Elena).  :,c  *  >1  :  n  .<  ^  i  .  :;i  ->  ! 

Pr.  Prof.  Dr.  Mircea  Păcurariu 


IISUS  HRISTOS  LUMINA  LUMII 

Intr-o  lume  ce  se  pretinde  a  fi  creştină,  dar  care  din  păcate  zace 
într-o  cumplită  nepăsare  şi  trândăvie  spirituală  şi  este  angrenată  într-o 
goană  nebună  după  o  bogăţie,  o  plăcere  şi  o  fericire  himerică,  vine  ca  un 
glas  de  tunet  chemarea  Bisericii  lui  Hristos  adresată  nouă  tuturor: 
„Veniţi  de  luaţi  lumină". 

Veniţi  de  luaţi  lumină  din  lumina  lui  Hristos  Cel  ce  este  „lumina 
lumii"  (Ioan  8,  12). 

Veniţi  la  izvorul  vieţii  pentru  ca  să  vă  umpleţi  de  lumina  cea  ne¬ 
creată  a  harului  dumnezeiesc,  cea  singură  în  stare  să  călăuzească  pe  om 
în  drumul  său  către  zările  împărăţiei  lui  Dumnezeu. 

Sunt  cuvinte  profunde,  ce  cuprind  în  ele  un  îndemn  şi  o  chemare, 
îndemn  de  a  ne  apropia  cu  cuget,  cu  inima  înfrântă  şi  smerită,  cu  min¬ 
tea  luminată  de  credinţă  de  focul  sacru  al  învierii,  de  lumina  cea  neapro¬ 
piată,  de  izvorul  vieţii  care  este  Hristos  cel  înviat,  şi  în  acelaşi  timp  o 
chemare  de  a  fi  şi  noi  dătători  de  lumină  şi  promotori  ai  acesteia  în  ne¬ 
gura  şi  bezna  neştiinţei  şi  a  necredinţei  în  Dumnezeu,  ce  persistă  astăzi 
în  lume. 

Mai  mult  decât  oricând  acum  în  această  perioadă  a  Penticostarului, 
ce  a  început  cu  noaptea  învierii,  se  vorbeşte  despre  lumină  dar  nu  des¬ 
pre  o  lumină  fizică  ci  despre  una  supranaturală  care  este  identificată 
cu  Hristos.  O  lumină  creatoare  de  valori,  generatoare  de  energii  spiri¬ 
tuale  şi  care  dă  lumii  viaţă  şi  încă  viaţă  din  belşug  (Ioan  10,  10). 

Sf.  Evanghelii  ne  prezintă  pe  Mântuitorul  Iisus  Hristos  ca  fiind  „lu¬ 
mina  lumii",  venit  pe  pământ  „să  lumineze  pe  tot  omul  ce  vine  în  lume". 

El,  Hristos,  este  „lumina  cea  adevărată"  care  arată  fiecărui  om  di¬ 
recţia  pe  care  trebuie  să  o  urmeze  în  viaţă,  felul  de  a  trăi,  de  a  lucra  şi 
de  a  se  ruga  în  aşa  fel  încât  să  poată  dobândi  viaţă  veşnică.  Iisus  Hris¬ 
tos  lumina  lumii! 

Ori  de  câte  ori  aprindem  o  lumină,  ni  se  pot  întâmpla  două  lucruri: 
fie  să  privim  spre  ea  şi  să  ne  bucurăm  de  prezenţa  ei  binefăcătoare,  fie 
să  închidem  ochii  din  cauza  luminozităţii  ei  prea  mari. 

Aşa  s-a  întâmplat  şi  cu  mulţi  dintre  cei  care  s-au  învrednicit  să 
vadă  „lumina  cea  neapropiată",  adică  pe  Mântuitorul  Hristos. 

Unii  s-au  umplut  de  har  şi  au  devenit  ei  înşişi  făclii  luminoase,  iar 
alţii  au  închis  ochii  nesuferind  să  vadă  prezenţa  Lui  şi  implicit  reali¬ 
tatea  vieţii  în  care  trăiau. 

Sf.  Ev.  Ioan,  în  prologul  Evangheliei  sale,  constată  cu  amărăciune 
că  „lumina  care  luminează  pe  tot  omul  —  adică  Hristos  —  în  lume  era, 
. . .  şi  lumea  pe  El  nu  l-a  cunoscut"  (Ioan  1,  10),  iar  oamenii  au  iubit  mai 
mult  întunericul  decât  lumina  (Ioan  3,  19). 

Sf.  Ap.  Pavel,  cel  ce  a  trăit  în  întunericul  necunoştinţei  şi  s-a  în¬ 
vrednicit  să  vadă  „lumina  cunoştinţei"  şi  să  se  umple  de  dulceaţa  întâl¬ 
nirii  în  lumină  cu  Hristos  pe  drumul  Damascului,  ne  cheamă  să  ne  deş¬ 
teptăm  din  somnul  cel  de  moarte,  din  somnul  leneviei  şi  al  neştiinţei 
pentru  că  se  luminează  de  Ziua  împărăţiei  celei  veşnice  zicând:  „este 
ceasul  să  vă  treziţi  din  somn  . . .  Noaptea  e  pe  sfârşite,  ziua  este  aproape. 
Să  lepădăm,  dar  lucrurile  întunericului  şi  să  ne  îmbrăcăm  cu  armele  lu¬ 
minii"  (Rom.  13,  12— 13).  ‘ 

Să  lepădăm  deci  lucrurile  întunericului! 

Dintotdeauna  întunericul  i-a  provocat  omului  frică  şi  oroare.  întu¬ 
nericul  îi  împiedică  paşii,  îi  limitează  privirea  în  a  descoperi  frumuse¬ 
ţile  lumii  înconjurătoare,  îi  umple  mintea  cu  năluciri  ce-i  terorizează 
sufletul. 

Dimpotrivă,  lumina  este  prin  excelenţă  bucurie,  încredere  şi  viaţă. 

Nu  este  de  mirare  deci  că  Mântuitorul  s-a  numit  pe  Sine  „lumina 
lumii"  (Ioan  8,  12). 

Pe  cât  de  grozav  şi  de  înfricoşător  este  întunericul  fizic,  cu  sigu¬ 
ranţă  mult  mai  grozav  este  întunericul  sufletesc. 

Noapte  fără  de  lună  şi  fără  de  stele  este  noaptea  neagră  a  păcatu¬ 
lui.  îl  cufundă  pe  om  în  adâncurile  răutăţii  şi  ale  fărădelegii,  îl  ruinează 
şi-l  face  asemenea  animalelor  necuvântătoare. 

îl  face  rob  al  păcatului,  îl  supune  „stăpânitorilor  întunericului  aces¬ 
tui  veac"  (Efes.  6,  12),  îl  face  să  se  îndepărteze  de  Dumnezeu  şi  de  le¬ 
gile  morale  şi-l  conduce  în  cele  din  urmă  la  moartea  duhovnicească. 

Vrednici  de  milă  şi  de  compasiune  sunt  aceşti  nefericiţi  oameni  ai 
nopţii  care  ca  şi  târâtoarele  nocturne  se  târăsc  prin  hăţişurile  plăcerilor 
şi  ale  păcatelor.  L  , 

Sfârşitul  lor,  din  păcate  este  întotdeauna  mai  nefericit  decât  nefe¬ 
ricita  lor  viaţă  petrecută  departe  de  lumină  şi  de  Dumnezeu. 

Cei  ce-şi  fac  din  viaţa  lor  o  noapte,  trăiesc  zilnic  coşmarul  unei 
nopţi  întunecate,  a  unei  nopţi  fără  de  sfârşit  în  care  nu  mai  există  nici 
o  scânteie  de  lumină  şi  speranţă,  nici  o  rază  de  mângâiere  şi  de  bucurie. 

De  ce  oare  iubeşte  omul  mai  mult  întunericul  decât  lumina?  Pentru 
că  lucrează  faptele  ce  nu  rezistă  la  lumină.  Toate  păcatele,  uciderile, 
desfrânările,  beţiile,  furturile  şi  alte  lucruri  împotriva  legii  lui  Dum¬ 
nezeu  şi  a  bunului  simţ  sunt  săvârşite  noaptea  şi  îl  au  ca  părinte  al  lor 
pe  începătorul  răutăţii  „adică  pe  Diavolul"  (Evrei  2,  14). 

Societatea  de  azi,  care  a  transformat  ziua  în  noapte  şi  noaptea  în 
zi,  a  făcut-o  aceasta  pentru  a-şi  căuta  noi  plăceri,  noi  distracţii  şi  pen¬ 
tru  a  uita  în  cele  din  urmă  de  moarte. 

Tinerii  care-şi  petrec  —  din  păcate  —  nopţi  de-a  rândul  în  spelun¬ 
cile  întunecate  ale  barurilor  şi  discotecilor,  în  sunetul  infernal  al  mu¬ 
zicii  cu  iz  satanic,  otrăvindu-şi  sufletul  cu  fapte  şi  cuvinte  indecente, 
uită  de  fapt  de  menirea  lor  în  societate  şi  în  viaţa  Bisericii,  că  de  fapt 
sunt  creştini  şi  de  idealurile  lor  în  viaţă.  Noaptea  şi  întunericul  îi  inspiră 
pe  ucigaşi,  pe  hoţi,  pe  obsedaţii  sexuali  şi  îi  face  să  săvârşească  fapte 
reprobabile. 

Lumina  zilei  însă  împrăştie  întunericul,  soarele  pătrunde  până  în 
cele  mai  întunecate  cotloane  şi  alungă  frica,  tristeţea  şi  nepăsarea. 

Cei  ce  trăiesc  în  întuneric,  se  ascund  de  lumina  zilei  pentru  că  se 
tem  de  lumină.  Nu  pot  să  privească  spre  ea  ca  nu  cumva  faptele  lor  rele 
să  fie  dovedite  la  lumină  pentru  că  „oricine  face  rele  urăşte  lumina  şi 
nu  vine  la  lumină  pentru  ca  faptele  lui  să  nu  se  vădească"  (Ioan  3,  20). 

Iisus  Hristos  lumina  lumii! 

Este  deci  ceasul  să  ne  trezim  din  somnul  indiferenţei  ce  ne-a  cu¬ 
prins. 

Să  lepădăm  orice  patimă,  orice  păcat  şi  orice  nedreptate,  să  lepă¬ 
dăm  toată  grija  cea  lumească  şi  să  ne  îmbrăcăm  cu  armele  luminii,  cu 
credinţa,  cu  dreptatea,  cu  dragostea,  cu  nădejdea  şi  cu  milostenia. 

Viaţa  noastră  este  o  viaţă  de  luptă  continuă  împotriva  păcatului,  a 
diavolului  şi  a  tuturor  slugilor  lui.  Prin  taina  Sf.  Botez  ne-am  îmbrăcat 
„cu  lumina  ca  şi  cu  o  haină“  (Ps.  103,  2)  şi  nu  trebuie  să  cedăm  şi  să  ne 
înfricoşăm  de  puterea  întunericului.  Cel  ce  este  în  lumină  chiar  şi  în  în¬ 
tuneric  umblând  nu  se  va  rătăci,  pentru  că  vede  lumina. 

Fiecare  creştin  este  chemat  astăzi  mai  mult  ca  oricând  să  fie  o  lu¬ 
mină  pentru  cei  din  jur  şi  mai  ales  pentru  nefericiţii  dintre  noi  care  mai 
suntem  încă  oameni  ai  nopţii  păcatului. 

De  ajuns  ne  este  nouă,  celor  luminaţi  cu  lumina  cunoştinţei  şi  a 
credinţei,  să  umblăm  în  lumină,  să  lucrăm  faptele  luminii  şi  să  răspân¬ 
dim  lumină  în  jurul  nostru  prin  tot  ceea  ce  facem  şi  rostim  şi  cu  sigu¬ 
ranţă  viaţa  noastră  va  fi  un  far  călăuzitor  şi  un  focar  de  credinţă,  nă¬ 
dejde  şi  dragoste  şi  noi  vom  trăi  veşnic  în  dreptate,  lumină  şi  Adevăr. 

Iar  Adevărul  este  Hristos  Cel  înviat,  Viaţa  şi  Lumina  Lumii! 

Arhid.  Visarion  Bălţat 

DIN  ISTORIA  MĂNĂSTIRII  CHEIA  (Jad.  Prahova) 


—  225  ani  de  la  întemeiere  — 

Aşezată  în  bazinul  superior  al  râului  Teleajen,  pe  panta  sudică  a 
masivului  Ciucaş,  care  împreună  cu  culmile  sale  adiacente,  desparte  ju¬ 
deţul  Prahova  de  judeţul  Braşov,  la  nord,  şi  de  judeţul  Buzău,  la  est, 
Mănăstirea  Cheia  se  bucură  de  peisaje  naturale  —  mai  apropiate  sau  mai 
depărtate  —  de  o  execepţională  frumuseţe:  creste  de  munţi  îmbrăcate 
sau  pleşuve,  văi  înguste  sau  mai  largi,  brăzdate  de  ape  ca  lacrima,  pă¬ 
duri  de  foioase  şi  de  brad  alternând  cu  poieni  şi  pajişti  fermecătoare. 

Aşezarea  monahală  din  bazinul  superior  al  Teleajenului,  situată  în- 
tr-o  spelndidă  poiană,  îşi  trage  numele  de  la  un  mic  afluent  al  acestui 
râu,  numit  la  izvoarele  sale  pârâul  Berii,  pentru  ca,  pe  parcurs  să  ca¬ 
pete  numele  de  Cheia  (Cheiţa). 

Se  apreciază  că  schitul  Cheia  forma  prima  organizare  a  vieţii  mo¬ 
nahale  în  comun  (cenobitică),  aici  pe  Teleajenul  superior,  a  luat  fiinţă 
atât  din  nevoia  de  unire  şi  manifestare  .spirituală  a  monahilor  sihaştri 
din  aceste  locuri,  care  trăiau  răspândiţi  şi  aproape  independenţi  total 
unii  faţă  de  alţii,  fie  dintr-o  nevoie  practică:  loc  de  popas  şi  alinare  a 
multora  dintre  românii  transilvăneni,  nevoiţi  să  ia  drumul  bejeniei,  să 
treacă  munţii  în  Ţara  Românească,  spre  a  scăpa  de  prigoana  dezlănţuită 
de  autorităţile  catolice  stăpânitoare,  pentru  că  aceşti  ortodocşi,  aceşti 
«schismatici»  se  împotriveau  unirii  cu  Roma,  la  1701,  presare  care  cu¬ 
noştea  o  fază  nouă  pe  la  jumătatea  secolului  XVIII,  mai  cu  seamă  după 
barbaria  «iconoclastă»  a  anului  1761,  a  generalului  austriac  Bukow. 
O  a  treia  explicaţie  ar  fi  transhumanţa  din  zonă,  adică  acel  drum  dus 
şi  întors  al  păstorilor  din  Ardeal  cu  turmele  lor,  şi  cu  deosebire  al  celor 
din  Săcele  şi  din  împrejurimi,  care  găseau  peste  munţi,  in  poiana  Cheii, 
loc  de  păşunat  şi  de  popas  pentru  turme,  iar  sub  coperişul  unui  schit 
ajutor  şi  îndrumare  pentru  nevoile  lor  sufleteşti  şi,  uneori,  chiar  mate¬ 
riale.  Pentru  asemenea  raţiuni,  s-ar  putea  ca  schitul  Cheia  să  fie  chiar 
iniţiativa  şi  lucrarea  acestor  oieri  ardeleni  de  dreaptă  credinţă.  Poate 
la  înjghebarea  schitului  Cheia  să  fi  contribuit  şi  alţi  factori. 

Prima  biserică  a  schitului  ca  aşezare  monahală  cu  viaţă  de  obşte  a 
fost  ridicată  sub  poalele  muntelui  Balaban,  probabil  pe  la  anul  1770. 
Este  de  presupus  că  această  primă  biserică,  de  dimensiuni  destul  de  mici 
a  fost  construită  din  lemn,  materialul  lemnos  fiind  din  abundenţă  şi  la 
îndemâna  iniţiatorilor  întemeietori  ai  sfântului  locaş,  închinat  Sfântului 
Ierarh  Nicolae.  Bisericuţa  aceasta  a  avut  o  viaţă  scurtă,  căci  numai  după 
vreo  şapte  ani  avea  să  fie  parţial  distrusă  de  turci.  După  trecerea  ur- 

giei,  în  jurul  sfântului  jertfelnic,  rămas  în  picioare,  şi  din  alte  resturi 
ale  ei,  s-a  înjghebat  în  grabă  un  adăpost  în  care  se  oficiau  slujbe. 

O  nouă  biserică  avea  să  fie  ridicată  peste  mai  bine  de  zece  ani,  dar 
nu  pe  locul  primei  biserici,  ci  de  data  aceasta  mai  la  vale,  pe  apa  Tâmpei, 
la  poalele  muntelui  Roşu.  Iniţiativa  şi  mijloacele  materiale  necesare 
construirii  noii  biserici  aparţin  monahilor  cheieni  sub  conducerea  unui 
Atanasie,  probabil  stareţul  lor,  fiind  primul  stareţ  cunoscut  nominal.  Şi  a- 
ceastă  a  doua  biserică  a  fost  ridicată  tot  din  lemn  şi  purta  hramul  de 
Adormirea  Maicii  Domnului. 

Cum  de  la  data  construirii  acestei  biserici,  ca  şi  în  anii  următori, 
de  altfel,  obştea  călugărilor  era  săracă,  aceştia  şi-au  îndreptat  gându¬ 
rile  şi  speranţele  spre  mila  domnească,  cerând  ajutoare;  într-adevăr, 
domnitorul  Mihail  Şuţu,  printr-un  hrisov  din  14  decembrie  1792,  îi  mi- 
lostiveşte  cu  „cele  trebuitoare  schitului  şi  pentru  hrana  lor44. 

Mai  târziu,  în  1797,  obştea  călugărilor  cheieni  se  plânge  din  nou 
domniei  că  sunt  lipsiţi  de  mijloace  materiale  necesare  traiului  zilnic, 
pentru  că  „locul  este  pustiu  şi  între  petre,  unde  nici  roduri  ale  pămân¬ 
tului,  de  hrană  omenească,  nu  se  pot  face,  iar  schitul  nu  are  „nici  mo¬ 
şie,  nici  vie,  nici  altceva  nimică  cu  vre  un  venit44.  Dând  curs  plângerii 
lor,  voievodul  Alexandru  Ipsilanti,  printr-un  hrisov,  din  acel  an,  îi  mi- 
lostiveşte  şi  el  cu  ajutoare  materiale;  între  acestea  dreptul  de  a  lua  „pă 
fiecare  an  din  vama  Vălenilor  (de  Munte)  (.  .  .)  către  talere  cincizeci  (...) 
ca  să  fie  schitului  dă  întărire  şi  părinţilor  călugări  dă  hrana  şi  chiverni¬ 
seală44.  Peste  un  an,  în  1798,  se  întăreşte  această  milă  domnească.  Ace¬ 
laşi  lucru  —  ajutoarele  domneşti  —  se  va  repeta  în  anii  următori:  1803, 
1814,  1825. 

în  ajutorul  călugărilor  de  la  Cheia  vin  nu  numai  domnii  ţării,  ci 
şi  unii  dintre  marii  boieri  —  ceea  ce  face  ca  starea  materială  şi  econo¬ 
mică  fa  schitului  să  se  îmbunătăţească.  Aşa,  bunăoară,  la  24  martie 
1800,  paharnicul  Manolache  Hrisoscoleu  din  Bucureşti  oferă  schitului  o 
„sfoară  de  moşie44  în  „gura  Drajnei44  de  80  de  stânjeni.  în  1826,  Drăgan 
Dan  din  Mâneci  dăruia  schitului  „casa  cu  pivniţă,  cu  livadă  de  pruni  din 
jur44,  plus  „buţi44,  „tocitori”,  „butoaie”,  odată  cu  intrarea  sa  în  cinul  mo¬ 
nahal  de  la  Cheia,  peste  care  acum  stăreţea  monahul  Ştefan.  Acesta 
era  al  treilea  conducător  la  Cheia  cunoscut  nominal. 

Cel  de-al  doilea  fusese  Domeiie  sau  Domiţian,  despre  care  se  po¬ 
meneşte  prin  anii  1821  ca  despre  „un  călugăr  cu  îndeajunsă  ştiinţă  de 
carte  chirilică44  şi  ca  autor  al  unei  remarcabile  lucrări  de  artă  populară 
cu  dată  certă44.  Este  vorba  despre  un  pristolnic  rotund  lucrat  în  lemn  de 
măr,  cu  care  se  ştampilau  prescurile  în  brutăria  schitului,  după  care  a- 
cestea  erau  folosite  în  cadrul  cultului  liturgic.  Pe  suprafaţa  acestui  si¬ 
giliu  e  incizată  schematic  imaginea  celei  de-a  doua  biserici  a  schitului 
Cheia,  care  se  înfăţişa  cam  astfel:  era  de  formă  dreptunghiulară,  cu  trei 
turle  micuţe,  prismatice,  în  patru  laturi,  străjuite  de  cinci  cruci  meta¬ 
lice.  Imaginea  bisericii  incizată  în  lemn  vădeşte  un  „real  talent  şi  simţ 
al  proporţiilor44  cu  care  era  înzestrat  stareţul  Dometie  sau  Domiţian. 

Urmaşul  lui  Ştefan  la  stăreţia  Cheii  pare  a  fi  fost  Dorothei  Iero¬ 
monahul.  Isteţ  la  minte,  bun  gospodar,  cu  spirit  practic,  acesta  aren- 

dase,  în  aprilie  1832,  „pă  trei  ani44  postelnicului  Stan  Ţugui,  pentru  „192 
taleri,  drept  arendă4*,  moşia  „Ciocraca  în  gura  Ogretinului“,  cu  îndato¬ 
rirea  ca  postelnicul  să  permită  călugărilor  să  ia  „câte  un  car  de  fân44; 
moşia  arendată  avea  „80  de  stânjeni44.  Actul  de  arendare  poartă  semnă¬ 
tura  stareţului  Dorothei,  peste  care  e  aplicat  sigiliul  de  pe  prestolnic;  pe 
marginea  sigiliului  este  gravat  textul:  „Schitul  Cheia  1832“. 

Din  perioada  de  existenţă  a  celei  de-a  doua  ctitorii  de  la  Cheia  — 
biserica  Adormirea  Maicii  Domnului,  cunoscută  şi  sub  numele  de  Sfânta 
Troiţă  — ,  ceea  ce  înseamnă  că  avea  două  hramuri,  se  păstrează  mai  multe 
cărţi,  printre  care  13  tomuri  de  Minee,  tipărite  la  Buda  în  1804 — 1805, 
prin  grija  şi  cu  banii  ardeleanului  Ioan  Piuariu-Molnar,  figură  de  cărtu¬ 
rar  român  iluminist  din  a  doua  jumătate  a  secolului  XVII  şi  începutul 
sec.  XVIII.  Aceste  cărţi  bisericeşti  au  fost  procurate  şi  dăruite  schitu¬ 
lui  Cheia  de  oieri  transilvăneni  din  Săcele  şi  din  alte  localităţi  din  jur. 
Faptul  acesta  are  semnificaţia  lui  deosebită,  în  sensul  că  „unul  din  iz¬ 
voarele  materiale  dar  şi  spirituale  care  au  contribuit  la  înălţarea  şi  exis¬ 
tenţa  schitului  Cheia  l-au  constituit  aceşti  minunaţi  oieri44  dintr-o  pro¬ 
vincie  românească  aflată  de  mult  sub  stăpânire  străină  şi  neortodoxă. 

Biserica  de  lemn  Adormirea  Maicii  Domnului  —  Sfânta  Troiţă,  după 
aproape  treizeci  de  ani  de  existenţă  avea  să  fie  distrusă  de  un  incendiu, 
prin  anii  1833 — 1834. 

în  acest  din  urmă  an,  la  11  iulie,  îşi  începea  activitatea  la  Cheia 
stareţul  Damaschin  ieroschimonahul,  cel  care,  după  intuiţia  cărturarului 
episcop  Chesarie  al  Buzăului,  în  eparhia  căruia  se  găsea  atunci  schitul 
Cheia,  vedea  în  noul  stareţ,  venit  aici  de  la  mănăstirea  Căldăruşani,  cen¬ 
trul  curentului  monahal  paisian  în  Ţara  Românească  pe  „omul  care  avea 
să  ridice  Cheia  într-o  nouă  înfăţişare44. 

Noua  biserică  de  la  Cheia  în  fiinţă  şi  astăzi  (cu  renovările  făcute 
de-a  lungul  timpului)  îşi  are  istoria  ei.  Spre  deosebire  de  cele  două  loca¬ 
şuri  de  cult  anterioare,  această  biserică  a  fost  construită  din  temelie,  din 
zid.  în  pisania  de  deasupra  uşii  de  intrare  citim:  „întru  marea  slavă  şi 
lauda  pre(a)  sf(i)ntei  şi  de  viaţă  făcătoare(i)  şi  nedespărţite(i)  Troiţe  în¬ 
tru  a  căreia  cinste  şi  hramul  se  prăznuieşte  la  şnul  1835  iulie  16  sau  ri¬ 
dicat  această  sfântă  biserică  din  temelie  cu  toate  împrejurările  ei,  în 
zilele  pre(a)  înălţatului  nostru  domn  Alexandru  Dimitrie  Ghica  voevod, 
cu  voia  frăţâni-său  mar(ele)  dv(o)r(nic)  Mihalache  Ghica,  stăpânul  mo¬ 
şiei,  de  la  care  s-au  şi  răscumpărat  la  anul  1846  cu  blagoslovenia  pre(a) 
sfinţitului  nostru  episcop  (al)  Buzăului  d(umnealui)  d(oranul)  Chesarie, 
de  care  s-au  şi  sfinţit  la  anul  1839  iulie  20  prin  osârdia  şi  osteneala  prea 
cuvioşiei  sale  părintelui  Damaschin,  ieromonah  şi  slăvit,  sf(â)ntului  schit 
Cheia  şi  a  toată  sidonia  sa  şi  cu  ajutorul  şi  cheltuiala  multor  iubitori  de 
H(risto)s  pravoslavnici  creştini  şi  mari  ctitori  ai  sf(â)ntului  lăcaş  aces¬ 
tuia,  spre  veşnica  lor  pomenire44. 

Citind  această  pisanie,  atrage  atenţia  faptul  că  s-a  ras  unul  din 
rândurile  din  textul  ei,  peste  care  s-a  scris  cu  vopsea  verde  un  nou  text: 
„cu  voia  frăţânesău,  mar(ele)  dv(o)rnic  Mihalache  Ghica  stăpânul  mo¬ 
şiei,  de  la  care  s-au  răscumpărat  la  anul  184644.  Se  pune  întrebarea:  de 

ce?  întrebare  căreia  s-a  încercat  a  i  se  da  următoarea  explicaţie:  mai 
întâi  răzuirea  rândului  cu  textul  iniţial  s-a  făcut  după  anul  1846,  adică 
după  şapte  ani  de  la  sfinţirea  bisericii".  Este  de  presupus  că  se  promi¬ 
sese  la  început  conducerii  schitului  că  vornicul  (Mihalache  Ghica)  va  în¬ 
zestra  schitul  prin  danie  cu  terenul  pe  care  se  ridicase  noua  clădire  şi  în 
felul  acesta  să  fi  fost  trecut  în  pisanie  drept  ctitor".  Promisiunea  „vel- 
dvornicului"  nu  s-a  realizat  însă,  terenul  trebuind  a  fi  cumpărat  în  1846, 
precum  se  scrie  în  noul  text,  în  rândul  cu  vopsea  verde.  In  contextul 
rândului  cu  pricina  mai  trebuie  spus  că,  însemnarea  „(...)  Mihalache 
Ghica,  fratele  domnului  Alexandru  Ghica,  sau  însuşi  acest  domn  ar  fi 
înălţat  marea  biserică  cu  fonduri  proprii  (...)  nu  corespunde  adevăru¬ 
lui".  Tot  aşa  cum  trebuie  precizat  faptul  că  nici  „episcopul  Chesarie  nu 
a  contribuit  la  construcţie  cu  fondurile  episcopale  şi  deci  nu  este  trecut 
ctitor,  cum  eronat  lasă  să  se  înţeleagă  unele  scrieri".  Episcopul  rămâne 
însă  incontestabil  „patronul  spiritual  şi  îndrumătorul  celor  ce  au  recon¬ 
struit  schitul". 

Pentru  semnificaţia  lui  majoră,  este  de  menţionat,  de  asemenea, 
faptul  că  cele  trei  biserici:  primele  două  de  lemn,  iar  a  treia  de  zid,  ce 
s-au  ridicat  la  Cheia  au  rezultat  exclusiv  „din  iniţiativa,  strădania,  mun¬ 
ca  şi  fondurile  proprii".  Cam  acelaşi  lucru  se  poate  spune  şi  despre  va¬ 
tra  (terenul)  schitului,  care  nu  este  o  danie,  o  milostenie,  din  partea 
cuiva,  ci  „aceasta  a  fost  cumpărată  cu  banii  ghiaţă  monahilor  cheieni  în 
frunte  cu  stareţii",  conducătorii  lor  spirituali,  în  cazul  de  faţă,  în  primul 
rând,  vrednicul  stareţ  Damaschin  Bârsanu  ieroschimonahul,  ardelean 
din  Sălişte.  Cum  însă,  cu  toată  agoniseala  lor,  călugării  din  obştea  Cheii 
nu  aveau  mijloace  băneşti  şi  materiale  chiar  aşa  de  mari,  o  parte  din 
banii  necesari  sau  alte  mijloace  materiale  au  fost  adunate  de  la  poporeni. 

4c 

Ansamblul  arhitectonic  de  la  Cheia,  împrejmuit  cu  gard  de  piatră 
se  deschide  cu  impunătoarea  clopotniţă  — ,  care  cu  înfăţişarea  de  azi, 
încântă  ochiul  prin  albul  imaculat  al  varului  de  pe  pereţi.  în  partea  su¬ 
perioară  a  ei  sunt  instalate  pe  eşafodajul  respectiv  trei  clopote,  ale  că¬ 
ror  sunete  se  aud  până  departe  în  jur.  Pătrunzând  în  interiorul  curţii 
prin  poarta  clopotniţei,  în  partea  ei  de  nord  se  află  stăreţia,  casă  cochetă 
ce  poartă  trăsăturile  specifice  caselor  din  zona  montană  prahoveană.  Pe 
latura  de  est  se  află  chiliile  uniforme  ca  aspect,  înşirate  în  lungul  unei 
prispe  cu  stâlpi  de  lemn  împodobiţi  cu  măiestrite  crestături  şi  balustrade 
de  scândură.  Asemenea  chilii  se  găsesc  şi  în  latura  de  sud  a  complexu¬ 
lui.  Dar,  din  cauza  terenului  în  pantă,  aceste  chilii  au  fost  aduse  la  a- 
celaşi  nivel  cu  suratele  lor  din  colţul  opus,  printr-o  temelie  de  piatră, 
în  latura  de  nord  a  ansamblului  de  construcţii,  aspectul  este  diferit:  mai 
întâi  se  află  un  grup  de  încăperi  cu  geamlâcuri,  între  care  se  impune 
casa  marelui  stareţ  al  mănăstirii,  care  a  fost  arhimandritul  Grigore 

Georgescu  (Munteanu),  casă  unde  astăzi  sunt  cazaţi  oaspeţii  de  seamă 
şi  unde  se  păstrează  lucruri  de  mare  preţ.  în  prelungirea  spre  est,  se 
află  câteva  chilii  asemănătoare  cu  cele  dinspre  sud. 

Tot  pe  această  latură  se  află  clădirea  paraclisului  de  iarnă  tâmosit 
în  1924,  operă  a  strădaniilor  aceluiaşi  stareţ  Grigore  cu  contribuţia  cre¬ 
dincioşilor. 

întregul  complex  monahal  cu  excepţia  bisericilor  —  este  adăpostit 
de  acoperişuri  de  şindrilă;  bisericile,  cu  acoperişuri  de  tablă. 

Biserica  cea  mare  a  mănăstirii  Cheia  se  desfăşoară  în  exterior  pe  o 
lungime  de  vreo  30  de  metri.  Zidurile  ei  sunt  groase  de  aproximativ  un 
metru,  de  unde  şi  impresia  de  masivitate  şi  robusteţe  oferită  privirii.  în 
exterior,  suprafaţa  văruită  a  pereţilor  este  împărţită  în  două  registre 
printr-un  brâu  în  două  trepte  de  tencuială  tras  cu  şablonul.  Registrul  su¬ 
perior  cuprinde  cam  o  treime  din  înălţimea  pereţilor,  fiind  decorat  de 
jur-împrejurul  bisericii  cu  medalioane  pătrate,  pentru  pridvor  şi  drept¬ 
unghiulare  cu  laturile  mari  pe  verticală,  pentru  restul  bisericii.  Regis¬ 
trul  inferior  este  ornat  cu  o  serie  de  false  colonete  prismatice,  fixate  în 
zid  şi  dispuse  în  dreptul  interstiţiilor  dintre  unele  panouri.  In  acest  re¬ 
gistru  au  fost  încastrate  în  zid  toate  cele  zece  ferestre  cu  ancadramente 
de  piatră,  distribuite:  două  la  pronaos,  patru  la  naos,  restul  la  altar. 
Temelia  bisericii  ar  putea  fi  socotită  un  al  treilea  registru  —  registrul 
bazei,  în  jurul  căreia  este  aşezat  un  pavaj  de  piatră  (lespezi)  puţin  încli¬ 
nat  în  afară,  pentru  îndepărtarea  apei  ploilor.  Pridvorul,  în  lungime 
de  aproximativ  cinci  metri,  iar  în  lăţime  de  peste  zece  metri,  se  sprijină 
pe  peretele  de  la  intrarea  în  pronaos  şi  în  celelalte  laturi  pe  zece  co¬ 
loane  cilindrice  masive  din  cărămidă,  ca  şi  piedestalele  lor.  Accesul  în 
pridvor  se  face  atât  pe  scara  din  faţă,  cât  şi  pe  cele  dintre  coloanele  la¬ 
terale  şi  pereţii  laterali  ai  bisericii. 

Intrarea  în  pronaos,  spaţiu  lung  de  circa  cinci  metri  şi  larg  de  şapte 
metri,  se  face  pe  o  uşă  de  lemn  armată  în  fier  şi  aramă,  cu  ancadrament 
format  din  trei  prisme  în  patru  muchii.  Deasupra  uşii,  pe  o  piatră  drept¬ 
unghiulară  înţepenită  în  zid,  este  cioplită  cu  litere  scoase  în  relief  pisa¬ 
nia  ctitorilor  Damaschin  şi  fratele  său  Iustin  (al  cărui  text  l-am  repro¬ 
dus  în  paginile  anterioare).  Naosul,  cel  mai  vast  spaţiu  interior  din  bise¬ 
rică,  este  lung  de  vreo  unsprezece  metri  şi  larg  de  patrusprezece  metri; 
deasupra  lui  se  ridică  turla  cea  mare  a  bisericii  pe  plafonul  căreia  se  află 
Pantocratorul.  Altarul,  cu  dimensiunile  de  cinci  metri  şi  jumătate  în  lun¬ 
gime  şi  de  şapte  metri  în  lăţime,  cu  patru  ferestre,  este  despărţit  de  naos 
prin  obişnuita  catapeteasmă  de  lemn  sculptat  şi  poleit,  cu  flancurile  re¬ 
trase  spre  altar,  pentru  a  permite  ca  parte  din  lumina  primelor  ferestre 
să  se  răspândească  şi  în  naos. 

In  starea  actuală  pictura  în  interiorul  bisericii,  executată  în  tehnica 
tempera  în  maniera  neo-bizantină,  datează  din  anul  1984  şi  se  datorează 
pictorului  Chiriac. 

Paraclisul  de  iarnă  are  forma  de  cruce.  Accesul  în  interiorul  lui  se 
face  prin  flancuri,  prin  uşi  dublate  de  grilaje  pliante  din  fier.  Pridvorul 
e  de  dimensiune  mică,  pronaosul  şi  naosul  —  nici  ele  nu  sunt  prea  mari. 
O  turlă  de  lemn  în  opt  feţe,  cu  patru  ferestre  aşezate  în  direcţii  cardi¬ 
nale,  străjuieşte  acoperişul.  Cinci  ferestre  încastrate  în  pereţi  fac  să  pă¬ 
trundă  de  afară  lumina  în  interior,  unde,  pe  peretele  dinspre  pronaos. 

e  scris  cu  pensula  următorul  text  de  pisanie:  ,, întru  mare  slavă  şi  laudă 
a  sfintei  şi  de  viaţă  făcătoarei  şi  nedespărţitei  Treimi,  în  cinstea  prea 
sfintei  stăpânei  noastre  de  Dumnezeu  născătoare  şi  pururea  Fecioarei 
Maria,  s-au  ridicat  acest  sfânt  paraclis  în  zilele  î.  P.  S,  Sale  dr.  Miron 
Cristea,  patriarhul  României  Mari,  prin  osârdia  şi  osteneala  cuvioşiei 
sale  părintelui  arhimandrit  Grigorie  Georgescu,  stareţul  sfintei  mănăstiri 
Cheia,  împreună  cu  soborul  şi  cu  ajutorul  multor  binefăcători  şi  de 
Dumnezeu  iubitori  pravoslavnici  creştini,  spre  veşnica  lor  pomenire. 
S-au  pus  temelia  în  ziua  de  5  iunie  1924  şi  s-au  sfinţit  în  ziua  de  8  sep¬ 
tembrie  1927  de  prea  sfinţitul  arhiereu  Tit  Târgovişteanul,  vicarul  Sfin¬ 
tei  Mitropolii.  Pictor  G.I.  Cepoiu  Izvoarele41. 

Pictura  actuală  în  interior  a  fost  executată  în  anul  1926,  în  tehnica 
tempera,  de  tip  neobizantin. 

* 

Atât  în  faza  de  schit  de  la  început,  cât  şi  mai  târziu,  în  faza  de  mă¬ 
năstire  propriu-zisă,  obştea  monahală  de  la  Cheia  a  fost  în  general  pu¬ 
ţin  numeroasă:  câteva  zeci  de  vieţuitori  (călugări  şi  fraţi),  fără  a  se  ri¬ 
dica  vreodată  de-a  lungul  timpului,  la  o  sută;  în  general,  oameni  cu  com¬ 
portare  morală,  paşnici,  împăcând  în  egală  măsură  îndatoririle  spiritual- 
bisericeşti  cu  cele  material-gospodăreşti. 

Am  amintit  în  paginile  de  mai  sus  numele  câtorva  stareţi  din  pe¬ 
rioada  de  început  a  aşezării  monahale  Cheia:  Atanasie,  Ştefan,  Dometie 
(Domiţian),  Dorothei,  fără  a  le  cunoaşte  datele  biografice  esenţiale. 

Cel  dintâi  stareţ  la  Cheia  despre  care  avem  câteva  date  este  Da- 
maschin  ieroschimonahul.  Era  ardelean  din  părţile  Săliştei  Sibiului.  Ta¬ 
tăl  său  se  chema  lonaş  Bârsanu;  oier,  care  în  peregrinările  lui  cu  oile 
peste  munţi,  va  fi  cunoscut  şi  Cheia.  Doi  din  fiii  lui  aveau  să  îmbrace 
rasa  monahală  la  Căldăruşani,  sub  numele  de  Damaschin  şi  Justin. 

Data  naşterii  lui  Damaschin  nu  se  cunoaşte;  nici  numele  de  botez. 
La  fel  e  cazul  şi  cu  fratele  său  Justin.  Din  ce  motive  sau  în  ce  împreju¬ 
rări  au  ajuns  cei  doi  fraţi  la  Mănăstirea  Căldăruşani  este  greu  de  spus. 

Se  pare  că  mai  întâi  a  venit  aici  Justin  şi  după  el  şi  Damaschin, 
probabil  prin  anii  1811  şi  1813. 

Damaschin  a  fost  călugărit  în  anul  1815  de  către  «părintele  Dositheu 
arhimandrit  şi  stareţu».  în  1825  este  hirotonit  diacon  de  către  mitropo¬ 
litul  Ţării  Româneşti  Grigore  Dascălul. 

Bun  cunoscător  de  carte,  muncitor  şi  osârduitor  întru  ale  călugă¬ 
riei,  la  12  iulie  1831,  Damaschin  diaconul  a  primit  hirotonirea  în  preot, 
din  partea  învăţatului  episcop  Chesarie  al  Buzăului,  care  atunci  făcea 
parte  din  locotenenţa  mitropolitană  după  surghiunirea  mitropolitului 
Grigorie. 

în  1835,  după  focul  ce  pârjolise  schitul  Cheia,  despre  care  am  amin¬ 
tit  mai-nainte,  episcopul  Chesarie  încredinţează  lui  Damaschin  conduce¬ 
rea  şi  îndrumarea  obştii  monahale  de  pe  Teleajen,  numindu-1  stareţ  şi 
pe  care  o  va  păstori  până  în  1874.  Vine  la  Cheia  împreună  cu  fratele 
său  Justin,  unde  —  spune  Damaschin  într-o  însemnare  personală  — 
«ne-am  apucat  cu  sfinţia  sa  părintele  Justin  ieroschimonahul,  fratele 

nostru  şi  cu  părinţii  ce  s-au  aflat  la  schit  de  am  făcut  biserică  din  te¬ 
melie,  de  zidu  şi  cu  toate  cele  trebuincioase,  după  cum  se  vede  In  fiinţă, 
cu  ajutorul  lui  Dumnezeu». 

în  vremea  aceasta  obştea  schitului  peste  care  stăreţea  cuviosul  Da- 
maschin  cuprindea  33  de  călugări  şi  12  fraţi,  cu  toţii  punând  mâna  şi 
umărul  la  ridicarea  noii  biserici  de  zid.  Dintre  aceştia,  16  erau  munteni 
şi  29  ardeleni. 

în  afară  de  însuşirile  sale  spiritual-bisericeşti  —  crescuse  doar  în 
duhul  călugăresc  al  „paisianismului  muntean"  de  la  Căldăruşani!  —  sta¬ 
reţul  Damaschin  a  vădit  şi  reale  însuşiri  de  om  întreprinzător,  de  bun 
gospodar,  străduindu-se  necontenit  pentru  prosperitatea  obştii  pe  care 
o  păstorea.  Prin  cumpărări,  prin  donaţii  —  vii,  terenuri  agricole,  livezi, 
munţi,  animale  de  hrană  şi  de  muncă,  acareturi  şi  alte  bunuri  materiale, 
Damaschin  a  îmbogăţit  zestrea  schitului.  De  subliniat  că  „toate  cumpără¬ 
turile  s-au  efectuat  fără  ajutor  bănesc  din  afară";  ele  erau  rezultatul 
muncii  monahilor  şi  mai  ales  al  corectei  şi  strânsei  chiverniseli  a  lui 
Damaschin  şi  a  ajutoarelor  sale,  căliţi  în  flacăra  paisiană,  aprinsă  şi  în¬ 
treţinută  de  stareţul  Gheorghe  de  la  Căldăruşani".  Se  apreciază  că  mai 
presus  de  toate  „două  realizări  deosebite  s-au  produs  în  comunitatea 
monahală  de  la  Cheia,  în  care  rolul  principal  a  fost  jucat  de  către  Da- 
maschin:  (...)  în  primul  rând  înălţarea  noii  biserici  de  zid  în  incinta 
schitului  (...),  iar  al  doilea  dotarea  rchitului  cu  o  valoroasă  zestre  imo¬ 
bilă".  Pentru  agonisirea  acestora  Şi  m  ;i  ales  pentru  conservarea  lor  (re¬ 
paraţii,  renovări),  Damaschin  a  trebui:  să  se  zbată  din  răsputeri:  să  se 
apere  împotriva  detractorilor  şi  răuvoitorilor  săi,  împotriva  abuzuri¬ 
lor  autorităţilor  civile  locale,  a  pichetelor  de  grăniceri  din  zonă  faţă  de 
schitul  său  să  intervină  la  autorităţile  superioare  bisericeşti  şi  de  stat 
sau  militare,  înaintând  pretutindeni  memorii,  cereri,  arătând  documente 
justificative.  Este  pe  deplin  dovedit  că,  chiar  când  Damaschin  a  cum¬ 
părat  pe  numele  său  unele  proprietăţi  —  de  pildă,  moşia  Nenişori,  mun¬ 
tele  Roşu  —  „el  nu  s-a  gândit  nici  o  clipă  să  le  folosească  pentru  sine, 
ci  „totul  a  fost  destinat  colectivităţii". 

Secularizarea  averilor  mănăstireşti  de  la  sfârşitul  anului  1863,  pusă 
în  practică  în  1864,  a  fost  întâmpinată  de  stareţul  Damaschin  împreu¬ 
nă  cu  cei  peste  patruzeci  de  călugări  cheieni  de  sub  oblăduirea  sa  cu 
multă  greutate  şi  necazuri:  reduceri  bugetare,  abuzuri  de  putere  din 
partea  autorităţilor  civile  —  interzicerea  închirierii  animalelor  şi  mij¬ 
loacelor  de  transport  ale  schitului,  rechiziţionarea  şi  chiar  vânzarea  la 
licitaţie  a  vitelor,  trăsurilor,  săniilor;  grâul  şi  orzul  din  recolta  anului 
1864  aparţinând  schitului  a  fost  sigilat  în  magazii  şi  trecut  în  proprie¬ 
tatea  statului. 

Dar  ceea  ce  l-a  deranjat  şi  l-a  durut  cel  mai  mult  şi  mai  adânc 
pe  destoinicul  stareţ  Damaschin  n-au  fost  necazurile  şi  loviturile  primite 
din  partea  oamenilor  din  afară,  ci  ingratitudinea  unora  dintre  colabora¬ 
torii  săi  din  obştea  monahală  al  căror  stareţ  era.  Este  vorba  de  inciden¬ 
tul  —  un  adevărat  complot  —  urzit  împotriva  lui  de  membrii  din  comi¬ 
tetul  economic  al  schitului,  care,  crezând  că  odată  cu  secularizarea  a  ve¬ 
nit  vremea  ca  stareţul  lor  să  cadă  din  această  •  funcţie,  s-au  dedat  la  abu- 

zuri  în  gestiune,  la  sfidare  şi  la  fapte,  campanie  de  defăimare  a  lui  Da¬ 
maschin.  Drept  urmare,  acesta  a  ripostat  hotărât,  desfiinţând  comitetul. 
Din  acest  moment,  conflictul  a  luat  proporţii,  complotiştii  reuşind  să  a- 
tragă  de  partea  lor  autorităţile  civile  locale  prahovene.  După  cercetările 
de  rigoare  de  către  cei  în  drept,  ancheta  finală  a  constatat  nevinovăţia 
stareţului,  uitând  în  schimb,  în  evidenţă  „atât  faptele  grave  ale  celor 
patru  călugări,  care  l-au  supus  pe  stareţ  la  sechestru  în  chilia  sa,  fără 
alimente  şi  căldură,  l-au  ameninţat  cu  moartea  şi  aspre  privaţiuni,  cât 
şi  abuzul  de  putere,  falsurile  şi  maşinaţiunile  monahilor  răzvrătiţi".  După 
stingerea  conflictului,  stareţul  Damaschin,  mărinimos  la  suflet,  i-a  ier¬ 
tat  pe  călugării  răzvrătiţi,  dar  brutala  ingratitudine  a  acestora  i-a  ră¬ 
mas  în  suflet  ca  o  dureroasă  rană,  până  când  şi-a  dat  obştescul  sfâr¬ 
şit,  în  1874. 

Acesta  a  fost  de  fapt  singurul  conflict  de  proporţii  din  întreaga  is¬ 
torie  a  vieţii  monahale  de  la  Cheia. 

După  moartea  lui  Damaschin,  la  conducerea  schiturilor  este  ales  şi 
confirmat  în  1875  noul  stareţ,  ieromonahul  Doroftei  Constantin  eseu,  care 
avea  să  stăreţească  numai  patru  ani,  până  în  1879,  când  a  fost  forţat 
să-şi  dea  demisia  pentru  că  «depăşise  abuziv  bugetul»,  cheltuind  „peste 
prevederile  bugetare  aproximativ  2200  lei". 

Urmaşul  lui  Doroftei  în  fruntea  obştii  a  fost  ieromonahul  Ignatie 
lonescu.  „în  afara  treburilor  obişnuite  într-o  colectivitate  de  22  de  mo¬ 
nahi,  activitatea  stareţului  Ignatie  s-ar  putea  defini  ca  lipsită  de  atenţia 
cuvenită  acestei  colectivităţi".  Mai  mult  chiar,  printr-o  scrisoare  anonima, 
conducerea  ministerului  cultelor  din  acea  vreme  era  sesizată  că  „la  Cheia 
se  petreceau  iarăşi  nereguli  contabile"  şi,  drept  urmare,  se  instituie  o 
comisie  mixtă  de  control,  care  „a  constatat  că  într-adevăr  aşa  se  petreceau 
lucrurile".  Tras  la  răspundere,  stareţul  Ignatie  „a  mărturisit  deschis  că 
cu  banii  obţinuţi  (din  arendări)  se  acopereau  mai  multe  nevoi  striefe  ale 
schitului.  Cu  acelaşi  scop  se  vânduseră  şi  o  parte  din  vite".  Toate  aces¬ 
tea  au  dus  la  destituirea  stareţului  Ignatie,  la  începutul  anului  1884. 

în  toamna  aceluiaşi  an,  va  fi  ales  un  nou  stareţ,  protosinghelul  Ioil 
Angliei.  în  timpul  stăreţiei  acestuia  se  fac  demersuri  la  forurile  superi¬ 
oare  pentru  aprobarea  unor  devize  de  reparaţii  la  chiliile  schitului,  mai 
cu  seamă  că  aceste  foruri  se  gândeau  la  desfiinţarea  a  trei  schituri  (Iz- 
voarele-Crasna  şi  Predeal  din  judeţul  Prahova  şi  Ciocanu  din  judeţul 
Muscel)  şi  ai  căror  vieţuitori  urmau  să  fie  aduşi  la  Cheia.  în  cele  din  ur¬ 
mă,  însă,  schiturile  vizate  n-au  mai  fost  desfiinţate.  Ca  atare,  devizele 
nu  s-au  aprobat,  iar  banii  solicitaţi  nu  s-au  primit.  Greutăţile  şi  lipsu¬ 
rile  mari  cu  care  era  confruntat  stareţul  Ioil,  căruia  el  nu  era  în  stare 
să  le  facă  faţă,  înrăutăţirea  situaţiei  obştii,  care  număra  în  rândurile  ei 
pe  nepotul  stareţului  Damaschin  Pimen  Niculescu  şi  pe  fostul  stareţ  Ig¬ 
natie,  l-au  determinat  pe  Ioil  Anghel,  în  octombrie  1890  să-şi  dea  de¬ 
misia. 

în  locul  lui  este  ales  protosinghelul  Visarion  Mihăiescu.  Ca  şi  înain¬ 
taşul  său,  şi  acesta  intervine  la  ministerul  Cultelor,  în  mai  multe  rân¬ 
duri  şi  înarmat  cu  acte  justificative,  să  obţină  sumele  băneşti  trebui¬ 
toare  mai  multor  reparaţii  (moara  de  pe  Teleajen,  grajd,  şopron,  clopot- 

niţa,  bucătărie).  în  plus,  pentru  strângerea  de  bani  şi  obţinerea  de  aju¬ 
toare  materiale,  Visarion  cere,  în  1892,  aprobarea  unei  pantacuze. 

Un  colaborator  apropiat  al  stareţului  Visarion  în  strădaniile  lui 
pentru  îmbunătăţirea  situaţiei  gospodăreşti  şi  materiale  a  schitului 
Cheia  a  fost,  începând  cu  anul  1892,  monahul  Grigore  Georgescu. 

în  comparaţie  cu  cei  trei  stareţi  anteriori  lui  stareţul  Visarion  Mi- 
hăescu  a  reuşit  cu  adevărat  să  îmbunătăţească  situaţia  gospodărească  a 
aşezământului  monahal  pe  care  îl  conducea.  Aşa  se  explică  investirea 
lui  pe  anul  1893,  adică  la  scurtă  vreme  după  alegerea  ca  stareţ  cu  rangul 
de  arhimandrit.  Era  primul  arhimandrit-stareţ  din  istoria  Mănăstrii 
Cheia. 

Intuind  în  colaboratorul  său  apropiat,  acum  ieromonahul  Grigore 
un  destoinic  conducător,  pe  viitor,  al  obştii  de  la  Cheia,  stareţul  Visa¬ 
rion,  care  era  înaintat  în  vârstă,  începând  din  anul  1894  îşi  va  cere  de¬ 
misia  din  această  funcţie,  la  Mitropolie.  în  1905  de  pildă,  el  motiva  că 
este  bătrân  şi  suferind,  că  a  fost  în  concedii  medicale,  că  din  1903  gi¬ 
rează  şi  stăreţia  schitului  Crasna.  Formal,  Mitropolia  îi  acceptă  demisia, 
dar  Visarion  continuă  să  rămână  stareţ  la  Cheia.  în  decembrie  1908, 
Visarion  Mihăiescu,  grav  bolnav  cere  pentru  ultima  oară  Mitropoliei  să-i 
primească  demisia  din  funcţia  de  stareţ  la  Cheia  şi  de  duhovnic  la  Mă¬ 
năstirea  Suzana.  La  17  decembrie  avea,  într-adevăr,  să-şi  dea  obştescul 
sfârşit. 

Locul  i-1  va  lua  fostul  său  colaborator  apropiat,  ieromonahul  Gri¬ 
gore  Georgescu,  care  va  conduce  mănăstirea  multă  vreme,  până  în  1936 
şi  se  va  afirma  ca  cel  mai  de  seamă  stareţ  pe  care  l-a  avut  această  mă¬ 
năstire  până  atunci. 

Se  apreciază  că  la  Cheia,  la  moartea  lui  Visarion  Mihăiescu,  nu  se 
găsea  un  alt  monah  care  să  cunoască  mai  bine  problemele  cu  care  era 
confruntată  mănăstirea  în  complexitatea  ei  şi  care  să  posede  robuste¬ 
ţea  fizică  şi  morală  de  a  le  rezolva. 

Alegerea  ca  stareţ  a  ieromonahului  Grigore  Georgescu  a  avut  loc  în 
ziua  de  25  ianuarie  1909  şi  a  fost  unanimă.  Tot  atunci  a  fost  confirmat 
şi  ca  duhovnic  al  maicilor  de  la  mănăstirea  Suzana,  unde,  până  atunci, 
funcţionase  ca  preot  deservent. 

Activitatea  de  superior  al  obştii  de  la  Cheia  desfăşurată  de  ieromo¬ 
nahul  Grigore  poate  fi  caracterizată  ca  o  luptă  continuă  şi  dârză  timp  de 
douăzeci  şi  cinci  de  ani,  pentru  salvarea  în  primul  rând  a  clădirilor  mă¬ 
năstirii,  prin  reparaţii  şi  consolidări  de  durată,  prin  construcţii  noi.  Cu 
cinstea  şi  corectitudinea  verificate  în  mai  multe  rânduri,  când  era  ca¬ 
sier  al  mănăstirii,  stareţul  Grigore,  pentru  rezolvarea  tuturor  proble¬ 
melor  gospodăreşti,  avea  să  caute  căile  legale  pentru  obţinerea  banilor 
necesari.  Despre  corectitudinea  mânuirii  fondurilor  băneşti,  se  apreciază 
că  din  1896,  când  i  se  încredinţase  funcţia  de  casier  şi  până  în  1936,  când 
demisiona  din  funcţia  de  stareţ,  adică  timp  de  39  de  ani,  actele  ges¬ 
tiunii  sale  sunt  de  o  corectitudine  ireproşabilă,  fără  nici  cea  mai  mică 
neregulă  sau  suspiciune44.  Aceste  constatări  şi  aprecieri  erau  exprimate 
de  organele  de  control  locale  sau  superioare  bisericeşti  şi  civile.  Fon¬ 
durile  bisericeşti  ale  mănăstirii,  stăreţită  de  ieromonahul  şi  mai 

târziu  arhimandritul  Grigore  „proveneau  fie  din  sumele  destul 
de  mici  alocate  de  stat,  fie  ele  reprezentau  ajutoare  de  la  alte  instituţii, 
sau  ofrande  de  la  particulari.  Cheltuiala  lor  se  făcea  cu  aprobările  prea¬ 
labile  de  rigoare  şi  pe  baza  actelor  justificative  reale. 

Un  mijloc  pentru  procurarea  banilor  necesari,  practicat  şi  de  stareţul 
Grigore,  îl  constituiau  obişnuitele  pantacuze.  Pentru  aprobarea  acestora, 
făcea  insistente  intervenţii  la  cei  de  sus.  Apelarea  însă  la  acest  mijloc 
de  colectă  de  ajutoare  băneşti  sau  de  altă  natură  de  la  credincioşi  îm¬ 
brăca  uneori  aspecte  patetice  şi  chiar  umilitoare  pentru  cei  care  umblau 
cu  pantacuza.  Fireşte,  stareţul  nu  era  încântat  de  această  situaţie  peni¬ 
bilă  care  friza  cerşetoria,  dar  o  accepta  şi  o  tractica  din  interese,  raţiuni 
şi  scopuri  obiective:  voia  să  ducă  la  bun  sfârşit  ce  gândea  şi  înfăptuia 
pentru  obştea  pe  care  o  conducea.  Că  era  conştient  de  penibilul  situaţiei, 
o  dovedesc  rapoartele  ad-hoc  înaintate  în  mai  multe  rânduri  Mitropoliei, 
în  care  fie  că  arăta  că  el,  ca  stareţ  purta  „toată  greutatea  schitului",  fie 
că  —  dacă  i  s-ar  fi  lăsat  schitului,  la  secularizare,  „40 — 50  de  hectare  de 
loc  arabil"  —  «puteam  scăpa  de  ruşinoasa  cerşetorie,  aşa  că  acum  tre¬ 
buie  să  umblăm  cerşind  pentru  a  ne  putea  întreţine  şi  a  nu  muri  de 
foame». 

Spirit  practic  şi  economic  în  acelaşi  timp,  mereu  în  căutare  de  noi 
soluţii  şi  mijloace  pentru  împlinirea  nevoilor  obştii,  stareţul  Grigore  a 
făcut  din  creşterea  vitelor  mănăstirii  o  sursă  de  venituri:  le  creştea,  le 
îngrăşa,  apoi  pe  cele  de  prisos  le  vindea.  Iar  pentru  a  reduce  cât  mai 
mult  cheltuielile  angajând  mână  străină  de  lucru,  nu  de  puţine  ori  a  re¬ 
curs  la  munca  monahilor  închinoviaţi,  munca  fizică,  uneori  grea,  de  la 
care  exemplul  personal  al  stareţului  n-a  lipsit,  lucrând  el  însuşi  alături 
de  aceştia. 

Tot  in  scopul  reducerii  cheltuielilor,  prin  strădaniile  sale  au  luat 
fiinţă  în  mănăstire  mici  ateliere  de  rotărie  şi  căruţe,  de  cismărie  şi  croi¬ 
torie  —  produsele  acestei  munci  fiind  folosite  numai  în  beneficiul  vieţui¬ 
torilor  monahi,  fără  comercializarea  lor  în  afaceri. 

O  sursă  de  venituri,  dar  cu  caracter  întâmplător  şi  ocazional,  ex¬ 
ploatată  numai  de  stareţ,  a  fost  închirierea  sezonieră  a  unor  încăperi  dis¬ 
ponibile  din  mănăstire  unor  îndrăgostiţi  de  excursii  montane  sau  veniţi 
cu  cine  ştie  ce  treburi  prin  aceste  părţi.  Contravaloarea  găzduirii  şi  a 
mesei  rămânea  la  aprecierea  şi  bunăvoinţa  oaspeţilor. 

Pentru  spiritul  său  gospodăresc,  de  bun  întreprinzător,  pentru  reali¬ 
zările  înfăptuite,  pentru  buna  chivernisire  a  întregului  ansamblu  mo¬ 
nahal,  pentru  activitatea  sa  bisericească  —  liturgică  şi  moral-pastorală  — 
în  anul  1914,  stareţul  protosinghel  Grigore  Georgescu  de  la  Cheia  a  fost 
ridicat  la  rangul  de  arhimandrit;  era  al  doilea  stareţ-arhimandrit  al  ob¬ 
ştii  de  la  Cheia.  Primirea  acestei  vrednicii  avea  loc  în  urma  vizitei,  în 
1913  la  Cheia,  a  însuşi  mitropolitului  primat  al  ţării,  Conon  Arămescu- 
Donici.  Ea  va  constitui  pentru  primitorul  ei  un  îndemn  pentru  viitoare 
înfăptuiri.  Alte  cereri,  alte  demersuri  pe  la  autorităţile  superioare  pen¬ 
tru  reparaţii  şi  renovări  la  imobilele  mănăstirii.  într-un  raport  înain¬ 
tat  Casei  Bisericii  prin  care  cerea  bani  pentru  repararea  acoperişului 

bisericii  mănăstirii,  el  argumenta  astfel  cererea  sa:  „(•••)  pictura  este 
de  o  frumuseţe  rară  (...)  toată  lumea  o  admiră41  şi  e  vizitată  şi  „de 
lume  străină  de  peste  f rontieră" . 

O  perioadă  grea,  de  mare  încercare  ,a  cunoscut  arhimandritul  stareţ 
în  calitatea  lui  de  conducător  şi  aşezământul  monahal  ca  instituţie  şi 
loc  de  vieţuire,  în  timpul  primului  război  mondial  —  atât  în  perioada 
neutralităţii,  cât  şi  în  timpul  desfăşurării  ostilităţilor,  Cheia  fiind  în  a- 
propierea  graniţei:  rechiziţii,  încartiruiri,  deteriorări  sau  distrugeri  to¬ 
tale,  plecări  de  călugări  în  altă  parte.  Toate  acestea  erau  aduse  la  cu¬ 
noştinţa  autorităţilor  superioare  bisericeşti  şi  civile,  de  la  care  solicită 
bani  pentru  reparaţii  şi  sprijin  pentru  redresarea  lucrărilor. 

Cea  mai  de  seamă  înfăptuire  de  după  războiul  de  întregire  a  nea¬ 
mului  a  stareţulul-arhimandrit  a  fost  traducerea  în  fapt  a  unei  dorinţe 
ce-1  frământa  de  mai  multă  vreme:  aprobarea,  în  1919,  a  ridicării  unei 
„bisericuţe  pentru  timp  de  iarnă,  ca  să  putem  îndeplini  serviciul  regulat 
ziua  şi  noaptea  după  regulile  mănăstireşti" .  „Bisericuţa"  avea  să  fie  con¬ 
struită  între  anii  1924 — 1927;  este  vorba  de  Paraclisul  de  iarnă  despre 
care  am  vorbit  mai  sus,  sfinţit  la  8  septembrie  1927  de  către  arhiereul 
Tit,  vicarul  Patriarhiei.  J  l  n?  «  &K 

După  construirea  paraclisului,  harnicul  gospodar  va  ridica  în  incinta 
complexului  mănăstiresc  o  „casă  a  stareţului"  şi  alte  construcţii. 

Latura  gospodărească,  întreprinzătoare  a  personalităţii  stareţului 
Grigore  Georgescu  era  dublată  de  latura  spirituală  în  care  predominau, 
ca  virtuţi  majore,  iubirea  de  aproapele,  mila  faţă  de  cei  săraci,  altruis¬ 
mul.  Dând  formă  concretă  acestor  virtuţi,  a  ajutat  material  la  construi¬ 
rea  bisericii  din  comuna  Izvoarele,  angajându-se  să  plătească  personal 
„pictura  altarului  (...),  icoana  de  la  iconostas".  De  sărbători  —  Paşte, 
Crăciun  —  sau  cu  alte  prilejuri  ajuta  cu  bani  sau  sub  alte  forme  fami¬ 
lii  sărace  sau  pe  bătrâni,  cerând  celor  cărora  le  încredinţa  spre  distri¬ 
buire  ajutoare  să  păstreze  discreţie  deplină,  să  nu  i  se  facă  nici  un  fel 
de  publicitate. 

Semnatarul  acestor  rânduri  îşi  aduce  aminte  cu  nostalgie  şi  cu  recu¬ 
noştinţă  de  grija  deosebită  şi  dragostea  părintească  a  marelui  stare t  faţă 
de  copilul  de  atunci,  abia  ieşit  din  şcoala  primară,  care  venise  la  Cheia, 
în  mănăstire,  dintr-o  comună  din  apropiere,  în  anul  1928  şi  pe  care  l-a 
luat  sub  protecţia  şi  îndrumarea  sa,  pregătindu-1  pentru  viaţa  monahală: 

cum  l-a  trimis  să  urmeze  cursurile  seminarului  monahal  de  la  Cernica, 

■  • 

în  anul  1932.  Cu  aceeaşi  nostalgie,  semnatarul  acestor  rânduri  îşi  aduce 
aminte  de  tunderea  sa  în  monahism,  la  sfârşitul  anului  1936,  când  a 
primit  numele  de  Grigore,  după  cel  al  marelui  său  îndrumător  spiritual; 
de  hirotonirea  sa  ca  ierodiacon  la  mănăstirea  Cheia  hirotonie  oficiată 
însă  în  catedrala  patriarhală  din  Bucureşti,  unde  peste  un  an  avea  să 
devină  el  însuşi  unul  din  cei  mai  devotaţi  slujitori  ai  ei,  o  slujire  lungă, 
lungă  de  peste  o  jumătate  de  veac  . . . 

încărcat  de  ani  şi  încercat  de  boală,  marele  stareţ  de  la  Cheia, 
arhimandritul  Grigore  Georgescu  avea  să  lase  locul  stăreţiei  unui  con¬ 
frate  mai  tânăr,  protosinghelul  Ghenadie.  Peste  câţiva  ani,  în  1940,  pă¬ 
rintele  Grigorie  închidea  ochii  pentru  totdeauna,  sub  povara  bătrâneţe- 

lor,  dar  şi  încărcat  ca  un  pom  cu  roade  bogate,  de  multele  înfăptuiri, 
care  aveau  să  perpetueze  vie  şi  frumoasa  lui  aducere-aminte. 

Protosinghelul  Ghenadie  Diaconescu  —  învrednicit  mai  târziu  cu 
rangul  de  arhimandrit  —  va  conduce  obştea  de  la  Cheia  până  în  anul  1947. 
Ca  şi  marele  său  înaintaş,  şi  el  s-a  dovedit  un  bun  gospodar.  Printre 
alte  activităţi  gospodăreşti,  stareţul  Ghenadie  a  făcut  importante  repa¬ 
raţii  la  acoperişul  complexului  mănăstiresc,  în  primul  rând  la  biserica  cea 
mare,  a  restaurat  din  temelie  vechea  clopotniţă,  în  înfăţişarea  măreaţă 
pe  care  o  vedem  astăzi,  la  intrarea  în  incinta  mănăstirii.  A  fost  un  foarte 
bun  slujitor  al  altarului,  afirmându-se  ca  un  neîntrecut  interpret  al  cân¬ 
tării  tradiţionale  psaltice.  ^  • 

După  stareţul  Ghenadie  Diaconescu,  în  fruntea  obştii  de  la  Cheia 
s-au  succedat,  cu  păstoriri  de  scurtă  durată,  următorii  părinţi:  protos. 
Ieronim  Motoc,  în  anii  1947 — 48,  semnatarul  acestor  rânduri,  protos. 
Grigorie  Băbuş,  două  luni  în  1948,  urmat  de  ierom.  Gherasim  Neguies- 
cu  din  1948  până  în  1950,  asupra  căruia  vom  stărui  puţin.  Acesta  a  fost 
un  neîntrecut  cântăreţ  de  muzică  bisericească.  Punea  în  cântare  tot  su¬ 
fletul,  toată  măiestria,  ceea  ce  făcea  ca,  sub  farmecul  cântării  sale,  totul 
să  se  însufleţească.  Atunci  când  slujea  el  sfânta  liturghie,  parcă  cerul 
cobora  pe  pământ.  Dar  părintele  Gherasim  n-a  fost  numai  un  desăvârşit 
cântăreţ,  ci  şi  un  neîntrecut  scriitor  de  cântări  bisericeşti.  Era  un  cali¬ 
graf  fără  pereche,  de  uimitoare  perfecţiune  artistică.  Sub  forma  unor 
,, Buchete  muzicale",  manuscrisele  sale  caligrafiate  se  găsesc  pe  la  mă¬ 
năstirile  Cheia,  Zamfira  şi  Suzana,  unde  a  funcţionat  ca  preot  şi  duhov¬ 
nic  sau  în  Biblioteca  Sfintei  Patriarhii,  unde  vizitatorii  sau  cercetătorii 
specialişti  care  le  văd,  le  apreciază  ca  „adevărate  capodopere  ale  genu¬ 
lui".  O  altă  însuşire  a  acestui  vrednic  stareţ  era  bunătatea  sa  sufletească. 
Iubea  pe  monahi  cu  dragoste  de  adevărat  părinte  duhovnicesc;  era  în¬ 
cântat  de  cinul  monahal  şi  socotea  călugăria  drept  „cea  mai  frumoasă 
floare  a  lumii".  Era  pentru  fraţii  săi  sub  ascultare  „o  adevărată  odihnă 
sufletească".  *  >îi 

După  părintele  Gherasim  Negulescu  până  în  anul  1967  s-au  succedat 
la  conducerea  Mănăstirii  Cheia:  ierom.  Iezechil  Preda  şi  arhid.  Emilian 
Andrei,  ambii  licenţiaţi  în  Teologie.  Ultimul  dintre  ei  a  stăreţit  în  condiţii 
destul  de  grele.  Aceasta  pentru  că,  în  urma  măsurilor  antimonahale,  im¬ 
puse  atunci  de  regimul  politic  ateisto-comunist  din  ţara  noastră,  mănăs¬ 
tirea  Cheia  împreună  cu  multe  alte  aşezăminte  monahale  este  obligată 
să-şi  înceteze  activitatea  specifică,  întreg  complexul  mănăstiresc  urmând 
să  capete  altă  destinaţie.  In  asemenea  situaţie,  în  1960,  în  urma  încer¬ 
cării  Oficiului  Naţional  de  Turism  de  a  ocupa  mănăstirea  —  acum  des¬ 
fiinţată  — ,  patriarhul  Justinian  declară  Cheia  drept  Casă  de  odihnă 
pentru  salariaţii  Patriarhiei  Române,  punând-o  sub  dependenţa  directă  a 
Administraţiei  Patriarhale  şi  rămânând  astfel  tot  sub  oblăduirea  Bise¬ 
ricii.  Ca  să  corespundă  noii  destinaţii  fortuite,  se  fac  unele  amenajări 
de  rigoare:  se  introduce  apă  curentă  şi  lumină  electrică. 

In  ipostaza  de  Casă  de  odihnă,  mănăstirea  Cheia  va  rămâne  timp  de 
treizeci  şi  doi  de  ani,  până  în  1991,  când  îşi  va  recăpăta  vechea  ei  me¬ 
nire.  Lăsând  modestia  la  o  parte  —  căci  adevărul  aşa  este!  — ,  semnatarul 

acestor  rânduri  se  consideră  îndreptăţit  să  susţină  că  a  fost  unul  dintre 
cei  mai  înflăcăraţi  animatori  a  reînfiinţării  mănăstirii  Cheia,  în  1991. 
Era  pentru  el  o  datorie  de  suflet,  Cheia  fiind  mănăstirea  lui  de  me¬ 
tanie,  unde  a  îmbrăcat  pentru  prima  dată  rasa  monahală.  Pentru  râvna 
sa  neobosită  în  această  privinţă,  Prea  Fericitul  Părinte  Patriarh  Teoc- 
tist,  i-a  încredinţat,  imediat  după  reînfiinţare,  atribuţia  de  stareţ  al  mă¬ 
năstirii,  cu  îndatorirea  de  a  reînfiinţa  obştea  monahală,  de  a  reînvia  ros¬ 
turile  ei  bisericeşti.  După  şase  luni  de  stăreţie,  conducerea  mănăstirii  a 
fost  încredinţată  arhimandritului  Cleopa  Naum,  subsemnatul  rămânând 
cu  vechile  sale  obligaţii  zilnice  la  Catedrala  Patriarhală  şi  la  Biblioteca 
Sfântului  Sinod  din  Bucureşti. 

Arhim.  Cleopa,  murind  într-un  accident  rutier,  sarcina  de  stareţ  a 
fost  încredinţată  pentru  puţin  timp,  ierodiaconului  Damaschin  Toma, 
apoi  actualului  stareţ,  ieromonahului  Martinian  Rusanda. 

Este  vrednic  de  subliniat  faptul  că  de  la  reînfiinţarea  Mănăstirii 
Cheia  în  1991,  ca  locaş  de  închinare  monahală  cu  viaţă  de  obşte,  se  ob¬ 
servă  strădania  neîncetată  de  a  se  referi  la  vechile  rosturi  şi  frumoasele 
tradiţii  de  altădată,  care  au  făcut  faima  acestei  oaze  de  spiritualitate  creş¬ 
tină  ortodoxă  de  pe  Teleajen. 

în  încheierea  rândurilor  noastre,  ne  facem  o  datorie  de  suflet  a 
aminti  despre  unul  din  vieţuitorii  de  la  Cheia  de  altădată,  părintele 
arhim.  Calist  Rădulescu,  care,  chemat  de  aici,  avea  să  îndeplinească 
funcţia  de  secretar  în  Cancelaria  Sfântului  Sinod  timp  de  douăzeci  şi 
cinci  de  ani,  şi  care  şi  el  —  ca  şi  părintele  Gherasim  Negulescu  —  se 
va  afirma  ca  un  desăvârşit  caligraf,  el  fiind  cel  care  a  scris  Cartea  de 
Aur  a  Sfântului  Sinod. 

Am  scris  rândurile  de  mai  sus,  nu  cu  intenţia  de  a  face  istoria  mănăs¬ 
tirii  Cheia  ca  un  specialist,  ci  ele  se  vor  a  fi  o  mărturisire  de  suflet,  o 
evocare  sentimentală  la  împlinirea,  în  1995,  a  225  de  ani  de  la  intemeie- 
rea  Sfântului  Locaş  monahal  de  la  Cheia.  Am  scris  rândurile  acestea 
despre  Mănăstirea  Cheia  şi  vieţuitorii  ei,  copleşit  de  nostalgia  aducerii 
aminte  de  vremurile  de  altădată  —  bune  sau  vitrege  —  prin  care  a  tre¬ 
cut  mănăstirea  mea  de  metanie,  şi  din  dorinţa  ca  Dumnezeu  să  o  ocro¬ 
tească,  având-o  totdeauna  în  sfânta  Sa  pază  şi  să-i  hărăzească  o  cât  mai 
lungă  existenţă,  făcând  din  ea  o  adevărată  „Casă  a  slavei  Sale",  iar  din 
vieţuitorii  ei,  de  astăzi  şi  de  mâine,  vrednici  şi  adevăraţi  mesageri  ai  Cu¬ 
vântului  şi  voii  Sale  în  lume. 

PENTRU  SĂNĂTATEA  SUFLETULUI  ŞI  A  TRUPULUI. 

O  INTRODUCERE  ORTODOXA  ÎN  BIOETICA  * 

Introducere 

Orice  om  din  ziua  de  azi  îşi  dă  seama  că  ştiinţa  medicală  face  pro¬ 
grese  uriaşe.  Nu  numai  că  bolile  sunt  tratate  cu  aparate  de  diagnoză 
computerizate,  cu  tehnologii  exotice  şi  terapii  medicale  noi,  dar,  de  câte 
ori  apare  o  problemă  medicală,  omul  de  rând  se  află  de  acum  în  faţa 
unei  diversităţi  uimitoare  de  posibilităţi. 

în  trecut,  Biserica  a  considerat  totdeauna  medicina  ca  o  profesiune 
onorabilă.  Unele  dintre  cele  mai  îndrăgite  figuri  ale  tradiţiei  ortodoxe 
au  îmbinat  credinţa  în  Dumnezeu  cu  exercitarea  unei  slujiri  medicale. 
Sf.  evanghelist  Luca  a  fost  medic,  iar  Evanghelia  şi  Faptele  Apostolilor 
scrise  de  el  au  un  număr  neobişnuit  de  mare  de  termeni  medicali  şi  de 
referiri  la  situaţii  medicale.  Sfinţi  precum  fraţii  Cosma  şi  Damian  şi  Sf. 
Pantelimon  sunt  exemple  de  sfinţi-medici  foarte  veneraţi  în  Biserica 
Ortodoxă.  De-a  lungul  perioadei  bizantine  a  istoriei  Bisericii  au  existat, 
de  asemenea,  un  număr  de  preoţi-medici  care  au  îmbinat  datoria  sfântă 
faţă  de  Altar  cu  slujba  de  vindecător  a  medicului.1  Şi  aceasta  nu  a  fost 
deloc  o  combinaţie  nepotrivită,  pentru  că  şi  viaţa  Mântuitorului  nostru 
Iisus  Hristos  a  fost  închinată  unei  slujiri  de  tămăduitor.  Cele  patru  Evan¬ 
ghelii  consemnează  mereu  grija  lui  Hristos  faţă  de  buna  stare  fizică  a  po¬ 
porului  şi  adesea  ne  sunt  relatate  episoade  cu  oameni  care  îl  căutau  pe 
Iisus  spre  a  fi  tămăduiţi  de  boli. 


*  Prezentăm  în  continuare  traducerea  primei  părţi  a  studiului  For  the  Health 
of  Body  and  Soul .  An  Eastem  Orthodox  Introduction  to  Bioethics,  Holy  Cross  Or- 
thodox  Press,  Brookline,  M.A.,  1980,  a  părintelui  Stanley  S.  Harakas  (n.  1932),  profe¬ 
sor  de  Teologie  morală  la  Holy  Cross  Greek  Orthodox  School  din  SUA.  Conceput  ini¬ 
ţial  ca  un  articol,  intitulat  Eastem  Orthodox  Christianity,  pentru  Encyclopedta  of  Bio- 
ethics  (W.T.  Reich,  ed.,  New  York  1978),  îmbogăţit  pentru  această  nouă  ediţie  cu 
o  introducere,  studiul  reprezintă  o  încercare  de  a  expune  pe  scurt  modul  în  oare 
învăţătura  morală  ortodoxă  tradiţională  poate  aborda  problematica  în  mare  mă¬ 
sură  foarte  nouă  a  bioeticii.  In  lipsa  unui  discurs  moral  ortodox  structurat  şi  siste¬ 
matic  în  acest  domeniu,  lucrarea  părintelui  Harakas  este  qi  atât  mai  necesară 
şi  meritorie.  De  bună  seamă  că  ea  nu  are  pretenţia  de  a  da  un  răspuns  perfect 
şi  exhaustiv,  mărturiseşte  autorul:  „Acest  articol  trebuie  înţeles  ca  un  efort  ela¬ 
borat  de  a  prezenta  Bisericii,  pentru  orientarea  pastorală,  nişte  direcţii  morale  în 
domeniul  bioeticii.  Fie  ca  acestea  să  fie  adoptate,  învăţate  şi  urmate  când  sunt  în 
concordanţă  cu  tradiţia  credinţei.  In  acele  locuri  în  care  s-ar  putea  să  se  abată 
de  la  regula  credinţei,  fie  ca  conştiinţa  Bisericii,  să  le  corecteze  şi  să  le  revizuiască. 
In  orice  caz,  fie  ca  ele  să  iniţieze  între  ortodocşi  reflecţii,  discuţii  şi  decizii  compe¬ 
tente**  (p.  17 — 18).  Acesta  este  şi  rostul  traducerii  de  faţă. 

1  D.  Constantelos,  „Physician-Priests  in  the  Medieval  Greek  Church*4.  Greek 
Orthodox  Theological  Review,  Winter  1966 — 1967,  pp.  141 — 153. 

Conlucrarea  omului  cu  Dumnezeu 

Prin  urmare,  Biserica  a  recunoscut  întotdeauna  existenţa  a  două  di¬ 
mensiuni  în  procesul  vindecării.  Pe  de-o  parte,  recunoaşterea  faptului  că 
întreaga  noastră  viaţă  este  în  mâinile  lui  Dumnezeu.  Suntem,  trup  şi 
suflet,  făpturile  Sale  şi  spre  El  ne  îndreptăm  în  momentele  de  suferinţă, 
fie  fizică,  fie  afectivă.  El  este,  în  primul  şi  cel  mai  fundamental  înţeles, 
,, doctorul  sufletelor  şi  al  trupurilor"  cum  se  spune  în  cartea  de  rugăciuni  a 
preotului  (Molitfelnic).  In  Biserica  Ortodoxă  nu  ne  rugăm  numai  pentru 
vindecarea  bolii  prin  rugăciunile  pentru  bolnav  rostite  de  preot,  ci  Biserica 
oferă  mereu  credincioşilor  tămăduirile  lui  Dumnezeu  prin  Taina  Sf. 
Maslu.  Spre  deosebire  de  alte  Biserici,  înţelegerea  Ortodoxă  a  acestei 
Taine  a  luat  întotdeauna  în  serios  cuvintele  Scripturii,  considerându-le 
explicite:  ,,Este  vreunul  dintre  voi  în  suferinţă?  Să  se  roage  . . .  Este  ci¬ 
neva  bolnav  între  voi?  Să  cheme  preoţii  Bisericii  şi  să  se  roage  pentru 
el,  ungându-1  cu  untdelemn,  în  numele  Domnului.  Şi  rugăciunea  credin- 
•  ţei  va  mântui  pe  cel  bolnav  şi  Domnul  îl  va  ridica,  şi  de  va  fi  făcut  pă¬ 
cate  se  vor  ierta  lui"  (Iacov  5,  13 — 15). 

Dar  a  accentua  puterea  vindecătoare  a  lui  Dumnezeu  nu  înseamnă 
a  diminua  eforturile  omeneşti  în  vederea  vindecării.  Dimpotrivă,  trata¬ 
mentul  medical  este  şi  el  privit  ca  o  conlucrare  a  omului  cu  voia  de  a 
tămădui  a  lui  Dumnezeu.  De  fapt,  întreaga  învăţătură  Ortodoxă  recu¬ 
noaşte  un  loc  propriu  efortului  omenesc,  străduinţei  şi  conlucrării  cu 
voia  lui  Dumnezeu.  Această  credinţă,  numită  „sinergie",  pretinde  folo¬ 
sirea  talentelor  şi  înzestrărilor  omeneşti  pentru  mântuire,  pentru  creş¬ 
terea  duhovnicească,  pentru  conduita  morală,  pentru  realizarea  capaci¬ 
tăţii  umane  cât  şi  pentru  împlinirea  voii  lui  Dumnezeu  în  toate  cele 
legate  de  comunitatea  noastră  şi  viaţa  socială.  Deci,  în  principiu,  folo¬ 
sirea  tratamentelor,  medicamentelor,  dietelor  terapeutice  şi  chiar  a  ope¬ 
raţiilor  chirurgicale  a  fost  considerată,  în  general,  în  Biserică  drept  căi 
de  conlucrare  cu  Dumnezeu  adecvate,  potrivite  şi  de  dorit  pentru  vin¬ 
decarea  suferinţelor  umane. 

Metode  noi,  decizii  noi,  probleme  noi 

Dar,  recent,  s-a  petrecut  în  medicină  ceva  care  creează  probleme 
pentru  acest  spirit  de  conlucrare  tradiţional.  Premizele  obişnuite  nu  mai 
sunt  atât  de  sigure  ca  odată.  Aceasta  se  datorează,  în  parte,  faptului  că 
progresele  în  cunoaşterea  biologică  au  aplicaţii  actuale  şi  potenţiale  care 
nu  se  reduc  la  vindecarea  suferinţelor  ci  şi  manipulează  şi  schimbă  pro¬ 
cesele  naturale  ale  trupului  şi  ale  minţii  umane.  De  exemplu,  pilula 
contraceptivă  şi  narcoticele  psihopate.  Aceste  tehnici  noi  ridică  pentru 
Biserică  anumite  întrebări.  Una  e  să  foloseşti  procedee  medicale  pentru 
a  restabili  starea  normală  a  pacientului  şi  alta  e  să  modifici  fiziolo¬ 
gia  şi  psihologia  pacientului  printr-o  intervenţie  medicală  continuă.  To¬ 
tuşi,  chiar  şi  în  acest  caz,  nu  au  existat  decât  obiecţii  minore  din  par¬ 
tea  Bisericii.  în  general,  am  constatat  foloasele  obţinute  de  diverse 
persoane  şi  am  mulţumit  lui  Dumnezeu  pentru  ele. 

Insă  aceste  progrese  au  continuat  şi  par  să  fi  depăşit  acum  o  limită 
care  nu  ne  mai  îngăduie  să  acceptăm  orice  iese  din  laborator  cu  presu¬ 
punerea  că  toate  descoperirile  sunt  bune.  Această  atitudine  nouă  nu  se 
limitează  la  probleme  de  etică  medicală,  ci  poate  fi  întâlnită  în  atitudinile 
contemporane  faţă  de  toate  dezvoltările  ştiinţifice  şi  tehnologice.  Accep¬ 
tam  înainte  aceste  dezvoltări  în  numele  „progresului",  ca  exemple  re¬ 
marcabile  ale  binelui  pe  care  îl  poate  obţine  omul.  Dar,  începând  cu 
bombele  atomice  de  la  Hiroshima  şi  Nagasaki,  descoperim  tot  mai  mult 
că  „progresul"  nostru  are  întotdeauna  un  preţ  de  plătit.  Fiecare  pas  al 
progresului  ştiinţific  şi  tehnic  ne  afectează  viaţa  atât  în  bine  cât  şi  în 
rău.  învăţăm,  de  exemplu,  să  socotim  preţul  progresului  în  termeni  de 
mediu,  de  sănătate,  în  efectul  asupra  calităţii  morale  şi  spirituale  a  fiinţei 
umane. 

Mai  mult,  s-a  schimbat  vechea  noastră  încredere  în  binefacerile 
aplicaţiilor  întregii  cunoaşteri  ştiinţifice.  în  trecut,  toată  dezvoltarea  teh¬ 
nologică  era  „bună";  astăzi,  tot  mai  mulţi  oameni  au  îndoieli.  Fiindcă 

suntem  capabili,  din  punct  de  vedere  tehnic,  să  facem  ceva  nu  rezultă 
în  mod  automat  şi  necesar  că  şi  trebuie  s-o  facem.  în  medicină,  de  pildă, 
perspectiva  expermentării  şi  manipulării  genetice,  deschisă  odată  cu  des¬ 
coperirea  codului  genetic  în  ADN,  a  determinat  oameni  de  ştiinţă  cu  re¬ 
putaţie  să  prevadă  primejdii  posibile  pentru  omenire  şi  să  stăruie  pen¬ 
tru  interzicerea  acestei  experimentări  cu  moştenirea  cromozomică  u- 
mană. 

în  orice  caz,  suntem  conştienţi  că  în  domeniul  medicinei  ne  con¬ 
fruntăm  cu  toţii  în  cursul  vieţii  noastre  cu  numeroase  decizii  privind 
procedurile  medicale.  Bolile  congenitale  pot  fi  acum  observate  încă  de 
când  pruncul  se  află  în  pântecele  mamei,  iar  legea  permite  avortul.  Aşa¬ 
dar,  părinţii  sunt  confruntaţi  cu  alternativa:  să  avorteze  sau  nu?  Este  un 
gen  nou  de  probleme  pe  care  tehnologia  medicală  le-â  făcut  posibile  doar 
foarte  recent.  Sau,  un  alt  exemplu.  O  rudenie  te  roagă  să  îi  donezi  un 
rinichi  căci  transplantul  de  rinichi  a  devenit  acum  posibil.  Câte  întrebări 
nu  apar!  Mai  întâi,  e  drept  să  se  transplanteze  un  organ  de  la  o  persoană 
la  alta?  Avem  dreptul  să  renunţăm  la  un  organ  de  trebuinţă  propriului 
trup?  Este  o  datorie  de  a  dona  un  organ  unui  soţ  sau  copil?  Dar  unui 
străin?  Putem  fi  îndreptăţiţi  să  refuzăm  donarea  unui  organ  pentru 
transplantare?  Putem  lua  organe  de  la  cei  decedaţi?  E  drept  să  existe 
bănci  de  organe?  Cine  le  poate  folosi?,  doar  cei  ce  îşi  permit  să  le  plă¬ 
tească?  Nici  una  dintre  aceste  întrebări  şi  o  mulţime  de  alte  întrebări 
similare  legate  de  fiecare  nou  progres  medical  nu  au  răspunsuri  evi¬ 
dente.  Şi  nici  uneia  nu  i  se  poate  da  răspuns  doar  pe  criterii  ştiinţifice 
şi  tehnologice.  Ele  implică  întrebări  profunde  care  privesc  binele  şi  răul, 

dreptâtea  şi  nedreptatea,  virtutea  şi  păcatul,  valorile  morale  şi  spiri¬ 
tuale. 

Un  nou  domeniu  de  studiu:  bioetica 

Ca  rezultat,  şi-a  făcut  apariţia  un  nou  domeniu  de  studiu.  Cunoscut 
sub  denumirea  de  „bioetică“,  acesta  tratează  problemele  privitoare  la 
viaţă  din  punctul  de  vedere  al  binelui  şi  răului.  Ca  orice  lucru  nou,  are 
rădăcini  în  trecut.  De  exemplu,  învăţătura  morală  creştin-ortodoxă  s-a 
preocupat  întotdeauna  de  problemele  vieţii.  Scriptura,  scrierile  Sf.  Pă¬ 
rinţi  ai  Bisericii,  dreptul  canonic  bisericesc,  chiar  cultul  şi  viaţa  sacra¬ 
mentală  au  implicaţii  morale  pentru  acest  gen  de  probleme.  însă,  abia 
de  curând,  moraliştii,  atei  sau  credincioşi,  au  început  să  caute  aborda¬ 
rea  acestora  într-un  mod  coerent  şi  organizat,  cu  o  referire  specială  la 
problemele  care  apar  din  posibilităţile  tehnologice  medicale  avansate. 
Disciplina  bioeticii  recunoaşte  că  nu  pot  fi  date  răspunsuri  fără  referire 
la  principii  şi  valori  care  nu  rezultă  din  demersul  ştiinţific.  Astfel,  unii 
bioeticieni  caută  valori  ale  „numitorului  comun“;  alţii  adoptă  o  anumită 
poziţie  filosofică  pentru  a-şi  întemeia  gândirea  şi  doctrina,  alţii  îşi  ba¬ 
zează  gândirea  şi  orientarea  pe  tradiţii  religioase.  [  .  .  .  ]  .2 


MORALA  ORTODOXA 

Morala  creştin-ortodoxă  îşi  fundamentează  judecăţile  etice  pe  Sf. 
Scriptură  şi  Sf.  Tradiţie.  Sf.  Tradiţie  este  „conştiinţa  Bisericii"  şi  se 
află  în  hotărârile  sinoadelor  ecumenice  şi  locale,  scrierile  Părinţilor  Bi¬ 
sericii,  dreptul  canonic  şi  în  cărţile  de  îndrumare  a  duhovnicilor. 

Chestiunile  care  nu  sunt  tratate  direct  în  izvoarele  vechi  sunt  a- 
bordate  de  moraliştii  ortodocşi  moderni  în  încercarea  de  a  exprima  apre¬ 
cieri  etice  în  concordanţă  cu  „conştiinţa  Bisericii".  Prin  urmare,  scrie¬ 
rile  lor  au  un  anumit  caracter  provizoriu  şi  sunt  totdeauna  supuse  exa- 
minăriii  episcopale,  sinodale  sau  general  ecleziale.  Există,  uneori,  dife¬ 
renţe  substanţiale  în  scrierile  lor.  Totuşi,  în  general,  moraliştii  ortodocşi 
competenţi  păstrează  o  atitudine  etică  comună.  Chestiunile  moderne  ale 
bioeticii  pretind  adesea  de  la  moralişti  găsirea  unor  locuri  paralele  în 
tradiţie  şi  deducerea  cu  ajutorul  raţiunii,  din  poziţii  doctrinare,  istorice 
şi  pastorale  consacrate,  a  unor  aplicaţii  etice  noi. 

Afirmaţii  doctrinare  şi  etice  fundamentale 

Poziţia  doctrinară  creştină  răsăriteană  este  prudentă  în  definirea  po¬ 
zitivă  a  conţinuturilor  centrale  ale  credinţei  sale.  Ea  preferă  via  negativa, 
sau  metoda  „apofatică"  (i.e.  a  spune  ceea  ce  nu  este  ceva).  în  morală,  o 
anumită  practică  poate  fi  prescrisă  ca  nefiind  în  concordanţă  cu  etosul  cre- 

2  In  text  urmează  două  paragrafe  referitoare  la  conţinutul  tematic  al  enci¬ 
clopediei  (probleme  concrete  şi  legale;  concepte  şi  principii  de  bază  în  abordarea 
problemelor  de  bioetică;  teorii  etice;  tradiţii  religioase;  perspective  istorice;  disci¬ 
pline  înrudite  care  au  relevanţă  în  domeniu)  şi  la  contextul  contribuţiei  pe  care  o 
aduce  articolul  (vezi  prezentarea  de  mai  sus;  nota  trad.). 


DOCUMENTAR 


141 


dinţei,  dar  adesea  nu  se  indică  nici  o  soluţie  pozitivă  în  afară  de  necesi¬ 
tatea  răbdării  şi  a  acceptării  situaţiei. 

Fără  îndoială  că  şi  creştinismul  ortodox  se  foloseşte  de  elemente  doc¬ 
trinare  şi  etice  „cataf  atice44.  Acestea  sunt  luate  în  serios  când  au  un  ca¬ 
racter  normativ,  dar  nu  într-un  mod  rigid,  legalist  sau  absolut.  Toate 
afirmaţiile  privitoare  la  revelaţia  divină,  care  constituie  tradiţia,  sunt 
considerate  limitate  şi  supuse  tainei  ca  o  dimensiune  necesară  a  orică¬ 
rei  înţelegeri  umane  a  divinului.  In  dreptul  canonic  şi  în  morală,  aceasta 
a  dus  la  practica  „iconomiei44,  care  autorizează  excepţii  ale  rânduielii 
fără  a  considera  excepţia  ca  un  precedent  pentru  abrogarea  rânduielii, 
în  cele  mai  multe  cazuri  justificarea  aplicării  iconomiei  este  evitarea 
unui  rău  mai  mare  ce  s-ar  produce  în  cazul  aplicării  stricte  a  legii.3  Câ¬ 
teva  învăţături  cheie  ale  doctrinei  au  aplicaţii  morale  imediate  cu  rele¬ 
vanţă  specifică  în  probleme  de  bioetică. 

Antropologie  teologică.  Omenescul  (humanum)  existenţei  noastre  este 
atât  un  dat  cât  şi  o  posibilitate.  Unele  autorităţi  patristice  fac  distincţia 
între  creaţia  fiinţei  umane  după  ,,chipul“  lui  Dumnezeu,  şi  „asemănarea" 
Sa.  „Chipul”  este  donatum-u\  intelectului,  sensibilităţii,  judecăţii  etice 
şi  al  auto-determinării.  în  umanitatea  căzută  acestea  rămân  parte  a  na¬ 
turii  umane,  deşi  întunecate,  rănite  şi  slăbite.  „Asemănarea44  este  capa¬ 
citatea  omului  de  a  deveni  ca  Dumnezeu,  de  a  realiza  o  perfecţiune  me¬ 
reu  mai  mare,  niciodată  încheiată.  Această  împlinire  a  umanităţii  noas¬ 
tre  este  denumită  tradiţional  theosis,  îndumnezeire.  Oamenii  sunt  de  fapt 
„mai  puţin  decât  oameni  desăvârşiţi44.  A  dobândi  starea  de  theosis  în¬ 
seamnă  a  realiza  integral  potenţialul  nostru  uman.  Din  punct  de  vedere 
moral,  această  învăţătură  duce,  pe  de-o  parte,  la  acceptarea  existenţei 
unei  „naturi  umane44,  pe  de  alta,  în  mod  clar,  ea  nu  restrânge  omenescul 
nostru  la  conformitatea  cu  această  natură.  „Chipul44  oferă  o  temelie  si¬ 
gură  pentru  judecata  morală.  „Asemănarea44  interzice  absolutizarea  ori¬ 
cărei  reguli,  legi  sau  formulări.4 

Energii  divine  şi  auto-determinare  umană.  Deşi  fiinţa  lui  Dumne¬ 
zeu  este  în  întregime  incomprehensibilă  pentru  mintea  omului,  energiile 
lui  Dumnezeu  sunt  prezente  în  fiecare  experienţă  umană.  A  vorbi  despre 
energiile  divine  înseamnă  a  vorbi  despre  lucrările  lui  Dumnezeu  faţă  de 
lumea  creată.  Relaţia  energiilor  lui  Dumnezeu  cu  libertatea  şi  auto-de- 
terminarea  umană  are  implcaţii  morale  evidente.  Ortodoxia  învaţă  că, 
deşi  Dumnezeu  este  stăpân  al  istoriei,  El  nu  obligă  sau  forţează  ascul¬ 
tarea  şi  conformitatea  cu  voia  Sa.  Conformitatea  constrânsă  înseamnă 
dezumanizare,  pe  când  umanitatea  împlinită  —  care  este  îndumnezeirea 
fiinţei  umane  —  trebuie  să  fie  liberă,  de  vreme  ce  Dumnezeu  este  liber, 
ceea  ce  ridică  problema  raportului  dintre  providenţa  divină  şi  responsa¬ 
bilitatea  umană.  Ortodoxia  menţine  aceşti  doi  termeni  intr-o  tensiune 
paradoxală:  omul  este  responsabil  şi  trebuie  să  lucreze  dar  Dumnezeu 
îşi  realizează  voia,  fie  cu  lucrarea  omului,  fie  împotriva  ei.  La  modul 


3  J.  Kotsonis,  „Fundamental  Principle3  of  Orthodox  Morality41.  The  Orthodox 
Ethos:  Studies  in  Orthodoxy.  Edited  by  A.J.  Philippou,  Oxford:  Holywell  Press,  1964. 

4  G.  A.  Maloney,  Mant  The  Divine  Icon:  The  Patristic  Doctrine  of  Man  Made 
According  to  the  Image  of  God.  Pecos,  N  M:  Dove  Publication,  1973. 

ideal,  acţiunile  umane  se  integrează  armonios  cu  scopurile  divine  într-o 
sinergie  perfectă  a  voinţei  divine  cu  cea  umană.  Această  învăţătură  de 
credinţă  nu  este  decât  o  extindere  şi  o  aplicare  a  doctrinei  ortodoxe  des¬ 
pre  natura  divină  şi  cea  umană  în  persoana  una  a  lui  Iisus  Hristos.  Din 
punct  de  vedere  etic,  aceasta  înseamnă  că  nu  putem  să  stăm  pur  şi  sim¬ 
plu  la  dspoziţia  lui  Dumnezeu.  Suntem,  mai  degrabă,  obligaţi  la  exerci¬ 
ţiul  auto-determinării  şi  responsabilităţii,  conform  atât  realităţii  umane 
cât  şi  scopului  divin.5 

Trup-suflet.  Dumnezeu  este  creator  atât  al  dimensiunii  materiale  cât 
şi  al  celei  spirituale  a  realităţii.  Creştinismul  ortodox  vede  aceste  aspecte 
ale  existenţei  strâns  legate  împreună.  Un  exemplu  pentru  această  cre¬ 
dinţă  este  icoana.  La  prima  vedere,  icoana  pare  a  fi  o  reprezentare  ar¬ 
tistică  stilizată  a  unei  persoane  sfinte.  însă  scopul  iconografului  este  de 
a  surprinde  în  formă,  linie,  culcare  şi  simbol  ambele  realităţi  ale  persoa¬ 
nei,  atât  cea  materială  cât  şi  cea  spirituală.  De  asemenea,  folosirea  sacra¬ 
mentală  a  unor  mijloace  materiale  (precum  apa,  untdelemnul,  pâinea, 
vinul  etc.)  în  scopuri  spirituale  demonstrează  comprehensiunea  Ortodo¬ 
xiei  faţă  de  relaţia  intimă  a  materiei  cu  spiritul.  Această  idee  cheie  este 
importantă  pentru  bioetică  deoarece  duce  la  afirmarea  categorică  a  uni¬ 
tăţii  psihosomatice  a  vieţii  umane.  „Trupul"  şi  „sufletul"  sunt  consti¬ 
tuenţii  existenţei  umane.  Accentul  pus  de  Ortodoxie  pe  înviere  confirmă 
viziunea  sa  că  viaţa  umană  şi  împlinirea  ei  sunt  legate  inextricabil  atât 
de  dimensiunea  fizică  cât  şi  de  cea  spirituală  a  existenţei.  în  termeni 
mai  moderni,  trupul  şi  personalitatea  sunt  elemente  esenţiale  pentru  îm¬ 
plinirea  potenţialităţii  umane.6 

Lege,  motivaţie,  intenţie.  Bazată  pe  cele  de  mai  sus,  reflecţia  mo¬ 
rală  în  Ortodoxie  este  o  combinaţie  echilibrată  între  lege,  motivaţie  şi 
intenţie.  Legea  morală  se  bazează  în  mare  parte  pe  acel  donatum  al 
naturii  umane.  Pentru  Ortodoxie,  legea  naturală  se  referă  în  principal 
la  relaţiile  fundamentale  necesare  constituirii  şi  susţinerii  societăţii  u- 
mane.  Pentru  Părinţii  Bisericii,  Decalogul  reprezintă  o  expresie  exce¬ 
lentă  a  legii  naturale  comune  tuturor  oamenilor.7  Asemănător,  dar  într-un 
mod  mai  flexibil,  există  modele  de  comportare  pentru  creştini  care  sunt 
prescrise  sau  proscrise  pentru  creşterea  după  chipul  şi  asemănarea  lui 
Dumnezeu  spre  theosis  sau  deplina  umanizare.  Aceste  imperative  pozi¬ 
tive  sau  negative  se  află  în  Sf.  Scriptură,  în  scrierile  Părinţilor  şi  în  ca¬ 
noanele  Bisericii.  Pentru  ortodocşi  acestea  sunt  normative  în  sensul  că 
ele  întrupează  conştiinţa  Bisericii  şi  reflectă  standardele  de  comportare 
adecvate  pentru  toţi  membrii  ei  şi,  potenţial,  pentru  toţi  oamenii  care 
cresc  după  chipul  şi  asemănarea  lui  Dumnezeu  spre  deplina  realizare  a 
personalităţii. 


5  G.  Florovsky,  Bible,  Church,  Tradition:  An  Eastem  Orthodox  Vieiv.  Bel- 
mont,  Mass.:  Nordland  Publishing  Co.,  1972,  pp.  113 — 120. 

6  V.  Antoniades,  Encheiridion  kata  Christon  Ethikes.  Constantinopole:  Fazi- 
let  Press,  1927,  1,  pp.  204 — 208. 

7  S.S.  Harakas,  „The  Natural  law  Teaching  of  the  Eastem  Orthodox 
Church44.  GOThR ,  Winter  1963—1964,  pp.  215—224. 

Acest  prim  nivel  al  orientării  morale  este  ferit  de  legalism  şi  de  un 
prescriptivism  rigid  prin  accentul  fundamental  pus  pe  iubire  ca  motiva¬ 
ţie  a  făpturii.  Biserica,  întemeiată  deplin  pe  o  teologie  trinitară  ce  înţelege 
Sfânta  Treime  în  primul  rând  ca  o  comuniune  de  persoane  unite  în  iu¬ 
bire,  învaţă  că  a  fi  asemenea  lui  Dumnezeu  înseamnă  a  fi  iubitor.  în  ge¬ 
neral,  poruncile  legii  morale  sunt  întrupări  ale  preocupării  iubitoare  pen¬ 
tru  buna  stare  a  altora.  în  consecinţă,  în  cele  mai  multe  situaţii  lucrarea 
iubitoare  este  în  conformitate  cu  criteriile  furnizate  de  porunci.8 

Rămâne,  totuşi,  deschisă  posibilitatea  excepţiilor,  adică  pentru  fo¬ 
losirea  „iconomiei"  atunci  când  conformitatea  cu  acţiunea  prescrisă  este 
apreciată  ca  nepotrivită  cu  intenţia  fundamentală  a  întregului  discurs 
moral  şi  anume  progresul  fiecărei  persoane  spre  desăvârşirea  chipului 
şi  a  asemănării  cu  Dumnezeu.  Astfel,  atât  ordinea  cât  şi  compasiunea  se 
armonizează  într-o  abordare  a  moralei  creştine  care  caută  să  evite  ex¬ 
tremele  legalismului  şi  relativismului. 

(va  urma) 


traducere 

Drd.  Sebastian  Moldovan 


8  Idem,  „An  Orthodox  Christiain  Approach  to  the  'New  MoralityV  GOThR , 
Spring  1970,  pp.  107 — 139. 

TEOLOGI  ROMÂNI  —  DOCTORI  ÎN  TEOLOGIE 

PESTE  HOTARE 

PARIS:  TEZA  DE  DOCTORAT  DESPRE  „HOMO  RIDENSM  IN  PA¬ 
TRISTICA  BIZANTINĂ.  —  Tânărul  teolog  ortodox  român  TEODOR 
BACONSKI,  aflat  la  studii  în  Capitala  Franţei,  a  susţinut,  în  ziua  de 
24  octombrie  1994,  la  Universitatea  Paris  IV  —  Sorbona,  o  teză  de 
doctorat  cu  un  subiect  deosebit  de  original:  Homo  ridens.  Cercetări 
asupra  regimului  socio-cultural  potrivit  patristicii  greceşti.  Lucrarea, 
întocmită  sub  îndrumarea  Prof.  Michel  Meslin,  specialist  în  Istoria  re¬ 
ligiilor  şi  fost  preşedinte  al  respectivei  Universităţi,  analizează  statu¬ 
tul  râsului  în  lumea  bizantină  şi  evoluţia  acestuia,  reflectate  în  scrie¬ 
rile  Sfinţilor  Părinţi,  precum  şi  integrarea  progresivă  a  teatrului  în 
viaţa  creştină  a  Bizanţului. 

Autorul  pune  în  lumină  atitudinea  Părinţilor  şi  a  Bisericii  faţă  de 
râs,  faţă  de  luarea  în  derâdere,  faţă  de  zeflemeaua  scenică  şi,  în  ge¬ 
neral,  faţă  de  teatru,  care,  după  ce  a  avut  de  înfruntat  o  anumită  re¬ 
ticenţă,  (îndeosebi  în  scrierile  Sfântului  Ioan  Gură  de  Aur,  sec.  IV), 
a  fost  treptat  acceptat  şi  integrat  în  viaţa  culturală  a  Bizanţului.  Un 
capitol  special,  extrem  de  interesant  şi  de  original,  este  închinat 
„Sfinţilor  mimi“,  care  s-au  convertit  la  credinţă  în  timpul  performan¬ 
telor  ior  teatrale  şi  pe  care  Biserica  i-a  canonizat,  putându-se  astfel 
vorbi,  cum  spune  autorul,  despre  „o  evanghelizare  a  zeflemelii,  care 
i-a  intors  la  Hristos  pe  profesioniştii  râsuluiu.  De  asemenea  un  feno¬ 
men  căruia  autorul  îi  consacră  o  analiză  pertinentă  este  cel  al  „nebu¬ 
nilor  în  Hristos14.  Evoluţia  statutului  râsului,  al  zeflemelii,  în  Bizanţ 
trebuie  pusă  în  paralel,  după  părerea  autorului,  cu  acel  „fond  netre¬ 
cător11  al  Ortodoxiei,  cu  ceea  ce  fiecare  generaţie  transmite  genera¬ 
ţiilor  următoare,  „în  unitatea  aceluiaşi  duh“,  şi  în  acelaşi  timp,  cu 
contextul  în  care  un  text  a  fost  scris  sau  o  anumită  practică  a  existat. 

Luând  cuvântul,  In  calitate  de  membru  al  Comisiei  de  examinare, 
Nicolas  Lossky,  teolog  ortodox,  profesor  la  Universitatea  Paris  X  — 
Nanterre  şi  la  Institutul  de  "^oîogie  Ortodoxă  „Sf.  Serge“  din  Paris,  a 
subliniat  că  această  lucrare  se  remarcă  prin  îndrăzneala  temei  alese, 
prin  dezinvoltura  cu  care  autorul  abordează  domeniul  teologiei  şi  Is¬ 
toriei  bisericeşti,  precum  şi  prin  rigoarea  analizei.  Remarcabilă  este, 
de  asemenea,  şi  tentativa  de  integrare  a  modernităţii,  demers  destul 
de  rar  întâlnit  în  teologia  ortodoxă  contemporană. 

Ca  o  concluzie  a  aprecierilor  exprimate  de  Comisia  de  examinare, 
s-a  afirmat  că  această  strălucită  teză  de  doctorat,  de  o  mare  originali- 

tater  este  o  dovadă  în  plus  a  bogăţiilor  pe  care  România  le  deţine  în 
domeniul  gândirii  teologice  ortodoxe. 

(cf.  SOP/iebruarie  1995) 

PARIS:  TEZA  DE  DOCTORAT  DESPRE  OPERA  PĂRINTELUI 
STANILOAE  —  Ieromonahul  IOACHIM  GIOSANU,  bursier  la  Institu- 
tul  de  Teologie  Ortodoxă  „St.  Serge"  din  Paris,  şi-a  susţinut  în  luna 
oct.  a  anului  trecut  teza  de  doctorat  pe  tema  „Indumnezeirea  omului 
în  gândirea  Părintelui  Stăniloae",  sub  îndrumarea  teologului  ortodox 
francez  Prof.  Olivier  Clement,  bun  cunoscător  al  operei  marelui  teo¬ 
log  român,  căruia  i-a  fost  şi  prieten  apropiat. 

Pornind  de  la  o  analiză  amănunţită  a  principalelor  două  lucrări 
consacrate  de  Pr.  Stăniloae  acestei  teme,  şi  anume  „Iisus  Hristos  sau  res¬ 
taurarea  omului"  (1943)  şi  „Chipul  nemuritor  al  lui  Dumnezeu"  (1993), 
lucrarea  pune  accentul  pe  cele  trei  etape  ale  comuniunii  omului  cu 
Dumnezeu  —  curăţirea  de  patimi,  iluminarea  şi  indumnezeirea.  Dar 
înaintarea  omului,  pe  calea  ascezei,  către  Dumnezeu  nu  este  abordată 
într-o  optică  individualistă,  ci  dimpotrivă,  având  la  bază  viaţa  comu¬ 
nitară,  întrucât  „omul  nu  poate  ajunge  la  starea  supremă  de  îndum- 
nezeire  decât  în  comuniune  cu  ceilalţi",  şi  aceasta  numai  în  sânul  Bi¬ 
sericii,  unde  se  împlinesc  asceza,  curăţirea  de  patimi,  rugăciunea.  „A 
da  un  sens  vieţii  tale  înseamnă  a-ţi  însuşi  chipul  şi  modul  teandric  al 
Mântuitorului,  înseamnă  a  avea  bucuria  de  a  te  descoperi  frate  al  Fiu¬ 
lui  lui  Dumnezeu.  A  înainta  către  Dumnezeu  înseamnă  a  te  afla  în 
comuniune  cu  îngerii  şi  cu  sfinţii  în  pace  cu  propria  ta  conştiinţă,  cu 
misiunea  şi  cu  datoria  ta  de  ales  al  Domnului,  dar,  în  acelaşi  timp  şi  a 
te  afla  faţă-n  faţă  cu  semenii  tăi,  căutând  să  le  fi  de  folos,  să  fii  bun 
şi  curat,  capabil  de  devotament,  de  răbdare,  de  iertare,  de  jertfelnicie 
şi  de  eroism"  a  conchis  Pr.  Ioachim  în  cuvântul  său  de  susţinere  a 
tezei.  C  *  v 

Absolvent  al  Facultăţii  de  Teologie  din  Bucureşti,  unde  şi-a  ob¬ 
ţinut  licenţa  în  1980  cu  teza  „Duminica,  sărbătoare  a  creştinilor",  Pr. 
Ioachim  Giosanu  a  intrat  în  monahism  în  1980,  fiind  hirotonit  ierodia- 
con  în  1981  şi  ieromonah  în  1990.  Aflat  la  Paris  din  1991  cu  o  bursă 
de  studii  la  Institutul  „St.  Serge"  în  vederea  redactării  tezei  sale  de 
doctorat,  îşi  desfăşoară  totodată  activitatea  pastorală  în  diferite  paro¬ 
hii  ortodoxe  din  regiunea  pariziană. 

(cf.  SOP/dec.  1994) 

BRUXELLES:  INAUGURAREA  BIROULUI  BISERICII  ORTODOXE 
DE  PE  LÂNGĂ  UNIUNEA  EUROPEANĂ.  —  La  10  ianuarie  a.c.,  la  Bru¬ 
xelles  a  avut  loc  ceremonia  oficială  de  inaugurare  a  Biroului  Bisericii 

Ortodoxe  de  pe  lângă  Uniunea^Europeană,  sub  înaltul  patronaj  al 
.  I.  P.  S.  Mitropolit  Pantelimon  al  Belgiei  (Patriarhia  Ecumenică).  La 
această  ceremonie  au  participat  numeroase  personalităţi,  printre  care 
Comisarul  European  Ioannis  Paleokrassas,  reprezentant  al  preşedinte¬ 
lui  Comisiei  Europene  Jacques  Delors,  nunţiul  apostolic,  ambasadori 

ai  unor  ţări  de  tradiţie  ortodoxă,  deputaţi  ai  Parlamentului  European, 
membri  ai  Comisiei  Europene. 

Ideea  înfiinţării  acestui  Birou  datează  din  mai  1994,  de  la  întâl¬ 
nirea  dintre  S.  S.  Patriarhul  Ecumenic  Bartolomeu  I  şi  preşedintele  De- 
lors,  de  la  Bruxelles,  şi  este  o  dovadă  a  importanţei  pe  care  Biserica 
Ortodoxă  o  acordă  edificării  noii  Europe  şi  a  dorinţei  sale  de  a-şi 
aduce  contribuţia  specifică.  „Intr-o  epocă  în  care  nu  numai  libertatea 
ci  şi  identităţile  naţionale  şi  culturale  sunt  ameninţate,  Europa  are  ne¬ 
voie  de  contribuţia  Bisericii  Ortodoxe  care,  cu  cei  200  de  milioane  de 
credincioşi  ai  săi,  (. .  .)  reprezintă  un  factor  important  pentru  viitorul 
continentului"  se  afirma  în  mesajul  adresat  cu  acest  prilej  de  preşe¬ 
dintele  Delors,  subliniindu-se  că,  în  acest  context,  Ortodoxia  este 
chemată  să  slujească  drept  punte  între  Răsărit  şi  Apus,  cât  şi  drept 
sursă  de  identitate  pentru  mulţi  europeni  din  Est,  apărându-i  totodată 
de  „ispitele  naţionalismului  exclusivist"  pe  care  Ortodoxia  îl  respinge. 
„La  rândul  lor  şi  occidentalii  au  multe  de  primit  (de  la  Ortodoxie),  a- 
ceasta  fiind  un  îndemn  şi  o  deschidere  către  transcendent,  pe  care  se 
întemeiază  valorile  fundamentale  ale  construcţiei  europene". 

In  discursul  de  răspuns,  Pr.  Emanuel  Adamakis,  conducătorul 
acestui  Birou,  a  subliniat  dorinţa  ortodocşilor  de  a  contribui,  prin 
afirmarea  viziunii  despre  om  proprie  tradiţiei  ortodoxe,  la  stabilirea 
noului  model  al  Uniunii  Europene.  „Perspectiva  de  lărgire  a  Uniunii 
Europene  către  ţările  Europei  de  Est  face  ca  responsabilitatea  Biseri¬ 
cii  Ortodoxe,  care  reprezintă  o  dominantă  a  identităţii  spirituale  şi 
culturale  a  acestor  ţări,  să  devină  cu  atât  mai  pertinentă".  In  faţa  pro¬ 
blemelor  contemporane,  ca  dreptatea  socială  sau  mediul  înconjurător, 
Biserica  Ortodoxă  a  adus  deja  răspunsuri  constructive,  „legând  teo¬ 
logia  persoanei  de  teologia  societăţii,  văzută  ca  o  comuniune  de  po¬ 
poare",  a  mai  spus  vorbitorul. 

(ct.  SOP/iebr.  1995) 

PATMOS:  1900  DE  ANI  DE  LA  SCRIEREA  „ APOCALIPSEI".  —  Cu 
prilejul  aniversării,  anul  acesta,  a  1900  de  ani  de  la  scrierea  ultimei 
cărţi  a  Noului  Testament,  „Apoca)ipsa“,  Patriarhia  Constantinopolului 
va  organiza  o  serie  de  manifestări  atât  la  Atena  cât  şi  în  insula 
Patmos  unde,  conform  tradiţiei  creştine,  şi-a  scris  cartea  Sf.  Apostol 
Ioan.  Punctul  central  al  acestor  festivităţi  îl  va  constitui  vizita  la  Pat¬ 
mos  a  Sanctităţii  Sale  Patriarhul  Bartolomeu  I  al  Constantinopolului, 
însoţit  de  întâistătătorii  celorlalte  Biserici  Ortodoxe  autocefale,  în  zi¬ 
lele  de  25  şi  26  septembrie  a.c. 

Pregătirea  festivităţilor  a  fost  încredinţată  P.  S.  Episcop  Isidor  de 
Tralles,  exarhul  Patriarhiei  Ecumenice  în  Patmos,  iar  organizarea  unui 
colocviu  ştiinţific  internaţional,  Prof.^Ilias  Ikonomu,  de  la  Universita¬ 
tea  din  Atena. 

(ct.  SOP/lebr.  1995) 

GRECIA:  MODIFICĂRI  LÂ  CONSTITUŢIE  PROPUSE  DE  BISERI¬ 
CA  GREACA  —  în  vederea  revizuirii  Constituţiei  greceşti,  cerute  de 

principalele  trei  partide  politice  din  ţară,  îndeosebi  privind  articolele 
referitoare  la  relaţiile  dintre  Biserică  şi  Stat,  Sf.  Sinod  al  Bisericii  Or¬ 
todoxe  a  Greciei  a  hotărât  să  procedeze  la  redactarea  modificărilor  pe 
care  Biserica  intenţionează  să  le  propună  forumului  legislativ.  In  acest 
scop,  a  fost  desemnată  o  Comisie,  condusă  de  I.P.S.  Mitropolit  Iero- 
nim  al  Tebei,  care  să  redacteze  un  raport,  propunând  printre  altele  şi 
o  eventuală  separare  între  Biserică  şi  Stat.  Această  problemă  a  mai 
fost  ridicată  încă  din  1986,  cu  prilejul  legii  privind  bunurile  biseri¬ 
ceşti,  votate  atunci  de  majoritatea  socialistă. 

( cf.  SOP/febr.  1995) 

ITALIA:  PARTICIPAREA  UNOR  IERARHI  ORTODOCŞI  ROMANI 
LA  SĂPTAMANA  DE  RUGĂCIUNE  PENTRU  PACE  ŞI  UNITATE 
CREŞTINA.  —  în  perioada  23 — 27  ianuarie  a.c.,  la  invitaţia  unor  ie¬ 
rarhi  din  Italia,  doi  membri  ai  Sfântului  Sinod  al  Bisericii  Ortodoxe 
Române,  Prea  Sfinţitul  Episcop  Casian  al  Dunării  de  Jos  şi  Prea  Sfin¬ 
ţitul  Ioachim  Vasluianul,  vicar  al  Episcopiei  Romanului  şi  Huşilor,  au 
participat  la  manifestările  legate  de  Săptămâna  de  rugăciune  pentru 
unitatea  creştină,  desfăşurate  în  două  dioceze  romano-catolice. 

Prea  Sfinţitul  Episcop  Casian  al  Dunării  de  Jos  a  fost  oaspetele 
Comunităţii  S.  Egidio  în  dioceza  Novara  şi  la  Roma,  iar  Prea  Sfinţitul 
Ioachim  Vasluianul  a  fost  oaspetele  Excelenţei  Sale  Mons.  Antonio 
Mattiazzo,  Arhiepiscopul  Padovei,  în  dioceza  Padova. 

Pe  lângă  slujbele  ecumenice  pentru  pace  şi  unitate  creştină  la 
care  au  participat,  cei  doi  ierarhi  români  au  avut  numeroase  întâl¬ 
niri  cu  monahi  şi  monahii  din  diferite  mănăstiri,  cu  studenţi  de  la  di¬ 
ferite  facultăţi,  cu  tineri,  membri  ai  unor  asociaţii  creştine,  au  vizitat 
aşezăminte  creştine  de  caritate,  în  toate  aceste  locuri  bucurându-se  de 
o  primire  deosebită  şi  fiind  invitaţi  să  vorbească  celor  cu  care  s-au 
întâlnit. 

Ierarhii  români  au  avut,  de  asemenea,  bucuria  să  întâlnească  şi 
români,  catolici  şi  ortodocşi,  rezidenţi  în  diferite  locuri  din  Italia  şi  să 
viziteze  aşezăminte  culturale  româneşti,  ca,  de  exemplu,  Prea  Sfinţi¬ 
tul  Casian  al  Dunării  de  Jos,  Academia  Română  din  Roma. 

Toţi  cei  cu  care  au  avut  contact  cei  doi  ierarhi,  au  ţinut  să-şi  ex¬ 
prime  preţuirea  pentru  Biserica  Ortodoxă  Română,  pentru  ierarhii  or¬ 
todocşi  români  şi  pentru  Prea  Fericitul  Părinte  Patrjtarh  Teoctist,  do¬ 
vedind  o  bună  cunoaştere  a  realităţilor  româneşti  şi  un  interes  deose¬ 
bit  atât  pentru  lucrarea  desfăşurată  de  Biserica  noastră  în  terenul 
propriu  misionar,  cât  şi  pentru  cea  desfăşurată  în  ecumenismul  local 
şi  internaţional. 

ROMÂNIA:  HIROTONIA  FEMEILOR  ÎN  BISERICA  EVANGHE¬ 
LICA  C.A.  —  Cu  50  de  voturi  pentru  şi  8  împotrivă,  Adunarea  Biseri¬ 
cii  Evanghelice  C.A.  din  România  a  adoptat  propunerea  privind  hiro¬ 
tonia  femeilor.  Adunarea  a  relevat  „viziunea  teologică  şi  experienţa 
pozitivă  a  altor  Biserici  Luterane  cu  privire  la  hirotonia  femeilor".  Fe¬ 
meile  hirotonite  pastori  vor  beneficia  de  aceleaşi  drepturi  ca  şi  cole- 

gii  lor  bărbaţi.  în  prezent,  o  femeie,  licenţiată  a  Institutului  Teologic 
Protestant  din  Sibiu,  funcţionează  ca  asistentă  a  unui  pastor.  Biserica 
Evanghelică  C.A.  numără  în  momentul  de  faţă  10  studente  de  teolo¬ 
gie,  hirotonia  femeilor  putând  începe  să  fie  făcută  în  mod  regulat  în¬ 
că  din  anul  acesta. 

Conform  unor  statistici  recente,  Biserica  Evanghelică  C.  A.  din 
România  număra,  la  sfârşitul  anului  1994,  numai  39  de  pastori  faţă  de 
G9  câţi  avea  în  1991,  aceasta  datorită  masivei  emigrări  în  Germania, 
care  a  făcut  ca  numărul  credincioşilor  acestei  Biserici  să  scadă  la 
23  000.  Numai  în  prima  jumătate  a  anului  trecut,  au  emigrat  în  Ger¬ 
mania  peste  o  mie  de  persoane,  membri  ai  Bisericii  Evanghelice  C.  A. 

(cf.  LWI/febr.  1995) 

MOSCOVA:  ŞTIRI  DIN  VIAŢA  PATRIARHIEI  MOSCOVEI.  — 
Conform  statisticilor  ’  întocmite  de  Patriarhie,  Biserica  Ortodoxă  Rusă 
dispune  de  peste  15  000  de  biserici  (faţă  de  6  800,  înainte  de  aniver¬ 
sarea  mileniului  de  la  încreştinarea  Rusiei).  Moscova  numără  234  de 
biserici  deschise  cultului  (faţă  de  doar  46  care  funcţionau  anterior),  iar 

alte  88  de  biserici  vor  fi  în  curând  restituite  credincioşilor. 

♦ 

520  n  dintre  ruşi  se  consideră  credincioşi.  Această  cifră  a  fost  dată 
'  publicităţii  de  către  Centrul  Rus  pentru  studierea  opiniei  publice,  in 
urma  unui  sondaj  efectuat  în  luna  august  a  anului  trecut.  Dintre  aceş¬ 
tia,  51%  sunt  credincioşi  ortodocşi,  însă  numai  20/n  dintre  cei  chestio¬ 
naţi  au  afirmat  că  merg  la  biserică  cel  puţin  o  dată  pe  săptămână. 

* 

La  înaltul  Colegiu  Militar  pentru  Apărarea  Chimică,  din  Saratov 
a  fost  inaugurată  o  biserică  a  Armatei,  cu  hramul  „Sf.  Dimitri  Dons- 
koi“.  La  ceremonia  de  sfinţire,  oficiată  de  I.P.S.  Arhiepiscop  Nectarie 
de  Saratov  şi  Volsk,  au  fost  prezenţi  general-colonelul  Stanislav  Pe- 
trov,  comandant-şef  al  trupelor  de  apărare  împotriva  armelor  chimice 
şi  biologice,  ofiţeri  şi  studenţi.  Respectiva  biserică  se  află  în  incinta 
fostei  mănăstiri  a  „Schimbării  la  Faţă“. 

(cf.  Buletinul  informativ  al  Patriarhiei  Moscovei/oct.  1994) 

MOSCOVA:  SFINŢIREA  PIETREI  DE  TEMELIE  A  CATEDRALEI 
MÂNTUITORULUI.  —  în  ziua  de  6  ianuarie  a.c.,  când  Biserica  Orto¬ 
doxă  Rusă  conform  calendarului  iulian,  sărbătoreşte  Naşterea  Domnu¬ 
lui,  Sanctitatea  Sa  Patriarhul  Alexei  II,  în  prezenţa  primului  ministru 
Viktor  Cernomârdin  şi  a  primarului  Moscovei,  Iuri  Luşkov,  a  sfinţit 
piatra  de  temelie  a  catedralei  Mântuitorului,  care  urmează  să  fie  re¬ 
construită  pe  locul  celei  iniţiale,  zidită  de  ţari  între  1839 — 1883  şi  dă¬ 
râmată  de  Stalin  în  1931.  Proiectul  edificiului,  estimat  la  cca.  150 — 
200  milioane  dolari,  se  doreşte  o  replică  fidelă  a  fostei  catedrale,  în 
stil  neo-rusesc,  una  din  cele  mai  mari  biserici  din  Rusia,  cu  o  capaci¬ 
tate  de  10.000  credincioşi;  lăcaşul  de  cult  va  fi  însă  completat  cu  in¬ 
frastructuri  moderne:  studiouri  de  radio  şi  televiziune,  săli  de  confe- 

rinţă,  parcare  subterana.  Lucrările  fundaţiei  fuseseră  începute  încă  din 
luna  septembrie  a  anului  trecut,  după  ce  autorităţile  bisericeşti,  îm¬ 
preună  cu  cele  guvernamentale  şi  municipale,  luaseră  în  comun  o  de¬ 
cizie  în  acest  sens  (vezi  „Vestitorul"  nr.  126/dec.  1994). 

„Această  biserică  a  fost  mereu,  şi  cu  ajutorul  lui  Dumnezeu  va  fi 
din  nou,  simbolul  Sfintei  Rusii  —  a  spus  Sanctitatea  Sa  Alexei  cu  pri¬ 
lejul  ceremoniei.  Deie  Domnul  ca  ea  să  fie  semnul  pocăinţei  noastre 
şi  a  renaşterii  Rusiei  în  dreptate  şi  pace,  în  credinţă  faţă  de  Dumne¬ 
zeul  părinţilor  noştri.  In  aceste  zile,  când  suferinţele  şi  greutăţile  nu 
fac  decât  să  sporească  în  jurul  nostru  fie  ca  reconstrucţia  acestui  sfânt 
lăcaş  să  marcheze  începutul  revenirii  noastre  pe  calea  -adevărului, 
păcii  şi  reînnoirii*. 

Deşi  unii  contestă  utilitatea  acestui  proiect  de  mare  anvergură 
şi-l  consideră  utopic,  sau  văd  în  el  tendinţe  de  recuperare  politică  pe 
fond  naţionalist,  totuşi,  majoritatea  credincioşilor  îi  acordă  o  deose¬ 
bită  importanţă,  dată  fiind  valoarea  sa  de  simbol,  care  justifică  atât 
eforturile  tehnice  cât  şi  cele  financiare,  considerabile  în  împrejurările 
actuale. 

(ci.  SOP/tebr.  199 5) 

BISERICILE  LANSEAZA  UN  NOU  APEL  IN  FAVOAREA  FOSTEI 
IUGOSLAVII.  —  Consiliul  Ecumenic  al  Bisericilor  şi  Federaţia  Lute¬ 
rană  Mondială  au  publicat  un  Apel  comun  în  favoarea  fostei  Iugos¬ 
lavii,  la  data  de  15  decembrie  1994.  Intitulat  „Să  redăm  speranţa  fos¬ 
tei  Iugoslavii  pentru  1995",  Apelul  urmăreşte  strângerea  de  fonduri 
pentru  a  finanţa  un  ajutor  umanitar  în  Croaţia,  Bosnia-Herţegovina, 
Serbia/Muntenegru  şi  Macedonia.  în  scrisoarea  care  însoţeşte  Apelul, 
Dl.  BRIAN  NELDNER  director  al  Intr-ajutorării  mondiale  a  F.L.M.,  şi 
Past.  MYRA  BLYTH,  directoare  a  Unităţii  a  IV-a  C.E.B.,  declară:  „Eve¬ 
nimentele  recent  survenite  în  regiunea  Bihac  au  arătat  încă  o  dată  în 
ce  măsură  suferinţele  care  rezultă  din  conflictul  din  fosta  Iugoslavie 
lovesc  populaţia  într-un  mod  brutal.  In  absenţa  unei  soluţii  politice 
negociate,  dezastrele  pe  care  le  provoacă  conflictul  anihilează  efor¬ 
turile  făcute  de  comunitatea  internaţională  pentru  a  restabili  nişte  con¬ 
diţii  normale  de  viaţă".  In  această  scrisoare,  se  subliniază  că  fondu¬ 
rile  adunate  vor  servi  la  finanţarea  unor  diferite  activităţi  de  ajuto¬ 
rare,  prevenire  şi  reconstrucţie.  Conform  documentelor  anexate  la 
Apel,  organismele  de  intr-ajutorare  ale  Bisericilor  implicate  au  pre¬ 
văzut  proiecte  a  căror  valoare  depăşeşte  16  milioane  de  dolari. 

ALBANIA:  SITUAŢIA  MINORITĂŢII  SÂRBE.  —  Sfântul  Sinod  al 
Bisericii  Ortodoxe  Sârbe  este  îngrijorat  de  soarta  minorităţii  sârbe 
din  Albania,  a  cărei  situaţie  —  după  cum  se  arată  într-un  comunicat 
difuzat  de  Patriarhia  de  la  Belgrad  —  nu  s-a  îmbunătăţit  cu  nimic  în 
ultimii  ani,  ci  „a  rămas  aceeaşi  ca  în  timpul  dictaturii  comuniste  a  lui 
Enver  Hodja44.  Episcopatul  ortodox  sârb  este  de  părere  că  Naţiunile 
Unite  ar  trebui  sesizate  de  această  situaţie,  iar  l.P.S.  Mitropolit  Amfi- 
lohie  al  Muntenegrului  a  fost  delegat  să  facă  demersurile  necesare 

pentru  ca  guvernul  de  la  Belgrad  să  protesteze  oficial  pe  lângă  gu¬ 
vernul  albanez  în  această  problemă.  In  timp  ce  autorităţile  albaneze 
vorbesc  de  „câteva  sute“  de  etnici  sârbi  care  trăiesc  în  Albania,  re¬ 
prezentanţii  Bisericii  Ortodoxe  Sârbe  apreciază  numărul  acestora  la 
cca  20.000,  dar  datele  precise  lipsesc. 

•  (cf.  SOP/febr.  1995) 

MAREA  BRITANIE:  PELERINAJ  CĂTRE  ORTODOXIE.  —  Un 
grup  de  cca  700  de  anglicani,  dintre  care  70  de  preoţi,  au  anunţat  re¬ 
cent  că  vor  trece  la  ortodoxie,  fiind  primiţi  în  sânul  Bisericii  Ortodo¬ 
xe  a  Antiohiei,  în  urma  unei  înţelegeri  stabilite  cu  Prea  Fericitul  Pa¬ 
triarh  Ignatie  IV  al  Antiohiei,  cu  prilejul  vizitei  acestuia  la  Paris,  în 
toamna  anului  trecut.  Foştii  anglicani  vor  avea  permisiunea  să  folo¬ 
sească  în  cult  un  rit  apusean,  dar  în  conformitate  cu  teologia  ortodo¬ 
xă,  aşa  cum  se  procedează  deja  în  anumite  parohii  ale  Patriarhiei  An¬ 
tiohiei  din  Statele  Unite,  parohii  alcătuite  din  foşti  credincioşi  episco- 
palieni. 

(cf.  SOP/febr.  1995) 

ISRAEL:  SĂRBĂTORIREA  BOBOTEZEI  PE  MALURILE  IORDANU¬ 
LUI.  —  în  ziua  de  19  ianuarie  —  Bobotează  după  calendarul  iulian, 
respectat  în  Patriarhia  Ortodoxă  a  Ierusalimului  —  cca  6  000  de  orto¬ 
docşi  palestinieni,  greci,  ruşi  şi  etiopieni  s-au  adunat  pe  malul  Iorda¬ 
nului,  în  jurul  Patriarhului  Ierusalimului  Diodor,  pentru  a  sărbători 
marele  praznic  al  Botezului  Domnului.  Locul  unde  a  fost  botezat  Hris- 
los,  aflat  la  câţiva  kilometri  depărtare  de  enclava  autonomă  a  Ieriho- 
nului,  este  zonă  militară  închisă,  dar  pentru  acest  prilej  armata  israe- 
liană  a  permis  accesul  credincioşilor.  Cu  toate  acestea,  2  000  de  orto¬ 
docşi  palestinieni  au  fost  opriţi  la  un  post  de  control  de  la  linia  de 
demarcaţie  israelo-palestiniană  şi  împiedicaţi  să  o  ia  pe  drumul  direct 
care  trece  prin  Ierihon,  fiind  obligaţi  să  ocolească,  prin  teritoriu  isra- 
elian. 

(cf.  SOP/febr.  1995) 

RAMALLAH:  BISERICILE  CREŞTINE  DIN  CISJORDANIA  VOR 
SĂRBĂTORI  PAŞTELE  ÎMPREUNA.  —  Luteranii,  Anglicanii,  Catolicii 
şi  Greco-Catolicii  din  oraşul  palestinian  Ramallah  (Cisjordania)  au  ho¬ 
tărât  să  sărbătorească  anul  acesta  Paştele  la  aceeaşi  dată  cu  Ortodoc¬ 
şii,  deci  pe  23  aprilie.  Până  acum  Bisericile  creştine  ne-ortodoxe  săr¬ 
bătoreau  Paştele  cu  o  săptămână  înaintea  Ortodocşilor.  întrucât  în  a- 
ceastă  regiune  sunt  în  vigoare  ambele  calendare  —  şi  cel  iulian  şi  cel 
gregorian  — ,  pentru  Crăciun  rezultau  trei  date  diferite,  iar  pentru 
Paşte  două.  De  mult  timp,  creştinii  palestinieni  ceruseră  liderilor  lor 
religioşi  de  la  Ierusalim  să  ajungă  la  o  înţelegere  privind  unificarea 
datelor.  Hotărârea  Bisericilor  creştine  privind  data  Paştelui  a  fost 
bine  primită  de  primarul  din  Ramallah,  de  reprezentanţii  instituţiilor 
creştine  şi  de  credincioşi.  In  acest  sens,  este  de  menţionat  că  unele  fa¬ 
milii  ortodoxe  şi-au  exprimat  intenţia  de  a  sărbători  Crăciunul  impre- 

una  cu  ceilalţi  creştini  ne-ortodocşi,  la  25  decembrie,  şi  nu  la  7  ianua¬ 
rie.  Pastorul  Munib  Younan,  de  la  Congregaţia  din  Ramallah  a  Biseri¬ 
cii  Evanghelice  Luterane  din  Iordania,  a  apreciat  drept  „curajoasă41  a- 
ceastă  decizie,  considerând-o  „semnificativă  pentru  mărturia  Bisericii 
palestiniene  în  acest  timp  de  pace“. 

(ci.  LW//9  iebr .  1995J 

PAKISTAN:  DOI  CREŞTINI  CONDAMNAŢI  LA  MOARTE  DE 
FUNDAMENT ALISMUL  ISLAMIC.  —  Doi  creştini  pakistanezi,  Sala- 
mat  Masih,  în  vârstă  de  14  ani,  şi  unchiul  său,  Rehmat  Masih,  de  40 
ani,  se  află  sub  ameninţarea  pedepsei  capitale,  fiind  acuzaţi  de  blas¬ 
femie:  acuzatorul  lor  şi  singurul  martor  de  altfel,  clericul  musulman 
Fazul  Haq,  a  susţinut  că  cei  doi  au  scris  sloganuri  împotriva  profetu¬ 
lui  Mahomed.  Extremiştii  islamici  şi-au  menţinut  cererea  de  condam¬ 
nare  la  moarte  a  celor  doi,  în  pofida  demonstraţiilor  de  stradă  în  fa¬ 
voarea  achitării,  care  au  avut  loc.  Episcopul  anglican  de  Rochester, 
Rev.  Michael  Nazir-Ali,  originar  din  Pakistan,  a  afirmat  că  execuţia 
celor  doi  „ar  da  o  lovitură  iremediabilă  dialogului  creştino-musul- 
man".  „Am  recomandat  în  repetate  rânduri  guvernului  Bhutto  —  a 
spus  Excelenţa  Sa  —  să  anihileze  ameninţarea  fundamentalistă  şi  să 
abroge  legislaţia  penală  păgubitoare  instituită  de  fostele  regimuri  în 
anii  '80,  din  dorinţa  de  a  satisface  fundamentalismul  islamic.  (. . .).  Fun- 
damentaliştii  constituie  un  grup  relativ  restrâns,  dar  cu  o  capacitate 
enormă  de  instigare  şi  mă  îngrijorează  nu  numai  soarta  celor  doi  creş¬ 
tini,  ci  şi  soarta  altor  minorităţi  religioase  din  Pakistan  —  inclusiv  a 
musulmanilor  —  afectaţi  de  această  legislaţie".  Episcopul  anglican,  a 
subliniat  că  problema  toleranţei  religioase  ar  putea  fi  soluţionată  da¬ 
că  s-ar  face  distincţia  necesară  între  Islam  „ca  mare  religie"  demnă 
de  respect  şi  „un  sistem  ideologic,  analog  marxismului". 

La  rândul  său,  Biserica  din  Suedia  a  protestat  împotriva  sentinţei 
de  condamnare  la  moarte,  cu  atât  mai  mult  cu  cât  Pakistanul  a  sem¬ 
nat  Convenţia  Internaţională  pentru  drepturile  copilului,  care  inter¬ 
zice  pedeapsa  capitală  împotriva  unui  minor. 

(ci.  Church  Times/24  iebr..  1995) 

NORVEGIA:  ÎNTRUNIREA  PREZIDIULUI  CONFERINŢEI  BISERI¬ 
CILOR  EUROPENE  (KEK).  —  La  invitaţia  Bisericii  Luterane  a  Norve¬ 
giei,  Prezidiul  KEK  s-a  întrunit  la  Granavolden,  între  11 — 15  ianuarie 
a.  c.  Slujba  de  deschidere  a  fost  oficiată  de  episcopul  locului,  D-na  Ro- 
semarie  Kong,  prima  femeie-episcop  din  Biserica  norvegiană. 

Preşedintele  KEK  Past.  John  Arnold  (Anglia),  în  discursul  său,  a 
făcut  un  scurt  istoric  al  Bisericii  norvegiene,  care  va  sărbători  anul 
acesta  un  mileniu  de  la  încreştinare,  menţionând  totodată  progresele 
înregistrate  pe  plan  ecumenic  de  la  ultima  întrunire  a  prezidiului.  Pre- 
zentându-şi  raportul,  secretarul  general  al  KEK,  Past.  Jean  Fischer,  a 
făcut  o  trecere  în  revistă  a  situaţiei  religioase  şi  interreligioase  în  Eu¬ 
ropa,  atrăgând  atenţia  asupra  războiului  din  Cecenia,  dar  menţionând 
totodată  şi  anumite  semne  dătătoare  de  speranţă  cu  privire  la  evolu- 

ţia  relaţiilor  ecumenice,  ca  de  pildă  întrevederea  dintre  reprezentan¬ 
ţii  Patriarhiei  Ecumenice  şi  cei  ai  Alianţei  Baptiste  mondiale,  precum 
şi  înfiinţarea  unor  consilii  ecumenice  locale  şi  continuarea  dialoguri¬ 
lor  teologice  bilaterale  între  diferitele  familii  confesionale. 

Discuţiile  s-au  axat  apoi  pe  problemele  financiare,  analizându-se 
bilanţul  pe  1994,  precum  şi  necesităţile  de  consolidare  a  bugetului  pe 
1995. 

Un  punct  important  pe  ordinea  de  zi  l-a  constituit  întrunirea  ecu¬ 
menică  KEK  cu  Consiliul  Conferinţelor  Episcopilor  Europeni  (CCEE), 
stabilită  pentru  luna  mai  şi  urmată  de  întrunirea  Comitetului  Central 
KEK;  unul  din  scopurile  întâlnirii  cu  CCEE  este  şi  cel  de  a  demara 
procesul  pregătitor  al  unei  a  Doua  Adunări  Ecumenice  Europene  (pri¬ 
ma  a  avut  loc  la  Basel,  în  1986),  prevăzută  pentru  luna  mai  1997,  şi 
stabilirea  locului  acesteia. 

Prezidiul  şi-a  dat  acordul  în  vederea  numirii  unui  grup  de  lucru 
european  care  să  se  ocupe  de  problema  rasismului  şi  xenofobiei,  a  a- 
probat  continuarea  activităţii  comitetului  de  studii,  îndeosebi  pregă¬ 
tirea  unui  Colocviu  despre  Evanghelie  şi  cultură,  care  să  se  ocupe  şi 
de  problema  sectelor  şi  de  prozelitism,  precum  şi  a  unui  Colocviu  des¬ 
pre  Biserică  şi  Stat. 

(cf.  Comunicat  KEK/ian.  1995) 

CONGO:  APEL  ECUMENIC  LA  PACE.  —  în  ziua  de  29  ianuarie 
a.  c.f  30  000  de  creştini  s-au  adunat  la  Brazzaville  pentru  a  sărbători 
un  sfert  de  veac  de  ecumenism  în  Congo.  Bisericile  membre  ale  Con¬ 
siliului  creştin  (Ortodoxă,  Catolică,  Evanghelică,  Salutistă  şi  Kimban- 
guistă)  au  dat  o  declaraţie  oficială  cu  acest  prilej ,  îndemnându-i  pe 
congolezi  să-şi  „îndepărteze  din  inimi  orice  ură  tribală  pentru  a  resta¬ 
bili  pacea".  Confruntările  interetnice  au  făcut  în  această  ţară  peste 
două  mii  de  morţi  numai  în  ultimii  doi  ani,  asasinatele  sunt  frecvente, 
minciuna  şi  hoţia  au  devenit  „o  adevărată  industrie*1.  Bisericile  cer 
preşedintelui  Lissouba,  precum  şi  factorilor  politici,  să  desfiinţeze  mi¬ 
liţiile  înarmate  ale  diferitelor  partide  şi  să  garanteze  independenţa  şi 
dreptatea. 

(cf.  La  Croix/8  febr.  1995) 
Măriuca  Alexandrescu 


In  mcmoriam 


PRGTOPRESBITER  JOHN  MEYENDORFF 

In  iulie  a.c.  se  împlinesc  trei  ani  de  la  trecerea  la  cele  veşnice  a 
marelui  teolog  ortodox,  părintele  John  Meyendorff.  Prin  moartea  sa 
survenită  la  22  iulie  1992  Ortodoxia  a  pierdut  unul  dintre  cei  mai  re¬ 
marcabili  savanţi,  profesori  şi  preoţi. 

Părintele  John  Meyendorff  s-a  născut  într-o  familie  de  emigranţi 
ruşi  în  anul  1926  la  Neuilly-sur-Seine,  Franţa.  După  terminarea  pre¬ 
gătirii  secundare,  îşi  continuă  studiile  la  Institutul  Teologic  Ortodox 
Sf.  Serghie  din  Paris  pe  care  l-a  absolvit  în  anul  1949.  în  acelaşi  timp 
studiază  şi  la  Sorbona  obţinând  titlurile:  „diplome  d'etudes  superieu- 
res"  (1949),  „diplome  de  Tficole  pratique  des  hautes  etudes“  (1954)  şi 
„doctorat-es-lettres"  (1958).  După  aceea  J.  Meyendorff  este  numit  asis¬ 
tent  la  catedra  de  Istorie  bisericească  la  Institutul  amintit,  fiind  şi 
membru  al  „Centrului  Naţional  Francez  pentru  Cercetări  Ştiinţifice*. 
Perioada  „franceză"  din  viaţa  şi  activitatea  lui  J.  Meyendorff  se  în¬ 
cheie  cu  susţinerea  titlului  de  doctorat  în  teologie  cu  lucrarea  despre 
teologia  Sf.  Grigorie  Palama  (1958). 

După  hirotonia  întru  preot,  devine  profesor  de  Istorie  bisericească 
şi  de  Patristică  la  Seminarul  teologic  ortodox  ,,Sf.  Vladimir"  din  New 
York.  Pe  lângă  funcţia  sa  de  profesor  la  Seminarul  teologic,  a  ocu¬ 
pat  şi  funcţia  de  lector  la  catedra  de  bizantinologie  la  Universitatea 
din  Harvard.  Din  1967  J.  Meyendorff  este  numit  profesor  la  catedra 
de  Istorie  bizantină  la  Universitatea  din  Fordham.  A  fost  de  aseme¬ 
nea  profesor  invitat  la  Universitatea  din  Columbia.  Din  1984  şi  până 
la  moartea  sa  a  fost  decan  al  seminarului  „Sf.  Vladimir". 

In  calitatea  sa  de  membru  al  unui  mare  număr  de  asociaţii  profe¬ 
sionale  şi  ştiinţifice,  J.  Meyendorff  a  fost  preşedinte  al  „Societăţii  Or¬ 
todoxe  Creştine  *  din  America,  preşedinte  al  Asociaţiei  americane  de 
patristică,  membru  al  comitetului  executiv  al  Societăţii  de  cercetări 
bizantine  al  S.U.A.,  membru  corespondent  al  Academiei  Britanice  ş.a. 

In  munca  sa  de  mulţi  ani  la  Seminarul  teologic  ortodox  „Sf.  Vla¬ 
dimir",  el  a  fost  şi  director  al  bibliotecii  seminarului  precum  şi  redac¬ 
tor  al  revistei  „St.  Vladimir’s  Theological  Quarterly"  şi  redactor  şef 
al  revistei  lunare  „The  Orthodox  Church".  Ca  slujitor  al  Bisericii  Or¬ 
todoxe,  părintele  Meyendorff  a  fost  preşedinte  al  secţiei  externe  a 
Bisericii  Ortodoxe  din  America,  şi  consilier  al  Sf.  Sinod. 

Ca  reprezentant  al  Bisericii  Ortodoxe,  părintele  Meyendorff  a  par¬ 
ticipat  activ  în  Consiliul  moridial  al  Bisericilor,  ca  preşedinte  al  Comi¬ 
siei  pentru  credinţă  şi  constituţie  (1967 — 1975)  şi  ca  membru  al  comitetu¬ 
lui  central  al  consiliului.  A  depus  eforturi  deosebite  pentru  unitatea 
ortodoxă,  fiind  unul  din  întemeietorii  „Syndesmos“  (Organizaţia  mon- 

dială  a  tineretului  ortodox),  precum  şi  primul  secretar  al  acestei  or¬ 
ganizaţii. 

Pentru  meritele  sale  ştiinţifice  părintelui  John  Meyendorff  i-a  fost 
decernat  titlurile  de  Doctor  Honoris  Causa  al  Universităţii  din  Notre 
Dame  şi  al  Facultăţii  de  teologie  die  Koşite-Slovacia.  I-a  mai  fost  de¬ 
cernat  Ordinul  Sf.  Vladimir  de  către  patriarhul  Alexie  al  II-lea  cu  oca¬ 
zia  vizitei  în  America  a  întâistătătorului  Bisericii  Ortodoxe  Ruseşti  în 
noiembrie  1991. 

De-a  lungul  activităţii  părintelui  Meyendorff  este  aproape  impo¬ 
sibil  să  facem  o  diferenţă,  sau  să  separăm  cercetările  sale  ştiinţifice  de 
activitatea  sa  pastorală,  nu  putem  deci  face  o  separaţie  între  savan¬ 
tul  John  Meyendorff  şi  părintele  John  Meyendorff.  Departe  de  a  fi 
Moriginal“  fiind  în  emigraţie,  sau  tocmai  datorită  acestui  fapt,  repetă  mo¬ 
dul  de  a  fi  al  marilor  gânditori  creştini  ruşi  din  prima  jumătate  a  se¬ 
colului:  este  suficient  numai  să  ne  amintim  numele  lui  Pavel  Florens- 
ky  şi  a  părintelui  Serghie  Bulgakov.  La  fel  de  dificil  ar  fi  să  facem  o 
distincţie  între  cercetările  pur  ştiinţifice  ale  lui  J.  Meyendorff  în  do¬ 
meniul  patristicii,  istoriei  bisericeşti,  istoriei  bizantine,  relaţiilor  spi¬ 
rituale  şi  culturale  bizantino-slave  şi  cele  consacrate  problemelor  con¬ 
temporane  şi  perspectivelor  bisericii,  politicii  bisericeşti  şi  mişcării 
ecumenice.  In  primul  caz  imposibilitatea  delimitării  este  bazată  pe  uni¬ 
tatea  persoanei,  iar  în  al  doilea  caz  se  bazează  pe  unitatea  punctului  de 
vedere  teologic. 

Scrierile  părintelui  Meyendorff  apar  în  cel  puţin  12  limbi.  El  în¬ 
suşi  a  scris  în  franceză,  engleză  şi  în  limba  sa  maternă,  rusa.  Dar  să 
facem  o  suscintă  trecere  în  revistă  a  principalelor  lucrări  ale  părinte¬ 
lui  Meyendorff,  pentru  ca  cititorii  să-şi  poată  forma  o  imagine  cât  mai 
completă  despre  imensa  sa  activitate  ştiinţifică. 

John  Meyendorff  se  face  vestit  în  lumea  ştiinţifică  la  sfârşitul  ani¬ 
lor  '50  cu  o  serie  de  publicaţii  asupra  teologiei  Sfântului  Grigorie  Pa- 
lama:  „Introducere  în  învăţătură  Sfântului  Grigorie  Palama"  (1959); 
ediţia  critică  şi  traducerea  Triadelor  acestuia  în  2  voi.  (1959);  „Sf.  Gri¬ 
gorie  Palama  şi  mistica  ortodoxă"  (1959)  ş.a.  De  acum  înainte  J.  Mey¬ 
endorff  va  fi  socotit  ca  unul  dintre  putinii  cu  autoritate  în  domeniul 
teologiei  bizantine  şi  a  întregii  bizantinologii,  ale  cărui  opinii  pot  fi 
contestate  dar  în  nici  un  caz  nu  pot  fi  ignorate. 

De  la  începutul  anilor  '60  părintele  Meyendorff  a  publicat  neîn¬ 
trerupt  următoarele  cărţi:  „Biserica  Ortodoxă  ieri  şi  astăzi"  (1963); 
„Concepţia  ortodoxă  contemporana  despre  Biserică"  (1964);  „Ortodo¬ 
xie  şi  catolicitate"  (1966);  „Hristos  în  gândirea  creştină  răsăriteană" 
(1969);  „Isihasmul  bizantin"  (1973);  „Teologia  bizantină"  (1976);  „Tra¬ 
diţia  vie"  (1978);  „Bizanţul  şi  înălţarea  Rusiei"  (1981);  „Moştenirea  bi¬ 
zantină  şi  Biserica  Ortodoxă"  (1982);  „Catolicitate  şi  Biserică"  (1983); 
„Introducere  în  teologia  bizantină"  (1985);  „Unitatea  imperială 
şi  divizările  creştine.  Biserica  între  anii  450 — 680.  d.  Hr.“  (1989). 
Cărţile  părintelui  Meyendorff  sunt  traduse  până  în  prezent  în  urmă- 
Loarele  limbi:  franceză,  engleză,  germană,  italiană,  rusă,  greacă,  fin¬ 
landeză,  spaniolă,  olandeza,  japoneză,  poloneză  şi  sârbă. 

Nu  vom  greşi  dacă  vom  spune  că  părintele  J.  Meyendorff  este 
unul  dintre  cei  mai  de  seamă  teologi  ortodocşi  de  la  sfârşitul  celui 
de  al  doilea  mileniu.  El  înţelegea  Ortodoxia  în  modul  în  care  ea  este 
„după  adevărul  ei“,  nu  în  particularitatea  ei  istorică  şi  în  insuficien¬ 
ţele  ei  sau,  câteodată,  în  aspectul  ei  sectar,  ci  în  sensul  şi  înţelesul  ei 
universal  şi  metafizic.  Iată  de  ce  după  mărturisirea  celor  care  l-au  cu¬ 
noscut  (N.  Struve),  el  avea  o  atitudine  calmă  şi  realistă  în  raport  cu 
problemele  Bisericii  Ortodoxe.  Tocmai  din  această  cauză  el  înţelege 
separarea  şi  opunerea  în  lumea  creştină  ca  o  mare  nefericire:  „Regre¬ 
tabila  a  900-a  aniversare  (1054 — 1954) 41  este  titlul  uneia  dintre  pri¬ 
mele  sale  lucrări. 

îun  mutai  A*  jflSB  1  :  . 

t  PREOT  DR.  SIMION  RADU 

Joi,  30  martie  1995,  a  pornit  pe  calea  veşniciei,  cel  care  a  fost  un  ze¬ 
los  şi  luminat  slujitor  al  Bisericii  şi  Teologiei  —  pr.  prof.  dr.  Simion 
Radu.  “  ,  -  r  1  * 

Adormitul  în  Domnul  s-a  născut  în  18  noiembrie  1906,  în  localita¬ 
tea  Mohu,  de  lângă  Sibiu.  A  absolvit  Şcoala  Normală  ,, Andrei  Şaguna44 
din  Sibiu,  în  1926  şi  a  funcţionat  apoi  ca  învăţător,  pe  durata  unui  an, 
în  localitatea  Târlungeni  din  jud.  Braşov.  Intre  1927 — 1931  a  frecventat 
cursurile  Academiei  Teologice  „Andreiene",  din  Sibiu,  răstimp  în  care 
şi-a  dat  şi  diferenţa  de  liceu  şi  a  luat  bacalaureatul.  Examenul  de  licenţă 
l-a  susţinut  la  Cernăuţi  în  1935,  iar  doctoratul  în  Teologie,  la  Facultatea 
de  Teologie  din  Bucureştii,  în  1949,  cu  teza:  ,, Iubirea  creştină  şi  realita¬ 
tea  socială.  Studiu  critic  de  sinteză  etico-socială14.  In  1944  a  susţinut  al 
doilea  examen  de  licenţă,  în  Litere  şi  Filozofie,  la  Universitatea  din 
Cluj  —  Sibiu.  J*  ;*  J  1  r  vv  ^  *  '  ■ 

între  1931 — 1948  a  funcţionat  ca  profesor  de  religie  la  următoarele 
şcoli:  Şcoala  Comercială  Superioară  şi  Gimnaziul  din  Haţeg,  Şcoala  Nor¬ 
mală  din  Cristurul  Secuiesc,  Liceele  teoretice  de  băieţi  şi  fete  din  Sighi¬ 
şoara  şi  Liceul  „Gheorghe  Lazăr“  din  Sibiu.  La  Cristurul  Secuiesc  a  în¬ 
deplinit  şi  funcţia  de  paroh,  pe  parcursul  a  cinci  ani. 

în  urma  reformei  învăţământului  din  1948  a  fost  numit  profesor 
suplinitor  de  Matematică  şi  Fizică,  la  Şcoala  generală  din  Guşteriţa  — 
Sibiu,  unde  a  funcţionat  până  în  1950. 

în  1951  a  fost  numit  asistent  la  Secţia  de  Teologie  Sistematică  a  In¬ 
stitutului  Teologic  Universitar  din  Sibiu,  dar  datorită  convingerilor  sale 
anticomuniste  a  fost  arestat  în  1952  şi  deportat  la  Canal.  După  elibera¬ 
rea  din  detenţie  este  numit  în  noiembrie  1955,  bibliotecar  ajutător  la 
Biblioteca  Institutului  Teologic,  iar,  după  un  an,  duhovnic  al  studenţilor 
în  Teologie,  funcţionând  în  această  calitate  până  la  pensionare.  Şi-a  va¬ 
lorificat  în  această  ultimă  etapă  a  activităţii  întreg  potenţialul  intelec¬ 
tual  şi  de  slujitor  la  altar,  arătându-se  preocupat  de  formarea  duhovni¬ 
cească  a  studenţilor.  Din  păcate,  timpul  şi  împrejurările  nu  i-au  fost  în¬ 
totdeauna  favorabile.  Dar,  ar  fi  nedrept  să  i  se  treacă  sub  tăcere  stă¬ 
ruinţa  cu  care  s-a  dăruit  muncii  sale  duhovniceşti.  A  susţinut,  în  aceas¬ 
tă  perioadă,  în  mod  frecvent,  meditaţii  în  capela  Institutului,  care  dacă 
s-ar  aduna  într-un  volum,  ar  alcătui  un  substanţial  curs  de  „Formare 
duhovnicească",  disciplină  care  a  fost  introdusă  abia  după  revoluţie,  în 
învăţământul  teologic,  pe  care  însă  părintele  Simion  Radu  a  anticipat-o 
cu  mai  multe  decenii.  De  altfel,  celui  mutat  acum  la  cele  veşnice  nu  i 
s-a  ostoit  în  suflet,  o  viaţă  întreagă,  dorul  după  misiunea  de  dascăl,  pen¬ 
tru  care  s-a  pregătit  vreme  îndelungată,  în  tinereţea  sa. 

După  pensionare,  s-a  dedicat  cu  stăruinţă  scrisului  teologic,  publi¬ 
când  frecvent  articole  în  „Telegraful  Român".  De  altfel,  şi  înainte  s-a 
remarcat  ca  un  bun  condeier,  publicând  interesante  cărţi  şi  studii.  Amin¬ 
tim  astfel:  „Duh  creştin  şi  duh  românesc.  îndemnuri  către  tineri",  Si¬ 
biu,  1942,  128  p.;  „Evanghelia  şi  democraţia.  încercare  critică  de  orien- 

tare  socială",  Sibiu,  1945,  96  p.;  ,, Infinitul  —  esenţa  realităţii  cosmice  — 
Funcţiunea  axiologică  a  credinţei",  Sibiu,  1946,  16  p.;  „Doctrina  despre 
canon  şi  satisfacţiune  la  romano-catolici",  în  „Revista  Teologică",  nr. 
3 — 4/1936;  „Doctrina  romano-catolică  despre  indulgenţe",  în  „Revista 
Teologică"  nr.  6/1937,  7 — 8/1938;  „Măreţia  omului  sau  gândirea  onestă 
şi  justă",  în  „Revista  Teologică"  nr.  3 — 4/1946. 

Un  eveniment  aparte,  care  i-a  marcat  ultima  parte  -a  vieţii,  a  fost 
pelerinajul  la  locurile  sfinte.  A  scris  cu  acel  prilej  un  amplu  reportaj, 
din  care  a  publicat  părţi  în  „Telegraful  Român"  şi  rev.  „Mitropolia  Ar¬ 
dealului".  Şi-a  intensificat,  pornind  de  la  acel  eveniment,  şi  activitatea 
predicatorială  la  mai  multe  biserici  din  Sibiu. 

Un  alt  aspect  care  se  cuvine  menţionat  în  legătură  cu  preotul  dr. 
Simon  Radu  este  pilduitoarea  sa  viaţă  de  familie.  A  fost  un  soţ  şi  un 
tată  dăruit  căminului  său  conjugal.  Pierderea  soţiei,  in  urmă  cu  câţiva 
ani,  i-a  înnourat  amurgul  vieţii.  Şi-a  găsit  consolare  în  pomenirea  ei  la 
Sfânta  Liturghie.  Astfel,  duminică  de  duminică  putea  fi  auzit  la  ectenia 
pentru  cei  adormiţi,  numele  preotesei  Patriţa. 

Slujba  îmnormântării  prot.  dr.  Simion  Radu  a  avut  loc  în  ziua  de 
1  aprilie  1995,  în  catedrala  mitropolitană,  fiind  oficiată  de  către  un  sobor 
de  preoţi.  î.  P.  S.  dr.  Antonie  Plămădeală,  mitropolitul  Ardealului,  a  a- 
dresat  îndureratei  familii  o  scrisoare  de  condoleanţe. 

înhumarea  a  avut  loc  în  satul  Mohu. 

Dumnezeu  să-l  odihnească  în  împărăţia  Sa  cerească!  Veşnică  să-i 
fie  pomenirea! 

Pr.  prof.  Dumitru  Abrudan 


PREOTUL  PROFESOR  UNIV.  DR.  DR.  ISIDOR  TODORAN 

Se  împlinesc  anul  acesta  (în  29  mai),  10  ani  de  la  trecerea  la  Domnul 
a  Preotului  Profesor  clujean  Dr.  Dr.  Isidor  Todoran,  personalitate  proe¬ 
minentă  a  învăţământului  teologic  universitar  şi  culturii  româneşti, 
prilej  de  a  evoca,  măcar  în  treacăt,  figura  sa  impresionantă  şi  a  ne  ex¬ 
prima  recunoştinţa,  toţi  cei  care  i-am  fost  discipoli,  faţă  de  profesorul, 
preotul,  teologul,  gânditorul  şi  omul  de  excepţie  care  a  fost  Părintele 
Profesor  Isidor  Todoran. 

S-a  născut  la  20  mai  1906  în  corn.  Ibăneşti,  judeţul  Mureş,  dintr-o 
familie  fruntaşă.  Foarte  de  timpuriu  e  remarcat  de  preotul  şi  învăţă¬ 
torul  din  sat  ca  un  element  excepţional.  Elev  eminent  al  Liceului  „Pa- 
piu  Ilarian"  din  Târgu  Mureş,  face  apoi  studii  strălucite  teologice  şi  filo¬ 
sofice.  în  anul  1925  se  înscrie  la  Academia  Teologică  Andreiană  din  Sibiu, 
dar  în  anul  următor  se  mută  la  Academia  din  Cluj,  recent  înfiinţată, 
pentru  a  putea  urma  în  paralel  şi  Facultatea  de  Filosof  ie  şi  Litere  a 
Universităţii  clujene.  în  1929  îşi  ia  absolutorium  în  teologie,  ca  şef  de 
promoţie,  în  1930  ia  licenţa  în  filosofie,  iar  în  1931  licenţa  în  teologie, 
la  Facultatea  de  Teologie  din  Chişinău,  de  pe  lângă  Universitatea  din 
Iaşi,  ambele  cu  „magna  cum  laude". 

A  fost  un  timp  (1930 — 1936)  profesor  de  religie  şi  filosofie  la  liceele 
din  Cluj  şi  Oradea,  luându-şi  în  1931  şi  examenul  de  capacitate  pentru 
profesor  secundar,  religie  şi  filosofie. 

In  1933  se  căsătoreşte  cu  prof.  Ileana  Moldovenescu,  care  a  devenit 
ulterior  lector  la  Univ.  din  Cluj,  şi  este  hirotonit  diacon  şi  preot,  de  epis¬ 
copul  Clujului,  Nicolae  Ivan. 

După  obţinerea  titlului  de  doctor  în  teologie,  „magna  cum  laude4, 
la  Facultatea  de  Teologie  din  Chişinău  (1936),  vreme  de  35  de  ani  este 
profesor  de  Teologie  Fundamentală  şi  Dogmatică  la  Academiile  Teolo¬ 
gice  din  Oradea  (1936—1939),  Cluj  (1939—1940  şi  1945—1952)  la  Insti¬ 
tutul  Teologic  Universitar  din  Sibiu  (1952 — 1976),  ultimii  opt  ani,  fiind 
şi  rector  aici. 

In  anii  refugiului  la  Sibiu,  Părintele  Profesor  Isidor  Todoran  şi-a 
continuat  studiile  filosofice,  luându-şi  în  1942  doctoratul  in  filosofie, 
la  Facultatea  de  Filosofie,  Universitatea  din  Cluj-Sibiu  şi  unde  a  acti¬ 
vat  din  1940 — 1945  în  cadrul  catedrei  de  Etică  şi  Sociologie.  Puţini  ştiu- 
că  dacă  n-ar  fi  survenit  evenimentele  tragice  după  1944,  Părintele  Isidor 
Todoran  avea  perspectiva  ocupării  catedrei  de  Etică  la  Universitatea 
din  Cluj,  ceea  ce  ar  fi  fost  un  câştig  enorm  pentru  învăţământul  superior 
şi  filosofia  românească,  având  în  vedere  dubla  specializare  a  Părintelui 
I.  Todoran,  în  teologie  şi  filosofie,  performanţă  de  puţini  atinsă  la  noi, 
şi  dacă  ne  gândim  că  încă  n-a  fost  elaborată  până  acum  la  noi  o  etică 
din  perspectiva  autentică  filosofică  şi  creştină  ortodoxă. 

A  rămas,  însă,  mai  departe  în  învăţământul  teologic  universitar,  la 
Cluj,  până  la  desfiinţarea  în  1952  a  Institutului  Teologic  Universitar  de 
aici  şi  apoi  la  Sibiu,  până  la  pensionarea  sa,  în  1976. 

Datorită  pregătirii  sale  teologice,  filosofice  şi  pedagogice  excepţio¬ 
nale,  a  fost  un  model  de  profesor,  teolog  şi  gânditor,  aproape  de  neega¬ 
lat,  impunând  peste  tot  admiraţie  şi  respect. 

S-a  impus  în  conştiinţa  noastră  şi  a  generaţiilor  de  studenţi  în  deo¬ 
sebi  prin  ţinuta  sa  academică  şi  universitară  exemplară,  atât  la  cate¬ 
dră,  cât  şi  în  formarea  exigentă  a  studenţilor  şi  promovarea  cu  curaj  a 
valorilor  autentice.  Pentru  că  sub  rectoratul  său  a  început  de  fapt  înnoi¬ 
rea  cadrelor,  asigurându-se  continuitatea  şi  schimbul  de  mâine,  de  a- 
ceasta  depinzând  însuşi  viitorul  învăţământului  teologic  superior  arde¬ 
lean. 

Model  de  sobrietate  şi  seriozitate.  Impresiona  prin  o  putere  de  pă¬ 
trundere  şi  sinteză  remarcabilă,  ca  şi  prin  uşurinţa  de  a  accede  la  esenţe 
şi  a  face  accesibile  problemele  cele  mai  dificile  şi  abstracte  ale  gân¬ 
dirii  teologice  şi  filosofice,  într-o  expunere  clară,  logică  şi  sistematică, 
care  te  obliga  să  gândeşti  şi  să  răspunzi  la  fel  de  ordonat  şi  sistematic. 

De  la  el  s-a  putut  învăţa  concret  importanţa  fundamentală  a  însu¬ 
şirii  metodei  în  ştiinţa  teologică,  în  cercetarea  şi  expunerea  sistematică 
a  problemelor,  fără  de  care  se  cade  în  diletantism  şi  improvizaţie. 

A  fost  deosebit  de  exigent  şi  intransigent  cu  studenţii,  uneori  im¬ 
placabil,  dar  totdeauna  drept  şi  nefăcând  nici  o  concesie  „tembelilor". 
Insă,  sub  masca  severităţii,  exigenţei  şi  intransigenţei  sale  se  ascundea 

o  bunătate  şi  nobleţe  nebănuite,  de  care  s-au  bucurat  cei  apropiaţi  şi 
cei  care  au  reuşit  să-i  câştige  încrederea. 

Paralel  cu  activitatea  didactică  a  desfăşurat  şi  o  bogată  activitate 
de  cercetare,  publicând  o  serie  de  lucrări  şi  studii  de  mare  importanţă 
şi  actualitate  în  teologie  şi  filosofia  românească  ca:  Problema  cauzalităţii 
în  argumentul  cosmologic,  Cluj,  1936;  Argumentul  teleologic,  Cluj,  1940; 
Bazele  axiologice  ale  binelui,  Sibiu,  1942;  Transmisibilitatea  răului.  Teo¬ 
ria  generică  a  căderii,  Sibiu  1942;  Imperfecţiunile  lumii  faţă  de  înţe¬ 
lepciunea  divină,  Sibiu,  1942;  Filosofia  religioasă  a  lui  Nicolae  Ber- 
diaev,  Sibiu,  1943;  Tehnică  şi  spirit,  Sibiu,  1943.  Concomitent  a  publicat 
o  serie  de  studii,  articole  şi  recenzii  în  revistele  „Legea  românească4* 
(Oradea)  şi  „Renaşterea**  (Cluj),  al  cărei  redactor  a  fost  în  1946. 

După  1948,  a  publicat  numeroase  studii  şi  articole  cu  conţinut  dog¬ 
matic  şi  ecumenic  de  mare  interes,  în  revistele  bisericeşti  centrale  şi 
eparhiale:  „Starea  paradisiacă  a  omului  şi  cea  de  după  cădere  în  con¬ 
cepţia  ortodoxă,  romano-catolică  şi  protestantă44,  „Ortodoxia44  nr.  1/ 
1955;  „Conceptul  de  Dumnezeu  în  teologia  lui  Karl  Barth4*,  „Studii  Teo¬ 
logice**,  nr.  1 — 2/1955;  „Principiul  iconomiei  din  punct  de  vedere  dog- 
matic“,  „Studii  Teologice**,  nr.  3 — 4/1955;  „Asupra  Revelaţiei  primor¬ 
diale4*,  „Ortodoxia44  nr.  1/1956;  „Etapele  Revelaţiei”,  „Mitropolia  Ardea¬ 
lului”,  nr.  1 — 2/1956;  „Eros  şi  Agape**,  „Studii  Teologice4*,  nr.  3 — 4/ 
1956;  „Creştinismul  şi  tehnica4*,  „Studii  Teologice4*  nr.  7 — 8/1956;  „Con¬ 
sideraţii  ecleziologice”,  „Mitropolia  Ardealului4*,  nr.  1 — 2/1958;  „Con¬ 
sideraţii  mariologice4*,  „Mitropolia  Ardealului4*,  nr.  3 — 4/1958;  „Despre 
raportul  dintre  izvoarele  Revelaţiei44,  „Mitropolia  Ardealului44,  nr.  9 — 
10/1958;  „Traducianism  sau  creaţionism?44,  „Mitropolia  Ardealului4*,  nr. 

3— 4/1959;  „Poate  fi  considerat  Origen  eretic??44,  „Mitropolia  Ardealu¬ 
lui4*,  nr.  7 — 8/1959;  „Alexei  S.  Homiakov,  „Mitropolia  Ardealului4*,  nr. 
5 — 6/1960;  „Botezul  ereticilor4*,  „Mitropolia  Ardealului44  nr.  4 — 6/1961; 
„Aspecte  ecleziologice44 ,  „Mitropolia  Ardealului44,  nr.  7 — 8/1961;  „Aposto- 
licitatea  Bisericii44,  „Mitropolia  Ardealului**,  nr.  3 — 6/1962;  „De  ce  au 

eşuat  încercările  de  reunire  după  1054?**  „Ortodoxia44,  nr.  3/1962;  „Sfân¬ 
ta  Tradiţie  bisericească4*,  „Mitropolia  Ardealului44,  nr.  9 — 12/1962;  „Har 
şi  dar44  „Mitropolia  Ardealului**,  nr.  11 — 12/1964;  „Atitudini  protestante 
faţă  de  Tradiţie**,  „Ortodoxia**,  nr.  3/1965;  „Noi  orientări  ecleziologice 
în  protestantism”,  „Ortodoxia4*,  nr.  2/1966;  „Unitatea  Bisericii  din  pers¬ 
pectiva  ecumenistă4*,  „Ortodoxia4*,  nr.  3/1973;  „Ecumenism  teoretic  şi 
ecumenism  practic44,  „Ortodoxia44,  nr.  3/1974;  „Unitate  de  credinţă  şi 
pluralism  teologic”,  „Ortodoxia44,  nr.  2/1975;  „Relaţiile  Bisericii  Orto¬ 
doxe  Române  cu  celelalte  Biserici  creştine4*,  „Ortodoxia4*,  nr.  4/1975; 
„Esenţa  Sfintei  Tradiţii  şi  sensul  ei  istoric**,  „Mitropolia  Ardealului*4,  nr. 

4— 6/1976.  *  ^ 

A  fost  coautor  al  manualului  de  „Teologie  Dogmatică  şi  Simbo¬ 
lică44,  2  voi.  1958,  pentru  Institutele  Teologice  Universitare,  ca  şi  al  ma¬ 
nualului  „Teologia  Dogmatică44  pentru  Seminariile  teologice  (1989). 

Pe  plan  ecumenic,  a  participat  ca  reprezentant  al  Bisericii  Ortodoxe 
Române  la  diferite  întruniri  şi  comisii  teologice  internaţionale,  precum 
şi  la  conferinţele  interteologice  de  la  noi  (Bucureşti,  Cluj,  Sibiu),  încă 
de  la  organizarea  acestora,  având  o  contribuţie  importantă  la  adâncirea 
problemelor  şi  apropierea  poziţiilor  controversate. 

în  o  serie  de  probleme  majore  de  mare  interes  teologic  şi  filosofic 
Păr.  L  Todoran  a  găsit  soluţii  interesante  şi  echilibrate  care  îşi  păstrează 
până  astăzi  actualitatea.  r 

Azi  când,  după  căderea  totalitarismului  ateo-comunist,  problema  ra¬ 
portului  între  metafizică  şi  teologie,  Revelaţie  şi  raţiune  este  de  o  acută 
actualitate  în  filosofia  românească,  pentru  recuperarea  rămânerii  ei  în 
urmă  şi  evitarea  polarizărilor  şi  opoziţiilor  sterile,  concluzia  primei  lu¬ 
crări  a  Păr.  I.  Todoran  îşi  păstrează  întreaga  sa  valabilitate:  „Adevărul 
fundamental  al  credinţei  este  şi  adevărul  fundamental  al  raţiunii44  (Pro¬ 
blema  cauzalităţii,  p.  202). 

De  asemenea  după  ce  în  ultimile  decenii  am  asistat  la  o  răsturnare 
a  tuturor  valorilor  spiritului  şi  la  o  răstălmăcire  a  înseşi  valorii  binelui, 

Părintele  I.  Todoran,  în  lucrarea  sa  de  doctorat  în  filosofie,  a  arătat  că 
binele  ca  valoare  morală  fundamentală,  este  ultima  justificare  a  tuturor 
acţiunilor  şi  luptelor  omului  şi  el  îşi  are  baza  atât  în  Dumnezeu,  Spiritul 
suprem,  cât  şi  în  om,  depăşind  astfel  subiectivismul,  relativismul  cât  şi 
absolutismul  axiologic,  toate  la  fel  de  păguboase  şi  unilaterale. 

Iar  în  lucrarea  sa  „Tehnică  şi  Spirit",  a  intuit  nu  numai  amploarea 
pe  care  o  va  lua  ştiinţa  şi  tehnica  actuală,  dar  a  arătat  şi  raportul  just 
care  trebuie  să  existe  între  tehnică  şi  valorile  spiritului,  pentru  ca  toate 
cuceririle  spiritului  să  fie  puse  în  slujba  binelui  şi  vieţii  şi  nu  a  distru¬ 
gerii  şi  a  răului. 

Părintele  I.  Todoran  a  fost  o  fire  optimistă  şi  încrezătoare  în  trium¬ 
ful  până  la  urmă  al  binelui  şi  al  valorilor  spirituale  şi  a  sperat  în  vre¬ 
muri  mai  bune,*dar  pe  care  nu  le-a  mai  apucat. 

Pe  lângă  schimbările  benefice  care  au  avut  loc  după  decembrie 
1989,  cred  că  azi,  el  şi  alţi  profesori  teologi  clujeni  şi  sibieni  (din  gene¬ 
raţia  lui),  ar  putea  fi  mulţumiţi  că  multe  din  dorinţele  lor  adânci  s-au 
împlinit.  Şi  aş  aminti  aici  în  primul  rând  înfiinţarea  Facultăţilor  de  Teo¬ 
logie,  Cluj  şi  Sibiu,  după  decembrie  1989,  precum  şi  integrarea  acestora 
în  Universităţile  din  Cluj  şi  Sibiu,  lucru  care  nu  l-au  putut  reuşi  ei  pe 
toată  perioada  interbelică  şi  postbelică. 

Toate  realizările  învăţământului  teologic  superior  ardelean  din  ultimul 
deceniu  sunt  şi  roadele  muncii  înaintaşilor  noştri  şi  prin  ele  ne  exprimăm 
astăzi  recunoştinţa  noastră  faţă  de  ei,  continuându-le  gândul  şi  munca 
lor  şi  urmându-le  exemplul  pe  care  ni  l-au  dat. 

Prin  prestigioasa  sa  personalitate  şi  activitate  numele  Păr.  Prof. 
I.  Todoran  va  rămâne  înscris  la  loc  de  cinste  în  teologia  ortodoxă  ro- 

mânească,  rămânând  pentru  generaţiile  următoare  de  teologi  şi  studenţi 
un  exemplu  de  urmat  ca  profesor,  teolog,  gânditor,  preot  şi  om  al  drep¬ 
tăţii  şi  integrităţii. 

Cu  prilejul  împlinirii  a  zece  ani  de  la  trecerea  la  Domnul  a  Pr.  Prof. 
Isidor  Todoran,  duminică,  28  mai  a.c.,  în  prezenţa  membrilor  familiei,  a 
celor  apropiaţi  şi  credincioşilor,  î.  P.  S.  Vartolomeu  Anania,  arhiepiscopul 
Clujului,  cu  un  sobor  de  preoţi,  a  săvârşit  un  parastas  în  Catedrala  or¬ 
todoxă  din  Cluj-Napoca,  iar  luni,  29  mai  a.c.,  a  avut  loc  o  slujbă  de  pome¬ 
nire  la  mormântul  său  din  Cluj,  săvârşit  de  Pr.  Prof.  Ioan  Ică,  împreună 
cu  alţi  profesori  şi  studenţi  de  la  Facultatea  de  Teologie  Ortodoxă  din 
Cluj.  A  fost  evocată  personalitatea  şi  activitatea  ilustrului  teolog  şi  filo¬ 
sof,  dascăl  şi  cărturar  care  a  fost  Părintele  Profesor  Isidor  Todoran, 
prin  care  va  rămâne  mereu  viu  în  pomenirea  lui  Dumnezeu,  a  celor  dragi, 
a  discipolilor  lui  şi  a  tuturor  celor  care  l-au  cunoscut  şi  ascultat  de  la 
catedră  şi  amvon. 

Pr.  Prof.  Dr.  Ioan  Ică 


u*»- 


Recenzii 


JEAN-PAUL  BESSE,  L’fiGLISE  ORTHODOXE  ROUMAINE 
DE  PARIS,  EDITIONS  D.U.C.  PARIS,  1994, 165  P. 

Profesorul  Jean-Paul  Besse,  doctor  în  istorie,  este  un  mare  admi¬ 
rator  al  Orientului  ortodox,  în  general,  şi  al  Bisericii  Ortodoxe  Române, 
în  special.  Animat  de  a  cunoaşte  ortodoxia  „chez  elle11,  a  învăţat  limba 
română,  lucru  ce  i-a  permis  să  viziteze  ţara  noastră.  Cunoscând  Româ¬ 
nia  şi  că  ,, viaţa  unui  popor  se  fundamentează  şi  se  perpetuează  prin  spi¬ 
ritualitatea  sa41,  s-a  străduit  să  cunoască  cât  mai  multe  lucruri  despre  ro¬ 
mâni.  Aceste  strădanii  s-au  concretizat,  pe  lângă  alte  articole  scrise  în 
diferite  reviste  franţuzeşti,  în  volumul  „L‘6glise  orthodoxe  roumaine  de 
Paris11,  Editions  D.U.C. ,  Paris,  1994. 

Autorul,  specialist  în  Reforma  tridentină  şi  influenţa  sa  în  Orien¬ 
tul  ortodox,  a  consultat,  în  vederea  alcătuirii  volumului  de  care  ne  ocu¬ 
păm,  multe  documente  franţuzeşti,  româneşti  şi  croate.  Dacă  la  consul¬ 
tarea  documentelor  franţuzeşti  şi  croate  autorul  a  avut  acces  şi  chiar  i 
s-au  înlesnit  unele  lucruri,  nu  aşa  s-a  întâmplat  cu  cele  româneşti,  aflate 
în  grija  preoţilor  care  oficiază  acum  în  sfântul  locaş  şi  care,  paradoxal, 
nu  au  facilitat  consultarea  lor,  ci,  dimpotrivă. 

După  foaia  de  titlu,  urmează  pagina  7  cu  două  versuri  din  Ioan 
Alexandru,  iar  pe  pagina  8  o  fotografie  de  la  funerariile  lui  Eugen  Io- 
nescu  (1  aprilie  1994),  care  şi  prefaţează  cartea  în  câteva  cuvinte.  Ur¬ 
mează  apoi  un  cuvânt  al  episcopului  ortodox  de  Cannes,  Humble  Bar- 
nabă  (de  origine  rusă),  care  se  consideră  îndreptăţit  să  facă  aceasta  de¬ 
oarece  primul  patriarh  al  României,  Miron  Cristea  (a  cărui  fotografie  se 
află  la  pagina  13)  a  murit  la  Cannes  în  1939,  martie  7,  apoi  tot  la  Cannes 
a  murit  în  1941  şi  Nicolae  Titulescu. 

în  capitolul  I  autorul  vorbeşte  despre  originile  bisericii.  „Biserica 
ortodoxă  românească  din  Paris,  din  inima  Cartierului  Latin  este  de  două 
ori  prestigioasă.  Ea  nu  este  cu  catedralele  rusă  şi  greacă  din  capitala 
franceză,  numai  una  din  cele  trei  edificii  majore  ale  Ortodoxiei  din  „ora¬ 
şul  lumină41,  ci  ea  are  un  trecut  mai  îndepărtat  şi  mai  strălucitor  decât 
celelalte  două  sanctuare,  apărute  mult  mai  târziu,  în  secolul  al  XlX-lea. 

Regele  Louis  al  IX-lea,  preocupat  de  viaţa  intelectuală  şi  culturală 
a  Parisului,  a  primit  vizita  unor  mari  personalităţi  eclesiastice  ale  tim¬ 
pului.  Acest  lucru  l-a  determinat  să  ridice  câteva  colegii  (internate  pen¬ 
tru  elevi  şi  şcoli),  printre  care  şi  colegiul  Beauvais,  de  la  numele  unui 
episcop  Jean  (  +  1373),  care  avea  în  subordine  acest  colegiu.  De  construi¬ 
rea  bisericii  s-a  ocupat  arhitectul  regelui,  Raymond  du  Temple,  între 
anii  1375—1380. 

în  veacurile  XV — XVIII  Colegiul  a  desfăşurat  o  bogată  activitate 
instructiv-educativă,  prin  strădania  unor  vestiţi  profesori,  dintre  care 
unii  au  devenit  rectori  ai  Universtăţii  din  Paris. 

Cu  toate  acestea,  evenimentele  din  1789  au  adus  o  schimbare  în  viaţa 
acestui  colegiu,  transferat  la  începutul  secolului  al  XlX-lea  în  mănăstire 
iezuită,  apoi  dominicană.  Prezenţa  dominicanilor  a  fost  însă  scurtă,  ea 
nu  a  depăşit  13  ani.  în  1879  au  ajuns  la  putere  republicanii  care  au  fost 
anticlericali  şi  protestanţi.  Printr-un  decret  din  29  martie  1880,  cei  24 
de  călugări  au  fost  obligaţi  să  părăsească  clădirea,  în  6  noiembrie  1880. 

Aceste  evenimente  conjugate  cu  cele  din  România,  au  deschis  po¬ 
sibilitatea  ca  tinerii  români  să  poată  studia  la  Paris.  Astfel,  în  1839,  s-a 
constituit  la  Paris  ,, Societatea  Studenţilor  Români"  (adresa:  3,  place  de 
la  Sorbonne)  iar  în  1857  apărea  şi  ziarul  românesc  „Buciumul"  (adresa: 
22,  rue  Racine). 

Printre  studenţii  români  se  afla  la  Paris,  în  1853,  şi  arhimandritul 
Ioasaf  Varbileanu  (1797 — 1872),  egumenul  mănăstirii  Snagov,  care  a  în¬ 
deplinit  importante  funcţii  în  viaţa  socială  a  românilor.  „Omul  cel  mai 
instruit  din  clerul  valah"  cum  îl  caracteriza  poetul  Dimitrie  Bolintinea- 
nu,  în  broşura  sa  apărută  la  Paris,  în  1854.  Ioasaf  adresează  mai  multe 
scrisori  oamenilor  politici  ai  Franţei,  atât  pentru  a  sprijini  unirea  Mol¬ 
dovei  cu  Ţara  Românească,  cât  şi  pentru  obţinerea  unui  locaş  de  cult 
pentru  românii  din  Paris,  deoarece  capela  din  strada  Racine,  nr.  22,  pri¬ 
mită  între  timp,  era  neîncăpătoare  pentru  cei  aproximativ  patru-cinci 
sute  de  studenţi  români.  De  asemenea  şi  Vasile  Alecsandri  publică  în  re¬ 
vista  „România  Literară"  un  apel  către  toţi  românii  „eclesiastici  sau 
laici,  în  favoarea  unei  capele  româneşti  la  Paris"  şi  s-a  deschis  „o  listă 
de  subscriere  pentru  a  ajuta  acest  sanctuar".  Şi  ajutorul  prinţului  Gri- 
gorie  Ghica  al  Moldovei  s-a  dovedit  foarte  preţios:  „prinţul  a  fixat  sub¬ 
venţia  la  7000  de  franci  pe  an". 

După  unirea  Principatelor,  episcopul  Melchisedec  al  Romanului  a 
trimis  la  Paris,  în  1860,  la  rugămintea  lui  Ioasaf,  un  preot 
ajutător  şi  un  diacon.  în  octombrie  acelaşi  an,  arhimandritul  Ioasaf  se 
afla  la  Bucureşti,  pentru  a  plasa  parohia  sa  de  la  Paris  sub  jurisdicţia 
mitropolitului  Nifon  al  Ungrovlahiei,  când  a  lansat  şi  un  apel  compatrio¬ 
ţilor  săi,  pentru  a  contribui  la  construirea  unei  noi  biserici  la  Paris,  de¬ 
oarece  numărul  studenţilor  români  care  frecventau  capela  se  ridica  la 
patru-cinci  sute,  „fără  a  număra  două  sau  trei  sute  de  greci,  bulgari  sau 
alţii"  (p.  96).  Din  păcate  Ioasaf  moare  la  3/15  noiembrie  1876,  în  vârstă 
de  75  de  ani,  fiind  înmormântat  în  cimitirul  Montpamasse. 

După  abdicarea  lui  Alexandru-Ioan  Cuza,  la  23  februarie  1866,  Ca- 
rol  I  devine  în  1881  primul  •  rege  al  României  independente.  Cu  con¬ 
cursul  reginei  Maria,  ambasadorul  României  în  Franţa,  Mihai  Ferecid, 
a  cumpărat  clădirea  fostului  colegiu  Beauvais,  respectiv  mănăstirea  do¬ 
minicană,  pentru  suma  de  250  000  de  franci  (5  septembrie  1882), 

Ministrul  cultelor,  Titu  Maiorescu,  a  propus  Parlamentului  de  la 
Bucureşti  votarea  unui  credit  de  157  000  lei  pentru  ca  biserica  să  fie 
reparată  şi  adaptată  cerinţelor  cultului  ortodox  (p.  39). 

Lucrările  au  durat  din  1883  până  în  1891  şi  s-au  desfăşurat  sub 

conducerea  preotului  Ioan  Severin,  care  în  ziua  de  duminică  2  februa¬ 
rie  1892  a  binecuvântat  biserica  în  prezenţa  ambasadorului  României, 
Nicolae  Creţulescu.  Sfinţirea  s-a  făcut  la  31  mai  acelaşi  an,  de  către  epis¬ 
copul  Innocent  (Moisiu)  de  Ploieşti,  vicar  al  mitropolitului  primat  Iosif 
Gheorghian. 

In  capitolul  al  Vl-lea,  autorul  încearcă  să  restabilească  lista  , fle¬ 
rului  român",  cu  mici  consideraţii  şi  aprecieri,  care  uneori  sunt  su- 
bective  (p.  105—106). 

Capitolul  al  VH-lea,  „Marile  ceasuri  româneşti",  consemnează  unele 
mari  personalităţi  româneşti  care  şi-au  legat  viaţa  de  această  biserică 
sau  cel  puţin  au  considerat-o  drept  un  simbol  pentru  toţi  românii.  De 
exemplu:  Mircea  Eliade  (1907 — 1986);  preotul  Virgil  Gheorghiu  (1916 — 
1992);  George  Enescu  (1881 — 1955);  Elvira  Popescu  (+  1993),  Constantin 
Brâncuşi  (1876 — 1957);  regele  Mihai  al  României  şi  alţii. 

Cartea  se  încheie  cu  trei  anexe:  1)  Superiorii  Bisericii  Ortodoxe  Ro¬ 
mâne  din  Paris;  2)  Diaconii  Bisericii  Ortodoxe  Române  din  Paris;  3) 
Contractul  de  vânzare  a  bisericii  româneşti,  din  data  de  21  septembrie 
1882. 

Pr.  drd.  Aurel  Pa  vel 


VITTORIO  MESSORI  ŞI  IOAN  PAUL  AL  II-LEA. 

SĂ  TRECEM  PRAGUL  SPERANŢEI.  HUMANITAS 

1995,  268  FG. 

Apărută  recent  la  Editura  Humanitas,  cartea  „Să  trecem  pragul  spe¬ 
ranţei"  avându-i  ca  interlocutori  pe  pontiful  roman  Ioan  Paul  al  II-lea 
şi  ziaristul  italian  Vittorio  Messori,  face  parte  din  apariţiile  noi  de  carte 
catolică  ce  colorează  tot  mai  mult  peisajul  livresc  al  pieţii  noastre.  Pre¬ 
cedată  de  cartea  teologului  catolic  Dr.  Tadeusz  Rostworowski  S.  J.  „Din 
gândirea  teologică  a  Papei  Ioan  Paul  al  II-lea"  şi  încadrată  de  publicarea 
în  româneşte  a  unor  importanţi  mistici  catolici  ca  Ja*i  van  Ruusbroek: 
„Podoaba  nunţii  spirituale"  şi  Tereza  de  Awila:  „Castelul  interior",  car¬ 
tea  relevă  efortul  tot  mai  accentuat  al  reprezentanţilor  spiritualităţii  ca¬ 
tolice  occidentale  de  a  face  cunoscute  în  ţara  noastră  modul  de  gândire 
catolic  şi  valenţele  spiritualităţii  occidentale,  efort  ce  culminează  recent 
prin  decretarea  de  către  papă  a  unei  noi  enciclici  Ut  unum  sint,  ce  des¬ 
coperă  poate  sensul  şi  scopul  acestui  efort,  anume,  aşa  cum  rezultă  şi  din 
titlul  enciclicii  „Ca  toţi  să  fim  una",  de  apropiere  şi  unire  a  Occidentu¬ 
lui  catolic  cu  Orientul  ortodox. 

Să  vedem  mai  de  aproape,  răsfoind  şi  analizând  capitolele  cărţii,  care 
ar  fi  punctele  comune  de  apropiere,  valorile  comune  de  schimbat  şi  asi¬ 
milat  reciproc,  modurile  comune  de  a  gândi  şi  acţiona  care  ar  putea  sta 
la  baza  unei  apropieri  reale,  juste,  constructive  şi  unificatoare  din  însăşi 
cuvintele  înaltului  Pontif.  '  f  ’jdp.V 1 ■ ;§f 

Scrisă  sub  forma  unui  dialog  destul  de  bine  structurat,  în  care  în¬ 
trebările  „provocatoare"  gen:  Dumnezeu  există  cu  adevărat?;  Iisus  Dum- 

nezeu:  O  pretenţie  excesivă?;  Dacă  Dumnezeu  este  iubire,  de  ce  există 
atâta  rău  în  lume?  puse  de  ziaristul  Vittorio  Messori,  trădează  pe  de  o 
parte  nivelul  teologic  scăzut  al  publicului  occidental  pe  care-1  repre¬ 
zintă,  iar,  pe  de  altă  parte,  criza  profundă  religioasă,  morală  şi  spirituală 
a  occidentului  latin,  întrebări  care,  ce  e  drept,  şi  le  pun  şi  unii  membri 
a  societăţilor  răsăritene  postcomuniste,  cartea  se  vrea  a  fi  o  largă  tre¬ 
cere  în  revistă  şi,  în  acelaşi  timp,  o  precizare  a  poziţiei  bisericii  catolice  în 
contextul  complexelor  probleme  cu  care  Europa  şi  lumea  se  confruntă  la 
acest  sfârşit  de  veac.  Deşi  afirmă  în  privinţa  existenţei  lui  Dumnezeu 
că  aceasta  este  o  problemă  „ce  nu  priveşte  doar  intelectul  ci  şi  voinţa, 
inima  omului4*  (pag.  55)  totuşi  discursul  teodiceei  se  desfăşoară  în  câm¬ 
pul  arid  al  distincţiilor  dintre  diferite  sisteme  filosofice,  reliefânau-se  în 
contrast  cu  pozitivismul  ateu  ce  a  frământat  veacul  trecut  şi  prima  ju¬ 
mătate  a  secolului  nostru,  superioritatea  gândirii  lui  Kant  ce  statuează 
experienţa  etică  (a  acţiunii  umane  după  criteriile  binelui  şi  răului)  şi  de 
asemenea  superioritatea  filozofiei  religiei  şi  a  hermeneuticii  care,  prin 
explorarea  limbajului  metaforic  şi  simbolic,  ne  prezintă  din  perspective 
noi  adevărul  despre  lume  şi  om  ca  persoană  angajată  în  dialogul  abso¬ 
lut  cu  divinitatea,  (pag.  61).  „Existenţa  omului  e  întotdeauna  coexistenţă44 
(pag.  62),  cu  aproapele  său  sau  cu  Dumnezeu  în  rugăciune  şi  astfel  rezul¬ 
tatele  filozofiei  personaliste  se  constituie  ca  un  argument  al  demonstră¬ 
rii  existenţei  lui  Dumnezeu,  recunoscut  de  Suveranul  Pontif  ca  unul 
„foarte  aproape  de  sfântul  Toma44  (p.  61)  (esenţialist  după  cum  se  ştie), 
dar  nerecunoscut  ca  ceva  mai  mult,  ca  revelare  a  lui  Dumnezeu  ca  per¬ 
soană,  revelare  specifică  îndeosebi  spiritualităţii  ortodoxe  răsăritene,  teo¬ 
logia  scolastică  reducându-L  pe  Dumnezeu  la  ipsum  Esse  subsistens  (p. 
79),  la  actus  purus  situat  cu  totul  în  transcendenţă.  E  un  aspect  impor¬ 
tant  al  dogmaticii  catolice  pe  care  sanctitatea  sa  nu  a  vrut  să-l  trădeze 
în  acest  interviu,  fapt  ce  i-a  permis  să  nu  vadă  originile  filozofiei  raţio¬ 
naliste  carteziene  în  chiar  scolastica  apuseană,  de  la  un  Dumnezeu-esenţă 
pură  situat  cu  totul  în  transcendenţă  până  la  Dumnezeul-idee  absolută 
al  filozofilor  nefiind  decât  un  mic  pas  foarte  uşor  de  făcut  de  mândria 
omenească,  lucru  de  altfel  recunoscut  de  înaltul  Pontif  la  pag.  80,  par.  2. 

Oricum  „autorelevarea  lui  Dumnezeu  se  realizează  îndeosebi  prin  în- 
omenirea  sa44  (pag.  66),  întruparea  lui  Dumnezeu  răspunzând  cel  mai  bine 
agnosticismului  contemporan  al  cărui  glas  e  dus  la  extrem  de  întrebarea, 
pusă  de  ziaristul  interlocutor,  ce  frizează  totuşi  bunul  simţ  al  unui  dia¬ 
log  creştin:  Iisus  Dumnezeu:  o  pretenţie  excesivă? 

Capitolul  următor,  răspuns  la  această  întrebare,  prin  afirmaţia:  „Cris- 
tos  e  unic  şi  irepetabil ...  El  este  unicul  mediator  între  Dumnezeu  şi  oa¬ 
meni44  pag.  71,  care  este  în  contrazicere  cu  altă  afirmaţie  precedentă: 
„Rugăciunea  pentru  cei  ce  suferă  şi  cu  cei  ce  suferă  reprezintă  aşadar 
o  parte  din  marele  strigăt  pe  care  Biserica  şi  Papa  îl  înalţă  împreună  cu 
Hristos44,  p.  49  (se  înţelege  către  Dumnezeu),  ne  dezvăluie,  ce-i  drept,  o 
superioritate  a  lui  Hristos  faţă  de  Buddha,  Socrate  sau  Mahomed  dar  o 
egalitate  a  lui  Hristos  cu  Papa  (cel  puţin  în  mijlocire)  sau  oricum  a  Pa¬ 
pei  cu  Hristos,  o  putere  a  Papei  de  mijlocire  directă  la  Dumnezeu-Tatăl 
aşa  cum  doar  Hristos  are.  (A  se  vedea  şi  pag.  48,  par.  2:  Papa  e  chemat 

aşadar,  la  o  rugăciune  universală  în  care  acea  sollicitudo  omnium  Eccle- 
siarum  (grija  pentru  toate  Bisericile)  îl  îngăduie  să  expună  în  faţa  lui 
Dumnezeu  toate  bucuriile  şi . . .  preocupările  pe  care  Biserica  le  împăr¬ 
tăşeşte  cu  omenirea  contemporană"). 

E  o  hristologie  dacă  nu  neadevărată,  căci  recunoaşte  întemeierea 
Niceo-Constantinopolitană,  atunci  cel  puţin  diluată  prin  prezenţa  unui  al 
doilea  mijlocitor  direct  la  Dumnezeu  Tatăl  care  nu  şi-ar  avea  rostul  în 
lipsa  concepţiei  tomiste  esenţialiste  ce-L  situează  pe  Dumnezeu  în  trans¬ 
cendenţă  ca  act  pur.  Astfel,  toată  demonstraţia  filozofică  a  următoarelor 
două  capitole  referitoare  la  eclipsarea  de  către  filozofia  raţionalistă,  mai 
ales  prin  ultimele  ei  consecinţe  iluministe  şi  pozitiviste,  a  conştiinţei 
apartenenţei  omului  la  Dumnezeu  ca  unic  izvor  al  binelui,  nu  e  decât 
o  recunoaştere  în  istorie  a  consecinţelor  păcatului  nemărturisit  al  în¬ 
ţelegerii  greşite,  esenţialiste  a  lui  Dumnezeu  de  către  teologia  scolas¬ 
tică. 

Această  concepţie  gnoseologică  falsă  generează  în  cele  din  urmă  o 
hristologie  deformată  în  care  „Hristos  va  birui  prin  Maria"  (p.  264)  şi  o 
pnevmatologie  săracă,  harul  nefiind  decât  o  energie  creată,  un  dar  creat 
dăruit  omului  nu  pentru  a  restaura  firea  umană  afectată  de  păcat  ci  ca  un 
dar  supraadăugat  firii  umane  rămase  intactă  după  cădere.  Consecinţele 
acestor  deficienţe  de  sistem  transpar  şi  din  răspunsurile  Pontifului  ro¬ 
man,  de  exemplu  atunci  când  se  întreabă  retoric:  „Ce  altceva  poate  face 
oare  Biserica?"  (p.  87),  reducând  oarecum  rolul  Duhului  Sfânt  doar  la  a 
„da  pe  faţă  lumea  cu  privire  la  păcat"  (In.  XVI,  8),  reducere  conformă 
într-adevăr  sistemului  dogmatic  catolic  deoarece  harul  ca  dar  creat  în 
mod  imanent  de  un  Dumnezeu  total  transcendent  nu  mai  poate  îndum- 
nezei  lumea  aşa  cum  o  face  harul  necreat  specific  concepţiei  pnevmato- 
logice  răsăritene.  E  cauza  pentru  care  răspunsul  la  capitolul  —  între¬ 
bare  „Neputinţa  divină?",  întrebare  pusă  cu  referire  la  mântuirea  su¬ 
biectivă,  la  prezenţa  concretă  mântuitoare,  a  divinităţii  în  viaţa  socie¬ 
tăţii  şi  a  fiecărui  om,  primeşte  din  partea  Papei  doar  un  răspuns  pe  pla¬ 
nul  mântuirii  obiective  prin  reliefarea  importanţei  Crucii  lui  Hristos,  a 
judecăţii  lui  Hristos  de  către  lume,  ce  devine  propria  judecată  a  lumii, 
(p.  98,  99).  /ni  Lrvi 

Şi  într-adevăr  mântuirea  omului  şi  a  lumii  poate  fi  definită  ca  „ju¬ 
decată  şi  deznodământul  acestei  judecăţi  —  Crucea  şi  apoi  învierea  — 
. . .  ca  unic  drum  ce  poate  duce  la  mântuire",  (p.  99),  dar  natura  şi  conţi¬ 
nutul  judecăţii,  Crucii  şi  învierii  din  soteriologia  catolică  sunt  mult  di¬ 
ferite  de  cele  din  spiritualitatea  răsăriteană.  Dacă  Părinţii  ascetici  ră- 
săriteni  cer  o  judecată  interioară  „după  mintea  lui  Hristos",  sanctitatea 
Sa  aminteşte  doar  de  „judecata  asupra  operelor  de  milostenie  săvârşite 
sau  neglijate",  (p.  105).  Dacă  Crucea  e  trăită  în  spiritualitatea  răsăriteană 
ca  împreună  Răstignire  şi  înviere  cu  Hristos,  pentru  Papa  loan  Paul 
al  II-lea  „orice  om  care  caută  mântuirea,  nu  numai  creştinul,  trebuie  să 
se  oprească  în  faţa  Crucii  lui  Cristos",  (p.  106),  deoarece  „cultul  Crucii 
lui  Cristos  a  modelat  istoria  pietăţii  creştine  şi  i-a  motivat  (sic)  pe  «ei  mai 
mari  Sfinţi  pe  care  i-a  zămislit  Biserica  de-a  lungul  veacurilor",  (p.  107). 
Iar  ca  exemple  de  Sfinţi  sunt  citaţi  cei  purtători  ai  stigmatelor  Patimilor 

ca  „semne  fizice  ale  asemănării  lor  cu  lisus  în  pătimirea  Sa“  (p.  108),  ceea 
ce  arată  o  trăire  a  învierii  mai  mult  ca  stare  de  suferinţă  decât  ca  stare 
de  bucurie. 

De  pe  poziţiile  unei  asemenea  spiritualităţi  esenţialiste,  eticiste,  exte¬ 
rioare,  se  poate  declara  foarte  uşor  că  „toate  popoarele  alcătuiesc  în  fapt 
o  singură  comunitate;  ele  au  o  singură  religie ...  o  singură  finalitate, 
Dumnezeu44,  (p.  111).  Că  „seminţele  Cuvântului  (semina  Verbi)  constituie 
oarecum  o  rădăcină  soteriologică  comună  tuturor  religiilor44  (p.  114),  că 
„cei  care  practică  religiile  de  tip  animist  sunt  foarte  apropiaţi  de  creşti¬ 
nism44,  „veneraţia  strămoşilor  fiind  o  „pregătire  pentru  comuniunea  sfin¬ 
ţilor44,  (p.  114),  că  „budismul  este  ca  şi  creştinismul  o  religie  a  mântuirii44 
deşi  „soteriologiile  lor  sunt  contrare44  (p.  119),  de  parcă  ar  exista  două  mân¬ 
tuiri,  că  „graţie  monoteismului  lor,  cei  care  cred  în  Allah  ne  sunt  deo¬ 
sebit  de  apropiaţi44,  (p.  127),  că  putem  omite  canoanele  şi  „vizita  sinagoga 
din  Roma44  definindu-i  pe  evrei  ca  pe  „fraţii  noştri  mai  mari  întru  cre¬ 
dinţă44,  (p.  135),  aceste  cuvinte  neputând  „să  nu  reprezinte  şi  o  convingere 
profundă  a  Bisericii44,  (p.  135),  etc.,  etc.,  etc. 

în  această  perspectivă  trebuie  înţeleasă  mai  departe,  nevoia  evidentă 
a  unei  noi  evanghelizări  „de  exemplu  în  ţările  postcomuniste  în  care  ade¬ 
vărul  Evangheliei  e  cu  deosebire  aşteptat44,  (p.  152),  definirea  Bisericii 
„înainte  de  toate  ca  o  mişcare,  o  misiune44,  (p.  166),  sprijinirea  acestei  do¬ 
rinţe  de  misiune  pe  false  viziuni  în  care  se  profeţeşte  convertirea  po¬ 
poarelor  deja  creştine  de  o  mie  de  ani,  (p.  167 — 168),  şi  multe  alte  afir¬ 
maţii  şi  concluzii  ale  Sanctităţii  Sale  izvorâte  nu  dintr-o  profundă 
întemeiere  în  învăţătura  Sfinţilor  Părinţi  ci  din  enciclicele  şi  scrisorile 
apostolice  ale  Conciliului  II  Vatican  şi  ale  ultimilor  papi  reformatori.  O 
întemeiere  pe  o  învăţătură  omenească  în  care  papii  au  „intuiţii  funda¬ 
mentale44,  (p.  182),  încât  pot  să  afirme  după  mintea  lor  că  „divergenţele 
între  biserica  catolică  şi  cea  ortodoxă  nu  sunt  foarte  adânci44,  (p.  183),  pen¬ 
tru  că  „drumul  deschis  de  Conciliul  II  Vatican  este  un  proces  ce  trebuie 
să-şi  croiască  traseul,  în  chip  treptat,  peste  obstacole  de  natură  atât  doc¬ 
trinară  cât  şi  culturală  şi  socială44,  (p.  184),  (subl.  n.).  Modul  depăşirii  aces¬ 
tor  obstacole  nu  e  deci  prin  ajungerea  la  Adevărul  unic,  doctrinar  şi  mo¬ 
ral  care  este  Hristos,  pentru  că,  învaţă  Papa  „trebuie  ca  neamul  ome¬ 
nesc  să  atingă  unitatea  prin  pluralitate,  să  înveţe  a  se  aduna  într-o  Bi¬ 
serică  unică  în  pluralismul  formelor  de  gândire  şi  acţiune  al  culturilor 
şi  civilizaţiilor44,  (p.  189).  E  un  mod  de  înţelegere  prea  general  care,  în  ciuda 
subtilei  retorici  forţate  a  Papei  de  a-1  face  „mai  consonant  cu  înţelep¬ 
ciunea  lui  Dumnezeu,  cu  bunătatea  şi  providenţa  Sa44,  (p.  189),  stă  în  totală 
contradicţie  cu  dogma  creştină  a  unităţii  lumii  în  şi  prin  Hristos. 

Lăsând  cititorului  doritor  posibilitatea  de  a-şi  exersa  în  continuare 
mintea  în  subtila  distingere  a  adevărului  de  neadevăr  şi  a  consecinţelor 
dogmatice,  istorice,  sociale  şi  morale  ce  decurg  din  acest  joc  neclarifi¬ 
cator  cu  cuvintele  (e.g.  cochetare  cu  apocatastaza,  p.  224),  încheiem  aici 
scurta  şi  sumara  prezentare  a  cărţii  de  faţă  aducând  Suveranului  Pontif, 
dacă  nu  cuvinte  de  laudă  şi  omagiul  cuvenit  „singurului  om  în  care  alţi 
oameni  văd  o  legătură  directă  cu  Dumnezeu44,  (p.  16)  — ,  aşa  cum  o  face 
ziaristul  Vittorio  Messori  — ,  atunci  cel  puţin  o  mulţumire  a  poporu- 

lui  nostru  căruia  de-a  lungul  istoriei  sale  zbuciumate,  având  credinţa  în 
Dumnezeu  şi  o  ospitalitate  şi  toleranţă  nedezminţită,  „nu  i-a  fost  teamă“ 
de  oameni  pentru  că  „omul  este  întotdeauna  acelaşi"  chiar  dacă  e  papă 
(p.  30),  iar  „sistemele  create  de  el . . .  sunt  cu  atât  mai  imperfecte  cu  cât 
el  este  mai  sigur  de  sine",  p.  30  (adaptând  la  cazul  de  faţă  am  spune  „mai 
infailibil”). 

